
UVOD 


Uvod 


Pojam Srednja Europa ponovno je postao zanimljiv početkom 80-ih 
godina 20. stoljeća, zahvaljujući gotovo istodobnom pojavljivanju triju djela 
poznatih pisaca iz triju zemalja ove regije: Mađara Jenča Sziicsa, Poljaka 
Czeslawa Milosza i Čeha Milana Kundere. Najzanimljiviju i najpotpuniju 
ideju Srednje Europe predstavio je mađarski povjesničar Jenö Szücs (Jene 
Sič), koji je ustvrdio da je pojam Zapada stvoren još u 9. st. te da je, šireći se 
na sjever i istok, Europa Occidens proširila svoje granice i na Srednju Euro- 
pu. U međuvremenu, prema Sziicsu, okrnjene su se Istočna i Jugoistočna 
Europa oblikovale u okruženju Bizanta, pa je istočna Srednja Europa ostala 
ukliještena između dviju regija, tako da se nije znalo je li dio zapadne Euro- 
pe ili se nalazi izvan nje. 

Milosz, pak, ne rabi pojam Srednja Europa ali se iz njegovih eseja 
(1983.) dade naslutiti kako Poljsku smatra granicom između Rima i Bizanta, 
te da postoji nešto što se zove Srednja Europa. Priznaje na razini kulture i 
književnosti da je, primjerice, najznačajnija odlika srednjoeuropske književ- 
nosti, njezina svijest o povijesti. 

Naposljetku, književnik Kundera koji je više no itko promovirao i po- 
pularizirao pojam Srednje Europe na Zapadu što mu je, kako i sam priznaje, 
i bio cilj, odričući se zbog toga kasnije svojih političko-kulturnih eseja. Nje- 
govi su tekstovi izazvali brojne i burne reakcije, prije svega stoga što je iz 
Europe isključio Rusiju, oličenje tuđina kojega nije podnosio. Njegov sub- 
jektivizam i emocije su bili jači od brojnih protuargumenta. Pritom Ruse op- 
tužuje i za uništenje češke kulture, na što mu Milan Czimeszka odgovora 
kako Rusi nisu uništili češku kulturu već da su to učinili upravo Srednjoeu- 
ropljani. Kundera, međutim, veliku ulogu u sudbini Srednje Europe pripisu- 
je ideji panslavizma koju smatra greškom i naziva je ideologijom slavenskog 
svijeta, Iako ne negira slavensko podrijetlo Čeha, utvrđuje da, osim jezičnog 
srodstva, ni Česi ni Poljaci nemaju ništa zajedničkoga s Rusima. 

Zaključujemo: Srednja Europa je tijekom 80-ih godina 20. st. za zem- 
lje ove regije bila više simbol željene emancipacije od istočnog bloka. Bila 
je to metafora prosvjeda, kako je to lijepo rekla bugarska, naturalizirana a- 
merička povjesničarka Maria Todorova. 

Mimo ovih teza, a opet prema jednome elementu unutar njih, egzistira 
ideja Eugena Ionescua, zagovornika Srednjoeuropske konfederacije koja bi 

obuhvaćala ne samo Austriju, Mađarsku i Rumunjsku nego i Hrvatsku i Če- 
hoslovačku, a predstavljala bi branu barbarizmu Rusije i njezinu osvajačkom 
duhu. Beč bi, prema toj ideji, trebao biti središte Srednje Europe. 

Dakle, iako se kao pojam ne spominje prvi put, Srednja Europa 80-ih 
dobiva posve novi sadržaj. Potkraj 19. i početkom 20. st, njemački geograf 
Teobald Fischer predložio je da se Balkanski poluotok nazove Jugoistočnom 
Europom (Südosteuropa). Njegov sunarodnjak Otto Maull ponovno se 1929, 
založio za uporabu pojma Jugoistočna Europa, smatrajući ga povoljnijom od- 
rednicom. Ovaj je termin trebao postati neutralna, nepolitička i neideološka 
koncepcija kojom se, usto, ukida i postojeća povijesno-politička dihotomija 
između Dunavske Monarhije i Osmanskog Balkana. Nakon Drugoga svjet- 
skog rata pojam Jugoistočna Europa, zbog njegove zlouporabe od strane nacis- 
ta u njihovoj koncepciji novoga poretka, postao je nepoželjan. Ipak, hrvatski 
je geograf Josip Roglić 1950. ponovno htio uvesti ovaj pojam, umjesto pojma 
Balkan, ali mu to nije uspjelo. 

Balkan, Balkanski poluotok, Jugoistočna Europa, trebali bi biti u geo- 
političkome smislu srodni pojmovi ili čak sinonimi, a veoma često nisu. Ju- 
goistočna Europa katkad u sebi sadrži i pojam Balkana, ali i ponešto širi 
zemljopisni prostor, a u skladu s najširim tumačenjem pojma Jugoistočna 
Europa, koje je dao Karl Kaser. Granice te regije određuju Karpati na sjeve- 
ru, Crno more na istoku, Egejsko more na jugu te Jonsko i Jadransko more 
na zapadu. Jugoistočna Europa tako zahvaća Slovačku (ali ne i češke zem- 
lje), Mađarsku, Rumunjsku, bivšu Jugoslaviju, Albaniju, Bugarsku, Grčku i 
europski dio Turske. Prema ovom tumačenju, Jugoistočna Europa je sveo- 
buhvatni entitet, a Balkan samo njezina podregija, Matija Bernat, pak, u nju 
uključuje Mađarsku, Rumunjsku, zemlje koje su činile Jugoslaviju, Albani- 
ju, Bugarsku, Grčku i europsku Tursku. No, ovi se pristupi, ipak, ponajviše 
spore u vezi s položajem Mađarske. U njemačkim se pogledima ona uklju- 
čuje u jugoistok Europe, ali se izostavlja s Balkana. Kako bilo, Mađari su 
ogorčeni ako ih se smatra Balkancima. U ponekim je slučajevima i Rumunj- 
ska isključena iz užeg područja Balkana i podvodi se pod širi pojam Jugois- 
točna Europa. Dakle, pojam Balkana se koristio i koristi ili kao sinonim za 
pojam Jugoistočne Europe ili kao uži od njega. Pojmove Srednja i Jugoistoče 
na Europa, odnosno Balkan doživljavaju različito i sami narodi koji žive na 
tim prostorima. Pritom nije riječ samo o zemljopisnim pojmovima, koji bi ih 
trebali spajati, nego i o kulturnim, na kojima se, pak, najčešće temelje razli- 
ke, koje se izvlače iz povijesti. Obično se počinje od distinkcija i granica 
između Bizantske (jugoistočne, balkanske) i Srednje Europe, a unutar diho- 
tomije Zapad — Istok. Moguće je to jedini način na koji se može razumjeti 
identitet sredine ili središta kontinenta. 

Jedna od verzija ove dihotomije iscrpljuje se u suprotstavljanju grčkog 
pravoslavlja i katoličanstva, Konstantinopola i Rima. Pokret reformacije je, 
primjerice, bezuspješno pokušavao ostvariti sporazum s Pravoslavnom crk- 
vom u zajedničkoj borbi protiv prevlasti katoličanstva. No, prije svega, ova 
religijsko-kulturna granica dijeli narode pravoslavne (Rusi, Bjelorusi, Ukra- 
jinci, Rumunji, Srbi, Crnogorci, Makedonci, Bugari i Grci) od naroda kato- 
ličke i protestantske vjere (pritom jedno je od najtežih pitanja — pripadaju li 
njemačke zemlje Zapadnoj ili Srednjoj Europi — svoj odgovor ima u jednoj i 
drugoj konstataciji). 

Zajednička europska povijest ovih skupina naroda i svakoga naroda 
posebno ima vlastitu kronologiju: isti se povijesni procesi u tim zemljama 
nisu odvijali istodobno, pa ni jednakomjerno. Kulturne vrijednosti, posebice 
povijest umjetnosti s obje strane granice, također imaju zaseban razvoj. Sva 
je složenost odnosa brojnih naroda koji žive jedni pored drugih učinila da se 
mnogim istraživačima ovog prostora on nameće kao zemlja proturječnosti. 
Sve je upravo suprotno od onoga što bi bilo razumno očekivati. 

Imaju li Česi, Slovaci, Mađari, Austrijanci, Hrvati ili Slovenci svoju 
viziju Srednje Europe. Imaju, kao što Rumunji, Bugari, Srbi, Albanci, Ma- 
kedonci, Grci i ostali imaju svoju viziju Balkana, U tom sklopu smatramo da 
Mitteleuropa i Balkan nikad nisu bile pokretačke ideje ni u jednoj kulturi tih 
regija. Svi spomenuti narodi imaju povijesnu svijest ili društveno-kulturni 
memento, osjećaj za te regije koji se međusobno umnogome razlikuje: od 
bezrezervnog prihvaćanja do potpunog odbacivanja (izuzimaju se dnev- 
no-politički razlozi). Zaključak koji nužno iz ovoga slijedi jest da ne postoji 
unutarnje kulturno jedinstvo ni Srednje niti Jugoistočne Europe, Moramo se, 
usto, složiti kako su solidarnost, vojni savezi te politički sporazumi i pakto- 
vi, koji su neko vrijeme oblikovali Srednju i Jugoistočnu Europu, od epizod- 
ne važnosti. S povijesnog bismo motrišta zasigurno pogriješili kad bismo 
ove regije Europe shvatili kao dugoročne projekte. 

Pratit ćemo stoga opći povijesni razvoj naroda i država Srednje Euro- 
pe (Njemačka, Austrija, Slovenija, Hrvatska, Mađarska, Češka, Slovačka 
Bosna i Hercegovina) i Jugoistočne Europe (Srbija, Crna Gora, Albanija, 
Rumunjska, Bugarska, Makedonija, Grčka i Turska), kroz njihove kulturne, 
političke i gospodarske dodire, sukobe i savezništva tijekom 20. stoljeća. 
Nadalje, zbog jednostavnosti i konkretnosti rabit ćemo pojam Jugoistočna 
Europa u smislu prostora na kojemu postoji niz geografskih, političkih, po- 
vijesnih, kulturnih, etničkih, vjerskih i gospodarskih određenja koji povezuju 
Balkan i Srednju Europu ali i pojam Balkana kad bude riječ isključivo o 
njegovima specifičnim značajkama. 

Naposljetku, jedno malo objašnjenje u vezi s nedosijednošću uvrštava- 
nja Slovenaca i Hrvata među balkanske narode u razdoblju postojanja jugo- 
slavenske države (1918. do 1990.). Teorijski gledano, Slovence i Hrvate ne 
bi trebalo uključiti među balkanske narode i to ne činimo za razdoblje do 
1918. godine, jer je njihova povijest vezana uz povijest Austrijske odnosno 
Austro-Ugarske Monarhije. Međutim, povijest Balkana 20. st. nemoguća je 
bez povijesnog prikaza cjelovitog prostora jugoslavenske države. Slovenci i 
Hrvati ne bi trebali ovo doživjeti kao nekakvu balkansku mrlju u svojoj po- 
vijesti, nego kao samo jedan od svojih povijesnih identiteta. Isto vrijedi i za 
Transilvaniju koja je, poput Hrvatske, nakon 17. st. bila povezana s Habs- 
burškim Carstvom, ali je uvijek održavala i žive veze s Balkanom, odnosno 
Viaškom i Moldavijom. Sličnu bi kritiku moglo doživjeti i uključivanje Tu- 
raka među balkanske narode jer je ono samo jedno od određenja njihova i- 
dentiteta. Čak se i Grčka, istina u veoma rijetkim slučajevima, izuzima iz 
zemalja Balkana. Paradoks je izuzeti Tursku i Grčku, dva najvažnija pred- 
stavnika balkanskoga kulturnog prostora. 

Naposljetku, Grčka je, primjerice, oduvijek imala poseban status na 
Zapadu, zbog romantičarskoga odnosa prema kolijevki civilizacije. Nacio- 
nalni junaci i događaji iz, primjerice, srpske, crnogorske ili albanske povijes- 
ti, nisu mogli dirnuti Zapad, ali grčki jesu. 

Nakon Drugoga svjetskog rata slici Balkana pridodana je jedna nova 
crta, novi povijesni demon: komunizam. Zagovornici zapadne civilizacije 
proglasili su Balkan izgubljenim za zapadni svijet. Balkan je bio otpisan za 
cijelo vrijeme ruske dominacije jer je, za njih, i sam ruski komunizam pred- 
stavljao kraj Europe. 

U zemljopisnome i političkom smislu različitih, umjetno stvorenih kla- 
sifikacija nakon Drugoga svjetskog rata, jedan je dio Balkana osigurao sebi i 
skromno mjesto kao dio jedinstvene Istočne Europe, koju je Zapad smatrao 
homogenim satelitom Saveza Sovjetskih Socijalističkih Republika (SSSR). 
Drugi je, pak, dio uvršten u Zapadnu Europu, što bi se gotovo moglo objasniti 
samo tada dominantom antikomunističkom paranojom. Istodobno, na samom 
Balkanu je potisnut osjećaj balkanskog zajedništva. Tek nestanak bipolarnog 
svijeta 1989. doveo je do potrage za primjerenijim kategorijama, koje su po- 
tom, problematiku samo još više zakomplicirale, Tada se i ponovno počeo ko- 
ristiti pojam Jugoistočna Europa, ali je uveden i jedan novi — Istočna Srednja 
Europa, koji ukazuje na neiscrpnost ljudske mašte. 

1. 


PRVI SVJETSKI RAT I 
PARIŠKI MIROVNI UGOVOR 


1914. do 1920. 


FILOZOFSKI FAKULTET 
KNJIŽNICA - OSIJEK 


1.1. Srednja i Jugoistočna Europa između 
Centralnih sila i Antante 


Njemačka i Austro-Ugarska su vjerovale da će za njihove planove up- 
ravo 1914. godina biti povoljnija nego neka godina kasnije, kad će Francus- 
ka i Rusija dovršiti svoje vojne programe. Politička situacija koja se razvija- 
la od početka stoljeća do 1914. sustavno je vodila k vojnom rješenju europ- 
skoga političkoga gordijskog čvora. Rat je stoga bio dugo pripreman, u sklo- 
pu intenzivnih političkih previranja s kraja 19. i početka 20. stoljeća. To pot- 
vrđuje i činjenica da su ratni planovi svih glavnih sila koje su bile umiješane 
u rat bili isključivo napadački i kao takvi vrlo detaljno razrađeni. Osim toga, 
o naravi planiranog rata dovoljno govori činjenica da se nitko nije pripremao 
za dulji rat, jer su u oba zaraćena tabora bila uvjerena da će rat završiti do 
Božića 1914. godine. 

Temelj cjelokupne njemačke i austro-ugarske vanjske politike je bio 
prodor na istok. Austro-Ugarska je kao glavni Cilj zacrtala ostvarenje prev- 
lasti u Jugoistočnoj Europi, odnosno prodor do Egejskog mora. Na tom joj 
se putu, nakon aneksije Bosne i Hercegovine, ispriječila Srbija kao lider 
Balkanskog saveza. 


Italija je, i kao članica Trojnog saveza, a kasnije i kao potpisnica Troj- 
noga sporazuma (Antanta) imala konkretne planove: pripajanje južnog Tiro- 
la, osvajanje istočnojadranske obale — od Trsta do Albanije, zauzimanje Ada- 
lije i Izmira (Smirna) u Maloj Aziji te proširenje svojih afričkih posjeda. 

U tom su ratu članice Antante ne samo branile svoje imperijalističke 
pozicije nego su postavile i nove osvajačke ciljeve. Rusija je, primjerice, 
branila balkanski prostor od tuđe prevlasti, jer ga je htjela podvrgnuti isklju- 
čivo svome nadzoru (posebice zbog morskih prolaza Bospora i Dardanela, 
kojima bi sebi otvorila put u Sredozemlje). Raspad Austro-Ugarske bi Rusiji 
u tom sklopu donio veliku političku pobjedu jer bi ostvarila prevlast u Sred- 
njoj i Istočnoj Europi. 

Velika Britanija i Francuska su bile zainteresirane za Srednji istok, 
gdje su se nalazila velika nalazišta novoga energenta — nafte, Britaniji se, 

usto, pružila prigoda da slomi Njemačku, svoga najljućeg takmaca na moru i 
u prekomorskoj trgovini, a Francuskoj da vrati Alsace i Lorraine, bogate pok- 
rajine izgubljene 1870. u vrijeme francusko-pruskoga rata. 

U ratne je pripreme svaka od tih zemalja uložila ogromna financijska 
sredstva i ljudski potencijal. Sve je bilo podređeno vojnoj industriji, što je 
podrazumijevalo uistinu skupi preustroj gospodarstva. Trebalo je opremiti 
milijunske vojske i mobilizirati vojnike što je također bio složeni problem. 
Ratni izdaci, uklopljeni u proces preusmjerenja industrije u glavnim zaraće- 
nim europskim zemljama, iznosili su 1914. više od 450 milijuna funti, pri 
čemu nisu uračunate štete nastale smanjenjem proizvodnje u ostalim, recimo 
tako, mirnodopskim gospodarskim granama. Tako poremećena financijska 
ravnoteža najmoćnijih europskih sila rezultirat će poslijeratnom gospodar- 
skom nestabilnošću. 

Rat, koji je počeo u kolovozu 1914., označio je kraj jednoga i početak 
drugoga povijesnog razdoblja, ustvari označio je kraj jednoga i početak drugo- 
ga stoljeća. Započevši kao europski, pretvorio se 1917, u svjetski, pa ga stoga 
možemo smatrati razdjelnicom između razdoblja europske nadmoći i razdob- 
lja globalne politike. Usto, zbog dugogodišnjih priprema, nijedna sila nije bila 
spremna prihvatiti poraz, pa je rat zamijenio diplomatske manevre. Usputno, 
zanimljivo je kako su nositelji militantnih pangermanskih planova žrtvovali 
život jednoga prestolonasljednika kako bi ostvarili stoljetnu imperijalističku 
politiku Drang nach Osten. Načelnik austro-ugarskoga glavnog stožera, ge- 
neral Conrad von Hštzendorf, odmah je shvatio da se ubojstvo austrijskog nad- 
vojvode Ferdinanda i njegove supruge Sofije može iskoristiti kao povod za rat 
protiv Srbije, koji je on inače predlagao još od početka 1913. 

Bez obzira na objavljene i neobjavljene ratne planove zaraćenih strana, 
bilo je jasno da Njemačka sa svojim carem na čelu želi ostvarenje nacional- 
nog sna: konačnu pobjedu nad Slavenima. Povjesničari su ranije obično tvr- 
dili da je rat izazvan nečim tako bezličnim kao što je međunarodni poredak, 
ali sad se uglavnom slažu da je Njemačka svim silama nastojala izazvati rat 
kako bi zadala odlučan udarac Rusiji u razdoblju provedbe svoje ekspanzio- 
nističke politike prodora na istok. Habsburški su se pak državnici, kao i 
mnogi njihovi podanici, nadali rješenju nacionalnog pitanja. U Manifestu če- 
ške Progresivne stranke, primjerice, je izražena nada kako će se u ratu češko 
pitanje riješiti pravednije negoli u miru, 


! Dvadesetak godina kasnije Adolf Hitler je, kao nositelj novih osvajačkih patigerman- 
skih planova, ustvrdio kako je tada bio uklonjen Habsburg koji je volio slavenske naro- 
đe i podilazio im. 

Nesumnjivo je Njemačka, u trenutku izbijanja ratnog sukoba vodeća 
vojna sila na kopnu, odabrala najpovoljniji trenutak za otpočinjanje sukoba. 
Iako nije imala onoliku vojsku koliku je, prema svojima ljudskim i materijal- 
nim mogućnostima, mogla imati, njezinu je prednost povećavalo to što su nje- 
zini neprijatelji bili slabiji. Naime, njemačka vojska je 1914. bila najučinkovi- 
tiji ratni stroj koji se ikad pojavio na ratištu, što potvrđuje i činjenica o viso- 
kima organizacijskim sposobnostima njemačkoga vojnog stožera, koji su čini- 
li iznimno sposobni i školovani časnici. Ništa manje sposoban nije bio ni pri- 
čuvni sastav. Usto je njemačka vojna doktrina u tom trenutku bila realnija i 
racionalnija od zastarjelih taktičkih zamisli u francuskima i britanskima voj- 
nim stožerima, a Nijemci su prednjačili i u uporabi suvremene vojne tehnike. 

Austro-ugarska vojska je bila najheterogenija od svih vojski. Sastav- 
ljena od pripadnika desetak različitih naroda, nije mogla biti ni duhovno niti 
interesno jedinstvena. Možda je to mogla biti 1880., ali 1914. ne. Doktrine, 
kao i u Rusiji, nije bilo, postrojbe, posebice pričuvne, su bile slabo uvježba- 
ne, a naoružanje je bilo slabije i od ruskoga. 

Bugarska je vojska, poput turske, bila slabo opremljena i nesposobna 
voditi dugotrajniji rat bez pomoći saveznika. Dok su se u Bugarskoj još os- 
jećale posljedice Drugoga balkanskog rata, Turska je prolazila kroz proces 
preustroja vojske, pa se od vojnika i nije mogla tražiti zadovoljavajuća ratna 
“učinkovitost, 

Srbija, Crna Gora, Rumunjska i Grčka su imale malobrojne i slabo op- 
remljene vojske. Iako su u Srbiji i Crnoj Gori Balkanski ratovi iscrpili voj- 
sku i ispraznili državnu blagajnu, njihova motivacija i moral su bili doista 
visoki. Rumunjska vojska nije bila spremna za rat i stoga se držala postrani 
dokle god je mogla. Naposljetku, ni Grčka nije bila vojno spremna za rat ali 
se vjerovalo da će razbijenom i poraženom Osmanskom Carstvu lako oduze- 
ti neka sporna područja ili Albaniji izgubljeni dio Epira. 

Prvi svjetski rat, za koji se često površno zna reći da je počeo na Bal- 
kanu, u toj europskoj bačvi baruta, ubojstvom austrijskog nadvojvode Fra- 
nje Ferdinanda, ponovno je na površinu iznio svu silinu međunacionalnih 
problema prethodnog razdoblja. Bugarska i Turska, u želji da revidiraju Bu- 
kureštanski ugovor iz 1913., pristupaju Centralnim silama, dok Srbija, Crna 
Gora, Rumunjska i Grčka ratuju na strani Antante, kao pridružene članice. 
Hrvatska i Mađarska u sklopu Austro-Ugarske ratuju protiv Srbije, Crne Go- 
re, Italije i Rusije. Mistični krug balkanskih neprijateljstava je bio zatvoren. 
Kraj i ishod Prvoga svjetskog rata samo su to neprijateljstvo učvrstili, kao 
što su učvrstili veze Srbije i Grčke s Francuskom i Velikom Britanijom. Ju- 
goistok Europe proživljavao je, dakle, svoju specifičnu ratnu dramu. 

Revolucionarni nacionalizam i rodoljublje vrlo su brzo dosegli razinu 
koja je jamčila stopostotnu mobilizaciju i brojne postrojbe dobrovoljaca. Na 
svim zaraćenim stranama ljudi su prihvatili obvezu lojalnosti svojim drža- 
vama. Činilo se da Europa uživa u ratnom zanosu, iako je malo tko znao što 
rat donosi i za čiji se račun vodi. Vladari zaraćenih carstava, koji su bili u 
bližim ili daljim srodničkim vezama, nisu mogli utjecati na početak rata. 

Stara, europski umrežena aristokracija je bila na zalazu svoje političke 
važnosti, a rat je nepovratno umanjio i njezin međunarodni politički značaj. 
Vojna birokracija velikih carstava je bila uvijek korak ispred nemoćnih ca- 
reya. Slijedeći svaka svoje ratne ciljeve, države su jedna za drugom objavlji- 
vale mobilizacije, ultimatume, prosvjede i ratna stanja. Sve su se trudile da 
vojsku mobiliziraju u što kraćem roku kako bi spremno napale protivnika ili 
dočekale njegov napad. 

: Liberalizam će u ratu pre- 
trpjeti težak poraz, demokracija 
će biti iskrivljena dok će nacio- 
nalizmi slaviti pobjedu. No rodo- 
ljubno je oduševljenje brzo spla- 
snulo tijekom 1915. i 1916. uniš- 
tenjem najboljih postrojbi obiju 
zaraćenih strana. Bitka kod Ver- 
duna i bitka na Sommi odnijele 
su više od milijun života. Nitko 
nije bio spreman za ovakve bitke i ovakav rat. Nitko se nije pripremao za rat ta- 
kvih razmjera. Dvadesetak godina kasnije Europu je čekala još gora kalvarija, 
izazvana istim mehanizmima militarističke i nacionalističke manipulacije. 


a < 


Poginuli vojnici u Verdunskoj bitki 1916. 


1.1.1. Njemačka na dvije bojišnice 


Rat je nedvojbeno s obje strane bio imperijali- 
stički i osvajački. Njemački ratni plan zasnivao se na 
Memorandumu feldmaršala Alfreda von Schlieffena 
(1833. do 1913.) iz 1905., a odnosio se na rat s Fran- 
cuskom, no ne i s Rusijom. General (kasnije feld- 
7 era maršal) Helmuth von Moltke mi. (Johann; 1848. do 
Helmut Johann Ludwig 1916.) taj je plan razvodnio planiranjem rata na dvi- 
von Moltke je bojišnice. Austro-ugarski plan je bio u potpunosti 

usuglašen s njemačkim. Nijemci su 1914. vrlo dobro znali da su njihovi iz- 
gledi neznatni ako se rat vodi dugotrajno i na dvije bojišnice. 

Ratni mehanizmi mobilizacije, koncentracije snaga i operacije u svim 

su se zaraćenim zemljama odvijali u točno određenim vremenskim okvirima a 
potom su uslijedile i objave rata. Samo je Italija ostala postrani, dok je Turska 
s Njemačkom potpisala tajnu konvenciju o suradnji. Bugarska se, pak, iako je 
u prvo vrijeme proglasila neutralnost, stavila na stranu Centralnih sila. 

Nedvojbeno je Schlieffenov ratni plan iz 1905. o zaobilaženju francu- 
skih utvrda preko Belgije i Luksemburga imao svojih prednosti, ali i nedos- 
tataka jer je računao na sporost Rusa u mobilizaciji. A Rusija je izvela zapa- 
njujuće brzu mobilizaciju svoje milijunske vojske i odmah je iz pokreta na- 
pala njemačku vojsku te je, pobijedivši u prvima bitkama, potkraj kolovoza 
1914., ušla u područje istočne Pruske. Dovlačenje postrojbi sa Zapadne boji- 
šnice na Istočnu umanjilo je udarnu snagu njemačke vojske u Francuskoj, 
gdje su Britanci i Francuzi taktički dobili bitku na Marni (5. do 8. rujna 
1914.), prisilivši Nijemce na pozicijski (rovovski) rat. Problem je bio u tome 
što zamjenu za ovaj propali Schljeffenov plan, prema kojemu je Francusku 
trebalo poraziti u samo nekoliko tjedana, Nijemci nisu imali, Dok je na Za- 
padnoj bojišnici upravo otpočinjao rovovski rat, Rusi su početkom rujna 
1914. porazili i austro-ugarsku vojsku u blizini Lavova. 

Dok je na Istočnoj | 
bojišnici još bio moguć mo- 
bilni rat, na Zapadnoj su od 
početka 1915. glavni činite- 
lji bili rovovi, bodljikava ži- 4 
ca, topništvo, strojnice te 
blato i vlaga koja se vojni- 
cima uvlačila u kosti. Mo- 
bilni je rat ustupio mjesto s 
pozicijskome ratu iscrplji- Njemačko teško topništvo (Zapadna bojišnica) 
vanja. Jedan čovjek ukopan 
s teškom strojnicom vrijedio je više od stotinu jurišnika na brisanom prostoru. 

Na morima je britanska flota i dalje dominirala, Blokirala je njemačke 
luke na Baltiku pa se Nijemci nisu usuđivali izaći na otvoreno more. Suoče- 
ni s ne odveć uspješnim ofenzivama 1915., Saveznici su se odlučili okrenuti 
drugim ciljevima. No pohodi na Dardanele i Mezopotamiju te iskrcavanje u 
Solunu okončani su neuspjehom, dok je, istodobno, Italija bezuspješno po- 
kušavala probiti bojišnicu na Soči. Sve u svemu, 1915. završava s pozicij- 
skom prednošću Centralnih sila. 


ao 

Obje su zaraćene strane 1916. pokušale pri- 
kupiti sve svoje snage i zadati neprijatelju smrto- 
nosni udarac. Pozicijski je rat iserpljivao ne samo 
ljude nego i gospodarstvo obiju strana. Nijemci 
su, primjerice, imali velikih poteškoća s opskr. 
bomi i logistikom za svoje postrojbe na oba ratišta. 

Njemačka okupacija Belgije i sjevernih di- 
jelova Francuske bila je za Antantu vrlo neugodna 
činjenica koju su tijekom 1915. uzaludno pokuša- 
| vali riješiti ofenzivama u pokrajinama Arois i 
| Champagne te pokraj gradova Neuve Chapellea i 
Loosa. Stoga su združene snage Antante planirale 
Njemačko "mitraljsko za 1916. veliku ofenzivu na rijeci Sommi. Nijem- 
gnijezdo" na Sommi 1916. ci su doznali za te planove preko svoje obavješ- 

tajne mreže i preduhitrili Saveznike. Pokrenuli su 
Verdunsku ofenzivu. Tijekom šest mjeseci neprekidnih borbi branitelji su us- 
trajali u žestokima rovovskim bitkama i prešli čak u protuofenzivu. 

Za trajanja Verdunske 
bitke, Britanci su, uz potporu 
Francuza, 1. srpnja 1916. ot- 
vorili bojišnicu na rijeci Som- 
mi. Saveznici su u svemu, a 
posebice u zrakoplovstvu i top- 
ništvu, bili višestruko premoć- 
ni. Kad je ofenziva 15. stu- 
denoga 1916. okončana, mog- 
lo se konstatirati da su kon- 
kretni ishodi osvajanja teri- 
torija veoma skromni, ali da su 
gubici na obje strane ogromni, 
jer je poginulo ukupno više od milijun vojnika. 

Na Sommi su Saveznici ipak postigli tri značajna uspjeha: oslabljen je 
moral njemačke vojske, četiri petine su istrošene u borbama, a njezina moć 
otpora je značajno smanjena. Njemačka je vojska iskrvarila u ove dvije bitke 
i nije više bila sposobna za značajnija ofenzivna djelovanja jer je nestala je- 

zgra one snažne i u miru odlično uvježbane vojske s početka rata, Istodobno 
s ovim bitkama, na Žstočnoj bojišnici su Rusi uspjeli zauzeti Bukovinu i 
prisiliti Njemačku da prebaci na istok značajne vojne snage, što je utjecalo 
na krajnji ishod bitaka kraj Verduna i na Sommi. 


Britanski rovovi na Sommi 1916. 


22 


Pomorskih bitaka je bi- 
jo malo i bile su ograničenog 
značaja. Stoga vrijedi sporne- 
nuti samo veću pomorsku 
bitku pokraj Skagerakka ili u 
blizini Jiitlanda, u kojoj su se 
sukobile britanska i njemačka 
flota. Sudjelovalo je 99 nje- 
mačkih brodova i 151 engles- 
ki brod raznih namjena. lako 
je njemačka strana prošla sretnije, bitka je završena edu jer se odnos 
snaga na moru u korist Velike Britanije nije promijenio. 


Bitka kod Jiitlanda 


Kako je njemačko brodovlje nakon poraza u Dodger Bancku 1915. osta- 
jo blokirano u Baltičkom moru, što je uzrokovalo nestašicu i glad u zemljama 
Centralnih sila, Njemačka je 8. siječnja 1917., da bi probila englesku blokadu, 
objavila neograničeni podmornički rat, tj. počela je pojačano koristiti podmor- 
nice u napadu na britanske ratne i trgovačke brodove. Načelnik njemačkog 
Admiraliteta Hugo von Pohl je vode koje okružuju Veliku Britaniju i Irsku 
proglasio ratnom pomorskom zonom te naredio potapanje svakog broda, bez 
obzira na sigurnost posade i putnika, Sjedinjene Američke Države (SAD) su na 
to uložile protest, zaprijetivši Njemačkoj te je njemački kancelar Theobald von 
Bethmann-Holiweg (1856. do 1921.), a uz carevu suglasnost, već 19. veljače 
izdao novu zapovijed — da se poštede američki i talijanski brodovi. S ovim us- 
tupkom, podmornički se rat nastavio 22. veljače 1917. sa 21 od ukupno 27 po- 
dmornica koliko ih je Njemačka tada imala. No, 7. svibnja je na putu iz New 
Yorka u Liverpool potopljen veliki putnički brod 
Lusitania koji je na dno povukao i 1198 putnika, od 
čega 118 Amerikanaca, pa su prosvjedi u SAD-u | 
još više ograničili podmomički rat te je njemački 
car naredio da se ne potapaju veliki putnički brodo- 
vi neprijatelja. Tako je neograničeni podmornički 
rat, kako je najavljen, brojnim restrikcijama, sveden 
na ograničeni rat, koji Saveznicima nije nanosio 
štete koje oni ne bi mogli, za kratko vrijeme, nadok- 
naditi. 

Godine 1916. sve su sukobljene strane na- ; 
kon teških bitaka i strahovitih gubitaka u ljudstvo yilim IL sa zapovjed. 
shvatile da je pobjeda još daleko. Klupko se počelo micima njemačke 
odmotavati 1917. kad se početkom travnja SAD ratne mornarice — 
vojno angažirao na strani Antante. von Tirpitzi von Pohl 

Na Istočnoj bojišnici je također došlo do značajnih promjena. U velja- 
či (§. u ožujku) 1917. u Rusiji je izbila građanska revolucija, potaknuta teš- 
kim materijalnim i ljudskim gubicima, ratnom iscrpljenošću i gospodarskim 
teškoćama. Car je 15. srpnja abdicirao, čime je dovedeno u pitanje ratno sa- 
vezništvo Rusije. U listopadu (ti. studenome) iste godine je počela druga, 
boljševička revolucija koja je, pod vodstvom Vladimira Iljiča Uljanova — 
Lenjina svrgnula Privremenu vladu Kerenskog, pogubila cara Nikolaja IL 
Romanova i njegovu obitelj te uspostavila vlast sovjeta, Istodobno s uspos- 
tavljanjem sovjetske vlasti u Rusiji je započeo građanski rat zbog čega je 
vlada zatražila mir s Njemačkom. Separatni mir, kojim je Njemačka dobila 
određena teritorijalna proširenja na istoku, potpisan je u Brest-Litovsku. 

Francuska se u svibnju 1917, 
također našla u vrlo teškom položa- 
ju. Ofenziva, koja je pod novim vr- 
hovnim zapovjedništvom trebala 
okončati rat i dovesti do mira nije 
donijela željene rezultate, unatoč 
brojnima ljudskim žrtvarna. 

Britanci su pokušali smjelom 
akcijom pokraj Ypresa popraviti 
tešku situaciju a u isto vrijeme ti- 
me ohrabriti Ruse. Ofenziva nije 
uspjela probiti njemačke crte obra- 
ne, ali je zato na širem području 
Ypresa živote izgubilo više od 500,000 vojnika na obje strane. Talijanska je 
vojska, pak, doživjela pravi masakr na rijeci Soči kod Kobarida (Slovenija). 
Tako je i 1917. godina završila razočaranjem za obje zaraćene strane. 

Posljednji pokušaj preok- 
reta su izveli Nijemci u proljeće 
1918. pod zapovjedništvom od- 
lučnih zapovjednika feldmaršala 
Paula Ludwiga von Hindenbur- 
ga (1847. do 1934.) i Ericha Fri- 
edricha Wilhelma Ludendorffa 
(1865. do 1937.). Cilj je bio ni- 
zom ofenziva poraziti Saveznike 
prije negoli se uključi SAD. 
: : j . Francuzi su ipak izdržali sve na- 
Erich Friedrich Panl Ludwig von pade do srpnja, kad su pristigle 
Wilhelm Ludendorff Hindenburg svježe američke postrojbe. 


Pregovori u Brest-Litovsku 1918. 

Novi vrhovni saveznički zapovjednik Fer- 
dinand Foch već je 18. srpnja 1918. otpočeo protu- 
ofenzivu, a potkraj rujna probijena je obrambena 
Hindenburgova crta. Njemačka je bila pred kapitu- 
lacijom. Samo u kolovozu i rujnu izgubila je više 
od 600.000 vojnika koji su mahom završili u zarob- 
ljeništvu. Ludendorff je već 29. rujna priznao poraz —— 
i zahtijevao od svoje vlade da zatraži primirje, žele- Ferdinand Foch 
ći sačuvati živote svojih vojnika, Svima je bilo već | ži 
dosta rata i ubijanja. Car Vilim Il. (1888. do 1918.) | 
je morao abdicirati i pobjeći u Nizozemsku, a nova | 
je vlada mlade njemačke republike prihvatila teške 
savezničke mirovne uvjete. Njemačka je 11. stude- 
noga 1918. potpisala kapitulaciju čime je ovaj kr- 
vavi i najstrašniji rat u dotadašnjoj povijesti napos- 
ljetku bio završen. Istodobno u Njemačkoj izbija 
revolucija. 


Vilim II. 


1.1.2. Austro-ugarska ratna katastrofa 


Srbiji je 23. srpnja 1914. postavljen ultimatum od 48 sati da austrijske 
činovnike uključi u istragu o atentatu na austrijskog nadvojvodu u Sarajevu, S 
dosta sigurnosti se danas može odbaciti pretpostavka da je atentat isplanirala 
sama srpska vlada. Tada je toga bila svjesna i austrougarska vlada te stoga nije 
optužila Srbiju da je izravno kriva za taj događaj, ali ju je ipak optužila za to- 
lerantan odnos prema organizacijama koje su djelovale protiv Monarhije. Od 
10 zahtjeva, koje je Austro-Ugarska postavila u Ultimatumu Srbija je prihvati- 
la sve osim jednoga, kojim se predviđao dolazak austro-ugarskih istražnih su- 
daca i policajaca u Srbiju koji bi tamo vodili istragu. Neprihvaćanje samo jed- 
ne točke bilo je posve dovoljno militantima u Budimpešti, Beču i Berlinu — 
posebice u Berlinu, da započnu Tat, 

Kako Srbija nije bezuvjetno prihvatila ultimatum, 25. srpnja 1914. su 
s njome prekinuti diplomatski odnosi. Austro-Ugarska je, ipak, dvojila, jer 
se plašila da se u rat ne uplete Rusija (kao zaštitnica Srbije), a što je Nje- 
mačka priželjkivala. lako je u austrougarskoj vladi bilo ministara koji su že- 
ljeli akciju protiv Srbije, ni oni nisu ozbiljno pomišljali na zauzimanje novih 
područja na Balkanu. Naprotiv, mađarski ministar Tisza izričito je zahtije- 
vao (zbog tradicijskoga mađarskog straha od opterećivanja prevelikim bro- 

jem Slavena) da se ne anektiraju nikakvi srpski teritoriji. To je bilo vidljivo i 
u razdoblju između 1906. i 1913., kad je Austro-Ugarska pripremala rat pro- 
tiv Srbije — ona nije znala što bi učinila s tom zemljom ako ju osvoji. A Srbi- 
ja, iako se htjela domoći Bosne, nije ni pomišljala na to da bi ikad mogla u 
ratu pobijediti Austro-Ugarsku Monarhiju. U tom kontekstu je, dakle, bilo 
jakih razloga za neprijateljstvo, ali nije bilo dovoljno razloga za rat. Bez 
njemačkog pritiska, atentat u Sarajevu vjerojatno ne bi bio izazvao ni ozbilj- 
niji balkanski rat, a kamoli rat u koji će biti uvučene sve svjetske velesile. 
Ustvari, nije se htio izazvati konflikt svjetskih razmjera; tražilo se samo ko- 
načno rješenje austrijsko-ruskih sukoba na Balkanu. 

Austro-Ugarska je uživala potporu Njemačke, a Srbija Rusije. Aus- 
tro-Ugarska je, stoga, 28. srpnja 1914. ipak objavila rat Srbiji. Njemačka je, 
pak, objavila rat Rusiji 1. kolovoza, želeći preduhitriti puni učinak ruske 
mobilizacije. Gotovo odmah potom, 3. kolovoza, objavila je rat i Francus- 
koj, koju je napala preko neutralne Belgije. 

Rusi su započeli svoju mobilizaciju 30. srpnja, 
a sljedećeg je dana to učinila i Austro-Ugarska. Crna 
Gora je 5. kolovoza objavila rat Austro-Ugarskoj, a 
dan kasnije, 6. kolovoza Austro-Ugarska je objavila 
rat Rusiji. Rat na dvije bojišnice nije se, dakle, mo- 
gao izbjeći. Tako su srednjoeuropske, Centralne sile 
objavile rat ostatku Europe. 

Austro-ugarski vojni pohod je predviđao brzu 
r i prodornu ofenzivu protiv Srbije, uz stalni diplo- 
Franz Conrad matski pritisak, kako bi se i Bugarska uvukla u rat 
von Hötzendorf protiv Srbije. Privremeno je bio zauzet čak i Beog- 
rad, ali je ofenziva naposljetku okončana porazom 
austro-ugarske vojske. Na samom početku rata, u 
kolovozu 1914., austro-ugarska vojska je pod za- 
povjedništvom generala Potioreka doživjela poraž 
od srpske vojske u Cerskoj bitki.? To će izazvati tė- 
ške posljedice za austro-ugarsku vojsku ne samo u 
vojnome nego i političkom smislu. Carevomi nared- 
bom od 21. kolovoza Potiorek je postavljen za sa- 
mostalnog zapovjednika, što je značilo da nije od- 
: govoran Vrhovnom stožeru ali ni generalu- Conradu 
Oskar Potiorek von Hčtzendorfu (1852. do 1925.). Više se nije zná- 


? Austrijska vojna historiografija ovu bitku naziva Bitkom na Jadru. 

lo tko uopće vodi rat: car ili careva Vojna kancelarija. Ovu neumjesnu poli- 
tičku igru s katastrofalnim posljedicama namjestili su Berchtold i Tisza. Re- 
zultat konfuzije se odmah mogao vidjeti u bitki na rijeci Drini početkom 
rujna i rijeci Kolubari u prosincu iste godine nakon kojih se austro-ugarska 
balkanska vojska posve raspala. Dio njezinih snaga prebačen je u Galiciju, 
gdje je situacija bila još teža. 

Duga ruska bojišnica na istoku, u Galiciji, bila je veoma nepovoljna za 
razvijanje i taktiziranje. Nakon početnih mobilnih ratnih prestrojavanja i o- 
fenziva, u kojima su obje strane zabilježile ogromne gubitke, Galicija je pre- 
lazila iz ruke u ruku, pa su njemačka i austro-ugarska vojska bile prisiljene 
od rujna 1915. na tom prostoru voditi rovovski rat. 

Koliko god gubici na Ceru i Drini bili teški za Į 
Austro-Ugarsku u vojnom smislu, ipak su pridonijeli 
uključivanju Turske i Bugarske u rat. Centralnim si- 
lama se potkraj 1914. pridružila Turska, a u listopadu 
1915. je to učinila i Bugarska. U Srbiji potom ne ra- 
tuju samo austro-ugarske postrojbe, već i njemačke, 
pod jedinstvenim zapovjedništvom feldmaršala Au- 
gusta von Mackensena (1849. do 1945.) 

Od listopada 1915. srpska se vojska pred aus- [i i à 
trougarskim snagama povlači prema Kosovu. U je- August von Mackensen 
sen/zimu 1915./1916. osvojene su Srbija i Crna Go- (1849-1945) 
ra, a okupirana Albanija. Ostaci srpske vojske i kra- 
ljevska vlada spasili su se dugim maršem preko zaleđenih albanskih planina 
u prosincu 1915. i siječnju 1916. prešavši na otok Krf. Tako su Centralne si- 
le uspjele ostvariti i kopnenu vezu sa svojim balkanskim saveznicima. 


Da zadrži neutralnost Italije, Austro-Ugarska joj je nudila Trentino, 
Akvileju i Grado, ali je Italiji Antanta Londonskim sporazumom iz travnja 
1915. obećala kudikamo više. Ona je stoga i ušla u rat na strani Antante te je 
u svibnju 1916. otvorila treću bojišnicu na rijeci Soči. Talijani nisu imali ve- 
likog uspjeha na bojišnici, naprotiv. Austro-ugarski zapovjednik bojišnice 
general, a kasnije feldmaršal Svetozar Borojević odlučno je odbijao talijan- 
ske ofenzive, nanoseći neprijatelju teške gubitke. 


3 Austro-ugarski feldmaršal i jedan od najpoznatijih generala u Prvome svjetskom ratu 
Svetozar Borojević rođen je 13. prosinca 1856. godine u selu. Umetići nedaleko Hrvat- 
ske Kostajnice. Borojević 1914. godine postaje zapovjednik Šestoga armijskog korpusa 
na galicijskoj bojišnici gdje zaustavlja rusko napredovanje. Godine 1915. postaje zapo- 
vjednik Pete armije na talijanskoj bojišnici. Borojevićev plan obrane svidio se caru i 

Te značajne ratne 1916. godine, kad su obje 
zaraćene strane nastojale krajnjima naporima završi- 
ti rat vojnim porazom protivnika, ruska vojska pro~ 
dire na Istočnoj bojišnici. Izravni je rezultat toga bi- 
lo uključivanje Rumunjske u rat na strani Antante u 
kolovozu iste godine, no ona je ubrzo kažnjena dob- 
ro pripremljenom akcijom njemačkih, austro-ugar- 
skih, bugarskih i turskih postrojbi, 

Na Zapadnoj bojišnici je slična pat-pozicija. 
Nakon osvajanja Bukurešta Centralne sile su u pro- 
sincu uputile mirovnu ponudu silama Antante, ali je 
i n ona odbijena. Rat je uvelike prijetio opstanku Mo- 
Svetozar Borojević narhije. Češke su jedinice na ruskoj bojišnici prešle 

na neprijateljsku stranu, a češki su političari Masa- 
ryk i Beneš kod Antante pokušali agitirati za stvaranje samostalne češke dr- 
žave. U to vrijeme u dubokoj starosti umire car Franjo Josip I. a nasljeđuje 
ga ne baš ratoborni i ratu vičan nećak Karlo I. 


Bojišnica na Soči je 1917. 
probijena, a austro-ugarska vojska 
uspijeva u naletu potisnuti Talijane 
| sve do rijeke Piave. Međutim, ubr- 
pa zo je uslijedilo povlačenje. Kao po- 

d sljedica neuspješne posljednje o- 

“| fenzive austro-ugarske vojske uje- 

| sen 1917. godine, u kojoj je izgub- 

' | ljeno 142.000 vojnika, s položaja je 
| H | smijenjen general-feldmaršal Franz 
Bugarski car Ferdinand I. i austrijski Conrad von Hötzendorf, vrhovni 
car Karlo F. u Trstu 1917, zapovjednik austro-ugarske vojske. 

Ipak, osjećalo se da se nakon uključivanja SAD-a rat bliži kraju. U au- 
stro-ugarskoj su vojsci izbijale pobune, poput one mornara u Kotoru, a u 
Beču je gotovo nestalo živežnih namirnica. Vlada je potpuno izgubila autori- 


kralju Franji Josipu I. tako da mu je prepušteno zapovjedništvo na rijeci Soči đuž koje 
se protezala jedna od najznačajnijih bojišnica Prvoga svjetskog rata. Zbog tih su uspjeha 
Borojevića u Austro-Ugarskoj nazivali vitezom sa Soče, dok su ga njegovi vojnici zvali 
naš Sveto. Nakon svršetka rata, kao Hrvat (kako je za sebe govorio), odlučio je postati 
građaninom novonastale Države Srba, Hrvata i Slovenaca. Međutim nije bio osobito 
dobrodošao kod novih vlasti te se stoga odlučio vratiti u Austriju. Umire u bolnici u 
Klagenfurtu 23. svibnja 1920. godine. Sahranjen je na Središnjem bečkom groblju. 

tet, dok je Wilsonovih 14 točaka dodatno ohrabrilo nenjemačke narode Mo- 
narhije u njihovim zahtjevima za samoopredjeljenje. Masaryk je u Parizu 
osnovao češku vladu koju su ubrzo priznale i sile Antante. Prestanak ratnih 
operacija na Istočnoj bojišnici za austro-ugarsku vojsku je bilo pravo olak- 
šanje ali ne zadugo. Poraz se već mogao nazrijeti. 

Englezi su 8. kolovoza 1918. probili njemačku Zapadnu bojišnicu, a 
Francuzi, sa srpskima i grčkim saveznicima, u rujnu Solunsku bojišnicu, pa 
je Bugarska 26. rujna bila prisiljena zatražiti primirje. Ubrzo je to u listopa- 
du učinila i Turska. Na talijanskom bojištu su se povukli Mađari, a njemačke 
su trupe otkazale poslušnost, što je dovelo do raspada bojišnice. Primirje je 
sklopljeno 3. studenog 1918., uz prihvaćanje teških uvjeta Antante: predaja 
Južnog Tirola, područja Krasa, Istre i sjeverne Dalmacije. Njemačke su se 
trupe morale povući, a austro-ugarske demobilizirati. 


1.1.3. Česi i Slovaci: Čehoslovaci 


Česi i Slovaci su živjeli u vrijeme Dvojne 
Monarhije u dva njena različita dijela: Česi u aus- 
trijskom, a Slovaci u mađarskome dijelu. To je 
proizvelo određene razlike u povijesnom, politič- 
kom, gospodarskom i kulturnom razvoju ta dva 
slavenska naroda, koje se neće moći tako lako za- 
nemariti u njihovu budućem zajedničkom životu. 

Austrija je imala parlamentarnu vladu kojom 
je dominiralo bogato građanstvo i buržoazija. Česi 
su imali dosta utjecaja u austrijskoj politici, što im 
je opet omogućilo snažniji gospodarski razvitak, S Tomas Garrigue Masaryk 
druge strane, u mađarskom dijelu vlada je i dalje n 
bila pod utjecajem mađarske aristokracije, pa je vr- 
lo malo Slovaka moglo sudjelovati u vlasti, 

Početkom 20. st. mnogi češki nacionalni vo- 
de počinju sve snažnije zastupati integracijsku če- 
hoslovačku ideju, a glavni su predstavnici bili 
Masaryk i Beneš. Tijekom Prvoga svjetskog rata 
Česi i Slovaci nisu bili oduševljeni time što se mo- 
raju boriti protiv Srba i Rusa. Relativno ih je velik 
broj prebjegao u Rusiju, gdje su organizirali Čeho- 
slovačku legiju koja je nakon mira u Brest-Listovsku Eduard Beneš 


bila jedina saveznička postrojba na ruskome područje. Masaryk je otišao na 
Zapad gdje je počeo je agitirati za ideju rušenja Dvojne Monarhije i uspostav- 


Masaryk, Beneš i Stefanik (Milan Rastis- 
lav, rođen je u Slovačkoj no bio je francuski gra- 
đanin, general francuske vojske) osnovali su 
1915. u Parizu Češki inozemni (zagranični) od- 
bor, a 1916. Čehoslovačko narodno vijeće. Kad je 
Antanta naposljetku prihvatila ideju rušenja Dvoj- 
ne Monarhije, Čehoslovačko narodno vijeće je 
priznato kao čehoslovačka vlada. 

Kako je pred kraj rata jačalo opće nezado- 
voljstvo, pa je socijalistički pokret u Srednjoj Euro- 
pi znatno ojačao i stekao pristaše čak i u vojsci, An- 
Milan Rastislav Stefanik tanta je zatražila od Masaryka da se što prije vrati u 

zemlju i spriječi širenje njegova pokreta. 

No stvaranje čehoslovačke države nije bilo sadržano u Wilsonovih 14 
točaka, koje su govorile samo o autonomiji naroda unutar Austro-Ugarske. 
Zbog toga je priznanje čehoslovačke vlade od strane Antante značilo ođusta- 
janje od politike očuvanja Austro-Ugarske Monarhije. Između čeških i slo- 
vačkih iseljenika u SAD-u je 1915. potpisan Sporazum u Clevlandu kojim se 
utvrđuje da će buduća država biti federativna te da će u njoj Slovaci imati 
autonomiju s vlastitim parlamentom. U svibnju 1918. potpisan je Sporazum 
u Pittsburgu kojim je proklamirana čehoslovačka država. Naposljetku, u Pra- 
gu je 28. listopada 1918. Narodno vijeće proglasilo neovisnost Čehoslovač- 
ke Republike, a dva dana kasnije je Slovačko narodno vijeće prihvatilo Praš- 
ku proklamaciju. 


1.1.4. Oživjela Poljska 


Poljske kao države početkom Prvoga svjetskog rata nema na karti 
Europe, jer je trima podjelama u 18. st. raskomađana između Rusije, Prus- 
ke i Austro-Ugarske: Prvi svjetski rat je tako zatekao Poljake podijeljene u 
tri države, koje su, usto, bile tijekom rata u sukobu. Da bi dobile potporu 
Poljaka u ratu, sve su im one nastojale zauzvrat dati neki oblik autonomije. 
Rusija je, tako, dopustila stvaranje Poljskoga narodnog komiteta koji je 
podupirao rusku stranu, dok su se Njemačka i Austro-Ugarska 1916. dogo- 
vorile o stvaranju novoga Poljskog Kraljevstva, koje bi, pak, obuhvaćalo 

samo mali dio teritorija nekadašnje Poljske. Kad se rat ođuljio, Poljaci su 
počeli tražiti pravo na samoodređenje. 


Dok je Roman Dmowski, lider Poljske na- 
cionalne demokratske stranke na Zapadu poku- 
šavao uvjeriti Saveznike da dopuste stvaranje u- 
jedinjenje Poljske pod vlašću Rusije, u Poljskoj 
je general Józef Piłsudski formirao poljske legije 
koje su se na strani Centralnih sila borile protiv 
Rusije. Vjerovao je da će rat na kraju uništiti sve 
tri zemlje. Znao je da će Centralne sile u tom ra- 
tu biti poražene. No, do kraja 1915. Nijemci su 
okupirali čitav ruski dio Poljske. Rusi su do stu- 
denoga 1917. bezuspješno pokušavali povratiti 
izgubljeni teritorij, ali je boljševička revolucija u Józef Klemens Piłsudski 
Rusiji zaustavila ofenzivu a tako i sva nastojanja i 
Rusa da povrate ovaj dio Poljske. Piłsudski je nakon ruskog poraza lukavo 
promijenio stranu i počeo podržavati Antantu koja je sve više jačala. 

. Nakon kapitulacije Centralnih sila, u Lublinu je osnovana Privremena 
vlada, koja je Poljsku proglasila republikom na čelu s Romanom Dmowskim 
(1864. do 1939.) koji je uživao potporu Antante. No, istodobno je u Krakovu 
Regentski savjet, koji su osnovali Nijemci i Austrijanci, u studenome 1918. 
vlast predao Piisudskom (iz njemačkog se zatvora nakon nekoliko mjeseci 
vratio u Varšavu). Lublinska i krakovska vlada su se brza sporazumjele i pog- 
lavarom države imenovale Józefa Klemensa Piisudskog (1867. do 1935.). 

Na izborima za Ustavotvornu skupštinu građanske su stranke dobile 
većinu glasova i za prvoga predsjednika izabrale poznatoga glazbenika i 
skladatelja Ignacya Jana Paderewskog (1860. do 1941.). Radničke stranke, 
pak, nisu mogle postići veći utjecaj: Poljska socijalistička stranka Jozefa Pił- 
sudskog u početku je bila za demokratsku republiku, a protiv sustava sovjeta 
i Sovjetske Rusije dok su se ljevica iz Poljske socijalističke stranke i Soci- 
jaldemokratske stranke Poljske i Litve ujedinile u Komunističku partiju 
Poljske, koja se zalagala za uvođenje sovjetskog režima. 

1.1.5. Južnoslavenski narodi Dvojne Monarhije 
i Prvi svjetski rat 


Slovenske su zemlje osjetile rana stradanja nakon ulaska Italije u rat u 
svibnju 1915. godine. Na rijeci Soči je organizirana bojišnica koja je ostala 
stabilna sve do listopada 1917. kad je, nakon ofenzive austro-ugarske voj- 
ske, probijena. Talijanska se vojska tada morala povući sve do rijeke Piave. 

Naravno, politički je život tijekom rata potpuno zamro, iako političke 
stranke nisu bile raspuštene. Zabranjen je i svaki oblik radničkoga političkog 
djelovanja, a zabranjen je i radnički socijaldemokratski tisak koji je bio pro- 
turatno usmjeren. Njemački nacionalisti su iskoristili rat kako bi se obraču- 
nali sa slovenskim nacionalistima i njihovim organizacijama koje su jedna 
za drugom morale biti raspuštene, dok su mnogi Slovenci, bez obzira na po- 
litičku pripadnost, tijekom rata bili zatvarani. Činjenica je da je dio sloven- 
ske omladine nevoljko odlazio u vojsku, posebice oni koji su morali otići na 
Istočnu bojišnicu ili u Srbiju. Dio njih je prebjegao na srpsku stranu i pridru- 
žio se srpskoj vojsci. Dio ih se, pak, na Istočnoj bojišnici predao ruskoj voj- 
sci, kasnije stupivši u Jugoslavenski dobrovoljački korpus. Poneki su slo- 
venski političari emigrirali i pridružili se Jugoslavenskom odboru. 

Već su 1916. počeli nemiri u austrougarskima 
zemljama, U samoj Austriji organizirani su radnički 
i građanski prosvjedi u kojima se tražilo okončanje 
rata, Nemiri su bili praćeni nasiljem prosvjednika i 

policije. Socijalist Friedrich Adler je u listopadu 
| 1916. u atentatu ubio ministra predsjednika grofa 
Stiirgkha, pa je car Karlo 30. svibnja 1917. bio prisi- 
ljen sazvati Državni sabor, iako su se njemački na- 
cionalisti tome protivili. Istodobno je Jugoslavenski 
klub, u kojemu su se našli slovenski liberalni i kle- 
rikaini zastupnici te hrvatski zastupnici iz Istre i 
Dalmacije potpisao Svibanjsku deklaraciju. Dr. Anton Korošec je u ime Ju- 
goslavenskog kluba 30. svibnja 1917. na sjednici Bečkog parlamenta proči- 
tao deklaraciju koja je jasno dala do znanja kakvu političku budućnost žele 
narodi na jugu Monarhije. Zastupnici u Jugoslavenskom klubu su zahtijeva- 
li, na temelju narodnog načela i hrvatskoga državnog prava, ujedinjenje svih 
zemalja Monarhije u kojima su živjeli Slovenci, Hrvati i Srbi u jednu admi- 
nistrativnu i upravnu jedinicu, temeljenu na samoupravi i demokraciji ali 


Friedrich Adler 

"pod žezlom habsburške dinasti- 
je". Posve je jasno da je ovaj zah- 
tjev logična posljedica politike ko- 
ju je odobrio Hrvatski sabor u svib- 
nju 1915. Dio izjave, osobito onaj 
"Dod žezlom habsburške dinasti- 
je", tj. u sklopu Austro-Ugarske, 
bio je politička maska, labava og- 
rada, shvatljiva s obzirom na ta- RA 
dašnju ratnu situaciju i postojeće gorski domobrani 

zakone. Pravi je cilj bio potpuno 

državno i političko osamostaljenje. No, ovako obrazložen zahtjev je zagova- 
rao trijalističko uređenje — a ne dotadašnje dualističko — što je izravno poga- 
đalo Mađarsku i njezine političke interese. Kako su Mađari uporno odbijali 
mogućnost trijalističkog uređenja, car Karlo I. nije uspio provesti tu koncep- 
ciju. Naposljetku, na vanjskopolitičkom planu Svibanjska deklaracija Jugos- 
lavenskog kluba je bila i vjerodajnica Jugoslavenskom odboru pred Antan- 
tom. Bila je to potvrda istih težnji. 

Nakon toga su slovenske nacionalne stranke vidno radikalnije pristu- 
pile rješavanju slovenskog pitanja. Sredinom kolovoza 1918. u Ljubljani je 
ustanovljeno Narodno vijeće, a već 6. listopada i Narodno vijeće Slovenaca, 
Hrvata i Srba, da bi već 29. listopada u Zagrebu bila proglašena Država Slo- 
venaca, Hrvata i Srba. 

U Hrvatskoj i Sloveniji se već u prvim tjednima rata počelo s progo- 
nima i uhićenjima istaknutih političara i pristaša Hrvatsko-srpske koalicije, 
od kojih su neki bili uhićeni, neki internirani, a neki stavljeni pod nadzor. 
Stoga se žarište hrvatske političke aktivnosti prenosi u inozemstvo gdje su se 
u trenutku objave rata našli Frano Supilo, Ante Trumbić, Miće Mičić, Hinko 
Hinković, Ivan Meštrović i dr. Oni postaju stvarni nositelji hrvatskih politič- 
kih nastojanja. 

U Hrvatskoj, pak, sve do travnja 1915., traje nevidljivi sukob vojne i 
civilne vlasti. Povezanost Hrvatske i Slavonije s Ugarskom za vrijeme rata 
je u političkom smislu dobrodošla jer nisu bile suspendirane sve političke 
slobode. Zbog ekspanzionističkih težnji Italije prema istočnoj jadranskoj o- 
bali sastao se 14. lipnja 1915. Hrvatski sabor na svoje prvo ratno zasjedanje. 
Ono je bilo veoma značajno jer su u njemu sudjelovala i dvojica istarskih za- 


t Horvat, Josip (1990.) Politička povijest Hrvatske I (2. izd.). Zagreb; August Cesarec, 
366. 

stupnika (Matko Laginja i Vjekoslav Spinčić) te delegati Dalmatinskog sa- 
bora (pravaši Ivanišević i Dulibić). Pravaštvo u oporbi postaje na neki način 
nositelj ideologije hrvatske ratne politike te daje političku inicijativu sve do 
1918. Sabor je zatražio ujedinjenje i samoupravu Južnih Slavena u Monarhi- 
ji pri čemu su se hrvatski političari jedinstveno oduprli i talijanskim preten- 
zijama na dijelove hrvatskoga etničkog prostora. 

Dok se većina budućih članova Jugoslavenskog odbora još nalazila u 
Italiji (Rim) potkraj 1914. godine, pod imenom Hrvatskog odbora Savezni- 
cima su se predstavili Trumbić, Supilo i Meštrović. Nešto kasnije u Firenzi 
je odlučeno (Supilo, Trumbić, Vasiljević i Stojanović) da se u Londonu os- 
nuje Jugoslavenski odbor (30. travnja 1915.), čija je zadaća bila stvoriti poli- 
tički lobi koji će nakon rata poduprijeti ujedinjenje svih Južnih Slavena u jed- 
nu državu. Sve do 1916. velik je utjecaj na projugoslavensku politiku Jugo- 
slavenskog odbora imao Frano Supilo (1870. do 1917.), ali mu je nakon raz- 
govora s predsjednikom srpske kraljevske vlade Nikolom Pašićem (1845. do 
1926.) postalo jasno da Srbija ne želi ujedinjenje s južnoslavenskim zemlja- 
ma Monarhije nego njihovo pripajanje Velikoj Srbiji. Jasno je bilo da je riječ 
o ekspanzionističkim planovima Srbije koja je nakon rata htjela dobro napla- 
titi svoje sudjelovanje u ratu na strani Antante, To je postalo posve jasno 
potkraj 1915. u razgovorima Pašića sa Saveznicima kad im je iznio i svoju 
kompenzacijsku teoriju, tražeći, zbog mogućeg gubitka Makedonije, dijelove 
Hrvatske i Slavonije kao naknadu za srpske žrtve. 

Nakon nesuglasica u Jugoslavenskom odboru, u vezi s koncepcijom 
ujedinjenja sa Srbijom i Crnom Gorom, Supilo izlazi iz odbora u lipnju 
1916. On je, naime, od Jugoslavenskog odbora tražio da se jasno odredi u 
vezi s unutarnjim uređenjem buduće zajedničke države. Ipak uspijeva lobira- 
ti britanske političare koji prisiljavaju Pašića na razgovore s Jugoslavenskim 
odborom u lipnju-srpnju 1917. Riječ je o Supilovoj virtuoznoj političkoj ak- 
ciji koju je ostvario uz pomoć britanskih političara Steeda i Seton- Watsona. 

Uvidjevši da se Slovenci i Hrvati te Srbi iz Austro-Ugarske mogu uje- 
diniti i bez Kraljevine Srbije, a nakon pritiska izvana (Velika Britanija) i iz- 
nutra (srpska demokratska oporba), predsjednik srpske kraljevske vlade Ni- 
kola Pašić je potkraj travnja 1917. uputio poziv Anti Trumbiću da s delega- 
cijom Jugoslavenskog odbora dođe na Krf, gdje bi se razgovaralo o proble- 
mima mogućeg ujedinjenja. Supilovo je lobiranje kod britanskih političara 
za ideju ujedinjenja prisililo Pašića da na kraju potpiše i Krfsku deklaraciju s 
kojom se, u većini točaka, nije slagao. Pašić je to učinio kako bi zadovoljio 
vodeće zemlje Antante, jer u ujedinjenje, prema uvjetima Jugoslavenskog 
odbora, nije vjerovao. 

Konferencija na Krfu je započela s radom 15, 
lipnja i trajala je do 20. srpnja 1917. Najveći se dio ras- 
prava odnosio na pitanje unutarnjeg uređenja buduće 
države, pri čemu su članovi Jugoslavenskog odbora 
učinili političku pogrešku. Naime, zahvaljujući Trum- 
bićevu stavu da je važnije najprije srušit Austro- 
-Ugarsku i ujediniti se s Kraljevinom Srbijom, a tek 
potom razgovarati o unutarnjem uređenju, srpski su 
političari dobili politički manevar koji će kasnije ne- 
srpske narode skupo koštati. Deklaracija je predviđa- 
la i zastupala ideju unitarne države s mogućnošću 
stvaranja centralizirane, ali i decentralizirane države, 
koja bi bila ustavna, demokratska i parlamentarna : 
monarhija na čelu s dinastijom Karađorđević. Ustav Petar I. Karađorđević 
bi donijela demokratski izabrana Ustavotvorna 
skupština a potvrdio bi ga kralj, dok bi se odnosi među narodima u kraljevini 
temeljili na načelima ravnopravnosti te vjerskoj i nacionalnoj trpeljivosti. 

No, nakon smrti Franje Josipa I. u studenome 1916. i pokušaja sklapa- 
nja separatnog mira s Antantom u prosincu iste godine (afera princa Siksta 
Burbonskoga), politički su se događaji počeli odvijati munjevitom brzinom. 
I u Hrvatskoj tijekom svibnja 1917. dolazi do značajnih političkih događaja. 
Nakon pada kabineta grofa Tisze, politička se parlamentarna kriza proširila i 
na hrvatske zemlje u ugarskom dijelu Monarhije. Početkom lipnja ban barun 
Skerlecz podnosi ostavku, a Koalicija postiže svoj davno željeni cilj: 
",, parlamentarizaciju vlade u Hrvatskoj i Slavoniji."* Banom postaje neka- 
dašnji unionist, a sada član Koalicije Antun pl. Michalovich (Mihalović) 
(1917.-1918.). 

Posljednja je godina rata u hrvatskim zemljama obilježena visokom 
političkom napetošću. Svi narodi koji su živjeli u Monarhiji proživljavali su 
tenzije državno-pravnoga i političkog razlaza, što je bilo predstavljeno više 
ili manje radikalnim programima, 

Tijekom cijele 1918. hrvatska je politička emigracija vodila tešku borbu 
na dvije strane: protiv politike srpske vlade Nikole Pašića i protiv talijanskih 
osvajačkih zahtjeva. Nakon katastrofalnog poraza kraj Kobarida (Caporetto) 
ujesen 1917. talijanska je vlada promijenila, odnosno ublažila svoje zahtjeve 
prema slovenskima i hrvatskim zemljama. Odnosi s Pašićem su se pak pogor- 
šali jer je u Rimu predsjednik srpske vlade podupro talijansku imperijalističku 


5 Josip Horvat, Politička povijest Hrvatske, n. dj., 370. 

politiku prema istočnoj jadranskoj obali. Već u siječnju 1918. Pašić je, stoga, 
stao progoniti sve političare koji su pristali uz Jugoslavenski odbor. 

Već u ljeto 1918. počinju u južnim zemljama Monarhije nicati narod- 
na vijeća kao najviša politička i predstavnička tijela Južnih Slavena. Temeli- 
ni zajednički program Narodnoga vijeća Slovenaca Hrvata i Srba bio je uje- 
đinjenje svih Slovenaca, Hrvata i Srba u narodnu demokratsku i neovisnu 
Državu SHS. Hrvatski sabor je u proširenom sastavu 29. listopada 1918. 
pred narodom na Markovu trgu proglasio razrješenje "...svih dosadašnjih dr- 
žavno-pravnih odnošaja i veza između Kraljevina Hrvatske, Slavonije i 
Dalmacije s jedne strane te Kraljevine Ugarske i Carevine Austrije s druge 
strane" te da "Dalmacija, Hrvatska, Slavonija s Rijekom proglašuju se posve 
nezavisnom državom prema Ugarskoj i Austriji te prema modemom načelu 
narodnosti, a na temelju narodnog jedinstva Slovenaca, Hrvata i Srba pristu- 
pa u zajedničku narodnu suverenu državu Slovenaca, Hrvata i Srba na cije- 
lom etnografskom području toga naroda, bez obzira na ma koje teritorijalne i 
državne granice, u kojima narod Slovenaca, Hrvata i Srba danas živi." 

O tome su odmah bili obaviješteni Jugoslavenski odbor i srpska vlada 
te zemlje Antante s kojima je Sabor proglasio prijateljske odnose. U tim su 
trenucima veze Države Slovenaca, Hrvata i Srba (SHS) s Kraljevinom Srbi- 
jom i Jugoslavenskim odborom bile iznimno slabe, gotovo nikakve, pri če- 
mu je iskazano nesuglasje između Vlade Države SHS i Jugoslavenskog od- 
bora, koje je imalo nesagledive posljedice u drugoj polovici studenoga kad 
su započele pripreme za ujedinjenje s Kraljevinom Srbijom. 

Stvaranjem ove države Hrvati su ostvarili svoj stoljetni san o samos- 
talnoj narodnoj državi, koja je proglašena u Hrvatskom saboru, a obuhva- 
ćala je sve južnoslavenske zemlje koje su do tada bile u sastavu Aus- 
tro-Ugarske. Poslove vlade je obavljalo Predsjedništvo Narodnog vijeća 
SHS, koje je postavilo zemaljske (pokrajinske) vlade. No, budući da nova 
države nije imala i vojnu silu (osim ratnog brodovlja u Puli i Kotoru) ko- 
jom bi mogla zadržati sve svoje zemlje, bila je prepuštena okupaciji tali- 
janske vojske koja je početkom stuđenoga ušla u jadranske dijelove slo- 
venskih i hrvatskih zemalja. 

Naposljetku, iza ovih dramatičnih političkih zbivanja, nada i razočara- 
nja krila se još jedna tužna slika hrvatskih krajeva: zapuštena polja, uništena 
gospodarstva, siromaštvo i glad. U ratu je, naime, sudjelovalo više od mili- 
jun vojnika iz svih hrvatskih krajeva koji su krvarili na bojištima od Cham- 


5 isto, 377. 

pagne do Urala, a oko stotinu tisuća ih se više nikad 
nije vratilo kućama. S takvim statistikama Hrvati i 
hrvatske zemlje ulaze u jedno novo razdoblje svoje 
povijesti. 

Ništa drukčije ratna zvona nisu odzvanjala ni u 
Bosni i Hercegovini. Veoma brzo tamošnje i musli- 
mansko i hrvatsko stanovništvo zaključuje na komu 
je krivnja za atentat u Sarajevu: uvečer 28. lipnja 
1914. izbile su u Sarajevu protusrpske demonstracije 
i izgredi poput onih u Zagrebu, pri čemu su uništa- 
vani srpski dućani i kuće. Novi reis-ul-ulema Dže- 
maludin Čaušević javno je prosvjedovao protiv tog 
pogroma i osobno uzeo u zaštitu nekoliko Srba. Neki 
vodeći bosanskohercegovački Srbi također su osjeća- 
li da se moraju osloboditi bremena srpske krivnje te 
su se stoga, ali i da bi sačuvali od pogroma svoje su- 
narodnjake, obratili vlastima kad je izbio rat, tražeći da ih se pošalje na prvu 
crtu bojišnice protiv Srbije kako bi dokazali svoju privrženost caru. Mnogi 
od austrougarskih vojnika koji su upućeni u Srbiju pod zapovjedništvom 
vojnog namjesnika u Bosni generala (feldmaršala) Potioreka također su bili 
Srbi iz Bosne i Hercegovine te iz bivše Vojne krajine u Hrvatskoj. Pravo- 
slavni su se borili protiv pravoslavnih. Bilo je to kao nekad kad su Habsbur- 
govci ratovali protiv Osmanlija. 

S druge strane, u srpskoj je vojsci bilo mnogo dobrovoljaca iz Bosne i 
drugih slavenskih zemalja u Austro-Ugarskoj. Zna se da je približno 5000 
uglavnom Srba, ali i muslimana i Hrvata bilo u Prvoj srpskoj dobrovoljačkoj 
diviziji, a da su u crnogorskoj vojsci bila tri bataljuna srpskih dobrovoljaca 
iz Hercegovine. Stoga i nije čudno što su vlasti u Bosni, najprije pod Potio- 
rekom, a poslije pod njegovim nasljednikom barunom Sarkotićem, poduzele 
oštre mjere protiv srpskih nacionalista, političkih aktivista i drugih potenci- 
jalnih pristaša szpske stvari. 


Stjepan Sarkotić 


Srbi iz istočne Bosne su silom preseljeni u zapadnu Bosnu iz straha od 
izdajnika, a otprilike 5000 srpskih obitelji je protjerano preko granice u Srbiju 
i Crnu Goru. Mnogo je ljudi uhićeno i internirano. Na najglasovitijem od ne- 
koliko političkih montiranih procesa, na suđenju ljudima iz pokreta Narodne 
odbrane, održanome u Banjoj Luci 1916. optuženo je 156 osoba, od kojih je 
16 osuđeno na smrt, a 86 na kaznu strogog zatvora. Kao što se moglo i očeki- 
vati, takve su mjere vrio malo pripomogle Austro-Ugarskoj u ratu, ali su izra- 
zito pridonijele srpskome i/ili jugoslavenskome nacionalističkom pokretu. 

Većina bosanskih muslimana, ma kakve bile njihove bojazni, ipak je 
ostala lojalna austrougarskoj državi. Iako su neki od njih bili dragovoljci u 
srpskoj vojsci, većina ih nije željela da Bosna i Hercegovina postane dio Ve- 
like Srbije. Njihovi su prvaci rado sklapali taktičke saveze s bosanskoherce- 
govačkim Srbima u posljednjih petnaestak godina prije rata, ne bi li izborili 
neke posebne ustupke od vlasti, ali to je bilo nešto posve drugo. Bosanski su 
Hrvati, pak, bili podijeljeni među sobom, odražavajući na taj način razlike u 
mišljenju u samoj Hrvatskoj. 

Svibanjska deklaracija iz 1917. je ostavila snažan dojam u Bosni i 
mnogi su tamošnji srpski i hrvatski političari pristali uz nju. Bosanski su Sr- 
bi pozdravili njihovo uključivanje u taj prijedlog i, dakako, to su smatrali 
nečim što je najbliže jugoslavenskoj državi koja bi se mogla ostvariti pod 
austrougarskim nadzorom. Jedan dio Hrvata u Bosni je bio sklon takvu pla- 
nu dok su pristaše nadbiskupa Stadlera davali prednost ograničenoj verziji te 
iste zamisli, prema kojoj bi predviđeni entitet uključio i Bosnu ali tako da se 
stvori Velika Hrvatska. Veći broj muslimana je bio za ulazak u zasebnu ju- 
goslavensku državu, među kojima i reis-ul-ulema Čaušević, 

U veljači i ožujku 1918. namjesnik u Bosni barun Sarkotić započeo je 
niz sastanaka i rasprava na kojima su pretresane sve političke opcije koje bi 
očuvale habsburšku vlast. Najprije je u ožujku preporučio caru da Bosnu pri- 
poji Hrvatskoj, a potom je u svibnju predložio ili da se Bosna pripoji Hrvat- 
skoj ili da joj se da autonomija u obliku corpus separatuma pod ugarskom kru- 
nom. Napokon, kad se potkraj svibnja raspravljalo o tim pitanjima na Care- 
vinskom vijeću, opet se vratio na prijediog da se Bosna ujedini s Hrvatskom. 

U kolovozu je Austro-Ugarska iz dana u dan doživljavala ratne poraze; 
propast države je bila na vidiku te je car u rujnu u Zagreb i Sarajevo poslao 
ugarskog ministra grofa Tiszu u posljednjemu jalovu pokušaju nagovora 1o- 
kalnih političara da prihvate novi ustavni status pod ugarskom krunom. Srbi i 
Hrvati, predvođeni srpskim političarem Vojislavom Šolom, uručili su mu zajed- 
nički memorandum, u kojemu su izjavili da su oni svi jedan narod i da žele 
osnovati jugoslavensku državu u kojoj će živjeti svi Srbi, Hrvati i Slovenci. 

Bosanski izaslanici koji su sudjelovali na listopadskom zasjedanju Na- 
rodnog vijeća u Zagrebu, po povratku u Sarajevo su osnovali svoje Narodno 
vijeće za Bosnu i Hercegovinu. 

Ovaj je sklad vrlo brzo narušen. Kako se ujedinjenje s Kraljevinom 
Srbijom ubrzo očekivalo i kako je srpska vojska već bila na bosanskim gra- 
nicama, Srbi su se od svih naroda u Bosni i Hercegovini najviše osjećali po- 
bjednicima. Dva dana nakon ostavke baruna Sarkotića (1. studenoga) osno- 
vana je prva Narodna vlada Bosne i Hercegovine. 

1.1.6. Zašto je tako moralo biti? 


U ovome Velikom rafu raspala su se dva velika imperija u Srednjoj Eu- 
ropi. Na prostoru Austro-Ugarske (tamnice naroda) i Njemačkog Carstva ob- 
likovale su se nove države. Posebno je važno proanalizirati odnos Antante 
prema višenacionalnoj habsburškoj Dvojnoj Monarhiji jer je tijekom rata stav 
sila Antante prema njoj bio različit. Saveznici su smatrali da Austro-Ugarsku 
treba očuvati, makar i u okrnjenom obliku, jer bi, u protivnom, ona ušla ili 
mogla ući u sastav Njemačke. Nisu se, pritom, baš mnogo osvrtali na težnje 
manjih naroda u Dvojnoj Monarhiji koji su željeli samostalnost. 

Kako je za sve zemlje Antante Njemačka bila glavni krivac za rat i naj- 
opasniji europski konkurent, Velika Britanija je bila protiv likvidacije Aus- 
tro-Ugarske (moguće samo za njezino teritorijalno smanjenje), jer joj je na- 
kon rata namijenila ulogu države koja će održavati ravnotežu s Njemačkom i 
biti bedem eventualnom njemačkom prodoru u Podunavlje. 

Francuskoj je također bilo u interesu ograničavanje njemačkog uspona 
i teritorijalno smanjenje Njemačke, pa je podupirala britansku politiku oču- 
vanja Austro-Ugarske. 

Zbog njemačke opasnosti, opstanak Austro-Ugraske je podupirala i 
Rusija, iako joj je bila najmanje sklona zbog suparništva na Balkanu. Rusija 
je čak predviđala stvaranje Trojne Monarhije sastavljene od Austrije, Ugar- 
ske i Češke. Bili bi time zadovoljeni i apetiti Srbije, kojoj bi priključili Bos- 
nu i Hercegovinu i dio Dalmacije. Naime, Rusija nije vjerovala u mogućnost 
stvaranja zajedničke države Južnih Slavena, pa je Srbiji bila spremna prizna- 
ti odštetu na račun austrougarskog teritorija. 

Ni Italija, naposljetku, nije svoje pretenzije na istočnu obalu Jadrana 
vezivala uz rušenje Dvojne Monarhije. Sve potpisnice Londonskog ugovora 
opredijelile su se za njezino smanjenje, a ne za uništenje. Tek je boljševička 
revolucija (7. studenoga 1917.) promijenila stav sila Antante prema Aus- 

tro- Ugarskoj, ali i Njemačkoj, jer se na istoku pojavila nova, komunistička 
opasnost kojoj su ove zemlje trebale postati glavnom branom. Usto, ni 
Wilsonov mirotvorni program, koji je svim narodima priznavao pravo na 
samostalnost i samoodređenje, nije se mogao ignorirati. 

Otkako su sile Antante odlučile otvoreno poduprijeti pokret nacional- 
nih manjina i pomoći njihove separatističke tendencije, unutarnji se položaj 
Austro-Ugarske pogoršao. Ekonomske okolnosti ubrzavale su proces raspa- 
da Monarhije. Car Karlo je osjećao da treba zadovoljiti zahtjeve manjina i 
pomišljao je na plan unutarnje reorganizacije Austro-Ugarske, u kojoj bi 

potlačene nacionalnosti formirale jedinice u sklopu saveza država. No, to je 
u početku išlo teško jer se još nitko nije usuđivao u Austriji dati vlast čovje- 
ku koji bi proveo takve reforme, a u Ugarskoj bi mu se suprotstavili liberal- 
niji političari koji su se zalagali za autonomiju nacionalnih manjina. 

Nakon vojnog sloma Bugarske, Austro-Ugarska je bila suočena s pro- 
dorom saveznika na vlastiti teritorij. Ojačale su separatističke snage, a vode- 
će austrijske stranke izjavljivale su da priznaju pravo narodnosti na samos- 
talnost. Samo je Ugarska, na čelu s Tizsom, pokušala zadržati slavenske na- 
rode u svom okrilju, no oni nisu na to pristajali. Naime, mađarski su se poli- 
tičari protivili svakoj političkoj i ustavnoj reorganizaciji koja bi umanjila 
njihovu političku nadmoć. Car Karlo je ipak pokušao ostvariti kakvu-takvu 
reformu, ali ju je odlučio primijeniti samo na područje Austrije pa je tako 
16. listopada objavio manifest u kojemu objavljuje da Austrija postaje save- 
zna država u kojoj će svaka etnička skupina na svom području osnovati vlas- 
titu političku zajednicu. Česi, Slovenci, Hrvati i Srbi odbili su svaku diskusi- 
ju o tom prijedlogu. 

lako su Wilsonove točke predviđale samo autonomiju narodnosti unu- 
tar Austro-Ugarske, 1918. se situacija znatno promijenila, jer je SAD priz- 
nao Češkoj status zaraćene države i izjasnio se u prilog neovisnosti Jugosla- 
vena. Wilson je u svom odgovoru caru Karlu rekao da njima (narodima), a 
ne njemu (caru) pripada pravo odluke o tome u kojem obliku se mogu zado- 
voljiti njihove nacionalne težnje. Bio je to konačni znak za početak raspada 
Austro-Ugarske. 

Narodno vijeće u Pragu je objavilo da više nema pregovora s Bečom, 
a Narodno vijeće Slovenaca, Hrvata i Srba objavilo je stvaranje Države 
SHS, dok su Rumunji u Sedmogradskoj željeli izabrati Narodnu skupštinu, 
Car Karlo je tada mogao pristati na stvaranje samostalnih država, ali je isto- 
dobno predlagao da one budu povezane zajedničkim izvršnim vijećem. No 
tada je došlo i do promjena u Mađarskoj, kad je grof Mih4ly Károlyi 25. lis- 
topada 1918. formirao mađarsko Narodno vijeće te objavio kraj dualističke 
monarhije i nastanak neovisne države Mađarske. U isto vrijeme i Austrija 


postaje neovisna država. Dakle, rat je još trajao kad se Monarhija sama od , 


sebe raspala. 


1.2. Rat na Balkanu 


1.2.1. Balkanski pobjednici: Srbija, Crna Gora, 
Rumunjska, Albanija i Grčka 


Ratne operacije na Balkanu trebale su biti spo- 
redne u odnosu prema glavnim europskim bojišnica- 
ma, Srbija i Crna Gora su se našle na putu mnogo 
brojnijemu i nadmoćnijem ratnom stroju Austro-Ugar- 
ske, a Saveznici su bili predaleko i zauzeti svojim voj- 
nim angažmanom, posebice prvih godina rata. Ipak, 
prvi austrougarski napad Srbija je uspjela odbiti. Cer- 
ska bitka je bila prva pobjeda Antante u ratu, Godine 
1914. austrougarska vojska je dvaput potisnuta sa srp- 
skog tla, uz velike gubitke na obje strane. Pobjede srp- 
ske vojske na Drini i Kolubari moralno su podigle Sr- 
biju u trenutku kad se poraz činio izvjesnim, 

Tijekom prosinca 1914. Srbi gube Beograd ali 
ga ubrzo uspijevaju vratiti, Tijekom zime 1914./1915. 
bojišnica je zamrla, pa je Srbija izdržala ratna napre- 
zanja sve do potkraj ljeta 1915. godine. Tada je novu 
ofenzivu protiv Srbije poveo njemački feldmaršal i 
August von Mackensen, a u rat je stupila i Bugarska, > X 
na strani Centralnih sila. Turska epod pritiskom adoni Puik 
mladoturaka nešto ranije aktivno uključila u rat. Srpska je vojska, gubeći na 
svim bojištima, uz velike žrtve, tijekom rujna i listopada, započela svoje 
epsko povlačenje prema Jadranskom moru. Uz velike ljudske žrtve, u zimu 
su (prosinac 1915. — siječanj 1916.) srpska vojska i narod koji se s njome 
povlačio uspjeli prijeći preko planina na sjeveru Albanije do jadranske oba- 
le. Približno 135.000 srpskih i crnogorskih vojnika prebačeno je saveznič- 
kim brodovima na grčki otok Krf, Oni koji su preživjeli povlačenje pridruži- 
li su se savezničkima snagama koje su se borile u Solunu. Odatle su se u je- 
sen 1918. probili kroz Makedoniju i Srbiju te, osvojivši ponovno 1. studeno- 
ga 1918. Beograd, produžili prema Bosni i Vojvodini. 

Zbog ratnog stanja u kojemu Srbija nije imala mnogo izgleda, pitanje 
ujedinjenja odjednom je postalo veoma značajno. Vlada je stalno raspravlja- 
la o viziji Jugoslavije, uz mogućnost njezina proširenja na Bugarsku. Srpska 
vlada je u prosincu 1914. iz svoga privremenog sjedišta u Nišu u Narodnoj 


41 


skupštini objavila da se rat vodi za ujedinjenje svih Srba, Hrvata i Slovena- 
ca. Niška deklaracija je zamijenila ideju o srpskoj nacionalnoj državi novom 
i mnogo nejasnijom koncepcijom jugoslavenske nacije Srba, Hrvata i Slove- 
naca. Pokušalo se i s intemacionalizacijom tog pitanja, te se naišlo na odob- 
ravanje mnogih hrvatskih i slovenskih političara u Habsburškoj Monarhiji. 
Jugoslavenski odbor je promovirao istu ideju i zalagao se za njezino ostva- 
renje ali pod nešto drukčijim uvjetima. Stoga odnosi s jugoslavenskim odbo- 
rom nisu bili baš najbolji. 

No, obnova države je tada bila mnogo važnija od ujedinjenja, a osjećala 
se i netrpeljivost između političara i vojske. Taj će problem biti riješen monti- 
ranim Solunskim procesom i smrtnom osudom crnorukaša pukovnika Dragu- 
tina Dimitrijevića-Apisa i njegovih drugova u lipnju 1917. Pašić je nakon toga 
mirno mogao obaviti rekonstrukciju vlade, jer se raspala ratna koalicija radi- 
kalai papredijaka; Takva je vlada vodila pregovore s Jugoslavenskim odbo- 
rom u lipnju/srpnju 1917. Nejasne formulacije Krfske 
deklaracije ukazivale su, međutim, na ozbiljne podje- 
le u vezi s različitim viđenjima Jugoslavije. Posebno 
je to došlo do izražaja na sastanku u Ženevi u stude- 
nome 1918. godine. 

Godine 1910. Crna Gora je proglašena ustav- 
nom monarhijom s kraljem Nikolom I. (1910. do 
1918.) kao monarhom. No, jačanjem gospodarstva, 
posebno zbog pritjecanja talijanskog kapitala (jer je 
kćer Nikole I. Jelena-Elena bila supruga talijanskog 
i kralja Viktora Emanuela 111), tanki sloj trgovačkog 
Elena Savojska građanstva bio je sve manje zadovoljan kraljevom au- 
(Jelena Petrović) toritarnom vlašću, koja je kočila ekonomski razvoj. 

Prije Prvoga svjetskog rata 
najjače političke stranke u Crnoj 
Gori su bile Narodna stranka, koju 
je vodio Sako Petrović (klubaši) i 
Prava narodna stranka (pravaši) ko- 
ju je vodio Lazar Mijušković. Klu- 
baši su bili prva parlamentarna i 
demokratska stranka koja je podu- 
pirala ujedinjenje Srbije i Crne Go- 

- — re (osobito nakon povratka studena- 
Crnogorski časnici pred osvajanje Skadra ta koji su studirali u Beogradu) te 
detronizaciju crnogorskoga kralja. 

U Balkanskim ratovima Crna 
Gora je sudjelovala na strani Srbije, 
Bugarske i Grčke, ali od toga nije 
imala mnogo koristi, jer je okupira- 
ni Skadar (Albanija) morala predati 
pod međunarodnu upravu. Prije po- 
četka Prvoga svjetskog rata kralj 
Nikola je sa Srbijom potpisao spo- 
razum o vojnoj suradnji koji je cr- 
nogorsku vojsku stavio pod zapov- 
jedništvo srpskih časnika, koji su, 
međutim, radili protiv crnogorskih 
interesa. No, potkraj 1915. Austro-Ugarska je okupirala Srbiju, a odmah po- 
tom i Crnu Goru koja je kapitulirala jer su se srpske snage povukle preko 
Albanije na otok Krf. Kralj Nikola I. je napustio zemlju i otišao najprije u 
Skadar, potom u Francusku pa u Italiju, gdje je 1923. i umro. 

Problem ujedinjenja sa Srbijom podijelilo je političke snage u Crnoj 
Gori na zelenaše (tiskali su promidžbeni materijal na zelenim listićima), koji 
su se borili za samostalnost Crne Gore i bjelaše (bijeli listići) koji su bili za 
ujedinjenje sa Srbijom. U ratno je doba ujedinjenje Crne Gore sa Srbijom bi- 
lo i u planu Pašićeve vlade (program stvaranja Velike Srbije). Sam Pašić je 
bio za to da se Crna Gora jednostavno anektira bez ikakvih pregovora. Stoga 
je i formiran Pokret za ujedinjenje. Pripreme za ujedinjenje su bile uistinu 
kratke. Pobornici ujedinjenja su birali predstavnike za Podgoričku skupštinu 
na narodnim skupovima, a gdje skupovi nisu održani predstavnike su orga- 
nizatori skupštine imenovali sami. 

Podgorička skupština se sastala 26. studenoga 1918. Neki su zastup- 
nici predlagali da Crna Gora najprije obnovi samostalnost, a da potom pre- 
govara sa Srbijom. No zbog pritiska srpske vojske, koja je okružila zgradu u 
kojoj se skupština održavala, usvojeni su sljedeći zaključci: da se kralj Niko- 
la I. detronizira, Crna Gora ujedini sa Srbijom pod dinastijom Karađorđevića 
i da s njome uđe u zajedničku državu Južnih Slavena te da se te odluke dos- 
tave kralju Nikoli, srpskoj kraljevskoj vladi i Antanti. 

Politička situacija u Rumunjskoj je bila veoma nejasna. Kralj Karlo I. 
(1867. do 1914.) je 1913. obnovio tajni savez s Centralnim silama, pokazujući 
im neskrivenu naklonost. Međutim, protuaustro-ugarski i protuturski nastroje- 
na javnost bila je sklona Antanti. Naposljetku su Karlo I. i liberalni političari s 
Bratianuom na čelu našli kompromis — složili su se da rat treba izbjeći te je 
dogovorena stroga neutralnost zemlje. Ostali su u vezi s Centralnim silama jer 


Nikola I. Petrović 

su one Rumunjskoj nudile rusku Besarabiju, 
a Bratianu je održavao vezu i s Antantom u 
zamjenu za priznavanjem rumunjskih zahtje- 
va prema Transilvaniji. Kad je u listopadu 
1914. umro Karlo I. politika neutralnosti je 
nastavljena, jako je njegov nasljednik Ferdi- 
nand 1. (1914. do 1927.) bio naklonjen An- 
tanti. U kolovozu 1916. Rumunjska se napos- 
ljetku priključila Antanti jer joj je obećana 
potpora za ostvarivanje nacionalnog ujedi- 
njenja (Transilvanija). Vlada koju je vodio 
Bratianu objavila je rat Austro-Ugarskoj. 


Ferdinand I. (Rumunjski) 


Pomoć Rumunjskoj je trebala stići sa Solunske bojišnice od strane 
francuske Istočne armije. Iako je u početku imala uspjeha, ubrzo se rumunj- 
ska vojska morala povlačiti pred udarima nadmoćnije vojske Centralnih sila, 
posebice bugarske vojske s juga, koja je čak u jednom brzom naletu ušla u 
Bukurešt. Kralj i vlada su se morali skloniti u Jaši (Moldavija) a s njima i 
vojska, koja je nastavila djelovati zajedno s ruskom vojskom. U ljeto 1917. 
spriječen je, pak, pokušaj Centralnih sila (Bitka na Marasti) da okupiraju i 
preostali dio slobodne Rumunjske. 

Oktobarska revolucija u Rusiji i sklapanje mira između Njemačke i 
sovjetske vlade u Brest-Listovsku, izazvali su velike promjene na Zsročnoj 
bojišnici. Rumunjska je u tim događajima ostala bez svoga najvažnijeg sa- 
veznika na istoku — Rusije i bila je potpuno odsječena od svojih zapadnih 
saveznika. Zbog toga je i morala u svibnju 1918. potpisati separatni mir u 
Bukureštu. Sporazum je potpisao pronjemački konzervativni političar Alexan- 
dru Marghiloman. Njime je Rumunjska izgubila Dobrudžu, koja je pripala 
Bugarskoj, te zapadne dijelove, koji su pripali Mađarskoj. Morala je priznati 
administrativnu upravu Centralnih sila i demobilizirati glavninu vojske. No, 
proces ratifikacije nikad nije dovršen, tako da Sporazum i nije stupio na sna- 
gu. U listopadu 1918. Rumunjska je ponovno objavila rat Njemačkoj, a kraj 
rata i pobjeda Antante omogućili su joj ostvarenje najvažnijeg cilja — nacio- 
nainog ujedinjenja. Ujedinjenje rumunjskih pokrajina sankcjonirala je i mi- 
rovna konferencija u Parizu. 

U Albaniji je početkom rata vladalo političko bezvlašće. Ubrzo nakon 
što je novoizabrani vladar knez William von Weid napustio zemlju, Esad- 
-paša Toptani (1863. do 1920.) se u Draču, uz talijansku i srpsku potporu, 
proglasio predsjednikom. U sređišnjoj je pak Albaniji, oko Kroje, postojao 
pokret za ponovno priključenje Albanije Osmanskom Carstvu. 

Godine 1914. Grčka je okupi- [ 
rala južnu Albaniju, a nakon sloma | 
srpske vojske velik su dio zemlje | 
okupirali i Bugari. Londonskim ugo- | 
vorom Italiji je obećana luka Valona | 
(Vloru) i protektorat nad Albanijom, p m 
a Srbiji i Crnoj Gori sjeverni dio Al- 
banije. Talijani su okupirali Valonu. |“- 
U Albaniju se vratio i Cemal (Dže- 
mal) kako bi se suprotstavio grčkoj 
vojsci koja je okupirala sjeverni Epir Zsad-paša u Draču 
u kojemu su živjeli Grci. 

Esad-paša je prišao Antanti i objavio rat Aus- 
tro-Ugarskoj. S povlačenjem srpske vojske i on na- 
pušta Albaniju i u Solunu uspostavlja sjedište vlade 
u izbjeglištvu. Istodobno, nakon njegova odlaska, u 
Albaniji sve popularniji postaje njegov nećak Ah- 
med Zogolli (Zoguli). On je mimo primio aus- 
tro-ugarsku vojsku, ali je svoju privremenu vladu 
smjestio u Elbasan u srednjoj Albaniji koja je bila 
pod okupacijom Bugara. Međutim, austro-ugarska 
je vojska luku Drač pretvorila u svoju pomorsku 
bazu, a uskoro je zamijenila i Bugare u Elbasanu, 
uspostavljajući tek tada okupacijski režim. Zogolli 
je pozvan u Beč i tamo kao gost, ustvari kao talac, 4kmet Zogolli (Zogu, Zog) 
ostaje sve do kraja rata. Uglavnom, do kraja 1916. 
cijelu su Albaniju okupirale različite vojske: sjever i središnji dio bili su pod 
austro-ugarskom okupacijom, a jug su držali Francuzi i Talijani. 

Nakon proboja Solunske bojišnice Austro-Ugarska se povukla iz Al- 
banije. Nakon svršetka rata talijanska je vojska okupirala Albaniju, srpska je 
vojska držala velik dio sjevera zemlje, a Skadar su okupirali Francuzi. Neko- 
liko godina nakon rata ponovno je uspostavljena neovisnost zemlje, ponajvi- 
še zahvaljujući diplomatskim nastojanjima SAD-a, ali su godine nakon toga 
bile politički nestabilne. 

Od 1911. je grčki premijer ponovno iskusni političar Eleftherios Venize- 
los (1864. do 1936.). Svoju je popularnost stekao modernizacijom države, re- 
formama državne uprave i sudstva. Uz pomoć Francuske i Velike Britanije 
priključio je Grčku Balkanskom savezu protiv Turske. U Drugome balkanskom 
ratu Grčka je njegovom zaslugom sudjelovala na strani Srbije protiv Bugarske 

i nakon toga dvostruko povećala svoj teritorij. Buku- 
reštanskim sporazumom 1913. Grčka je dobila Egej- 
sku Makedoniju i dio Trakije. No, ipak je ostao spo- 
ran dio zapadnog Epira, koji je pripao neovisnoj Al- 
D baniji.” Pred početak svjetskog rata Venizelos je stao 
HRT na stranu Antante, pa je 1915. dopustio iskrcavanje 
Elefterios Venizelos Saveznika u Solunu. Kralj Konstantin I. (1913. do 
1917. i od 1920. do 1922.), poput rumunjskog kralja 
Karla I., bio je više naklonjen Centralnim silama (stu- 
dirao je na pruskoj vojnoj akademiji i nosio titulu po- 
časnoga njemačkog feldmaršala te bio zet Vilima IL.) 
tako da je i Grčka, u početku rata, ostala neutralna. 
Velika ideja tijekom rata prestaje biti idejom za okup- 

ja ljanje nacije i postaje uzrokom tragičnog podvajanja 
Konstantin 1. grčkog društva (Ethnikos dihasmos). 

Britanci nisu vjerovali Venizelosu, iako ih je on oduševljeno pozivao, 
pa su početkom 1915. čak preporučili grčkoj vladi i kralju da vrate osvojena 
područja Bugarskoj, a u zamjenu za područja u sjevernom Epiru (Albanija). 
Kralj je htio mnogo čvršća jamstva o zamjeni teritorija, dok je Venizelos od- 
mah prihvatio prijedlog. Kako kralj nije prihvatio sudjelovanje Grčke u inva- 
ziji na Dardanele, Venizelos je podnio ostavku, iako je na izborima 1915. po- 
bijedio s ogromnom većinom glasova, što mu je dalo povoda za pridruživanje 
Antanti. No, kako nije prihvatio prijedlog o neutralnosti, Konstantin je Veni- 
zelosa prisilio na još jednu ostavku, koji je nakon toga otišao u Solun i tamo 
1916. organizirao paralelnu, revolucionarnu vladu. 


Rojalisti nisu mogli brzo prihvatiti Venizelosove promjene i prijedloge, 
posebice ne u ratno doba. Naklonost kralja Konstantina Centralnim silama bi- 
la je neskrivena. Tako, primjerice, srpskoj vojsci dopustio prebacivanje kop- 
nom s Krfa u Solun, dok je istodobno njemačko-bugarskima snagama dopus- 
tio korištenje grčkog teritorija za njihove taktičke operacije. Venizelos je, pak, 
u pridruživanju Antanti vidio prigodu ostvarenja Velike ideje, dok su se kralj i 
njegove pristaše zalagali za "malu, ali časnu Grčku". Zbog toga je u grčkoj 
vojsci tijekom kolovoza 1916. izbio puč. Pučisti, članovi tajne organizacije 
Nacionalna obrana, bili su pristaše Venizelosa, koji je u lipnju 1917., uz po- 
moć saveznika, okupirao Atenu te prisilio Konstantina na abdikaciju. Naslije- 
dio ga je njegov sin Alexandar (1917. do 1920.), a Venizelos opet postaje 
premijer. Grčka se, mogla u potpunosti uključiti u rat na strani Antante. 


7 Taj je spor riješen tek 1971. kad je Grčka odustala od traženja tog teritorija. 

1.2.2. Balkanski gubitnici: Bugarska i Turska 


Početkom rata Bugarska je bila neutralna jer je htjela ispitati pozicije 
suprotstavljenih strana i odabrati onu koja će joj donijeti najviše koristi. An- 
tanta joj je mogia ponuditi samo neke dijelove Trakije pod turskom vlašću, 
dok su Centralne sile nudile mnogo više: cijelu Makedoniju pa čak i neka 
područja u Grčkoj i Rumunjskoj koja Bugarska i nije tražila. Stoga Bugar- 
ska, nakon potpisivanja sporazuma s Njemačkom i Austro-Ugarskom, u ljeto 
1915. ulazi u rat, a tijekom listopada iste godine napada Srbiju. Takav potez 
nije naišao na odobravanje ni oporbe niti većine stanovništva. Aleksandar 
Stamboliski (1879. do 1923.) je, pak, preventivno uhićen zbog navodne uv- 
rede veličanstva. Ratni uspjesi bugarske vojske u prvi su mah stišali strasti u 
zemlji, posebice nakon zauzeća Skopja. 

Bugarska se ratna vlada nakon okupacije Makedonije osjećala dosta 
sigurnom, pa je potkraj 1915, samouvjereno sazvala Narodnu skupštinu, da 
bi tek u siječnju 1916. definirala svoj ratni cilj: sjedinjenje bugarske nacije i 
ujedinjenje bugarskih zemalja (unutar povijesnih i etničkih granica). Bio je 
to maksimalistički program kralja Ferdinanda koji se očitovao i novom na- 
cionalnom trobojnicom crmo-bijelo-plave boje, koja je simbolizirala crno- 
morsku, egejsku i jadransku obalu. Istodobno Bugarska želi raskinuti sa svo- 
jom proruskom prošlošću. 

U jesen 1916., kad se u rat na strani Antante uključila Rumunjska, bu- 
garska je vojska zaratila sa svojim sjevernim susjedom. Bugari su imali dos- 
ta uspjeha u borbi protiv Rumunja, jer se ratovalo za područje bugarske Do- 
brudže, koju su Rumunji dobili nakon Drugoga balkanskog rata. Treća bu- 
garska armija je uspjela osvojiti i Bukurešt te otvoriti bojišnicu s Rusima 
uzduž rijeke Seret. No, posljedice uključivanja u rat ubrzo su se odrazile na 
socijalni položaj stanovništva. Bugarska, s približno pet milijuna stanovnika, 
podigla je 900.000 ljudi u vojsku, što je izazvalo golemi pad proizvodnje u 
industriji i poljoprivredi. 

Kad je počela Antantina ofenziva na Solunskoj bojišnici, dio bugarske 
vojske u Makedoniji je odbio poslušnost bugarskome vrhovnom zapovjedniš- 
tvu, a izbio je i spontani ustanak. Bugarske trupe su krenule izravnati račune 
s vladom u Sofiji te su 25. rujna 1918. napale glavno zapovjedništvo u gradu 
Radomiru. Uplašena vlada i kralj pustili su iz zatvora vođe Zemljoradničke 
stranke Aleksandra Stamboliskog i Rajka Daskalova kako bi umirili pobu- 
njeno stanovništvo. No, oni su imali nešto posve drugo na umu: rušenje mo- 
narhije. Kako bi ojačali svoje redove, poslali su socijalistima prijedlog da se 
pridruže zemljoradničkom ustanku, ali su to ovi odbili. Ipak, Stamboliski i 

Daskalov su 27. rujna 1918., bez obzira na nepovolj- 
ne okolnosti, Bugarsku proglasili republikom. Sofija 
| je 29. rujna doista i napadnuta, ali se pobunjenička 

| vojska nije mogla mjeriti s uvježbanom vladinom i 
© | njemačkom vojskom. U isto vrijeme Bugarska je do- 

| živjela i konačni vojni poraz na Solunskoj bojišnici 

| (29. rujna 1918.). Pošto je 2. listopada pobuna ugu- 
šena u krvi, Ferdinand je 3. listopada prihvatio uvje- 
“ te mira te ubrzo napustio zemlju. Na prijestolje je 
došao njegov sin Boris III. Sastavljena je vlada od 
predstavnika svih stranka, uključivši i Zemljoradnič- 
ku (Stamboliskog). 

Kako su obziri Njemačke prema Rusiji s izbijanjem Prvoga svjetskog 
rata prestali, već 2. kolovoza 1914. ona je s Turskom sklopila tajni sporazum. 
Naime, mladotursko je vodstvo bilo prisiljeno osloniti se na jednu od velikih 
sila kako bi se zaštitilo od mogućih vojnih napada, bez obzira s koje strane 
došli. Ni među Turcima nije u tom smislu bilo jedinstva. Cemal (Džemal) 
-paša, treći čovjek trijumvirata i Cavit (Džavit), ministar financija, i još neki 
proreformski mladoturci namjeravali su oslonac tražiti u Antanti, jer su vjero- 
vali u njezinu nadmoć. Ostali su, već tradicionalno, bili pronjemački usmjere- 
ni a težili su se osloboditi gospodarske ovisnosti o Francuskoj i Velikoj Brita- 
niji. Njemačka je u ugovoru od 2. kolovoza obećala Turskoj pružiti vojnu zaš- 
titu u slučaju bilo kakva napada na nju, s tim da njemačka vojna misija ima 
odlučujući utjecaj na tursku vojsku. 

Prema odluci mladoturskog vodstva stanje naoružane neutralnosti tra- 
jat će do kraja reorganizacije vojske. Potom se rat u turskoj javnosti počeo 
činiti čak i poželjnim. Ratni cilj Turske nije bio samo povratak na Balkan i 
ispravljanje granica zacrtanih nakon Prvoga i Drugoga balkanskog rata, ne- 
go i konačno spriječiti mogućnost ruskih zahtjeva za tjesnacima, uz stjecanje 
nekih područja Ruskoga Carstva na Kavkazu, Krimu i Turkestanu koja su 
bila pretežno nastanjena turskim narodima. Ovi su ciljevi duboko zadirali u 
interese Rusije i Velike Britanije. 

Nijemci su od samog početka vršili pritisak na mladoturke da Turska 
odmah uđe u rat, zajamčivši im ukidanje Kapitulacija (više međunarodnih 
ugovora kojima je Osmansko Carstvo odustalo od potraživanja teritorija i 
svojih prava u Jugoistočnoj Europi i Egejskom moru), vraćanje egejskih o- 
toka te ispravljanje istočnih i sjevernih granica prema Rusiji, Bugarskoj i 
Rumunjskoj, dok su mladoturci smatrali kako bi ulazak u rat jedva mogao 
biti probitačan u vrijeme početne faze reorganizacije vojske. 


Boris lil. 

Turska zaštita njemačkih brodova Göben i Breslaw od francusko-eng- 
leskih pomorskih snaga 10. kolovoza 1914, i zatvaranje tjesnaca za brodove 
Antante, označili su tešku povredu turske neutralnosti. lako je Antanta dip- 
lomatskim putem u rujnu pokušala Tursku vratiti u stanje neutralnosti, to vi- 
še nije bilo moguće. Njihove ponude su bile slabije od njemačkih. Njemač- 
ko-osmanska flota je već tada počela djelovati na Crnome moru, napadajući 
crnomorske ruske luke. Turska je tako ušla u rat na strani Centralnih sila. 
Zemlje Antante su joj odmah objavile rat: Britanci su odmah anektirali Ci- 
par, a Egipat stavili pod svoj protektorat, 

Vođenje rata je za Tur- 
sku bilo više nego nepovoljno 
jer je morala ratovati na neko- 
liko bojišnica, a najvažnije su 
bile one na Kavkazu i Darda- 
nelima. Na Kavkazu su Turci 
trpjeli velike gubitke. Okolnost 
da su kršćanski Armenci s ve- 
seljem i nadama dočekali rus- 
ku vojsku postao je povod ge- 
nocidu Armenaca od strane Turaka 1915. godine. Tim je genocidom, uz Gr- 
ke, potpuno uništena najveća kršćanska manjina u Osmanskom Carstvu. Na 
bojišnici pokraj Dardanela Turci su postigli izvjesne uspjehe spriječivši 
utvrđivanje engleskog mostobrana u blizini Galipolja. Ova je činjenica za 
Ruse bila katastrofalna, jer je zauvijek omela njihov opskrbni put. 


Turske postrojbe 1915. 


No, unatoč prolaznim uspjesima na Kavka- 
zu, u kasnijima ratnim godinama borbe su na dru- 
gima bojišnicama za Tursku završavale potpunim 
neuspjehom. Za turski je poraz u Prvome svjet- 
skom ratu okrivljen mladoturski trijumvirat, pa je 
u listopadu 1918. raspušten. Enver-paša, koji je u 
međuvremenu napredovao do položaja vicegena- 
rilisimusa i sultanova zeta (on je ustvari vodio 
rat), Tal4t-paša, koji je 1917. imenovan pašom i 
velikim vezirom te Cemal-paša pobjegli su u ino- 
zemstvo. Godine, 1919. osuđeni su, zajedno s 


drugima mladoturcima, u odsutnosti na smrt, a 
Mladoturska stranka je raspuštena. S padom  Enver-paša 
mladoturaka, vladu su preuzeli liberali kojima je 

dopala neugodna zadaća potpisivanja primirja. 

1.2.3. Proboj Solunske bojišnice i kraj rata na Balkanu 


Prvi svjetski rat je na Balkanu završio isto tako iznenada kako je i po- 
čeo. No, triježnjenje je bilo dugotrajno i teško. Tijekom lipnja i srpnja 1917. 
provodile su se posljednje pripreme za proboj Solunske bojišnice. Odluka je 
o tome stigla tek 10. rujna. Jedina slabost plana je bila u tome što su sve ak- 
cije savezničkih istočnih vojski bile podređene uspjehu na Solunskoj bojišni- 
ci i snazi francusko-srpske vojske. Istodobno s tim pripremama, Nijemci i 
Bugari su zapali u tešku krizu. Njemačka vojska je povučena prema zapadu, 
a zamijenili su ih Bugari pristigli s Rumunjske bojišnice. Slabo odjeveni i 
gladni vojnici odbijali su krenuti u napad. S druge su pak strane vojske An- 
tante (Britanci, Francuzi, Grci, Srbi i dragovoljci iz južnoslavenskih zemalja 
pod Austro-Ugarskom) bile spremne za konačni obračun. 

Pokret pješaštva započeo je 15. rujna. Njemačke snage, i uza sve po- 
duzete mjere, nisu izdržale napade, a bugarska se vojska nakon proboja bojiš- 
nice tek bezuspješno branila. Bugarska, Turska i Austro-Ugarska su sve više 
posrtale pod navalama Saveznika. Konačna propast Bugarske je uslijedila 
nakon masovnog napada Saveznika sredinom rujna iz smjera Makedonske 
bojišnice. Bugarska se vojska jednostavno raspala. Dakako, među važnijim 
uzrocima raspada su i prevratnički događaji u Sofiji. Nakon dva tjedna bu- 
garska je vlada 29. rujna 1918. potpisala primirje u Solunu, a kapitulacija je 
stupila na snagu 30. rujna. Bio je to jedini način da se vlada zaštiti od svoje 
vlastite vojske. Posljedice propasti Bugarske osjetile su Rumunjska i Albani- 
ja; austro-ugarska se vojska odmah povukla. 

Čim je čula da je Bugarska izašla iz rata, turska vlada je shvatila da se 
rat bliži kraju. Saveznici su bili pred samim Carigradom, a turska vojska ras- 
pršena po cijelome Carstvu. Carigrad je bio izložen pomorskom napadu, jer su 
Saveznici htjeli probiti blokadu Dardanela. Mladorurska je vlada bila nespo- 
sobna za obranu, pa je Enver-paša podnio ostavku. Nova vlada na čelu s 
Izet-pašom je pokušala brzim separatnim mirom izbjeći opasnost i zaključiti 
ga prije kapitulacije Njemačke, nadajući se blažim uvjetima Saveznika. Izeto- 
va se vlada obratila Britancima, tražeći od njih zaštitu. To je prihvaćeno, uz 
uvjete da Turska otvori tjesnace i dade autonomiju Mezopotamiji, Siriji i kav- 
kaskom području. Tako je Turska 14. listopada. 1918. zatražila primirje, a dva 
tjedna kasnije (30. listopada) i kapitulirala. Primirje s Turskom je potpisano u 
Mudrosu i njime je Turska morala demobilizirati vojsku te predati sve ratne 
brodove i garnizone u Siriji, Tripolitaniji i Mezopotamiji. Saveznici su, usto, 
ovlašteni zaposjesti tjesnace te Batum i Baku koji su im omogućili kontrolu 
željeznica. No, kako je sporazum sklopljen samo s Britancima, oni su gledali 


50 


samo svoje interese. Zbog toga ni Francuska, ni Italija, ni Grčka nisu u tom 
primirju našle jamstva koja bi štitila njihove interese u Siriji i Maloj Aziji. 


1.2.4. Ocjene i posljedice rata 


Nakon kapitulacije Bugarske i Turske, Austro-Ugarska više nije živje- 
la u iluzijama. Postalo je jasno da je njezina kapitulacija pitanje dana. Aus- 
trijski car Karlo očajnički pokušava spasiti Carstvo. Talijanska vojska je za- 
počela 24. listopada 1918., kad je već sve bilo gotovo, odlučujuću ofenzivu 
protiv Austro-Ugarske, Napadnute su austrijske snage koje su se ionako već 
nalazile u rasulu. Ne čudi stoga što su Talijani imali mnogo uspjeha u toj o- 
fenzivi. Zauzećem Vittoria Veneta ofenziva je završena i poraz se pretvorio 
u rasulo. Austro-ugarsko je zapovjedništvo nastojalo samo spriječiti katas- 
trofu, a samo su njemačke jedinice tu i tamo krenule u protunapad. Trećega 
studenoga 1918. kapitulacija Austro-Ugarske je bila samo formalnost. Nje- 
mačka se održala do 11. studenoga, kad je i ona potpisala kapitulaciju u ma- 
lom mjestu Rothondesu u blizini Compiegnea (Francuska), 

Prvi svjetski rat je srušio gospodarski primat Zapadne Europe te je 
premjestio glavna središta gospodarske moći u SAD i, u nešto manjoj mjeri, u 
Japan. Usto, rat je izazvao monetarnu nestabilnost, uzrokovao sporo oporav- 
ljanje europskog poljodjelstva te promijenio značaj pojedinih industrijskih 
grana. Osiromašena Europa je postala poprištem velikih društvenih potresa. 
Prvi svjetski rat, kao najveći sukob zabilježen u dotadašnjoj povijesti čovje- 
čanstva, ostavio je za sobom ogromnu i svekoliku pustoš. Od 65 milijuna ljudi 
stavljenih pod oružje u Europi, život je izgubilo približno devet milijuna. 

Prvi svjetski rat je bio uzrokom masovnijih kretanja stanovništva u 
nekima europskim regijama. Zapadna Europa je bila pošteđena takvih pro- 
cesa, a njihov su epicentar bile Srednja, Istočna i Jugoistočna Europa, u ko- 
jima su migrirali milijuni ljudi, posebice zbog straha od revolucionarnih do- 
gađaja neposredno nakon rata, ali i zbog geopolitičkih promjena te teških ži- 
votnih uvjeta. Srednja Europa je, stoga, nakon Mirovne konferencije, dobila 
posve nove političke granice, Više od sto tisuća osoba našlo se izvan svojih 
matičnih zemalja, odnosno kuće su im ostale s druge strane granice. Velika 
većina, čak 750 tisuća izbjeglica našla se tako u Poljskoj, dok je 100 tisuća 
ljudi u pokrajinama Alsace i Lorraine promijenilo domovinu. Prihvaćanje 
izbjeglica nije svugdje bilo jednako. U Njemačkoj, kao razvijenoj zemlji u 
kojoj je postojala jaka unutarnja migracija, izbjeglice su veoma brzo uspjele 
doseći egzistencijalni minimum, dok je u Mađarskoj, s agrarnim gospodar- 

stvom, zbrinjavanje 400 tisuća izbjeglica iz pograničnih krajeva nakon 
Ugovora u Trianonu išlo uistinu teško. 

Grci i Turci su, pak, sporazumno zamijenili nacionalne manjine. Tako 
je bila riječ o tzv. humanom preseljenju (kasniji termin), čini se da su obje 
države imale velikih problema s novopridošlim sunarodnjacima, a ionako teš- 
ku situaciju još su više otežavale i komplicirale državne birokracije proble- 
mima u vezi s izdavanjima putovnica i drugih osobnih isprava. 

Posredne posljedice rata očitovale su se i u većim iseljavanjima Europ- 
ljana u SAD. Od početka 20. st. do 1913. čak je dva milijuna Europljana e- 
migriralo u SAD, dok ih se za vrijeme rata u tu zemlju uselilo još približno 
800 tisuća. Siromašne zemlje poput Italije i Poljske najsnažnije se osjetile 
emigracijske procese jer je iz tih zemalja emigrirao milijun ljudi (samo su 
oni popunili postojeće američke sigurnosne useljeničke kvote). 

Još tijekom Prvoga svjetskog rata, u prvima danima revolucije u Rusiji, 
boljševici su ponudili načela uređenja poratnog društva koja su se temeljila na 
ne baš sigurnim predviđanjima svjetske revolucije, Osnovna načela vječnoga 
mira i pravednoga rješenja nacionalnog pitanja objavljena su u boljševičkim 
deklaracijama, i to u Dekretu o miru i Deklaraciji o samoodređenju naroda. 
No ovu koncepciju revolucije sovjetskog tipa nije prihvatila srednjoeuropska 
socijaldemokracija, pa nikad i nije bila ostvarena, iako je u tom pogledu bilo 
neuspjelih pokušaja u nekima zemljama (Njemačkoj, Mađarskoj i Češkoj). 
Nije bila prihvaćena prije svega stoga što su europske zemlje već imale ostva- 
reno građansko društvo i zato što nakon rata, iako su postojali uvjeti revoluci- 
onarnoga komunističkog prevrata, te zemlje nisu htjele opet ući u krvavi gra- 
đanski rat. 

Građanska koncepcija, s druge strane, nastala je također u vrijeme rata, 
početkom 1918. Njezina je načela u svojih 74 točaka sažeo američki predsjed- 
nik Thomas Woodrow Wilson (1856. do 1926.) i ona su u većoj ili manjoj 
mjeri postala obrascem uređenja poratnog svijeta, posebice Europe, a primije- 
njene su i u radu Mirovne konferencije. Načela na koja se Wilson stalno pozi- 
vao dok je sudjelovao na Konferenciji bila su: a) načelo javne diplomacije, 
koje isključuje tajne ugovore i zakulisne igre jednih na račun drugih; b) načelo 
ravnopravnosti svih naroda, kojim bi se osiguralo odlučivanje svakog naroda 
o svojoj budućnosti i budućnosti cijeloga svijeta; c) načelo samoopredjeljenja, 
koje upućuje na stvaranje neovisnih nacionalnih država (načelo narodnosti) i 
kojim se završava razdoblje nacionalnog porobljavanja; d) načelo određivanja 
strateških (ili prirodnih) granica, koje bi trebalo svakoj državi zajamčiti sigur- 
nost granica i prirodne uvjete njihove obrane; e) načelo životnog gospodar- 
skog interesa, koje omogućuje očuvanje temeljnih gospodarskih uvjeta egzis- 

tencije i stabilnosti svake države i svakog naroda; f) načelo povijesnog prava, 
koje zahtijeva očuvanje svih gospodarskih, kulturnih i političkih tradicija koje 
nisu protivne drugima načelima, posebice pravu naroda na samoopredjeljenje. 
Wiisonov se program izravno politički odnosio na prostore Srednje i Jugois- 
točne Europe, osobito prema zahtjevima u točkama 10 (puna sloboda za auto- 
nomni razvitak naroda Austro-Ugarske), 11 (evakuacija Rumunjske, Srbije i 
Crne Gore i slobodan prilaz Srbije do mora), 12 (autonomni razvoj za netur- 
ske narode u Osmanskom Carstvu i slobodan prolaz kroz Dardanele) i 13 (os- 
nivanje slobodne poljske države s izlazom na more i priključenje poljskoj po- 
dručja naseljenih Poljacima). 

Sile pobjednice nisu dugo čekale s formalnim i praktičnim ostvare- 
njem svoga vojnog uspjeha. Pred savezničkima i pridruženim zemljama sta- 
jali su značajni i hitni politički, gospodarski i društveni problemi koji su dik- 
tirali brzo zaključivanje mirovnih ugovora s poraženim zemljama. Trebalo je 
što hitrije odrediti granice novih država koje su nastale ili su nastajale na ru- 
ševinama bivših carstava, Trebalo je, isto tako, bez odlaganja razoružati nep- 
rijatelja i onemogućiti mu možebitno nastavljanje otpora, tim više što su za 
poražene zemlje slijedili teški uvjeti ugovora. 

Od životne je važnosti bila obnova uništenog gospodarstva, ali i ubla- 
žavanje zaoštrenih društvenih odnosa uslijed ratom izazvane sveopće krize, 
Posebice je bilo značajno što prije riješiti i učvrstiti novi europski poredak 
kako bi se spriječio izvoz revolucije iz Rusije, jer su uvjeti za izbijanje revo- 
lucije postojali u nizu zemalja, osobito u onima koje su izgubile rat ili ratom 
nisu uspjele ostvariti ratne ciljeve, 

Iako su navedena Wilsona načela bila deklarativno prihvaćena, sudio- 
nici Mirovne konferencije ih nisu dosljedno primjenjivali. Osnovni pokre- 
tački motivi su bili nacionalni interesi zemalja pobjednica, Poražene zemlje 
nisu bile nazočne Konferenciji, a ugovori koji su im se predali na potpis nisu 
se više mogli mijenjati. Sve se svodilo na načelo "uzmi ili ostavi". Konfe- 
renciji nije bila nazočna ni Rusija, to jest nova sovjetska boljševička vlada, s 
obrazloženjem da je sklopila separatni mir (Brest-Litovsk) s Centralnim si- 
lama i tako zapadne saveznike ostavila u veoma neugodnom položaju. Pravi 
su uzroci tome, ipak, bili ideološka odbojnost zapadnih demokracija spram 
boljševičke koncepcije društva te izgubljeni kapital u bivšoj carskoj Rusiji, 
koji je nova vlast nacionalizirala. 

Sve zemlje koje su sudjelovale na Mirovnoj konferenciji, posebice naj- 
utjecajnije europske sile (Francuska, Velika Britanija i Italija), imale su zaseb- 
ne, često suprotstavljene zahtjeve, programe i interese koji su se temeljili na 
zadovoljavanju vlastitih nacionalnih, gospodarskih, političkih i društvenih pot- 

reba. Pritom se o interesima drugih 
naroda, posebice naroda Srednje i 
Jugoistočne Europe, često i onih ko- 
ji su stajali na strani pobjednika, nije 
vodilo mnogo računa. Za velike je 
europske sile to bilo ispunjenje i pot- 


Ipak, kako su se mnogi tadašnji poli- 
tički analitičari i povjesničari složili, 
bio je to "najpravedniji mir koji je 
i stara Europa doživjela u svojoj do- 
"Velika četvorka” tadašnjoj povijesti". 

Između pobjedničkih država Antante, posebice između Velike Britanije 
i Francuske, nije bilo jedinstvenog gledišta ni o radu Konferencije niti o obli- 
kovanju opće europske politike ravnoteže. Velika Britanija svoje imperijalis- 
tičke zahtjeve i ratne ciljeve nikad nije skrivala. Ona je htjela učvrstiti svoje 
Carstvo, poglavito na Bliskom istoku i u Africi te istodobno uništiti ili barem 
neutralizirati Njemačku kao pomorsku silu, ali ne i kao činitelja europske kon- 
tinentalne politike. Naime, Velikoj Britaniji je Njemačka bila potrebna kao či- 
nitelj ravnoteže snaga u Europi, odnosno kao protuteža francuskoj hegemoniji. 
Usto, jaka Njemačka je bila potrebna i kao tampon-zona za obranu od širenja 
komunizma s Istoka. Stoga je, prema mišljenju engleske diplomacije, Nje- 
mačka morala biti pošteđena teških uvjeta mira kako i sama ne bi postala dije- 
lom svjetske socijalističke revolucije. Stoga je Velika Britanija na Konferenci- 
ji držala stranu Njemačkoj kako bi spriječila njezino gospodarsko slabljenje i 
preveliko opterećivanje ratnim odštetama. 


Francuska je, pak, na Mirovnu konferenciju došla s namjerom da osi- 
gura svoju prevlast u Europi te da što više oslabi Njemačku kako ju ona više 
nikad ne bi mogla gospodarski ili politički ugroziti. 

Italija, kao najsiromašnija europska sila, došla je na Mirovnu konfe- 
renciju s megalomanskim političkim osvajačkim programom u kojemu su 
bili sadržani svi imperijalistički zahtjevi s kraja 19. stoljeća, a s kojima je 
ona 1915. i ušla u rat. Njezini konkretni interesi su bili okrenuti k jugoistoku 
Europe (Balkanu) i Podunavlju. Namjeravala je, na neki način, zamijeniti 
bivšu Austro-Ugarsku, a svojim je pomorskim usmjerenjem namjeravala — 
aneksijom istočne jadranske obale, nekih otoka u Egejskom moru te turskih 
posjeda u Maloj Aziji — ostvariti potpunu prevlast na Sredozemlju. 

Mirovni ugovor je najprije zaključen s Njemačkom u Versaillesu 28. 
lipnja 1919. Ugovor je zapravo bio diktat Antante poraženoj državi koju su 

vrda vlastitih osvajačkih planova. - 


proglasili jedinim krivcem za 
rat. Njemačko izaslanstvo nije 
moglo sudjelovati u njegovoj 
izradi, nego mu je jednostavno 
uručen s rokom od nekoliko 
dana za potpisivanje. Uvjeti su g] 
Ugovora bili iznimno teški (ut- 
jecaj Francuske): Njemačka ni- 
je smjela imati vojsku niti u- 
vesti opću vojnu obvezu; mora- 
la je Antanti predati većinu 
svoga teškog naoružanja i ob- Versailles: prva sjednica Mirovne konferencije 
vezati se na uništenje većega (siječanj 1919.) 

broja pješačkog naoružanja; bi- 

lo joj je zabranjeno imati tatnu mornaricu i graditi podmornice. Ugovorom 
su joj oduzete i pokrajine Alsace i Lorraine, koje je ponovno dobila Francus- 
ka. Osim što je morala ustupiti određena područja Belgiji, Danskoj, Poljskoj 
i Litvi, Njemačka je morala na 15 godina, do plebiscita, razvojačiti Rajnsku 
oblast i ustupiti Francuskoj Saarsku oblast. Bilo joj je zabranjeno ujediniti se 
s Austrijom a oduzete su joj i sve prekomorske kolonije. No, najteža je od- 
redba Ugovora bila ratna odšteta od 126 milijardi zlatnih maraka (reparaci- 
je) koju je od 1. svibnja 1921. Njemačka morala isplaćivati savezničkim 
zemljama. Versajski ugovor je postao obrazac za sve kasnije ugovore Antan- 
te s poraženim zemljama. 

Ugovor s Austrijom je potpisan 10. rujna 1919. u St. Germainesu. Aus- 
trija se morala odreći Slovenskog primorja s Trstom i Istrom (spor između 
Italije i Kraljevine Srba, Hrvata i Slovenaca završen je tek potkraj 1920.), 
kako je Italiji bilo obećano tajnim Londonskim sporazumom. Oduzet jojjei 
Južni Tirol, gdje je živjela talijanska manjina. Jedan je manji dio uzela no- 
vonastala Čehoslovačka. Novoj južnoslavenskoj državi priznat je djelić Ko- 
ruške, slovenska Štajerska, Kranjska i Dalmacija, a kasnije od ugarske polo- 
vice, još i Hrvatska, Slavonija, Vojvodina te Bosna i Hercegovina. Poljska je 
dobila Galiciju. 

Treći je ugovor zaključen između Antante i Bugarske 27. studenoga 
1919. u Neuillyju (Neji). Mirovnim sporazumom u Neuillyju, a potom s Tur- 
skom u Sevresu (Sevr) Grčka je dobila bugarsku obalu na Egejskom moru, 
što je u kasnijim razdobljima bio temelj svih grčko-bugarskih sukoba, te pre- 
ostale europske dijelove Turske, osim Istanbula (istočnu Trakiju i Dodeka- 
nez, ali ne i Rodos). Izmir (Smirna) je stavljen pod grčku upravu s obvezom 
provođenja plebiscita. Sjeverni Epir je priključen Albaniji. 

U lipnju 1920. u Trianonu 
| je zaključen Mirovni ugovor An- 
| tante s Mađarskom, koji je sank- 
| cionirao priključenje Slovačke i 
Zakarpatske Ukrajine (Rutenija) 
| Češkoj te Transilvanije Rumunj- 
skoj. Versajski sustav koji je 
stvoren tijekom Mirovne konfe- 
rencije bio je daleko od onoga za 
į što se izdavao te nije vodio ra- 

i čuna o društvenim zahtjevima i 
Patpisivanje Trianonskog sporazuma političkoj stvarnosti, 


Antanta je tek 10. kolovoza 1920. u Sevresu potpisala Ugovor s Tur- 
skom koja se nalazila u građanskom ratu. Turska je svedena na etnički terito- 
rij, ustvari na Anadoliju i morske prolaze s Carigradom i zaleđem, dok je 
Grčka na 15 godina dobila upravu nad Izmirom i jugozapadnom Malom 
Azijom te nad nekoliko egejskih otoka. Turska je, usto, morala priznati sa- 
mostalnost Armenije pod engleskim protektoratom, a Kurdistanu, pod svo- 
jim suverenitetom, osigurati autonomiju, No, nacionalni mlađoturski pokret 
nikada nije priznao ovaj ugovor i uspješnim vojnim akcijama tijekom dvije 
sljedeće godine uspio ishoditi njegovu preinaku, 

2. 


RAZDOBLJE GORKOG MIRA 


1921. do 1939. 


2.1. Srednjoeuropski republikanizam, 
demokracija i totalitarizam 


U razdoblju od 1921. do 1925. na prostoru Srednje i Jugoistočne Euro- 
pe događaju se sva krupnija politička zbivanja i križaju interesi njezinih naj- 
značajnijih igrača. Problemi zemalja u tom prostoru nisu nikad silazili s 
dnevnoga reda međunarodne politike. Posebne su značajke ovog razdoblja, 
ali i kasnijeg, sukob interesa velikih sila na ovom prostoru: Italije i Francus- 
ke, Italije i Jugoslavije, Italije i Grčke, Njemačke i Francuske te suprotnosti 
pobijeđenih zemalja i zemalja Male Antante. 

Bez imalo dvojbi, najveće ambicije prema Balkanu prvih godina pora- 
ća iskazuje Italija. Francuska i Velika Britanija su donekle tolerirale njezino 

ponašanje, ali kad je Italija počela pokazivati interes prema podunavskim 
zemljama morala je doći u sukob s Francuskom, koja je već od 1921., kroz 
Malu Antantu, pokušavala ovaj prostor čvršće vezati uz svoj sustav sigur- 
nosti u Europi. To je ljutilo Italiju. Povišeni tonovi Ministarstva vanjskih po- 
slova italije mogli su se čuti već potkraj 1921. kad je talijanski ministar 
vanjskih poslova Dela Toretta ukorio Austriju zbog zaključivanja političkog 
sporazuma s Čehoslovačkom, zahtijevajući da takav isti sporazum ne potpi- 
suje s Kraljevinom Srba Hrvata i Slovenaca (SHS). 
g Gi Otvoreni sukob velikih sila buknut će 1922. u 
vrijeme neuspješne intervencije u Turskoj. Posebno 
su pritom značajne oprečne diplomatske akcije Ve- 
like Britanije i Francuske. Naime, Britanci su uložili 
golemi trud kako bi u intervenciju protiv Turske uk- 
ljučili Rumunjsku i Kraljevinu SHS. Zastrašivali su 
Bukurešt i Beograd mogućnošću tursko-bugarskoga 
saveza nakon pobjede Kemala-paše koji bi mogao 
utjecati na revidiranje versajskih ugovora. Francuzi 
su učinili sve kako bi spriječili ulazak Rumunjske i 
A , Kraljevine SHS u rat protiv Turske čime bi se uklju- 
Raymond Poincarć čili u britanske planove, Poincarć im je jamčio da 
nikakva tursko-bugarskoga saveza neće biti. Osobno 
je jamčio da će Bugarska u tom pogledu biti mirna. Kraljevina SHS i Ru- 
munjska su se priklonile Francuskoj, što je potonjoj davalo osjećaj pobjede u 
stvaranju političkoga utjecaja i na Balkanu i u Podunavlju. 

Kako Kraljevina SHS i Rumunjska ipak nisu bile sigurne u Bugarsku, 
sklopili su 1922. Ugovor o vojnoj suradnji. Dolaskom fašizma na vlast u Ita- 
liji, Kraljevina SHS je strahovala da će taj režim potaknuti revizionističke 
zahtjeve Bugara i Mađara. Mala Antanta (Čehoslovačka, Rumunjska, Kra- 
ljevina SHS) je, stoga, nakon uklanjanja mogućnosti restauracije Habsbur- 
ške Monarhije, postala najveća prepreka penetraciji fašističke Italije u Podu- 
navlje. Tako je pakt Čehoslovačke, Kraljevine SHS i Rumunjske postao 
značajan međunarodni činitelj u Srednjoj i Jugoistočnoj Europi. Osnovna je 
zadaća Male Antante bila držati pod kontrolom mađarske zahtjeve za revizi- 
jom što se pokazalo opravdanim prvih dana 1923. u vrijeme Ruhrske afere 
kad su mađarski ekstremni nacionalisti vjerovali da je došao njihov trenutak. 
Nakon oružanih incidenata mađarskih nacionalista i akcije Male Antante si- 
tuacija se nešto smirila, iako su incidenti trajali cijelu 1923. godinu. Mađar- 
ska je vlada s regentom Horthyjem na čelu podupirala ove incidente, čak se i 
sama u njih uključivala, izazivajući veliku napetost. 

Italija je svoje ekspanzionističke planove na Balkanu počela ostvariva- 
ti najprije tako što je postala protektor Albanije, a potom se agresivnom dip- 
lomacijom i vojnim akcijama protiv Grčke (bombardiranje Krfa) pokušala 
nametnuti kao najvažniji činitelj u tom dijelu Sredozemlja. Međutim, njezina 
je akcija naišla na osudu Lige naroda. 

Na prostoru Srednje Europe nakon Prvoga svjetskog rata i nestanka 
triju carstava nastale su nove države koje su sve odreda, osim Mađarske, na- 
kon što je u njoj propao pokušaj uspostavljanja vlasti sovjeta, prihvatile re- 
publikansko ustrojstvo. Bilo je to nešto novo i, uz demokraciju, iz temelja je 
mijenjalo dotadašnje političko shvaćanje parlamentarizma, 

Prvi su koraci demokracije u tim zemlja bili nezgrapni i usporeni. 
Snage koje su gubile svoje povlastice i moć nisu se tek tako predavale, uspi- 
jevajući i dalje značajno oblikovati političku scenu. Sve su te zemlje, nakon 
prvih poratnih parlamentarnih izbora, dobile konzervativne nacionalne vlade 
koje nisu imale sluha za radničke i seljačke slojeve, dovodeći svoje države 
na rub građanskog rata i socijalnih nemira. Posebice se manjak političkog 
sluha zapažao u odnosima tzv, većinskih naroda prema nacionalnim manji- 
nama, jer su se etničke i državne granice, na ovome uvijek nemirnom pros- 
toru, veoma rijetko poklapale. 

Versajski sustav na srednjoeuropskom prostoru nikoga nije zadovoljio. 
Zahtjevi za vojnim jamstvima velikih europskih sila, kako bi se sačuvale ne- 
pravedno stečene državne granice, dolazili su istodobno sa zahtjevima za re- 
vizijom mirovnih ugovora. Ta će činjenica opterećivati i usmjeravati odnose 
i politike ovih zemalja. 

Poraz Centralnih sila je izmijenio kartu Europe. Završetkom rata s poli- 
tičke su karte Europe nestala tri velika carstva: Austro-Ugarsko, Njemačko i 
Rusko, dok će Osmansko nestati u prvima godinama poraća, što je dovelo i do 
promjene režima vlasti u nekima od tih država. U pobjedničkim su državama 
oblici vlasti ostali nepromijenjeni (partamentarizam), ali su liberalne i parla- 
mentame ideje bile ugrožene i pojavom novoga političkog poretka na istoku — 
komunizma. Dok liberalno i demokratsko učenje nalaže državi da poštuje pra- 
va čovjeka i u zakonodavstvu se pridržava stanovitih općih pravnih načela i 
vrijednosti, sovjetsko učenje potpuno podčinjava čovjeka državi i smatra da 
zakonodavac ne treba postavljati nikakvu granicu njezinoj vlasti kad je riječ o 
mjerama koje su u skladu s revolucionarnim ciljem. Tako su se nakon rata po- 
javile dvije koncepcije uređenja poslijeratnoga svijeta: revolucionarna kon- 
cepcija, koja se nije razvila jer socijaldemokratske snage u srednjoeuropskima 
zemljama nisu bile toliko snažne ni dovoljno organizirane za revoluciju sov- 

jetskog tipa, te građanska koncepcija na temeljima Wilsonovih 14 točaka i za- 
ključaka Pariške mirovne konferencije. 

Potpisano primirje sa zemljama Centralnih sila označilo je i pobjedu 
bivših nacionalnih manjina. U Austro-Ugarskoj Monarhiji narodi su pokaza- 
li svoju volju za neovisnošću i prije no što je došlo do primirja u Villa Gius- 
ti. Sedmogradska, dotad dio Mađarske, priključila se Rumunjskoj, Arvatske i 
slovenske zemlje spremale su ujedinjenje sa Srbijom, a Galicija se udružila s 
Poljskom. Čehoslovačka je proglašena republikom u Pragu, 28. listopada 
1918. Mađari i Austrijanci su se razišli i formirali dvije zasebne nacionalne 
države. Prihvaćanje Wilsonovih 14 točaka pri sklapanju mirovnog ugovora s 
Njemačkom najavljivalo je da će teritorijalno uređenje s Njemačkom donije- 
ti dugotrajni mir. Francuskoj su vraćeni Alsace i Lorraine, Pruskoj su oduzeta 
poljska područja, a Schleswig je vraćen Danskoj. Na Balkanu je pobijeđena 
Bugarska gledala kako u susjedstvu jača Srbija, a Rumunjska je priključila 
Sedmogradsku i nadala se da će dobiti Besarabiju. Na granicama Istočne Eu- 
rope počela se obnavljati Poljska. Rađanje Poljske odvijalo se u kaotičnom 
stanju, jer je bilo proglašeno nekoliko vlada, dok na kraju J6zef Pitsudski ni- 
je proglasio ujedinjenje svih poljskih zemalja i najavio izbore za Ustavo- 
tvornu skupštinu. U početku su novim državama još nedostajale granice kao i 
načelo prema kojemu će se određivati. Naime, u brojnim pograničnim područ- 
jima je živjelo miješano stanovništvo, a nove se države u svojim traženjima 
nisu pozivale samo na nacionalno nego i na povijesno pravo. Pritom su bile 
svjesne značenja ekonomskih i strategijskih interesa, pa su tražile i područja 
koja se nisu mogla dijeliti. Mlade su države u svojim nacionalističkim eufo- 
rijama namjeravale proširiti svoje teritorijalne zahtjeve na račun pobijeđe- 
nih, ali i svojih susjeda. Tako je došlo do sukoba Poljske i Čehoslovačke, 
Poljske i Litve, Jugoslavije i Bugarske (oko Makedonije) te Jugoslavije i 
Mađarske (oko Banata). 


2.1.1. Njemačka Weimarska Republika i Treći Reich 


Sile pobjednice su mogle održavati opravdanu nadu u ekonomski opo- 
ravak, dok se u Srednjoj Europi rušila ekonomska struktura izgrađivana de- 
setljećima, Iscrpljeni razaranjima i nestašicama, industrijski su kapaciteti bili 
potpuno istrošeni. Nakon četiri godine rata u potpunosti je uništen sustav 
prometa i trgovine. Od samog početka rata propadale su poljoprivredna i in- 
dustrijska proizvodnja. Proizvodnja ugljena, bez Rusije i Balkana, iznosila j je 
samo 2/3 predratne proizvodnje, a Njemačka, pokretačka snaga gospodar- 
stva Srednje i Istočne Europe, bila je u potpunosti iscrpljena. 

Demokracija je u Njemačkoj uspostavljena 9. 
studenoga 1918. neposredno prije primirja. Toga je 
dana središnja struja socijalista, pod vodstvom Fri- 
edricha Eberta (1871. do 1925.), preuzela vlast u 
Berlinu, a ubrzo su im se pridružili i nezavisni soci- 
jalisti. Republika je tako počela svoj međuratni ži- | 
vot na čelu s političarima o kojima je velik broj Ni- | 
jemaca imao negativno mišljenje, smatrajući da su 
anacionalni, tj. da nisu domoljubi. Republika je nas- 
tala iz poraza, pobune i revolucije, a prvi je njezin | 
posao bio prihvatiti ponižavajuće uvjete primirja. 
Stari carski režim i Visoko zapovjedništvo vojske  Zriedrich Ebert 
nisu preuzeli odgovornost za ratni poraz i katastro- 
fu a, što je još značajnije, niti je njemačko javno mnijenje to tražilo. 

Socijaldemokrati su htjeli, uz pomoć parlamenta, Njemačku usmjeriti 
prema stvaranju liberalne demokratske republike. No, potkraj 1918. nisu svi 
tako razmišljali. Radikalni socijalisti i komunisti su vjerovali u socijalnu re- 
voluciju. U mnogim su gradovima tada osnovani radnički i vojnički savjeti 
(sovjeti), prema uzoru na slične u Rusiji i njemačka se demokracija tome ni- 
je mogla oduprijeti. Tako je prvi događaj u povijesti Republike bila borba 
između dviju struja ljevice o načinu provođenja revolucije. 

Vojni vrh je nakon odlaska ca- Ka 
ra u izgnanstvo izrazio lojalnost re- 
publici, pod uvjetom da se spriječi 
provala boljševizma. Tako je u siječ- 
nju 1919. počeo mali građanski rat u 
koji su bili umiješani spartakovci 
(komunisti), regularne vojne postroj- 
be i freikorps (desničarske dobrovo- 
ljačke postrojbe demobiliziranih voj- 
nika). Njihova je neposredna zasluga $ 
uništenje socijalističkog pokreta u 
Berlinu. Ubojstva dvoje njemačkih 
vodećih komunista i revolucionara 
Rose Luxemburg (1871. do 1919.) i 
Karla Liebknechta (1871. do 1919.) ` 
ipak nisu zaustavili revolucionarna 
vrenja. U travnju 1919. je proglašena 
Bavarska Sovjetska Republika. 


Freikorps u Berlinu 1918. 

Pobjeda vojske nad revolucionarnim komunističkim snagama ipak je, 
u konačnici, očuvala Republiku. U kolovozu 1919. proglašen je Weimarski 
ustav kojim započinje novo razdoblje povijesti Njemačke, 

Istini za volju, Weimarska Njemačka nije uspjela osigurati ukorjenji- 
vanje demokracije. Prvih mjeseci postojanja počivala je uglavnom na sili, 
Gradila se na tradicijskoj stranačkoj stezi socijaldemokrata i narušenoj tradi- 
ciji njemačkog liberalizma. Sa stajališta desnice weimarska demokracija je 
izgledala kao nepoštovanje nacije, dok je ljevica na takvu demokraciju gle- 
dala kao na zamaskirani konzervativizam. 

Ipak, država je imala veoma liberalni ustav, ali oni koji su trebali činiti 
temelj tog ustava još nisu mogli raskrstiti s tradicijom prošloga carskog sus- 
tava. To posebice vrijedi za vojsku. Nikad prije niti kasnije Njemačka nije 
imala tako veliki postotak aristokracije u časničkom zboru. lako smanjena 
Versajskim ugovorom, to je još bila vojska bez premca — disciplinirana i 
dobro uvježbana. Časnici i dočasnici su bili visokokvalificirani i, što je u to 
vrijeme bilo veoma značajno, politički podobni. 

Policija je zbog međunarodne javnosti preuzela temeljnu vojničku o- 
buku, a oružje se proizvodilo u privatnim tvornicama ili u Rusiji. Dvoličnost 
vojske prema prihvaćenim uvjetima mira, ali i prema vlastitim političarima, 
postala je domoljubnom vrlinom. 

U Njemačkoj se početkom 20-ih na političkoj sceni nije razgovaralo o 
demokraciji, toleranciji i miru nego o nacionalizmu, antisemitizmu i novome 
ratu. Posebno su bile izražene protuindividualističke tendencije, sve snažnije 
inzistiranje na kolektivu — naciji ili narodu. Značajni njemački intelektualci 
parlamentarnu su demokraciju javno kritizirali i etiketirali kao nešto izvana 
nametnuto, neprirodno njemačkoj političkoj tradiciji, istodobno se zalažući za 
rješenja koja su se temeljila na vlastitoj tradiciji i povijesti. Na taj je način, s 
vremenom, republikanski režim njemačkoj javnosti postao neprihvatljiv. 

Ovakvu nostalgiju za Bismarckovom erom širila je Hugenbergova 
Njemačka nacionalistička narodna partija (Deutschnationale Volkspartei). 
Osim nje, i mala nacionalistička Drekslerova Njemačka radnička partija te 
slične stranke izražavale su naglašeni antisemitizam i uvjerenost da Židovi 
imaju monopol u financijama i gospodarskom životu te da postoji židovska 
svjetska zavjera protiv Nijemaca. To je, uz strah od boljševičke revolucije, 
većinu Nijemaca uvjerilo kako nisu svojom krivnjom doživjeli poraz u ratu, 
nego im je zabijen izdajnički nož u leđa. Versajski ugovor je stoga izdajnič- 
ko djelo koje se mora poništiti. Sve će to utrti put dolasku na vlast nacistič- 
kom vođi Adolfu Hitleru. 

Velika inflacija od 1918. do 1923. uništila je 
srednji građanski sloj i stvorila novi sloj proletarijata, a | 
krupni je kapital ostvarivao ekstraprofite zbog deval- | 
vacije marke. Neprijatelji sitnoga i srednjeg građanstva 
u Njemačkoj su bili podjednako boljševici i krupni ka- 
pitalisti. Zato će se sve češće čuti glasovi o potrebi za 
jednim vođom koji će spasiti Njemačku i njezin narod 
od ovih pošasti. Nasilje je kao model ponašanja na 
njemačkoj političkoj sceni postala svakodnevica. U m 
ožujku 1920. bivši je javni službenik Wolfgang Kapp, Woifgung Kapp 
uz podršku generala von Liitwitza, pokušao osnovati 
paralelnu vladu u Berlinu. Čak se činilo da će puč us- 
pjeti jer je vlada, pod pritiskom i zbog straha, otišla iz 
Berlina. Međutim, slomio ga je opći štrajk u Berlinu 
koji je pokazao da su socijaldemokrati privrženi Repub- 
lici, Ujedno se pokazalo da je vojska potpuno nepouz- 
dana jer nije ni pokušala spriječiti puč, pravdajući se 
kako nije mogla protiv svojih bivših kolega koji su su- 
djelovali u puču. Gotovu u isto vrijeme u Ruhrskoj ob- Matthias Erzberger 
lasti su pobunu podigli i komunisti. 

Politička zastrašivanja i ubojstva su se nastav- 
ljala. Nacionalisti su 1921. ubili Matthiasa Erzberge- 
ra (rođ. 1875.), a 1922. kancelara Walthera Rathena- 
ua (rođ.1867.). Ipak nasilje je dosegnulo vrhunac 
1923. kada je izbilo nekoliko pobuna komunista u 
Saksoniji, Tiringiji i Hamburgu te nacistički puč u 
Miinchenu, koji je službeno predvodio legendarni 4 
feldmaršal Eric Ludendorff (1865. do 1937.), dok su 
glavni pokretači bili Adolf Hitler (1889. do 1945.), 
Emst Röhm (1887. do 1934.) i Hermann Goring Walker Rathenau 
(1893. do 1946.). Puč nije uspio, a vođe su, osim Lu- 3 
dendorffa, završile u zatvoru. 

Ipak, bez ikakvih teškoća Njemačka je predala 
Alsace i Lorraine Francuskoj dok su Saar, Ruhr, Dan- 
zig, Rajnska oblast predani Međunarodnoj komisiji 
Lige naroda. 

Nesporazuma je pak bilo u vezi s područjima 
koja su pripala Belgiji i Poljskoj. U Saaru je osnovan Atta y 
nacionalistički Saarski savez (Saarverein) koji je u Hermann Göring 

znak prosvjeda organizirao niz štrajkova i nereda. Tijekom 1921. situacija se 
nešto smirila i ova je tema sišla s europske političke pozornice kao kronični 
politički problem. 

No, do sukoba ubrzo dolazi u Rajnskoj oblasti. Francuska je sračunato 
pomagala i poticala rajnske separatiste s namjerom stvaranja krize i konač- 
nog izdvajanja tog područja iz njemačkoga nacionalnog korpusa. Sukobi se 
pojačavaju do 1923., kad je održan plebiscit. Plebiscit je održan i u vezi s pi- 
tanjem ostanka Schleswiga i Šleske u granicama Njemačke. Plebiscit u vezi 
s državnopravnim statusom Schleswiga održan je u ožujku 1920. U sjever- 
nom dijelu Schleswiga 2/3 glasača se izjasnilo za Dansku, dok se u južnom 
dijelu 3/4 izjasnilo za Njemačku. Tako je Schleswig podijeljen na dva dijela: 
sjeverni je pripao Danskoj, a južni Njemačkoj. Još je složenija situacija bila 
u Šleskoj. Naime, taj je planinski i rudokopni prostor ležao na polj- 
sko-njemačko-čehoslovačkoj tromeđi. Za sjeverni dio Šleske — Gornju Šles- 
ku — sporile su se Njemačka i Poljska. U ožujku 1921. održan je plebiscit ali 
je poništen zbog nepravilnosti i falsifikata s njemačke strane. Izbija čak i 
poljski ustanak (svibanj) koji je dolaskom savezničkih snaga prekinut, Pot- 
kraj 1921. savjet Lige naroda donijet će odluku po kojoj je ovo područje po- 
dijeljeno u dva dijela: Nijemcima je pripalo 2/3 na sjeverozapadu, a Polja- 
cima 1/3 na jugoistoku. Time je, pak, gospodarstvo Njemačke, uz obveze 
plaćanja ratne odštete, bilo ozbiljno narušeno. 

Narušeni su bili, dakako, i francusko-njemački 
odnosi, opterećeni brojnim suprotnostima. Najvažnija 
je sporna točka bila dosljedna provedba Versajskog 
ugovora o plaćanju reparacija, oko koje je 1922. i na- 
stala tzv. Ruhrska afera. Ona je vođena sračunato, 
| upravo u vrijeme gospodarske konferencije u Genovi 
"na kojoj su njemački političari i predstavnici vlade 
| Joseph Karl Wirth (1879. do 1956.) i Walther Rathe- 
nau namjeravali ukazati na nemogućnost ispunjava- 
nja obveza plaćanja odštete tako što će se ona ured- 
no, pod teškim žrtvama — ispunjavati. Ovu suptilnu 
politiku njemački nacionalisti nisu razumjeli, što je 
kancelar Rathenau (Židov) iste godine platio glavom. 

Već je 12. srpnja 1922. Njemačka obavijestila zemlje Antante da nije 
u mogućnosti ispuniti svoje obveze i zatražila šestomjesečni moratorij. Re- 
paracijska je komisija odbila njezin zahtjev ali je Velika Britanija izjavila da 
bi se moratorij mogao prihvatiti. Francuska je također prihvatila zahtjev ali 
pod uvjetom da joj se dopusti korištenje rudnika u Ruhru. Britanci su, na- 

ravno, bili protiv toga. Konferencija u Londonu u kolovoza iste godine nije, 
pak, donijela nikakvih rezultata. 

Reparacijska komisija je 26. prosinca konstati- 
rala da Njemačka kasni s isporukom ugljena i tele- 
grafskih stupova koji su trebali biti poslani u Fran- 
cusku i Belgiju u ime reparacija. Raymond Poincarć 
(1860. do 1934.) je odmah sazvao međusavezničku 
komisiju koja se sastala 2. siječnja 1923. u Parizu. 
Na njoj je priopćio da će Francuska vojno okupirati | 
Ruhr kako bi osigurala dogovorene isporuke uglje- | 
na. Već su 11. siječnja pet francuskih i dvije belgij- | 
ske divizije ušle u Ruhr i uspostavile nadzor nad ug- | 
ljenokopima. Nezadovoljstvo u Njemačkoj je bilo ne- 
zamislivo. Vlada Wilhelma Cunoa (1876. do 1933.), 
je 12. siječnja povukla veleposlanike iz Pariza i Bruxellesa te pozvala sta- 
novništvo Ruhra na pasivni otpor. Upotrijebivši silu, francuska je vojska u- 
bila 76 Nijemaca a izgubila je 20 vojnika. Posljedica je bilo iseljavanje 
145,000 Nijemaca iz ove pokrajine, od kojih je većina protjerana. Njemačka 
više nije raspolagala proizvodnjom svoga najbogatijeg područja što je zna- 
čajno utjecalo na njezin gospodarski oporavak, Europska se javnost okrenula 
protiv Francuske. 


Početkom ljeta 1923. njemačka je vlada još 
pružala otpor u Ruhru. Međutim, kad su zaprijetili 
revolucija i socijalni nemiri, došlo je do smjene vla- 
de. Vladu je sastavio Gustav Stresemann (1878. do 
1929.), koji je u rujnu prekinuo pasivni otpor u o~ 
vom području i pristupio sređivanju njemačkog gos- 
podarstva. Kako su baš tada izbili nemiri u njemač- 
kim pokrajinama, kao i Mtinchenski puč, vlada je 
morala odstupiti, a novu je sastavio Wilhelm Marx 
(1863. do 1946.), vođa Stranke centra. Stresemann 
je postao ministar vanjskih poslova. 

No, Francuska se nije zaustavila zauzećem Rubra. Separatistički pokret 
na Rajni imao je već dulju tradiciju. Kad se počela smirivati Ruhrska afera, 
Francuzi su u sjevernom dijelu Rajnske oblasti (pod belgijskom okupacijom) 
u rujnu aktivirali separatiste kojima je na čelu bio industrijalac Léo Deckers i 
on je, u Aachenu odnosno u Aix-La-Chapelleu, 21. listopada proglasio Neovis- 
nu Rajnsku Republiku. Istodobno se u južnom dijelu Dortena, u Wiesbadenu, 
također proglašavaju Republika i privremena vlada. Ova su se dva pokreta 

1. prosinca 1923. ujedinila pa je osnovana Privremena vlada Rajnske Republi- 
ke, Dok je njemačka vlada mogla samo prosvjedovati zbog nasilnog pokušaja 
otimanja teritorija, Britanci su Francuzima dali do znanja da će se odvajanju 
Rajnske oblasti izravno suprotstaviti. Nakon toga su se Belgijanci i Francuzi 
povukli. Poincaré je prisegnuo da Francuska nije umiješana u događaje u 
Rajnskoj oblasti, ali su ga Britanci demantirali objavivši u Donjem domu 
izvješće svoga konzula u Miinchenu, kojemu su bili priloženi dokumenti s do- 
kazima o francuskoj umiješanosti. Poincarć je time u Francuskoj i u Europi 
izgubio politički ugled, a Britanci su mu zadali posljednji udarac kad je nes- 
motreno zaprijetio da će Francuska kazniti Njemačku vrati li se izbjegli princ 
u zemlju. Na to su Britanci odgovorili da će povući sve svoje predstavnike iz 
međusavezničkih komisija, čime bi Antanta prestala postojati. Poincarć je na- 
kon toga potpuno izgubio kredibilitet ozbiljnoga i trezvenog političara. 

Jedini je vanjskopolitički prijatelj Njemačke, koliko god to izgledalo 
čudno, bio Sovjetski Savez, koji ne samo što je potpisao Trgovački ugovor u 
Rapallu 1922. već se jedini javno suprotstavio francuskoj okupaciji Ruhra. 

U razdoblju od 1925. do 1929. stišava se inflacija i Njemačka ulazi u 
dugo razdoblje konjunkture. Tih se godina činilo da se Njemačka oporavlja 
a stišale su se i političke strasti. Locarno pakt iz 1925. označio je ulazak 
Njemačke na međunarodnu političku pozornicu, a 1926. Njemačka postaje 
članicom Lige naroda, Tadašnji kancelar Stresemann je vjerovao da počinje 
razdoblje izgradnje stabilnih međunarodnih odnosa koje bi kulminiralo fran- 
cusko-njemačkim izmirenjem. Već potkraj iste godine Savjet Lige naroda 
opozvao je Komisiju za kontrolu njemačkog naoružavanja, pa se otad Nje- 
mačka počinje nesmetano vojno obnavljati. 

Gotovo istodobno s poboljšanjem prilika 
1925. godine, na mjesto predsjednika Republike, na- 
kon Eberta, dolazi Paul von Hindenburg (1847. do 
1934), čiji je izbor stvarao privid nacionalnog pomi- 
renja i konsenzusa. Pod njegovim će predsjedniko- 
* vanjem nacisti ući u Parlament, a 1930. osvojiti čak i 
107 zastupničkih mjesta. Godine 1927, Hindenburg 
We odbacuje ideju o odgovornosti Njemačke za rat. 
Nacisti Adolfa Hitlera time su došli na svoje, 
Paul von Hindenburg Ono što su propagirali od svoga osnutka, sada je 

podignuto na razinu državne politike. Nastupanjem 
svjetske ekonomske krize 1929. nacizmu je pružena prigoda. Na izborima 
1930. velik broj glasova osvajaju nacisti, ali i komunisti. Njemački politički 
život postao je bipolaran: crn i crven, Bipolarnost se dogodila u ključnom 

trenutku za njemački parlamentarizam. Socijaldemokracija u tom trenutku 
napušta koaliciju u kojoj je od 1919., a time i svoju poziciju moći te odlazi u 
oporbu. Bila je to pogrešna procjena koja je nacistima olakšala dolazak na 
vlast. Lider Stranke centra Heinrich Brining (30. ožujka 1930.) postaje novi 
njemački kancelar iako nije imao većinu u Reischstagu. 

Kako se uvećavala nezaposlenost, nacisti i komunisti su jačali. Već je 
tada nacistička stranka u stranačkim paravojnim postrojbama Sturmabteilung 
(SA — jurišni odredi — smeđe košulje) imala 100.000 članova koji nasiljem 
lome političku oporbu. Komunisti 1931., prema naputku iz Moskve, pozdrav- 
ljaju uspon nacizma kao dokaz da se Njemačka ubrzano približava revoluciji. 

Temelj nacističkog uspjeha nije se nalazio u gradovima, kako su to 
komunistički prvaci vjerovali, nego u konzervativnome, patrijarhalnome se- 
lu. Ubrzo Nacionalsocijalistička njemačka radnička partija (NSDP) postaje 
druga stranka po veličini u Njemačkoj, ali su SA odredi zabranjeni zbog 
svoga prenasilnog djelovanja. 

Godine 1932. na predsjedničkim izborima po- 
novno je velikom većinom izabran ostarjeli Hiden- 
burg. Brining se morao povući, a Franz von Papen 
(1879. do 1969.), je 31. svibnja sastavio novu vladu, 
To je bila prijelomnica. Njemačkom su sada upravljali 
ljudi koji su htjeli suradnju s nacistima, misleći da ih 
mogu zauzdati, na isti način kao što je talijanski pred- 
sjednik vlade Giolitti vjerovao da može zauzdati Mus- 
solinijeve fašiste. Povijest se ponovila. Najprije je u- 
kinuta zabrana rada SA odredima, da bi nakon toga 
von Papen izveo državni udar u Pruskoj gdje je s vlasti 
srušio socijaldemokrate i proglasio izvanredno stanje. 

Događaji su se odvijali izvan- 
rednom brzinom. U srpnju 1932. na- 
cisti su postali najjača stranka u Rei- 
chstagu sa 230 zastupničkih mjesta. 
Političkom igrom smijenjen je von 
Papen i u prosincu 1932. za kancelara 
postavljen general Kurt von Schleic- 
her (1882. do 1934.) koji je vjerovao 
da će uspjeti privući lijevo krilo 
NSDP-a Gregora Strassera (1892. 
do 1934.) ili nametnuti vojnu dikta- 


e R < 7 Predsjednik Hindenburg inaugurira 
turu s ciljem slamanja moći nacista. Adolfa Hitlera u kancelara 1933. 

Međutim, odbivši Hidenburgovu pomoć, presudio je sam sebi. Hindenburg je 
stoga za novog kancelara postavio Adolfa Hitlera i to u trenutku kad je Nacio- 
nalsocijalistička stranka politički posustajala pred komunistima. Hitler je 30. 
siječnja 1933. postao kancelar. Novi kancelar je, prema Ustavu, zatražio ras- 
puštanje Reichstaga i raspisivanje novih izbora. 

, Već je tada nacistički tisak predvidio da će slje- 
| deći izbori biti posljednji izbori u Weimarskoj Nje- 
| mačkoj. Nekoliko dana prije izbora, u požaru koji su 
nacisti podmetnuli i za to okrivili komuniste, izgorio 
Nje Reichstag. Prema zakonskim aktima, komunisti su 
stavljeni izvan zakona, SA odredi su konačno dobili 
| svoju prigodu. Otpočeo je lov na komuniste, socijalis- 
te ali i građanske demokrate i liberale. Izbori su prošli 
u neviđenom nasilju. Nacisti su dobili čak 43,9 posto 
svih glasova i tako osvojili parlamentarnu većinu. Re- 
ichstag je prihvatio Hitlerove prijedloge zakonskih 
odredaba kojima je njegov kabinet dobio ogromnu političku moć i koje su, 
ustvari, suspendirale Ustav. Rimokatolička crkva u Njemačkoj je povukla 
ranije objavljena upozorenja na račun nacista i već je u srpnju proglašen 
konkordat. SA, a tada već i SS odredi (Schutz-Staffeln — zaštimi odredi) lako 
su se obračunali s političkim neistomišljenicima (tad se otvaraju i prvi kon- 
centracijski logori). Hitler je potom iskoristio državni aparat, poput Mussoli- 
nija u Italiji, kako bi osigurao i učvrstio svoju diktaturu. 

Kako su SA odredi, pod vodstvom Ernsta R&h- 
ma, bili jezgra moguće oporbe i konkurencija SS odre- 
dima, Hitler je odlučio fizički ukloniti i tu prijetnju, Po- 
vod za akciju dali su mu sami vođe SA, tražeći drugu 
revoluciju što je, navodno zabrinulo generale Reich- 
swehra. Oni su se pribojavali fuzije vojske i SA odreda, 
koju je Röhm već bio najavio. Jedan za drugim 1934. 
su ubijeni lijevi nacist Gregor Strasser i bivši kancelar, 
general Schleicher, a u noći dugih noževa, potkraj lip- 
P pja iste godine, pripadnici SS-a poubijali su sve važnije 
Ernst Röhm vođe SA s Röhmom na čelu, a pod izgovorom da su 

pripremali državni udar. 

Nakon Hidenburgove smrti 1934. Hitler postaje predsjednik Njemačke. 
Reichswehr se odmah priklonio Hitleru, tj. sada su njemu vojnici osobno po- 
lagali prisegu. Njemačka je već do 1936. postala totalitarna država. Spaljiva- 
nje knjiga dekadentnih autora, Niirnberški rasni zakoni, antisemitizam, rasna 

teorija Übermannscha, arijevstvo, Radnička fron- 
ta, zabrana rada svim nenacističkim organizaci- 
jama i sl., jasno su odredili unutarnji i vanjskopo- 
litički put Njemačke. 

Dolazak  Nacionalsocijalističke njemačke 
partije na vlast u Njemačkoj (30. siječnja 1933.) 
prema svemu je trebao biti samo lokalni, njemač- 
ki politički događaj, no imao je dalekosežne pos- 
ljedice u međunarodnoj politici i odnosima. Pro- 
vodeći ekstremni imperijalistički program, teme- 
ljen na nacionalizmu, rasizmu i militarističkoj yg 
madiciji, Njemačka je pokušala ostvariti prevlast Palež Reichstaga 
u Europi, a preko toga i vodeće mjesto u svijetu, 

U razdoblju od 1933. do 1939. prepoznat- 
ljive su tri faze ostvarivanja tog programa: a) fa- 
za ponovnog naoružavanja i razbijanja sustava 
kolektivne sigurnosti; b) faza uključivanja pod- 
ručja nastanjenih Nijemcima u granice Trećeg 
Reicha (stvaranje Deutscherauma); c) faza stva- 
ranja Velikoga Njemačkog Carstva i početak os- 
vajanja životnog prostora (Lebensrauma). 

Razdoblje do 1939. je bilo obilježeno me- 

đunarodnima političkim akcijama koje su na ovaj 
ili onaj način povezane s problemima njemačke 
ekspanzije u ove tri faze. Nasuprot agresivnim  Inauguracija "nacističke 
režimima (Njemačka, Italija i Japan) stajale su filmske umjetnosti" 
uspavane demokratske države poput Francuske, 
Velike Britanije i Sjedinjenih Država, koje su još vodile politiku izolacije Sov- 
jetskog Saveza, koji je ionako bio politički paraliziran vanjskima i unutarnjim 
činiteljima. U tom su pogledu države zapadne demokracije bile bliske drža- 
vama Osovine i Antikominterna pakta. Upravo u vrijeme nacističkog osvaja- 
nja vlasti u Njemačkoj Benito Mussolini je objavio prijedlog stvaranja spora- 
zuma četiriju velikih sila: Velike Britanije, Francuske, Njemačke i Italije, s ci- 
ljem zaštite Europe od boljševizma te izolacije Sovjetskog Saveza i njegove 
političke likvidacije u daljoj budućnosti. Unatoč prosvjedima malih europskih 
država, posebice zemalja Male Antante, do sporazuma je došlo 7. lipnja 1933. 
Samo je Njemačka imala koristi od sporazuma jer je razbio sustav kolektivne 
sigurnosti i dopustio Njemačkoj da počne s programom naoružavanja, a da 
pritom krivnju za takve postupke prebaci na Veliku Britaniju i Francusku. 


Ti 


Njemačka je istupila iz Lige 
naroda 19. listopada 1933. Beskom- 
promisan i rafiniran Goebbelsov psi- 
hološki rat označio je u Europi sus- 
tavni raspad uobičajene protokolar- 
ne diplomacije i promidžbe u koje- 
mu se političari zapadnih demokrat- 
skih zemalja nisu uopće snalazili. 
Od dolaska Hitlera na vlast pojača- 

BP o/ j aa . na je promidžba u kojoj se Wehr- 
Joseph Goebbels macht (njemačke oružane snage) 
predstavlja kao jedini jamac sigur- 

noga i trajnog mira u obrani Zapada od ekspanzivnog boljševizma. Politika 
propovijedanja mira u trenuiku potajnog pripremanja rata je bila uspješna 
jer je natjerala zapadnu diplomaciju na lakomislenost, posebice u Parizu gdje 
je šef francuske diplomacije Pierre Laval pod svaku cijenu htio sklopiti nje- 
mačko-francuski sporazum "o kojemu ovisi mir u Europi i svijetu". Istu su 
ideju začudo imali i Britanci, s tom razlikom što mir u svijetu nije ovisio o 
Francuzima, nego o britansko-njemačkome dogovoru, Uspjeh njemačke dip- 
lomacije nakon atentata u Marseilleu 1934., u kojemu je ubijen jugoslavenski 
kralj Aleksandar 1. Karađorđević (1921. do 1934.) i ministar vanjskih poslova 
Francuske Louis Barthou, jedini europski državnik koji je bio sposoban spri- 
ječiti rat, ogledao se u francuskome i engleskom prihvaćanju politike smiri- 
vanja. Proturječnost je bila u tome što su Francuska i Velika Britanija prihva- 
tile njemački put mira. 


Diplomatska aktivnost Adolfa 
Hitlera u stvaranju ozračja, a potom i 
saveznika u buđućima ratnim rješenji- 
ma počinje praktički već u jesen 
1933., napuštanjem pregovora o razo- 
ružanju i istupanjem iz Lige naroda. 
Vrhunac njegove diplomatske igre je 
bilo licemjerno sazivanje Konferenci- 
je o razoružanju i njezin predvidljiv 
neuspjeh (studeni 1933. — travanj 

Nara j 1934.), za što je krivnju prebacio na 
Sjednica Lige naroda Francusku, koja je odbila potpisati 
pakt o razoružanju. Tako je uništen 
Locarno pakt a Njemačka dobila potporu javnosti za nastavak naoružavanja. 
Iako Njemačko-poljski ugovor o nenapadanju iz siječnja 1934. nije značio 

mnogo ni u političkom niti u vojnom smislu, proizveo je jak dojam u Europi, 


posebice u Francuskoj, koja je shvatila da joj još Pu saveznik izmiče kontroli. 


Već od proljeća 1934. Nje- 
mačka se pred očima cijeloga svi- 
jeta i demokratske javnosti počela 
naoružavati. Ostale europske sile 
su je podcijenile, vjerujući da će 
odustati kad bude osjetila prve fi- 
nancijske posljedice toga procesa. 
Međutim, nisu ni slutile da će 
Njemačka ne samo smoći snage 
nego i nadići potrebnu financijsku 
konstrukciju. Početkom 1935. Nje- 
mačka je započela provoditi prog- 
ram izgradnje ratnog zrakoplovstva, a ubrzo je potom usvojen i Zakon o ob- 
vezatnoj i općoj vojnoj službi, kojim je mirnodopski ustroj njemačke vojske 
uvećan na 36 pješačkih divizija. Opravdanje za ovaj postupak Hitler je pred 
europskom javnosti našao u neuspjehu politike razoružanja i pojačanom na- 
oružavanju Velike Britanije, Francuske i Sovjetskog Saveza, Iste je godine 
počela i obnova njemačke ratne mornarice. Tek tada su se velike sile uzne- 
mirile i na sastanku u Stresi je, pod pritiskom Francuske, zaključeno da je 
Njemačka prekršila Versajski ugovor te da ju treba kazniti. Nakon bezuspje- 
šnih pregovora i neplodnih sankcija Lige naroda prema Njemačkoj (koje nije 
podržala Velika Britanija), Hitler je potkraj 1935. već imao pod oružjem 
590.000 vojnika. U zrakoplovstvu je dosegao Veliku Britaniju, a približavao 
joj sei po broju vojnika. No, ubrzo je i taj broj bio umnogome premašen. 

Istodobno je vojna industrija Njemačke ušla u 
razdoblje najveće produktivnosti, Njemačka se pre- 
ma financijskim izdacima, koji su za 1938/39. izno- 
sili 16 milijardi maraka, pripremala za rat najširih raz- 
mjera, Broj teškog naoružanja, topova, tenkova i te- 
ških strojnica nadilazio je i najsmjelije prognoze za- 
brinutih Francuza i Britanaca. No, Velika Britanija i 
Francuska su vjerovale da će to oružje biti okrenuto 
prije svega protiv Sovjetskog Saveza; otud tolika 
njihova blagonaklonost spram njemačkog kršenja 
Versajskog ugovora. Blagonaklonost Britanaca pre- Rudolf Hess 
ma Njemačkoj je bila potaknuta i njihovom aver- 
zijom prema Francuskoj, a vrhunac je doživjela sklapanjem Britansko-nje- 
mačkoga pomorskog sporazuma, početkom lipnja 1935., kojim je Njemačka 

Adolf Hitler u obilasku ratnih brodova 


dobila pravo izgradnje svoje ratne flote. Bio je to jedan od najvećih Hitlero- 


Pitanje Saarske oblasti je bilo 
jedno od onih na kojemu je Hitler 
gradio povjerenje njemačkog naro- 
da. Prema Versajskom ugovoru, u 
Saarskoj oblasti je za siječanj 1935. 
. bilo predviđeno tajno narodno izja- 
šnjavanje o jednome od tri moguća 
načina rješenja problema: povrat 
Njemačkoj, priključenje Francuskoj 
ili ostanak pod zaštitom Lige naro- 
da. Kako se referendum približavao, 
rasla je napetost u tom području. 
Većina se stanovnika već prije refe- 
Hitler najavljuje proces stvaranja renduma javno izjašnjavala za pov- 
Deutscherauma 1935. rat Njemačkoj, no otkako su nacisti 

došli na vlast, stanovništvo Saara 
više nije bilo tako sigurno u svoje prijašnje stavove, posebice kad se pojača- 
la socijalistička i komunistička promidžba protiv Hitlera. No, Hitler je 
uzvratio udarac i počeo organizirati nacističke paravojne odrede koji su ubr- 
zo počeli s terorističkim akcijama. Ujedinjena fronta saarskih političara se 
raspala, a zamijenila ju je nacistička Njemačka fronta. Uz učestalo nasilje 
njemačkih nacista, proveden je referendum na kojemu se čak 90 posto sta- 
novništva izjasnilo za priključenje Njemačkoj. Savjet Lige naroda je 27. si- 
ječnja iste godine usvojio odluku o tome da se Saarska oblast preda Nje- 
mačkoj, a Hitler je u toj prigodi svečano izjavio da Njemačka prema Francu- 
skoj više nema nikakvih teritorijalnih zahtjeva. 

Stalno se žaleći da Francuska svojom diplomatskom aktivnosti krši 
Locarno pakt, Hitler je pred europskom javnosti isticao privrženost Njemač- 
ke tom paktu, prikrivajući tako buduće agresivne akcije. Na umu mu je bila 
remilitarizacija Rajnske oblasti. Tijekom 1935. njemačka je vojska tek bila u 
stvaranju i Hitler se nije previše žurio s ovom akcijom. Plašio se francus- 
ko-britansko-talijanske reakcije, no događaji u vezi s talijanskom agresijom 
na Etiopiju 1935. pokazali su mu i potvrdili da Velika Britanija nije sposob- 
na vojno odgovoriti na takve provokacije. Usto ni Italija više nije bila u dob- 
rim odnosima s negdašnjim saveznicima. Hitler je bio sve uvjereniji da 
Francuzi neće reagirati, odnosno da neće provesti izoliranu lokalnu vojnu 
akciju protiv Njemačke. 


74 


Povod za akciju Hitler je našao u ratifikaciji Francusko-sovjetskoga 
ugovora iz 1935. Već 2. ožujka 1936. Vrhovni stožer Njemačke vojske iz- 
dao je tajnu zapovijed svojim postrojbama za skori pokret. Siguran u uspjeh 
i činjenicu da Francuska neće intervenirati, te uzdajući se u svoju političku 
intuiciju, Hitler je pokrenuo vojnu akciju 7. ožujka, dok je istodobno Nje- 
mačku diplomatskim putem povukao iz Locarno pakta, izvijestivši strane 
veleposlanike da tek simbolične postrojbe njemačke vojske upravo ulaze u 
Rajnsku oblast. No u to je područje ušlo 19 bataljuna pješaštva i 12 topnič- 
kih bitnica, ukupno 30 tisuća vojnika. Francuska, od koje se očekivao ener- 
gični otpor, samo je prijetila, ali iza tih prijetnji nije stajala nikakva odlučna 
akcija. Britanci, pak, nisu htjeli pomoći Francuzima jer su se u prijašnjima 
diplomatskim pregovorima uvjerili u njihovu dvoličnost i vjerolomstvo. Hit- 
lerov je uspjeh bio dvostruk: javno je ponizio Francusku, a usto je zadobio 
povjerenje ogromnog broja Nijemaca koji su još bili neodlučni ili su se čak 
protivili njegovoj politici. No njegov je najveći uspjeh bio zadobivanje pov- 
jerenja same vojske jer je u vojnom smislu za promidžbu politike novog po- 
retka ovakav ishod bio od najvećega vojnog i političkog značaja. Njemačka 
se vojska približila Francuskoj na 150 kilometara, a ovakav tijek događaja je 
značajno utjecao na razvoj daljih međunarodnih odnosa u Europi i približa- 
vanje ratnoj opciji. 

Godina 1936. je za Njemačku u mnogočem bila prijelomna. Prije sve- 
ga, u diplomatskim uspjesima. Izašavši iz Lige naroda, nacistička je Nje- 
mačka morala potražiti u Europi saveznike ili barem lojalne države. Nakon 
Ugovora o nenapadanju s Poljskom, Hitler je u srpnju 1936. potpisao Ugo- 
vor o prijateljstvu s Austrijom, kojim se jamči austrijski državni suverenitet. 
Kako je Italija zbog okupacije Etiopije pala u nemilost Lige naroda (eko- 
nomske sankcije) te bila isključena iz te organizacije, nije bilo teško pretpos- 
taviti da će se Njemačka i Italija zbližiti. To se i dogodilo 25, listopada 1936. 
potpisivanjem Pakta Osovine 
Rim-Berlin. Mjesec dana kas- 
nije potpisan je i drugi zna- 
čajan ugovor, tzv. Antikomin- 
terna pakt s Japanom, usmje- 
ren protiv SSSR-a, kojemu 
će se kasnije, uz Italiju, prid- 
ružiti i neke druge europske 
zemlje. 

Hitler je u Srednjoj Eu- 
ropi, pak, vodio veoma ag- A $ 
resivnu vanjsku politiku. Prije Ulazak njemačkih postrojbi u Austriju 1938. 

negoli je 1938. pripojio Austriju i dijelove Čehoslovačke, odnosno čeških 
zemalja, poduzeo je i niz akcija kojima je iskazao smjer svojih ekspanzionis- 
tičkih planova. 

. Na Austriju je gledao kao na područje isključiva njemačkog utjecaja, tim. 
više što je tu zemlju smatrao sastavnim dijelom njemačke nacionalne zajednice. 

Državni udar austrijskih nacista 1934. nije uspio, a Njemačka se, kao 
da se ništa značajno nije dogodilo, povukla i ogradila od pučista te je čak 
opozvala dotadašnjeg veleposlanika u Beču kako bi pokazala da osuđuje tak- 
ve akcije. No, tri godine kasnije, Hitler ju je ponovno stavio u prvi plan svo- 
je vanjske politike. Hitler je otvoreno najavio austrijskom premijeru namjeru 
pripojenja Austrije Trećem Reichu. No, iako je Austrija prihvatila Hitlerov 
ultimatum o otkazivanju plebiscita, ali ne i zahtjeve o ostavci premijera, 
vojna akcija se i dalje pripremala u suradnji s Hitlerovim suradnikom, aus- 
trijskim političarom Seys-Inquartom. Pod tajnim nazivom Otto, 12. ožujka 
1938. započela je vojna okupacija Austrije. Hitler je u Beč ušao već 14, o- 
žujka, pošto je Austrija, već pripremljenim zakonom, proglašena provinci- 
jom Njemačkoga Reicha. 

7 I komadanje Čehoslovačke (Su- 
deti) za Hitlera je bilo jedno od pr- 
vorazrednih političkih pitanja u raz- 
doblju procesa okupljanja svih Ni- 
jemaca u jednoj državi. Približno 
3,2 milijuna Nijemaca iz Sudeta 
predstavljalo je značajan doprinos 
gospodarskoj i vojnoj snazi Trećega 
| Reicha. Miinchenskim sporazumom 

od 29. roj + še doš je. 
Miinckenski sporazum od 29. rujna 1938. em Nia e. dve o 
lomacijom zemalja zapadne demok- 
racije. Sudeti su postali dijelom Trećega Reicha, Samo pet mjeseci kasnije, 
pod strahovitim pritiscima, a uplašen unutarnjim sukobima (sa Slovacima), 
češki je predsjednik Emil Hacha 15. ožujka 1939. u Berlinu potpisao Akt o 
njemačkom protektoratu nad Češkom i Moravskom i već istoga dana izjutra 
Prag je bio okupiran, Protektorat nije bio ništa drugo nego aneksija Češke i 
Moravske s kojime započinje stvaranje Lebensrauma. 

Istoga je mjeseca Hitler prijetnjama uspio od Litve dobiti grad Memel 
(danas Klaipėda). Tada je svima postalo jasno da se rat s Njemačkom pribli- 
žava jer je njezin ekspanzionizam bilo nemoguće zaustaviti diplomacijom. 
Na udaru nacističke Njemačke potom se našla i Poljska. 

Dakle, potkraj 1937. Hitler je zaokružio ideju vlastitoga političkog 
mesijanstva i stvorio globalni plan agresivne politike Trećeg Reicha, koji je 
trebao pripremiti put za konačno ostvarenje velikog projekta: osvajanje život- 
nog prostora. Životni prostor nije za Hitlera bio preko mora, u kolonijama, 
nego u Europi, na Istoku. Proširivši Njemačku na račun Austrije i Čehosio- 
vačke, uspio ju je pretvoriti u prvorazrednu vojnu i gospodarsku silu od 85 
milijuna stanovnika. Hitler je smatrao da takvim osvajanjima životnog pros- 
tora treba pristupiti u razdoblju 1943, do 1945., kad Njemačka bude na vr- 
huncu svoje moći, a prema vojnoj spremnosti daleko ispred svojih neprijate- 
lja te da će za takav rat Njemačka biti spremna već 1939, godine. 

Konkretni planovi za 1939. podrazumijevali su osvajanje Poljske, ito 
u trenutku dok Mussolini bude ratovao s Kraljevinom Jugoslavijom. No, ka- 
ko ga nije uspio nagovoriti na rame akcije, Hitler je uvidio da će u prvo vri- 
jeme morati ratovati sam. Nije se nadao da će Francuska i Velika Britanija 
ostati postrani, što je naznačio u svibnju 1939. tijekom razgovora sa svojim 
najbližim političkim i vojnim suradnicima. 

Odmah nakon Miinchenskog sporazuma i pr- 
voga udara na integritet Čehoslovačke svijet je po- 
čeo pozornije pratiti što se događa u srcu Europe. 
Najugroženiji su bili Poljaci, koji su i sami sudjelo- 
vali u komadanju svoga južnog susjeda. Opravdano 
su, usto, sumnjali da su sada oni postali najizloženiji 
njemačkoj ekspanzionističkoj politici. I doista, prvi 
incidenti su to potvrdili. Incidentne situacije su, kao | 
i mnogo puta do tada, započeli pripadnici njemačke | 
manjine u Poljskoj. Veći broj Nijemaca naglo je e- | 
migrirao u Njemačku, prema nagovoru samoga Hit- 
lera, koji je time želio inscenirati ugroženost polj- 
skih Nijemaca, Nijemci su na ovaj događaj odgovo- 
rili protjerivanjem iz svoje zemlje 15 tisuća Židova, poljskih državljana. 
Problem koji je u odnosima ovih dviju država prikriveno postojao tijekom 
cijeloga međuraća, a 1938. se zaoštrio i postao povodom za njemačko osva- 
janje, bilo je pitanje luke Gdanjsk (Danzig) i Koridora. Naime, Nijemci su 
nakon Miinchena ponudili Poljacima proširenje teritorija u Slovačkoj, kako 
bi ublažili strah Poljaka od rusinskog nacionalizma, a zauzvrat su tražili ek- 
strateritorijalni pristup Istočnoj Pruskoj i luci Gdanjsk. Poljaci su to odbili. 
Hitler je nakon toga u ožujku 1939. okupirao Slovačku, a 23. istoga mjeseca 
okupirao je Memel. Vjerujući da se priprema napad na Gdanjsk, Poljaci su 
proveli mobilizaciju. 


Julius Streicher 


TI 


Hitler, Goring, Goebbels, Hess, Streicher 


Samo dan nakon potpisi- 
vanja Čeličnog pakta između 
Mussolinija i Hitlera, 22. svibnja 
1939., Hitler je svojima najbli- 
žim suradnicima priopćio skoru 
mogućnost rata s Poljskom. Tre- 
balo je još samo riješiti neutral- 
nost SSSR-a. Kad je i to riješio 
23. kolovoza Paktom o nenapa- 
danju na 10 godina, s tajnim a- 
neksom o podijeli Poljske, Hitler 


je 25. kolovoza odredio dan napada na Poljsku dok je raniji Ugovor o nena- 
padanju i miroljubivu rješavanju sporova iz 1934. proglasio nevažećim. 


Kraljevina 
Italija 


.1938.-1939. 

Već u samome početku 
napada na Poljsku, kad su Veli- 
ka Britanija i Francuska objavile 
rat Njemačkoj, bilo je jasno da 
se njemački ratni plan mijenja; i 
najprije će Njemačka morati o- 
končati rat sa zapadnim savezni- 
cima te s njima sklopiti mir, a 
tek se potom baciti na Istok. No, 
dogodilo se mnogo toga nepo- 


voljnog što je složenu situaciju Mussolini i Hitler nakon kapitulacije 
Francuske (lipanj 1940.) 


učinilo još složenijom. 


M 


2.1.2. Republika Austrija i anschluss 


Da bi omeo proces spontanog raspada Monar- 
hije, car Karlo I. (1916. do 1918.) je 17. listopada 
1918. objavio Manifest kojim je obznanio preobraz- 
bu, ali samo austrijskog dijela Dvojne Monarhije (Ci- 
slajtanije) u Savez narodnih država. Mađarska to nije 
htjela učiniti u svome dijelu Monarhije, tako da je i- 
zuzeta iz Manifesta. Događaji koji su uslijedili poka- 
zali su da se proces raspada Monarhije nije mogao ni 
zaustaviti pa čak niti usporiti, Prevrat i preuzimanje 
vlasti u Pragu dogodili su se 28. listopada 1918. pa su 
se Slovaci (u ugarskom dijelu Monarhije) pridružili 
novoj državi. Galicija se, pak, priključila Poljskoj, 
dok su slavenski narodi na jugu objavili svoje odva- 
janje od Habsburške Monarhije i stvorili Državu 
Slovenaca, Hrvata i Srba. Mađarska se 30. listopada i 
službeno odvojila od Austrije. 

Pitanje granica država nastalih na ruševinama 
Austro-Ugarskoga i Njemačkog Carstva izazvalo je 
cijeli niz nesporazuma i političkih incidenata. Nešto 
prije mađarskog odvajanja, 21. listopada 1918. u Be- 
ču je konstituirana Privremena narodna skupština 
samostalne njemačko-austrijske države. Kabinet je 


Heinrich Lammasch 


preuzeo profesor narodnog prava i kršćanski socijalist Heinrich Lammasch 
(Lamaš) (1853. do 1920.). Karlo I. se 11. studenoga odrekao vlasti i sudjelo- 

vanja u državničkim poslovima, a sljedećeg je dana Privremena narodna 
skupština proglasila Republiku Njemačku Austriju. Time je jedno stoljetno 
carstvo zauvijek nestalo s geopolitičkog zemljovida Europe. 

Izbori su održani 16. veljače 1919. i u njima je Socijaldemokratska 
stranka dobila 72 mjesta, Kršćansko-socijalna stranka 69, a Stranka njemač- 
kih nacionalista 26 mjesta. Žene su prvi put dobile pravo glasa. Narodna 
skupština izabrala je novu koalicijsku vladu s Karlom Rennerom (1870. do 
1950.) na čelu. 

Najveća su vanjska opasnost u to vrijeme za mladu Republiku bile us- 
postavljene sovjetske republike u Bavarskoj i Mađarskoj. Komunistička je 
stranka djelovala i u Austriji, no nije imala većega političkog uspjeha, iako 
je veoma aktivno sudjelovala u svim pučističkim akcijama protiv Narodne 
skupštine i policije te je težila preuzimanju vlasti. Kad su pokušaji revolucija 
u Bavarskoj i Mađarskoj propali, nestalo je i opasnosti za Austriju. 

Mirovni pregovori o sudbini Austrije održali su se u St. Germainesu. Aus- 
trijska delegacija, pod vodstvom kancelara Rennera, nije imala pravo sudjelo- 
vati u pregovorima, ali je, u pisanu obliku, mogla dati svoje primjedbe i prijed- 
loge. Pitanje državnih granica je bilo najvažnije, jer su njemačka govorna pod- 
ručja u Češkoj, Moravskoj i Šleskoj htjela plebiscitarno ostati u Austriji, ali im 
to nije dopušteno, pa su ta područja dobili Česi. Južni Tirol je pripao Italiji. U 
sporu s Kraljevinom SHS Austrija je ostvarila svoje pravo samo u koruškom 
pograničnom području, gdje su koruški dobrovoljci pružili otpor slovenskim 
jedinicama. Referendumom se stanovništvo odlučilo za ostanak u Austriji. Juž« 
na je, pak, Štajerska pripala Kraljevini SHS. Austrija je još dobila Gradišće, a 
izgubila je Sopron i okolicu, koji su pripali Mađarskoj. 

U pravnom smislu, Austrija je postala nasljednicom Habsburške Mo- 
narhije. Njezino ujedinjenje s Njemačkom bi bilo moguće samo odlukom 
Lige naroda. Odredbe mirovnog sporazuma sadržavale su i ograničenje oru- 
žanih snaga (30.000) te zabranu držanja ratne mornarice i ratnog zrakoplov- 
stva. Promijenjeno je i ime države u Republika Austrija, koja je 1. listopada 
1920. dobila svoj novi ustav — kompilaciju centralističke i federalističke 
koncepcije političkog uređenja. Izabran je dvodomni Parlament koji se sas- 
tojao od Narodnoga i Saveznog vijeća (Dom saveznih zemalja). Državni je 
poglavar bio predsjednik koji je imao male ovlasti, a birala ga je Savezna 
skupština (oba vijeća). Beč je izdvojen iz Donje Austrije kao zasebna admi- 
nistrativno-urbana cjelina. 

Na izborima 17. listopada 1920. je pobijedila Kršćansko-socijalna 
stranka, dok su socijaldemokrati prešli u oporbu. No, nova vlada nije uspjela 
izaći na kraj s gospodarskom krizom koja je potresala ratom iscrpljenu zemlju. 

Naime, većinu industrijskih postrojenja i izvora sirovina 
Austrija je izgubila u vrijeme razgraničenja. Savezni 
predsjednik je postao Michael Heinisch (Hajniš). Nova 
je vlada trebala najprije riješiti gospodarsku krizu, jer su 
agrarna i industrijska područja s izvorima sirovina pripa- 
la susjednim državama. Čak i u uvjetima snažne inflaci- 
je, u zemlji se provodi i gospodarska reforma, ali je teš- 
ka situacija ipak dovela do socijalnih nereda. Početkom 
1921. u Beču su izbili nemiri, a sve su učestalije i pljačke 
stanova i prodavaonica. Kako savezni kancelar Johann 
Schober (Šober) (1874. do 1932.) nikako nije mogao o- 
jačati valutu, Austrija se okrenula Čehoslovačkoj. Čeho- 
slovačko kreditiranje Austrije je imalo političke poslje- 
dice jer se Austrija morala odreći prava na sudetska pod- 
ručja, što u zemlji nije najbolje primljeno. Tek su u vri- 
jeme vlade saveznog kancelara Ignaza Seipela (Sajpel) 
(1876. do 1932.) postignute neke pozitivne promjene. 

I uza sve reforme i napore bilo je jasno da Aus- 
trija može gospodarski, a potom i politički preživjeti 
samo ako joj pomognu i susjedne države. Tražeći po- 
moć Lige naroda, Austrija je uspjela prebroditi veće 
krize. Ženevskim protokolom u listopadu 1922. joj je odobren zajam, tj. Ve- 
lika Britanija, Francuska, Italija i Čehoslovačka su odobrile Austriji zajam 
od 650 milijuna zlatnih kruna, dok je Liga naroda nadzirala provedbu refor- 
mnoga i sanacijskog programa te općenito austrijsku financijsku situaciju. 

Tek 1925. je uveden šiling kao nova nacionalna valuta koja se uspješ- 
no stabilizirala. Međutim, za provedbu sanacijskog zakona su bile potrebne 
određene mjere štednje. Moralo je doći do značajnijeg otpuštanja radnika, 
što je vladu učinilo nepopularnom i dovelo do jačanja socijalista na izborima 
1923. Ipak Kršćansko-socijalna stranka osvaja najveći broj zastupničkih 
mjesta. Socijalisti su drugi, a redom iza njih Velikonjemačka stranka i Ze- 
maljski savez. Ramek, Seipel i Heinisch izmijenjali su se na mjestu savez- 
nog kancelara. Vanjska je politika bila mima i težilo se održavanju dobrih 
veza sa svim susjedima. 

Kriza demokracije je u Austriji nastupila tijekom 1927. Suparništva 
dviju najvećih stranaka išla su u smjeru zaoštravanja i stvaranja paravojnih 
postrojbi, tzv. samozaštimih saveza, koji su, prema nekim procjenama, bili 
brojniji od savezne vojske. Politička desnica je organizirala Udruženje bora- 
ca i Domovinsku obranu, dok su pristaše ljevice, odnosno socijaldemokrata 

osnovali Republikanski zaštitni savez. U to vrijeme već postoje i nacističke 
organizacije, ali su tada, prema broju članova i političkom utjecaju, margi- 
nalne. Sukobi Domovinske obrane i Republikanskoga zaštitnog saveza bili 
su oštri, a početkom 1927. su završili i krvavim sukobima. U ove se raspre 
umiješala i država, što je samo pogoršalo stanje, pa je Austrija dočekala ve- 
liku gospodarsku krizu 1929. u napetoj i neizvjesnoj situaciji. 

Osim smirivanja krvavih incidenata na rubu građanskog rata, najvaž- 
nija je vladina zadaća bila razoružanje obrambenih paravojnih organizacija. 
Pod saveznim kancelarom Schoberom uslijedila je 1929. ustavna reforma 
kojom su uvećane ovlasti saveznog predsjednika, od kada ga narod bira iz- 
ravnim glasovanjem. Schober je u Nizozemskoj uspio postići ukidanje svih 
ratnih odšteta. Da bi ublažila posljedice svjetske gospodarske krize, Austrija 
je ušla u carinsku uniju s Njemačkom, ali je ona propala zbog protivljenja 
Francuske i Male Antante. Predlagali su se razni srednjoeuropski projekti 
dunavskih saveza, koji su isključivali Njemačku a okupljali Austriju, Mađar- 
ski, Poljsku, Čehoslovačku, Jugoslaviju i Rumunjsku, a sve protiv njemač- 
ko-austrijskoga zbližavanja. 

Godina 1931. na neki je način postala sudbonosna za Austriju. Te je 
godine propala vodeća banka u Beču — Austrijska kreditna ustanova, pa je dr- 
žava morala platiti sva potraživanja štediša. Iste je godine u rujnu došlo do 
puča koji je predvodio štajerski zapovjednik Domovinske obrane Walter 
Pfirmer. Puč je propao, ali je pokazao da postoje nacionalističke desne snage 
koje neće previše razmišljati o uporabi oružja kako bi došle na vlast. Već se 
tada moglo vidjeti da Nacionalsocijalistička njemačka radnička partija, rođe- 
noga Austrijanca Adolfa Hitlera, ima značajan politički utjecaj na austrijske 
nacionaliste. Ta će činjenica biti vrlo značajna za dalju sudbinu Austrije. 

Dollfussov kabinet uspijeva 1932, dobiti pot- 
vrdu Lige naroda za novi zajam — za saniranje pos- 
ljedica gospodarske krize. Kriza se uspjela sanirati, 
i ali je Austrija ušla u razdoblje teških političkih kri- 
za. Već 4. ožujka 1933. afera s glasačkim listićima 
je dovela do samoraspuštanja parlamenta. Bila je to 
najveća kušnja za austrijsku demokraciju i parla- 
mentarizam. Narodno vijeće nije funkcioniralo. Nisu 
raspisani ni novi parlamentarni izbori. Ustavni sud 
nije imao nikakvih ovlasti. Vlada se koristi ratnim 
Engelbert Dollfuss zakonima još iz doba Monarhije te raspušta Repub- 

likanski zaštitni savez i Komunističku partiju, Isto- 
dobno, u Austriji je sve popularniji Hitlerov nacio- 

nalsocijalizam. Austrijski nacisti služili su se svim političkim i nepolitič- 
kim, uglavnom nasilnim, metodama borbe za vlast. Nakon carinskog inci- 
denta s nacističkom Njemačkom i sve brojnijih provokacija austrijskih na- 
vista, austrijska je vlada 19. lipnja 1933. donijela odluku o zabrani djelo- 
vanja Austrijske nacionalsocijalističke stranke. Tada su se brojni pripad- 
nici te stranke uputili preko granice u Njemačku, gdje su osnovali vojnu 
formaciju pod imenom Austrijska legija. 

Engelbert Dollfuss (1892. do 1934.) je nastojao postići političko pomi- 
renje te je zbog toga više puta kontaktirao s nacionalsocijalistima. Kancelar 
nije htio oponašati talijanski fašizam, iako je Mussolini imao značajan utjecaj 
na unutarnju politiku Austrije, Njegov je politički ideal bila kršćanska staleška 
država, u kojoj bi, umjesto stranaka, politiku vodile staleške organizacije. Nije 
ni slutio koliko je njegova konstrukcija bliska Mussolinijevoj korporativnoj 
državi. Bio je uvjeren da Austriji pripada posebna misija unutar Europe, pa je 
neovisnost Austrije (i prema Italiji) bila jedan od temelja njegove politike. Iz 
tih je stavova proizašlo i stvaranje Domovinske fronte. Ova je organizacija 
trebala njegovati "staleško i austrijsko moralno shvaćanje". Sudbina se Austri- 
je ipak okrenula na drugu stranu. Pod izgovorom stvaranja staleške države, 
opravdana je nedemokratska vladavina koja je državu gurala prema totalitariz- 
mu. Događaji koji su uslijedili potvrđuju ovaj zaključak. 

Krvavi sukobi između vlade i socijaldemokrata su izbili već u veljači 
1934. Povod je bio oružani otpor vođe Republikanskoga zaštitnog saveza 
Richarda Bernascheka policijskoj akciji traženja oružja. Socijaldemokratska 
stranka je proglasila opći štrajk. Pozvana je vojska koja je veoma brzo i na- 
silno slomila otpor radnika. Odmah nakon ovih krvavih događaja zabranjena 
je Socijaldemokratska stranka Austrije, dok se Kršćansko-socijalna stranka 
ubrzo sama ugasila. Nakon ukidanja stranaka 1. svibnja 1934, je donesen 
novi Ustav, koji je trebao utemeljiti stalešku državu. 

Izbor saveznog predsjednika se odvijao posredstvom gradonačelnika, 
dok su staleška vijeća imala samo savjetodavnu ulogu. Savezni je parlament 
odlučivao o vladinim prijedlozima. Odlučujuće su funkcije trebale pripasti 
staležima ali, osim profesionalnih skupina za poljoprivredu i javne službe, 
ostale nisu bile organizirane. Stvaranje staleške države nije uspjelo. 

Stranke su i dalje radile u ilegali. U tome osjetljivu i veoma nestabil- 
nom vremenu za austrijsku državu 25, srpnja 1934. je uslijedio nacionalsoci- 
jalistički državni udar, Pučisti su upali u vladinu zgradu i smrtno ranili kan- 
celara Dolifussa. Objavljeno je da vlast preuzima Anton Rintelen, ali su pu- 
čisti nakon objave smrti kancelara zarobljeni i većina ih je smaknuta, dok je 
Rintelen nakon pokušaja samoubojstva osuđen na doživotni zatvor. Puč je 

izazvao i brojne nacističke pobune u drugima austrijskim saveznim država- 
ma, ali su sve redom propale. Prevrat je, dakako, bio režiran u Njemačkoj, u 
stožeru Hitlerove stranke. Neuspjeh puča pokazao je da većina stanovništva 
ne podržava pobunjenike, 

Ubijenog Dollfussa kao kancelar nasljeđuje 
Kurt von Schuschnigg (Šušnig) (1897. do 1977.), 
koji se, zbog straha od nacističke Njemačke, nasto- 
jao još čvršće povezati s Mussolinijevom Italijom, 
h jer je Mussolini u to vrijeme također odbijao nacio- 
nalsocijalizam i miješanje Njemačke u unutarnje po- 
slove Austrije. Čak je predložio da u akciji hvatanja 
nacista sudjeluju njegovi crnokošuljaši. Ovo dobro- 
susjedstvo je 1934. pretočeno u Rimske protokole, 
No, Italija se nakon rata u Etiopiji te ekonomskih 
sankcija Lige naroda i izlaska iz te organizacije po- 
čela približavati Njemačkoj. 

Sporazum Italije i Austrije nastojao se učvrsti- 
ti 1936., no kako se već naslućivala politika buduće 
Osovine Rim-Berlin, Schuschnigg se 11. srpnja 1936. 
ipak odlučio za Sporazum s Njemačkom, kojim. se 
njemačka vlada obvezala priznati Austriju u njezi- 
nim granicama, dok je Austrija morala ne samo am- 
nestirati uhićene nacionalsocijaliste nego ih i primiti 
u vladu te graditi politiku na priznanju Austrije kao 
njemačke države. Činilo se kako se sve kreće ka ko- 
načnom političkom razrješenju. Schuschnigg je 
1936. raspustio domobranske redove zbog navodnih 
sukoba u vodstvu te sada više nije bio nikoga tko bi 
se suprotstavio nacionalsocijalistima. Hitler je nakon provedenih političkih i 
vojnih priprema već 12. veljače 1938. pozvao Schuschnigga na pregovore u 
Berchtesgaden, gdje je austrijski kancelar, pod prijetnjom vojne intervencije, 
morao Austriju predati nacionalsocijalistima. Ministar sigurnosti, prema Hit- 
lerovoj želji, postaje bečki pravnik te budući kancelar i gauleiter (župan) Ar- 
thur Seys-Inquart (Zais-Inkvart). Kancelar Schuschnigg je kasno kontaktirao 
s ljevičarima Adolfa Watzeka (Vacek) koji su bili spremni za borbu protiv 
nacionalsocijalista i za neovisnost Austrije. Kad je Schuschnigg pozvao na- 
rod na referendum o neovisnosti Austrije, Hitler je nasiljem iznudio otkazi- 
vanje glasovanja. Zbog toga je Schischnigg 11. ožujka podnio ostavku. Is- 
todobno su se na granicama Austrije okupljale njemačke postrojbe. Stvorena 
je nova vlada pod Seys-Inquartom, koja je 13. ožujka 1938. zaključila novi 

ustavni zakon o priključenju Austrije Njemačkom Reichu. U to vrijeme Hit- 
ler je već dao naredbu za ulazak njemačkih trupa u Austriju. S karte Europe 
nestala je jedna suverena i neovisna država, a da nijedna od zemalja tzv. za- 
padne demokracije nije ni prosvjedovala. 

Nakon uključivanja u a 
Treći Reich i nakon kontrolira- 
nog referenduma od 10. travnja 
1938. stanovništvo prihvaća an- 
schluss (aneksiju). Austrija je 
izjednačena s ostalim dijelovi- 
ma Njemačke. Više se nije zva- 
la Austrija Promijenila je neko- 
liko imena: Žsročna Marka, Is- 
točno okružje i, naposljetku, Hit- 
lerovom odlukom, Alpsko-du- 
navski kraj. Židovi su bili prog- 
nani ili ubijeni u koncentracij- 
skim logorima. Njihova imovina i imovina 200 samostana koji su ukinuti te zla- 
to i devizne vrijednosti austrijske Narodne banke prebačene su u Berlin, 


Židovi peru bečke ulice okruženi nacistima 1938. 


2.1.3. Čehoslovačka: od republike do protektorata 


Nekoliko dana prije potpisanog primirja (3. studenoga), 28. listopada 
1918. češko Narodno vijeće proglašava neovisnost Češke, a 30. listopada 
slovačko Narodno vijeće neovisnost Slovačke. Kad se Mađarska odvojila od 
Austrije 1. stuđenoga 1918. pokušala je vratiti Slovačku u svoje nacionalne 
granice, ali joj države Antante to nisu dopustile, omogućivši Češkoj okupa- 
ciju Slovačke. Naposljetku su 14, studenoga 1918. proglašeni ujedinjenje i 
neovisnost zajedničke države - Čehoslovačke, 

Prvi predsjednik republike postao je Tomáš Garrigue Masaryk (1850. 
do 1937.), dok su granice nove države uređene mirovnim sporazumima u 
Parizu. Čehoslovačkoj je 1919. priključena i Zakarpatska Ukrajina. Sporovi 
koji su izbili u vezi s granicama s Poljskom u Šleskoj i Slovačkoj, riješeni su 
arbitražom, pa je industrijska zona Tešina podijeljena između Poljske i Če- 
hoslovačke. Cilj čehoslovačke vlade je bila uspostava Čehoslovačke u gra- 
nicama nekadašnjega Češkog Kraljevstva (Bohemskog kraljevstva), s uklju- 
čenjem Sudeta koje su Česi okupirali, iako je većina stanovništva u njima bi- 
la njemačke nacionalnosti. 

Ustav, koji je izradila socijaldemokratska vlada na čelu s Vlastimilom 
Tusarom (1880. do 1924.), a prema uzoru na francusku parlamentarnu de- 
mokraciju, donesen je 1920. godine: na čelu države se nalazio predsjednik, 
parlament se sastojao od Senata i Zastupničkog doma, a zemlja je podijelje- 
na na tri zeme (zemlje) — Češku, Moravsku i Ruteniju. Ustavom je uspostav- 
ljena i čehoslovačka nacija, a slovački i češki jezik su postali ravnopravni i 
službeni. Tusarova je vlada nakon usvajanja Ustava provela zemljišnu re- 
formu na nacionaliziranim posjedima austrijsko-njemačkih aristokratskih 
obitelji. Čehoslovačka se u vanjskoj politici oslanjala na Francusku, pa stoga 
1920. postaje i inicijator stvaranja Male Antante koja je trebala biti instru- 
ment francuske politike u Srednjoj Europi. 

Nakon rata Čehoslovačka se gospodarski brzo i nesmetano razvijala. 
Svojom modernom tekstilnom industrijom i strojogradnjom bila je veoma 
konkurentna, stoga su rado u inozemstvu prihvaćali njezin kapital i tehnolo- 
giju. 

Kao višenacionalna država, Čehoslovačka je imala dosta problema u 
međunacionalnima odnosima Čeha i Slovaka. Ti su se odnosi između dva 
rata stalno zaoštravali, Tako je Masaryk u Pittsburgu 1918. obećao Slovacima 
autonomiju, od toga se odustalo jer su tada europski političari vjerovali da je 
u prvima godinama nakon rata i nastanka države potrebna jaka središnja 
vlast kako bi se stanje u zemlji stabiliziralo. Inače, još je u vrijeme revoluci- 
je u Mađarskoj (1919. do 1920.) bila stvorena Sovjetska Slovačka Republika 
sa središtem u Prešovu, koja je brzo slomljena nakon povlačenja mađarske 
revolucionarne vojske iz Slovačke, Najuporniji i najradikalniji zagovaratelj 
slovačke autonomije je bila Slovačka narodna stranka koju je vodio Andrej 
Hlinka (1864. do 1938.), a pokret za autonomiju je s vremenom prerastao u 
separatistički pokret. Sva su važnija mjesta u administraciji i vlasti u Slo- 
vačkoj, uslijed manjka kvalificiranih Slovaka, kao nekad Nijemaca, a ne 
zbog hotimične marginalizacije, bila popunjena češkim službenicima. Prob- 
lem se, stoga, morao što prije politički riješiti. Pitanje autonomije Slovačke 
je riješeno 1927. kad je vlast djelomično decentralizirana a predstavničko ti- 
jelo Slovačke je dobilo pravo donošenja lokalnih zakona, Međutim, središ- 
nja vlada je imala pravo imenovati jednu trećinu tog predstavništva što je bi- 
lo dovoljno da Slovačka narodna stranka uđe u vladu. 

Nakon Hitlerova dolaska na vlast, u Čehoslovačkoj je, uz njegovu 
potporu, ojačala nacionalistička stranka suđerskih Nijemaca pod vodstvom 
Henleina. Ona je primala direktive iz Berlina te stoga ne čudi što su ubrzo 
uslijedili inscenirani incidenti. Henlein je najprije organizirao Sudet- 
sko-njemačku domovinsku frontu iz koje se kasnije razvila Sudetska nje- 

mačka stranka. Ubrzo su suđetski Nijemci javno zatražili političku autono- 
miju, pa se dotad relativno mirna pokrajina, u kojoj su Česi i Nijemci u Aus- 
tro-Ugarskoj živjeli bez većih incidenata jedni pored drugih, pretvorila u 
problematično područje u kojemu se pokušavala inscenirati ugroženost nje- 
mačkog stanovništva. 

Od 1918. do 1935. vanjsku politiku Čehoslovačke je vodio predratni 
političar Eduard Beneš (1884. do 1948), prozapadno usmjereni političar koji 
je čvrsto surađivao s Velikom Britanijom i Francuskom, s kojom je 1924. 
sklopio i savez. Nakon Hitlerova dolaska na vlast 1933. odbijao je bilo kak- 
vu mogućnost stvaranja nekakva srednjoeuropskog saveza, jer je čvrsto vje- 
rovao u svoje zapadne saveznike. 

Ipak, shvativši kakva opasnost prijeti zemlji i uvjerivši se u inscenira- 
nja Heinleinove nacionalističke stranke, materijalno potpomognute iz Berli- 
na, Čehoslovačka 1934. diplomatski priznaje Sovjetski Savez, a 1935. s njim 
sklapa Pakt o međusobnoj pomoći. No do veće suradnje među dvjema drža- 
vama ipak nije došlo, zbog Benešove rezerviranosti prema komunistima. Iste 
se godine Masaryk povukao s mjesta predsjednika i ubrzo umire, a na tom 
ga mjestu nasljeđuje Beneš (1935. do 1938.). 

Kad se početkom 1938., aneksijom Austrije, počeo ostvarivati Hitle- 
rov ekspanzionizam, Čehoslovačka se zbog Sudeta osjetila ugroženom, iako 
je Hitler svojom poznatom demagogijom i blagom diplomacijom umirivao 
Europu da više nema teritorijalnih pretenzija. Međutim, potkraj 1937. za 
Hitlera je među najvažnijim vanjskopolitičkim zadaćama, uz anschluss Aus- 
trije, bilo pripojenje Sudetske oblasti Njemačkoj. Istina, u toj je oblasti obi- 
tavalo oko 3,2 milijuna Nijemaca koji su ušli u sastav Čehoslovačke nakon 
raspada Austro-Ugarske, ali Sudeti nikad nisu pripadali Njemačkoj, niti su 
nakon Prvoga svjetskog rata bili odvojeni kao njemački teritorij. Usto, Ni- 
jemci su s Česima u tome području živjeli u tolerantnim odnosima. 

Ustavom iz 1920. Nijemcima su bila zajamčena manjinska prava. Ipak, 
čehoslovačka je vlada nastojala ovo bogato područje postupno boemizirati, jer 
je tu bila koncentrirana najjača češka industrija. 

Sve do 1926. sudetski su Nijemci odbijali suradnju s Benešovom vla- 
dom, da bi se od 1935., kao vodeća njemačka politička snaga u Čehoslovač- 
koj, počela isticati Njemačka sudetska stranka, koja je uživala potporu 70 
posto čeških Nijemaca i koja, u svojim zahtjevima za političkom autonomi- 
jom Sudetske oblasti, nikad nije izlazila izvan ustavnih normi države. No 
sudetska kriza je time, ipak, bila otvorena. Akcija nacista počela je, kao i u- 
vijek, diplomatskim pripremama, Hitler je o svojim namjerama najprije upoz- 
nao Mussolinija, koji mu je dao znak da će se u toj akciji Italija prema 

Njemačkoj držati blago- 
naklono. Hitleru je tako- 
der bilo važno doznati ko- 
| liko su Francuska i Velika 
Britanija spremne podržati 
Čehoslovačku a kad se 
uvjerio da neće vojno in- 
tervenirati, krenuo je u ak- 
ciju. Već od 30. svibnja 
1938. Hitler je Vrhovnom 
Paki A ; vojnom stožeru naložio 
Ulazak njemačke vojske u Brno (ožujak 1939.) pripreme za vojni napad 

na Čehoslovačku. Isto- 
dobno s tim, intenzivirane su i koordinirane nacističke akcije u Sudetima. 
Njemačka je promidžba na sav glas objavljivala navodne (lažne) zločine Čeha 
nad Nijemcima. "Ugroženost" Nijemaca mogla se, prema Hitleru, riješiti sa- 
mo odvajanjem Sudeta od Češke i njihovim pripajanjem Njemačkoj. Francus- 
ka i Velika Britanija su dosta mlako pokušale diplomatskim sredstvima riješiti 
nastalu krizu, 

Već od rujna 1938. britanski premijer Arthur Neville Chamberlain je u 
razgovorima pokušava udobrovoljiti Hitlera dok ga je Hitler uvjeravao da pri- 
pojenjem Sudeta završava njemačka akcija okupljanja svih zemalja u kojima 
žive Nijemci. Tada Njemačka i službeno postavlja ultimativni zahtjev za pri- 
pajanjem Sudeta, pri čemu je Hitler kategoričan. 

Za politiku popuštanja Velika Britanija je 
pridobila i Francusku te zajedno sastavljaju prijed- 
loge prema kojima se Sudeti prepuštaju Nijemci- 
ma. Česi nevoljko prihvaćaju prijedloge tek nakon 
ultimatuma Francuske i Britanije, jer bi u protiv- 
| nom izgubili njihovu potporu. Naposljetku, 29. 
rujna 1938. u Miinchenu se sastaju premijeri Veli- 
ke Britanije Arthur N. Chamberlain, Francuske 
Edoard Deladier te diktatori Italije i Njemačke 
Ž Mussolini i Hitler, da bi već sutradan postigli spo- 
Emil Hacha razum. Mussolini i Hitler prepuštaju predstavnici- 
u ma Velike Britanije i Francuske mučnu zadaću da 
Česima prenesu uvjete pod kojim će njihova zemlja biti rascjepkana: Česi će 
morati napustiti Sudete do 10. listopada, a sa sobom će moći ponijeti samo 
najnužnije stvari. 

Iskoristivši prigodu, komađanju Čehoslo- 
vačke su se odmah pridružili i prvi susjedi — 
Poljska i Mađarska. Slovački nacionalisti u stra- 
hu od Poljaka i Mađara proglasili su autonomiju 
Slovačke 7. listopada, a 11. listopada je to učini- 
la i Zakarpatska Ukrajina. Obje nove države su 
prihvatile protektorat Njemačke. Sada je Hitler 
čekao bilo kakav povod kojim bi opravdao pot- 
punu likvidaciju već raskomađane Češke, a na- 
šao ga je u unutarnjima češkim trzavicama. 

Dan prije no što je Emil Hacha (1872. do 1945.) potpisao akt o njemač- 
kom protektoratu nad Češkom i Moravskom, 14. ožujka je svećenik, pater Jo- 
zef Tiso (1887. do 1947.) proglasio prvi put u povijesti neovisnost Slovačke 
Republike. Naravno, nije bila riječ o istinskoj neovisnosti, nego o dubokoj i 
Švrstoj ovisnosti o Trećemu Reichu. U kolovozu 1939., pred sam početak Dru- 
goga svjetskog rata, Tiso je pozvao njemačke postrojbe da uđu u Slovačku. 


Jozef Tiso 


2.1.4. Poljska republika: međuratna samostalnost 


Na Mirovnoj konferenciji u Parizu 1918. je bilo odlučeno da se Polj- 
ska država učini što snažnijom kako bi postala stup politike Antante prema 
Sovjetskoj Rusiji i Njemačkoj. Stoga su njezinu ekspanziju u vrijeme odre- 
đivanja granica Saveznici tolerirali. Ustavotvorna skupština je u lipnju 1919. 
za šefa države postavila ponovno Pitsudskog i donijela građansko-demokrat- 
ski ustav prema francuskom uzoru, s jakom vlašću parlamenta. No, parla- 
ment je postao poprištem borbe raznih građanskih stranaka i njihovih intere- 
sa što je sprečavalo zakonodavni rad i, naravno, slabjelo državu. Cijelo ljeto 
1919. u Poljskoj su se redali štrajkovi, koje je tek vojska mogla ugušiti i to 
uz pomoć vojnih postrojbi Antante, 

Poljska je inače držala veliku vojsku od 600.000 ljudi, pa su se Polja- 
ci, svjesni svoje vojne moći, upleli u pogranični rat s SSSR-om. Crvena ar- 
mija je, nakon uspješnog protuudara, ipak 1920. poražena pred Varšavom a 
Poljaci su svoje granice proširili daleko na istok i svojoj državi priključili 
Zapadnu Ukrajinu, dijelove Bjelorusije i Litve. Sa SSSR-om je potpisan mir 
u Rigi tek 1921. godine. 

Pitanje granice s Čehoslovačkom oko Tešina je riješeno arbitražom i 
podjelom spornog područja, a za zapadne je granice organiziran plebiscit. U 
Velikoj Poljskoj je 27. prosinca 1918. izbio ustanak čije se većinsko poljsko 


89 


stanovništvo željelo priključiti matičnoj zemlji. Naposljetku je taj incident 
završio priključenjem spornog područja. Tako je riješeno pitanje granica 
Poljske. 

Velikima su političkim borbama desničarskih građanskih stranaka bili 
popraćeni izbori za parlament 1922. godine. Na tim su izborima ponovno 
pobijedile građanske stranke, ali nijedna od njih nije dobila dovoljno zastup- 
nika da bi samostalno vladala. Tako su se sve do 1926. redale koalicijske 
vlade, a krizne su situacije pratile Poljsku sve do početka Drugoga svjetskog 
rata. General Piisudski se 1922. više nije htio kandidirati za predsjednika dr- 
žave s obrazloženjem da mu ustav daje premalo prava. 


Zbog nezaposlenosti i gladi u selima su 1923. i 1924. zaredali štrajko- 
vi i seljaci su zahtijevali provođenje agrarne reforme. Istodobno su u ukra- 
jinskima i bjeloruskim pripojenim krajevima pojavio pokret za priključenje 
SSSR-u. 

U ljeto 1925. započeo je žestoki carinski rat između Njemačke i Polj- 
ske. Gomilao se iska šleski ugljen, dok je istodobno opadala vrijednost 
nacionalne valute. U tako teškoj i bezizlaznoj situa- 
ciji Pitsudski je 1926., uz pomoć svojih pristaša, iz- 
veo državni udar. Obećao je radničko-seljačku vla- 
du i pravu izvanstranačku demokraciju, oslobođenu 
stranačkih borbi. Dobio je stoga potporu seljaka i 
radnika te sitnog građanstva, Njegove reforme odo- 
brio je poljski Sejm (Skupština). 

Predsjednik Republike je postao bliski prijatelj 
i suradnik Pitsudskoga, profesor na Visokoj tehničkoj 
školi Ignacy Moscicki (1867. do 1946.), dok je Pił- 
sudski ostao ministar vojske i diktator u sjeni sve do 
svoje smrti 1935. godine. No, ni njegov režim nije 
proveo značajnije reforme, pa je stoga postupno gubio 
potporu. Najvažniji oslonac vlasti je bila vojska, oso- 
bito njegovi veterani iz Prvoga svjetskog rata. 

U Poljskoj su se u drugoj polovici 20-ih godina 
veoma često događali štrajkovi. Policija je progonila 
komuniste, osobito nakon parlamentarnih izbora 
1928. kad je režimska stranka osvojila samo četvrtinu 
mandata u parlamentu. Zbog toga je Piłsudski raspus- 
tio parlament i pozatvarao vođe oporbe, a novi je 
Sejm tek u ožujku 1932. prepustio vladi sva zakono- 
davna prava. Još je veće ovlasti predsjednika, otvore- 

no diktatorske, donio Ustav iz 1935. Nasljednik Pitsudskog, general Edward 
Szmigly-Rydz iskoristio je te ovlasti, posebice u svojoj antisemitskoj ena i 
progonima Židova. 

U vanjskoj politici, zbog spora 
sa Čehoslovačkom, Poljska nije htjela 
postati članicom Male Antante, iako ia 
je Francuska na tome inzistirala. Piš- } 
sudski je imao svoju političku taktiku: 
nastojao je balansirati između dviju $A 
sila - Njemačke i Rusije, jer se plašio 
da obje države ne pokušaju vratiti 
poljske teritorije koje su izgubile. Na- g 
stojao je s obje zemlje održavati mir i 
stoga je 1932. sklopljen Sporazum 0 titler u razgovoru sa svojim generalima 
nenapadanju s SSSR-om, a potom, prije napada na Poljsku 
nakon dolaska nacista na vlast, i Ugo- 
vor o nenapadanju i o miroljubivu rješavanju međusobnih sporova s Njemač- 
kom. Naposljetku, nakon ulaska njemačke vojske u Sudete u listopadu 1938., 
Poljska je okupirala Tešin i tako postala sudionicom u razbijanju jedne neovisne 
europske države. 

Poljaci su, zbog sve češćih incidentnih situacija, od zapadnih zemalja 
tražili jamstva za svoju sigurnost. Francuzi i Britanci su 31. ožujka, odnosno 
13. travnja 1939. naposljetku zajamčili Poljskoj sigurnost, obvezavši se na 
vojnu akciju protiv agresora. Prvoga rujna 1939. njemačke su postrojbe 
prešle poljsku granicu, a već su 3. rujna Velika Britanija i Francuska, nakon 
upućenog ultimatuma, objavile rat Njemačkoj. 


2.1.5. Mađarska republika i kvazimonarhija: 
revizionizam bez pokrića 


Previranja u Ugarskoj su počela nešto prije negoli u Austriji. Već. 20. 
svibnja 1918., nakon brojnih proturatnih štrajkova, u kojima su se, osim svr- 
šetka rata, tražili opće i tajno pravo glasa te demokratizacija države, izbila je 
velika vojna pobuna koja je nakon samo dva dana ugušena, najavivši drama- 
tične promjene što su se u Ugarskoj imale dogoditi sljedećih dana i mjeseci. 
Mađari su 25. listopada u Budimpešti, pod vodstvom Miháłya K4rolyija, os- 
novali Mađarski nacionalni savjet koji si postavlja samo jedan glavni cilj: 
uspostavu mađarske neovisnosti. No, njegov je program predviđao i spored- 

ne ciljeve: potpisivanje mira, uvođenje općega i tajnog prava glasa, zemljiš- 
nu reformu i priznanje prava nacionalnim manjinama. 

Kako je car i kralj Karlo I. (IV.) u Beču odbijao imenovati Kárloyija 
premijerom, narod je marširao iz Starog građa do Budimskog dvorca, zahti- 
jevajući da ga imenuje premijerom. No, premijer je naposljetku postao grof 


Ubojstvo bivšega predsjednika vlade Istvána 
Tisze, u nemirima koji su tada potresali Budimpeštu, 
predstavljalo je, ustvari, simbolično rušenje dualizma, 
Tisza nije dugo nadživio sustav koji je toliko branio. 
Ipak, tek potpisom primirja u Beogradu 13. studenoga 
1918. priznata je nova mađarska vlada, na čijem čelu 
se nalazio Károlyi, kao i Mađarska država u njezinim. 
povijesnim granicama. Od Kdrolyija se očekivalo da 
Mihály Károlyi Mađarskoj osigura povoljan tretman i pravedne uvje- 
te mira, jer se smatralo da je prijatelj Antante. 


Situacija u Mađarskoj je bila mnogo složenija negoli u austrijskim 
zemljama. Riječ je, prije svega, o teškoćama određivanja državnih granica 
zbog iznimno složene etničke slike područja napučenih miješanim življem. 
Usto su postojali i suprotni nacionalni interegi nemađarskih naroda, koji su 
tek stvarali svoje države. Ovaj je proces otežan i revolucionarnim događaji- 
ma koji su potresali zemlju. Rješavanje mađarskog pitanja na Mirovnoj kon- 
ferenciji imalo je, stoga, dvojaki značaj: određivanje granica i likvidaciju 
boljševičke vlasti u srcu Europe. 

Pridruženi saveznici Antante, koji su okruživali Mađarsku, pokušali su 
iskoristi anarhično stanje u zemlji kako bi okupirali dijelove mađarskih pogra- 
ničnih područja, Mađarska je priznala samo odcjepljenje Hrvatske, dok je sve 
ostale političko-vojne akcije smatrala nelegalnima, Čehoslovačka, Rumunjska 
i Kraljevina SHS smatrale su okupaciju mađarskoga pograničnog teritorija 
konačnim rješenjem. Ugovorom u Trianonu Mađarska je, pak, svedena na tre- 
ćinu predratnog područja. Kako su Mađari činili manje od polovice stanovniš- 
tva mađarskih zemalja, trećina njih se našla izvan novih mađarskih granica. 
Ova je činjenica bitno odredila budućnost te srednjoeuropske države. 

Kako su velike europske sile Mađarsku ipak smatrale poraženom zem- 
ljom, a novu vladu nasljednicom stare mađarske vlade, posljedica toga je bi- 
lo i dijeljenje mađarskog teritorija. Dakle, u samo godinu dana Mađarska je 
prošla kroz revoluciju, kontrarevoluciju i, naposljetku, okupaciju. 

Stanje se u Mađarskoj nakon primirja sređivalo veoma sporo. Károlyi- 
jeva je vlada željela postupno provesti ustavne reforme, ali egzistencijalno 

ugroženi radnici, seljaci i brojni ratni zarobljenici koji su se vratili iz Rusije 
nisu se s time slagali i htjeli su novu, socijalnu revoluciju. 

Komunistička partija Mađarske je imala politički program i njezina je 
popularnost među radnicima, demobiliziranim vojnicima i nezaposlenima 
brzo rasla. Prokomunističke su snage jačale i unutar Socijaldemokratske 
stranke. Istodobno su u K4rolyijevoj Stranci neovisnosti počela razilaženja. 
S druge strane, desničarske skupine nisu željele razvoj građanske demokra- 
cije, nego povratak staroga konzervativnog sustava. Okupljali su se oko a- 
gilnih i još utjecajnih političara grofa Istvána Bethlena (1874. do 1946.) i 
Gyule G&mbčsa (1886. do 1936.). 

Ipak, i uza sve teškoće, 16. studenoga 1918. 
proglašena je neovisna i demokratska Republika 
Mađarska. Mihály Károlyi (1875. do 1945.) je 11. 
siječnja 1919. postao njezin prvi predsjednik i od- 
mah je započeo demokratizaciju javne uprave i prip- 
remu prvih demokratskih izbora. To nije bio nimalo 
lak posao u zemlji s teškim gospodarskim i društve- 
nim stanjem. Mađarska je bila na rubu gladi, nedos- 
tajalo je hrane, lijekova i energenata. Zemljišna je 
reforma provedena parcijalno i to samo na nekima /A 
Kdrolyijevim posjedima. Seljaci su na to reagirali j 
slično kao i u Italiji - samovoljnim oduzimanjem Béla Kun 
zemlje na velikim posjedima, tražeći kolektivizaciju. 
Kđrolyijeva vlada, još pod utjecajem predratnih predrasuda, nije uspjela pos- 
tići sporazum s nemađarskim narodima, a odbijen je i prijedlog stvaranja 
Dunavskih Sjedinjenih Država u kojima bi postojala autonomija nacionalnih 
manjina. Vođa mađarskih socijalista, a kasnije i komunist Bćla Kun, iz zat- 
vora uspijeva voditi velike demonstracije protiv K4rolyijeve vlade i režima. 
Plan je bio rušenje vlade i izazivanje političke krize. Zbog takve je revoluci- 
onarne djelatnosti u veljači 1919. i bio uhićen. Vladu ipak nisu srušili ko- 
munisti već tzv. Vixove note prema kojima se Mađarska trebala povući oko 
50 km zapadno od tadašnje mađarsko-rumunjske granice, da bi se pomoglo 
francuskoj i britanskoj intervenciji protiv Sovjetske Rusije. Kako je Károlyi 
odbio mogućnost povlačenja mađarske vojske, plašeći se intervencije Ru- 
munja, a nije imao dovoljno vojnih snaga za pružanje otpora, vlada je podni- 
jela ostavku, Tada su socijaldemokrati i komunisti osnovali zajedničku vla- 
du i već je 21. ožujka 1919. Revolucionarni savjet preuzeo vlast u Mađar- 
skoj, a ona je proglašena sovjetskom republikom. Béla Kun je postao narod- 
ni povjerenik vanjskih poslova i šef nove vlade. Mađarska je ušla u savez sa 
Sovjetskom Rusijom i pozvala radništvo susjednih zemalja da se priključi 

zajedničkoj borbi protiv imperijalističkih sila i buržoazije. Zbog svih tih do- 
gađaja francuski je maršal Foch već nekoliko dana kasnije predložio savez- 
ničku okupaciju Mađarske, kako bi se zaustavilo širenje revolucije. Središ- 
nja i lokalna vlast u zemlji došle su pod kontrolu radničkih savjeta. Sva po- 
duzeća koja su zapošljavala više od 20 ljudi prešla su u državno vlasništvo. 
Crvena garda je bila zadužena za održavanje reda i zakona, a postojali su i 
planovi za stvaranje Crvene armije prema uzoru na Sovjetsku Rusiju. Vele- 
posjedi i tvornice su nacionalizirani bez naknade vlasnicima, no podjela 
zemlje je zabranjena, kako bi se zajamčila proizvodnja dovoljne količine 
hrane. Tako bezemljaši ni ovaj put nisu dobili zemlju, a oni koji su je imali 


strahovali su da će im biti oduzeta. Kontrarevolucija će te okolnosti kasnije 


obilno iskoristiti. 

Delegati na Mirovnoj konferenciji u Parizu su bi- 
li šokirani razvojem događaja u Mađarskoj. General 
Smuts je poslan u Budimpeštu da pokuša nagovoriti 
mađarsku vladu na modificiranu neutralnu zonu, ali je 
u međuvremenu Francuska, uz pomoć Praga i Bukureš- 
ta, već organizirala vojni napad na Mađarsku. Prijedlog 
o novoj neutralnoj zoni Kun je odbacio, nadajući se da 
će to dovesti do novih pregovora. No, uspostava bolj- 
ševičkog režima u Mađarskoj je bila suprotna željama 
pobjednika koji su više od svega željeli zadovoljiti teri- 
torijalne apetite mađarskih susjeda. 

Rumunjska ofenziva je počela 16. travnja, a Čehoslovačka 27. travnja 
1919. Crvena armija je potisnuta, ali je već 20. svibnja pokrenula protuofenzi- 
vu, nadajući se da bi proboj na Sjevernoj bojišnici mogao omogućiti spajanje sa 
sovjetskim snagama u Rusiji. Ubrzo su snage Crvene armije odvojile dijelove 
Slovačke, gdje je proglašena Slovačka Sovjetska Re- 
publika. Kako je ratovanje Crvene armije iziskivalo 
velike napore za cijelu zemlju, kontrarevolucionari su 
to iskorištavali i dizali bune i štrajkove u cijeloj zemlji, 
ali još nisu mogli osvojiti vlast u Budimpešti. 

Predstavnici konzervativnih, viših klasa Mađar- 
ske okupili su se oko Istvána Bethlena u Beču, a u Se- 
gedinu, koji su okupirali Francuzi, Gyula Gömbös 
(1886. do 1936.) je organizirao tzv. Nacionalnu armiju 
pod zapovjedništvom admirala Miklósa Horthyja 
(1868. do 1957.). Nacionalnu armiju su vodili časnici, 
protivnici komunizma i monarhisti iz vremena Carstva. 


István Bethlen 


Nakon poraza mađarske Crvene armije i mime ostavke boljševičke 
vlade, vlast je preuzela tzv. sindikalna vlada Gyule Peidla. Ulaskom rumunj- 
ske vojske u Budimpeštu, početkom kolovoza 1919., završava razdoblje re- 
volucije, a započinje razdoblje tzv, bijelog terora i odmazde, posebice ru- 
munjskih okupacijskih vlasti, koje je trajalo nekoliko mjeseci. 

Antanta je politički podupirala admirala Miklćsa Horthyja koji je sa 
svojom Nacionalnom vojskom u Budimpeštu ušao tek potkraj studenoga 
1919. godine, a već su u siječnju 1920. održani opći izbori. Socijaldemo- 
kratska stranka je prisiljena na neaktivnost. Novi je parlament ponovno us- 
postavio instituciju monarhije, vjerujući da će tako uspostaviti pravni konti- 
nuitet i opravdati buduće pretenzije na kraljevske teritorije koji su Mađar- 
skoj oduzeti, odnosno reviziju mirovnog ugovora koji još nije bio potpisan. 
Kako nije bilo kralja, ponovno je uvedena funkcija namjesnika. Naoružani 
časnici su svojom nazočnošću prisilili Parlament da za namjesnika izabere 
admirala Mikićsa Horthyja, iako on nije bio podoban za tu dužnost. Horthy 
je, pak, ubrzo morao prihvatiti politiku Istvána Bethlena. 

Potpisivanje mirovnog ugovora je bio jedan od preduvjeta da bi Horthy- 
jeva vlada bila međunarodno priznata i vlada ga je potpisala s namjerom da se 
kasnije bori za njegovu reviziju. Mađari su zahtijevali održavanje plebiscita u 
spornim područjima, ali kako su Saveznici odbacili bilo kakve ustupke, Ugo- 
vor je potpisan 4. lipnja 1920. u Trianonu. Prema njemu je novoj državi ostalo 
samo 30 posto teritorija, odnosno 40 posto područja bivše Kraljevine Ugarske. 
Svaki treći Mađar živio je sada u nekoj drugoj, novoj državi. Mađarska vojska 
je bila ograničena na 35.000 ljudi. Gradnja novih pruga morala se nadzirati, a 
država je bila dužna platiti ratnu odštetu. Važan dio ugovora je bila i točka o 
manjinama, prema kojoj sve emičke manjine u novim državama imaju ista 
prava kao i većinsko stanovništvo, 

Zbog diobe nacionalnog teritorija ugovor je naišao na oštro protiv- 
ljenje svih mađarskih stranaka, Otpor Mađara prema ugovoru je bio snažan 
i, što je još važnije, općenacionalan. Svi slojevi društva su bili protiv nje- 
ga, a razlikovali su se samo prema zahtjevima za njegovom revizijom. Za 
razliku od nacionalista, koji su htjeli vratiti sva područja izgubljena nakon 
rata, socijaldemokrati i lijevi liberali su tražili povratak pretežno mađar- 
skih područja, dok su se komunisti nadali da će svjetska revolucija poništi- 
ti taj sporazum, 

Grof Pál Teleki (1879. do 1946.), koji je postao premijerom 19. srpnja 
1920., trudio se ojačati tradicionalne vladajuće konzervativne slojeve krupnih 
zemljoposjednika i industrijalaca. Taj je političar postao poznat u povijesti, 
među ostalim, i po otvorenom antisemitizmu. Naime, u vrijeme svoje vlada- 

vine uveo je tzv. numerus clausus, zakonsku 
| mjeru kojom se ograničava broj Židova na Sve- 
| učilištu. Iako su Židovi u Mađarskoj bili građani 
drugoga reda, svojim su financijskima i pos- 
lovnim akcijama uspješno pomagali gospodarski 
oporavak zemlje. No, i uza polovične uspjehe 
koje je polučio, nije uspio uništiti rojaliste i 
habsburške legitimiste te slobodne birače koji su 
još bili za Monarhiju. 

Nakon Trianonskog ugovora mađarska je 
vanjska politika bila vođena težnjom za teritori- 
jalnom revizijom. No, s obzirom na to da je Ma- 
đarska bila preslaba da to izvede sama, bili su joj 
Pál Teleki potrebni saveznici. Istodobno, zadaća vanjske 

politike je bila osigurati opstanak kontrarevolu- 
cionarnog režima. Mađarska nije mogla pristupiti međunarodnoj zajednici 
samo potpisivanjem tog ugovora, nego se od nje tražilo i odricanje krune 
Habsburgovcima te ulazak u Ligu naroda, koji je ostvaren u rujnu 1922. Nai- 
me, austrijski se car Karlo I. u ožujku 1921, bezuspješno pokušao vratiti na 
svoje prijestolje, a spor o tome tko treba biti kralj ostao je formalno neriješen. 
U to je vrijeme Telekija na mjestu premijera naslijedio István Bethlen. 

Desetogodišnje razdoblje mađarske političke povijesti od 1921. do 
1931. obilježeno je vladom premijera grofa Istvána Bethlena, ključne osobe 
kontrarevolucionarnoga razdoblja i konzervativne vladavine Mikl6sa de 
Nagyb4ny Horthyja. Bio je to sposoban državnik koji se uspješno nosio s 
problemima svoga doba. Kako bi zauvijek ušutkao legitimiste, Bethlen je 
potkraj 1921. spriječio povratak Karla na prijestolje, donijevši zakon kojim 
se Habsburzima oduzima pravo na krunu Sv. Stjepana, a uspio je proširiti 
političku platformu i stranačku osnovu stvaranjem Stranke jedinstva. Posti- 
gao je sporazum sa svim strankama i političkim grupama, osim s komunis- 
tima, kojima je zakonom iz 1921. zabranio djelovanje i kasnije ih proganjao. 
Bethlen je uveo i novi izborni sustav koji je ograničio veličinu biračkog tije- 
la. Budimpešta i još 12 gradova imali su tajno glasovanje, a u preostalom di- 
jelu zemlje vraćeno je javno glasovanje sa svim mogućnostima zlouporaba i 
zastrašivanja. Tijekom tog razdoblja Stranka jedinstva je imala u parlamentu 
apsolutnu većinu i bila je poslušna premijeru. 

Vještom diplomacijom Bethlen je osigurao Mađarskoj povratak pod- 
ručja oko Pečuha koje je Kraljevina SHS zauzela unatoč Trianonskom ugo- 
voru, a na osnovi plebiscita 1921. Sopron je pak vraćen Austriji. 

Mađarska se, isto kao i Austrija, morala oslanjati na inozemne kredite 
kako bi stabilizirala svoje uništeno gospodarstvo. Uz potporu Velike Britani- 
je i kalije, koja se zbog svojih interesa u Podunavlju približila Mađarskoj, u 
ožujku 1924. je uspjela dobiti zajam koji je jamčila Liga naroda, Mađarska 
je osnovala zasebnu nacionalnu banku i uvela vlastiti novac: kruna je 1927. 
zamijenjena novim i stabilnim pengom. 

Nakon političke i gospodarske konsolidacije, Mađarska se do 1929. 
približila idealu socijalne države i počela uvoditi standardne socijalne mjere 
poput ostalih europskih država, Doneseni su zakoni socijalne zaštite, uvede- 
ne su obvezatna mirovina i invalidnina, no to se nije odnosilo na poljodjelce. 
Godine 1928. je pod pritiskom međunarodne javnosti modificiran numerus 
clausus, a mnogo se radilo i na području školstva i stipendiranja mađarskih 
studenata u inozemstvu. 

Slom Wall Streeta u listopadu 1929. izazvao je lančanu reakciju u ci- 
jelome svijetu, a u Mađarskoj je posljedica bila pad Bethlenove vlade i sa- 
mog premijera 19. kolovoza 1931. S tako dubokom krizom nije se ni on mo- 
gao nositi. Bethlenov sustav je bio krut i konzervativan a podupirao je samo 
vladajuću stranku dok je ostale stranke samo trpio. Nakon 1933, je očuvanje 
Bethlenove strukture imalo za cilj sprečavanje dolaska na vlast diktature na- 
cističkog tipa. 

Radnički pokret, najvažniji i najradikalniji element lijeve oporbe, bio 
je podijeljen, a savez između socijaldemokrata i komunista se nakon sloma 
revolucije raspao. Samo su socijaldemokrati mogli djelovati legalno. Komu- 
nistička je partija bila teško pogođena zabranom i progonima. Socijaldemo- 
kratska stranka je uzimala u obzir koegzistenciju s Horthyjevim režimom i 
prihvaćala je činjenicu da barem na dulje vrijeme neće biti moguće srušiti 
postojeći sustav. 

Za Bethlenova je nasljednika postavljen Gyula Károlyi (1871. do 
1947.), koji je u kolovozu 1931. formirao novu vladu. No, unatoč svim mje- 
rama, nije uspio smiriti nezadovoljstvo, pa ga je u listopadu 1932. naslijedio 
Gyula Gömbös (1932. do 1936.). Od njega se očekivala politika čvrste ruke i 
povratak reda i zakona. Kad je 1933. u Njemačkoj na vlast došao Hitler, 
mađarska je ekstremna desnica dobila inozemnu potporu. Gömbös nije do- 
nosio nikakve protužidovske zakone, nego je htio provesti društvenu trans- 
formaciju sličnu onoj u Italiji. Uveo je Narodni radni plan od 95 točaka i 
postao nadzornikom državnog aparata. 

U gospodarskoj je politici postigao dobre rezultate, ali kad je svoje 
djelovanje pokušao proširiti na područje politike i društva naišao je na otpor. 
Njegov pokušaj ukidanja budimpeštanske samouprave doveo je do stvaranja 

Saveza za zaštitu ustava. Pod pritiskom članova vlade i nekih konzervativnih 
političkih krugova, morao je odustati od preobrazbe Stranke jedinstva u ma- 
sovnu organizaciju fašističkog tipa, koja bi sebi podčinila državni i javni up- 
ravni aparat. Gömbös je uveo mjere socijalne skrbi i započeo velike gradi- 
teljske projekte. Odlučno se obračunavao s radničkim pokretom. No vlada se 
1934. našla u ozbiljnome međunarodnom skandalu, kad se utvrdilo da je na- 
vodno Italija bila pokrovitelj ubojstva jugoslavenskog kralja Aleksandra te 
da su se članovi ustaškog pokreta djelomice pod G&mbčsovim odobrenjem 
uvježbavali u Mađarskoj. 

ji Gömbös je bio prvi strani državnik koji je pos- 
jetio Hitlera nakon njegova dolaska na vlast. Cijelo se 
vrijeme trudio ojačati mađarsko-njemačke veze, a 
Budimpešti osigurati ulogu posrednika između Berli- 
na i Rima. To je nastojao iskoristiti za svoju politiku 
teritorijalnih revizija. Mađarska je odigrala važnu u- 
logu u kovanju talijansko-mađarsko-austrijskog save- 
za kad je došlo do aneksijske krize s Austrijom u o- 
žujku 1938. Sve dok je Italija bila protuteža Berlinu, 
mađarska je vlada nastojala svoju politiku usmjeriti 
prema Italiji. Gömbösov plan stvaranja totalitarne dr- 
žave je propao, a njegova smrt 1936. olakšala je vladajućim krugovima pos- 
tavljanje novog premijera, konzervativca Kálmána Daranyija. 

Nakon Bethlenova razdoblja može se uočiti kolebanje u politici ma- 
darskih vlada. Kad god bi približavanje Njemačkoj i ostalim strankama des- 
nice doseglo opasne razmjere, dogodila bi se smjena vlade i nastao bi odre- 
đeni uzmak od prijašnjih stajališta. Ipak skretanje udesno i okretanje državne 
politike prema savezu s Njemačkom nije bilo moguće spriječiti. Revizija 
Versajskoga ugovora je bila ona spona koja ih je neumoljivo približavala. 
Često su mađarske vanjskopolitičke poteze inicirali Rim i Berlin, pa tako i 
1934. uspostavljanje diplomatskih veza sa Sovjetskim Savezom i 1940. 
sklapanje vječnog prijateljstva između Jugoslavije i Mađarske. 

Odnosi s većinom susjednih zemalja ostali su napeti. Učinjeno je tek 
nekoliko pokušaja poboljšanja odnosa s Jugoslavijom, a glavna je svrha tih 
namjera bila želja Mađarske da slomi Malu Antantu. Dobre je odnose Ma- 
đarska imala s Poljskom, zbog povijesnih veza i sličnosti između dvaju kon- 
zervativnih i prikriveno totalitarnih režima. 

Miinchenski sporazum iz 1938., prema kojemu je područje Sudeta pri- 
palo Njemačkoj, označio je kraj Versajskog ugovora, a mađarska vanjska 
politika je bila spremna poduprijeti Italiju i Njemačku jer je u tome vidjela 

mogućnost da i ona izbori reviziju sporazuma i vrati svoja područja. Tako je 
između 1938. i 1940. Mađarska doista dobila neka područja (južne pogranič- 
ne dijelove Slovačke — Prva bečka odluka). 

Pošto su Nijemci 1939. okupirali Češku i Moravsku, mađarska je voj- 
ska ušla u Zakarpatsku Ukrajinu. No potpora Njemačke je imala i svoju ci- 
jenu: usvajanje zakona koji su ograničavali broj Židova na javnim mjestima 
i njihova ženidbena i glasačka prava. Židovi su isključeni iz vojne službe, pa 
je od 1939. rasa, a ne religija, određivala status nekog čovjeka. lako mađar- 
ski zakoni nisu bili tako surovi kao njemački, svejedno su uzdrmali mađar- 
sku ustavnost. Mađarska je vlast, usto, osigurala posebne povlastice za nje- 
mačku nacionalnu manjinu, 

Nakon njemačkog napada na Poljsku, Mađarska se politika na čelu s 
premijerom Telekijem distancirala od Njemačke. Teleki je odbio surađivati s 
Njemačkom i mađarske željeznice nisu prevozile njemačku vojnu silu. U is- 
to vrijeme Teleki je otvorio granice poljskim izbjeglicama. Nakon izbora 
1939. i promjene izbornog zakona, najjača stranka u parlamentu je nacional- 
socijalistički Strelasti križ. 

2.2. Balkanske monarhije: 
svijet diktatora 


Na jugoistoku Europe i u istočnom Sredozemlju nakon Prvoga svjet- 
skog rata događaju se veoma složene političke promjene. Određivanje granica 
zemalja s tih područja izazvalo je niz političkih zapleta i napetosti. S druge 
strane, države koje su bile na strani pobjednika pod svaku su cijenu nastojale 
održati status quo. U samom središtu zbivanja nalazile su se dvije zemlje koje 
su izgubile rat (Bugarska i Turska) te Albanija, za čiju su se sudbinu zaintere- 
sirale zemlje pobjednice: Italija, Kraljevina SHS i Kraljevina Grčka. 

Iako je problem Bugara bio relativno brzo i lako riješen, u odnosu 
prema drugim poraženim zemljama, to ne znači da je sve prošlo bez incide- 
nata. Bugarska je ugovorima definitivno bila odsječena od Egejskog mora, a 
teritorij Makedonije je bio i ostao temeljem njihova dubokog nezadovoljstva 
Versajskim ugovorom. Albanija, stvorena 1913. godine, već je 1915. bila 
tajnim Londonskim ugovorom obećana Italiji, Srbiji, Crnoj Gori i Grčkoj. 
Nakon stvaranja Kraljevstva SHS, Talijani su tražili protektorat nad cijelim 
albanskim područjem. | 

Politika mađarske vlade, koja je težila reviziji ugovora, od ranih je 20-ih 
godina pokazivala netrpeljivost prema svojim susjedima, zemljama koje su do- 
tad činile Habsburšku Monarhiju. Odnosi između Mađarske i Kraljevine SHS, 
kasnije Kraljevine Jugoslavije, su bili iznimno napeti zbog teritorijalnih poseza- 
nja za Baranjom. Loši odnosi s Čehoslovačkom proizlazili su iz mađarskog zah- 
tjeva za vraćanjem Zakarpatske Ukrajine i Slovačke, Rumunjsku, Čehoslovačku 
i Kraljevinu SHS uznemirivala je činjenica da Mađari i dalje, bez obzira na ob- 
veze iz Ugovora u Trianonu, pod oružjem drže približno 90 tisuća vojnika. 

Francuska je vidjela svoj interes u Srednjoj Europi i Podunavlju, Mil- 
lerand i Maurice Paleolog vode povjerljive razgovore s predstavnicima ma- 
darske vlade o mogućnostima revizije Trianonskog ugovora s ciljem privla- 
čenja Mađarske u krug zemalja okrenutih protiv Njemačke i Sovjetske Rusi- 
je. Pregovaralo se o tome da se u zajednički biok okupe ne samo zemlje pob- 
jednice nego i poražene. No tajni su pregovori, koji se trajali od ožujka do 
lipnja 1920. u Parizu i Budimpešti, otkriveni. Britanci i Talijani nisu na ove 
pregovore gledali sa simpatijama, posebice što su u njima sudjelovali Fran- 
cuzi, Ni jednima ni drugima se nije svidjela politička penetracija Francuske 
u Srednju i Istočnu Europu. Lord Georges Natanieli Kerzon je stoga odmah 
u ime Velika Britanije izvijestio mađarsku vladu kako Antanta neće dopusti- 
ti reviziju Ugovora. Zbog tih su dogovaranja ipak najviše bile zabrinute sus- 

jedne zemlje, pa su se, prirodno, počele politički i vojno zbližavati. Čehoslo- 
vački predsjednik Beneš je tijekom prve polovice 1920. predlagao stvaranje 
saveza protiv revizionističkih težnji Mađarske i Njemačke, a u travnju iste go- 
dine je predložio da se budući savez nazove Mala Antanta (Mala Dohoda). 

Beneš je već 14. kolovoza u Beogradu potpisao savez s Kraljevinom 
SHS kojim se jamčio status quo u Podunavlju. Kraljevina Rumunjska nije 
formalno pristupila savezu, ali se 19. kolovoza Ugovorom o prijateljstvu s 
Čehoslovačkom ipak za nj vezala. Mala Antanta predstavlja niz ugovora zak- 
ljučenih u nekoliko etapa. Prvi ugovor su zaključili Prag i Beograd 14. kolo- 
voza 1920. čime je stvoren obrambeni savez. Savez se odgovarajućim ugo- 
vorima proširio između Čehoslovačke i Rumunjske 23. travnja 1921, te Ru- 
munjske i Kraljevine SHS 7. lipnja 1921. Sve se kasnije upotpunilo ugovo- 
rom o defenzivnom savezu između Rumunjske i Čehoslovačke 23. kolovoza 
te Čehoslovačke i Kraljevine SHS 31. kolovoza 1922, 


Francuska je bila nezadovoljna tim savezom jer je minirao njezine poli- 
tičke namjere u Srednjoj i Istočnoj Europi. Zbog toga je Čehoslovačkoj i Kra- 
ljevini SHS stalni problem bio kako čvršće uz savez vezati Rumunjsku koju je 
Francuska iz svojih sebičnih razloga uporno odvraćala, Francusku je pak naj- 
više smetalo to što Mala Antanta nije htjela biti instrument francuske pro- 
tuboljševičke politike. Naravno, Britanci su, suprotno Francuzima, oduševlje- 
no prihvatili Malu Antantu koju su odlučili pomagati. No, dolaskom Georgesa 
Clćmanceaua (Žorž Klemenso) (1841. do 1929.) za premijera Francuske stva- 
ri su se značajno izmijenile. On je Malu Antantu htio politički privući Francu- 
skoj. Naime, prema francuskoj želji, njoj se trebala pridružiti i Poljska, ali se 
Čehoslovačka tome usprotivila, prozrijevši namjere Francuske za stvaranjem 
protusovjetskog bloka, a usto nije ni bila u dobrim odnosima s Poljskom. 

Jako je restauracija Monarhije bila zapravo politički nemoguća (Karlo je 
dva puta bezuspješno pokušao povratiti prijestolje u listopadu 1921.; njegove 
pristaše i vojska su se predali, a on je bio interniran u samostanu na jezeru Ba- 
Jatonu) novostvorene države su ozbilj- 
no shvatile političku i vojnu važnost 
međusobnog zbližavanja. Sljedeće je 
godine Mala Antanta još više učvršće- 
na i ženidbenim dinastičkim vezama 
rumunjskoga i jugoslavenskog dvora, 

Balkansko-podunavsko područje 
tradicionalno je jedno od najnemirnijih | 
i najdinamičnijih poprišta europske po- | PÆ 
litike. U razdoblju od 1922. do 1925. u Karlo von Habsburg s obitelji 1922. 

krupnim zbivanjima europske i svjetske politike na ovim su se prostorima 
križali interesi velikih sila. Temeljne značajke odnosa u ovom dijelu Europe 
su bila rivalstva velikih sila, posebice Italije i Francuske, oko političkog ut- 
jecaja na balkanske i podunavske zemlje, suprotnosti između poraženih ze- 
malja (Mađarske i Bugarske) i zemalja Male Antante te sukobi Italije s Kra- 
ljevinom SHS i Grčkom. Stoga se Italija, koja je bila protiv Male Antante, 
počela približavati Mađarskoj. Kraljevina Rumunjska i Kraljevina SHS ima- 
le su dosta napetih i neriješenih situacija s Bugarskom, koja je također vodi- 
la politiku revizije ugovora, katkad čak i agresivnije od Mađarske. 

Mala Antanta je nakon uspješnog sprečavanja restauracije Monarhije 
igrala značajnu ulogu u Srednjoj i Jugoistočnoj Europi, tim više što su se 
Francuzi sve više za njih interesirali. Savez između Kraljevine SHS, Kralje- 
vine Rumunjske i Čehoslovačke pojačan je 1921. i 1922. vojnim konvenci- 
jama, a njegovo je postojanje bilo opravdano jakom revizionističkom tež- 
njom Mađarske. 

Politička zategnutost na Balkanu je doživjela vrhunac nakon ubojstva 
talijanskog generala Tellinija i još trojice talijanskih predstavnika u vrijeme 
pregovora o granicama između Albanije i Grčke, u kolovozu 1923. godine. 
Optuživši Grke za zločin, Mussolini je tražio nemoguće uvjete istrage i pla- 
ćanje odštete na koju Grci nisu pristali, pa je već 31. kolovoza talijanska 
vojska bombardirala a potom i okupirala otok Krf. Na tužbu Grka Ligi naro- 
da reagirali su Britanci koji su se suprotstavili Italiji, ali su je zato poduprli 
Francuzi. Ova demonstracija sile ipak, na kraju, nije sve impresionirala ona- 
ko kako je to htio Mussolini. 

Nakon Ugovora u Locarnu i sastanka u Rapallu, Italija i Velika Brita- 
nija su počele aktivno raditi na stvaranju sustava za Jugoistočnu Europu, po- 
put onoga u Locarnu, gdje bi se nametnule kao arbitri. Britanci su imali ide- 
ju o balkanskom, a Talijani o balkansko-podunavskome paktu. Ideje su bile 
slične i obje su podrazumijevale odumiranje ili nestanak Male Antante, koja 
je sve više postajala instrument francuske politike. Kraljevina SHS je 1926., 
u načelu, prihvatila stvaranje balkansko-podunavskog pakta koji bi bio poja- 
čan vojnim jamstvima, no prije toga je trebalo riješiti sporove s Grčkom, 
Bugarskom i Mađarskom. Ova je ideja na kraju propala zbog sklapanja 
Francusko-jugoslavenskog pakta o prijateljstvu i arbitraži. 

Nakon 1926. došlo je do popravljanja mađarsko-jugoslavenskih odno- 
sa te je čak potpisano i nekoliko trgovinskih ugovora i konvencija. No, kako 
Mađarska nije uspjela odvojiti Kraljevinu SHS od Male Antante, počela se 
povezivati s Italijom koja je vodila sličnu revizionističku vanjsku politiku. 

Nakon Locarna, Balkan je potresao sukob Bugarske i njezinih susjeda. 
Bugarska je vodila otvorenu vanjsku politiku za reviziju Versajskog ugovora 
prema svim svojim susjedima, a njezina je ekspanzionistička politika nad- 
mašila sve dotadašnje političke ugovore. Rumunjska, Kraljevina SHS i Grč- 
ka su odlučno odbijale i najmanje ustupke Bugarskoj, nastojeći se učvrstiti u 
novozadobivenim područjima, 

S Kraljevinom SHS Bugarska se sporila oko jugoistočne Srbije i Make- 
donije. Čak je na svom područje pomagala Vnatrešnu makedonsku revolucio- 
narnu organizaciju (VMRO), u to vrijeme probugarsku, separatističku, nacio- 
nalističku i terorističku makedonsku organizaciju. Budući da do sporazuma 
nije moglo doći, Mala Antanta je 1926. Bugarskoj uputila zajedničku notu da 
onemogući djelatnost VMRO-a ali i drugih sličnih organizacija usmjerenih 
protiv Rumunjske (Dobrudža) i Grčke (Jedrene). Sporazumijevanje je postalo 
nemoguće. Bugarska je s Grčkom imala zategnute odnose zbog graničnih spo- 
rova u Trakiji. Naime, razmjena naroda s Turcima je imala svoju cijenu. Pridošli 
su Grci naseljavani u Trakiji, odakle su Bugare polako potiskivali i prebacivali 
preko granice, zbog čega su izbili i oružani sukobi. 

Teritorijalni sukobi dominirali su i grčko-albanskim odnosima. Grčka 
je postavljala teritorijalne zahtjeve prema oblasti Argirokastra u južnoj Al- 
baniji (sjeverni Epir). S Turskom je Grčka bila u sukobu zbog nacionalnog 
pitanja, odnosno razmjene stanovništva koja se pretvorila u grubo proganja- 
nje Grka iz Turske i Turaka iz Grčke. Budući da je bila riječ o milijun i pol 
Grka, u Grčkoj je to izazvalo financijske i socijalne probleme. 

Naposljetku, ni jugoslavensko-grčki odnosi nisu bili dobri zbog zah- 
tjeva za Egejskom Makedonijom, ali i zbog terora Grka nad Makedoncima 
(u to vrijeme Beograd ih je smatrao južnim Srbima) u Grčkoj. No, to nije bi- 
lo najvažnije. Naime, Kraljevina SHS je tražila kontrolu i poseban carinski 
tretman na željezničkom pravcu Gevgelija-Solun i poseban režim u solun- 
skoj luci kako bi izbila na Egejsko more, ali su to Grci stalno odbijali. 

Jako nisu neposredno utjecali na važnije smjerove međunarodne poli- 
tike u Europi, ovi su se balkanski sporovi uklapali u opći mozaik europske 
politike u vrijeme Locarnskog sustava. 

Velika ekonomska kriza od 1929. do 1933. donijela je zemljama Po- 
dunavlja i Jugoistočne Europe tolike gospodarske i socijalne teškoće da su u 
drugi plan bili potisnuti politički problemi preostali iz razdoblja 20-ih godi- 
na. Gospodarske su nevolje čak dovele do takvih tendencija da se vjerovalo 
kako je nastupilo doba političkog i gospodarskog preusmjeravanja i pre- 
grupiranja ove europske regije. U nekima je to budilo nove nade za stabil- 


103 


nost Jugoistočne Europe, a u drugima bojazan da će njihovi vitalni interesi 
pretrpjeti slom. 

Ove su tendencije, prije svega, bile okrenute gospodarskim pitanjima i 
povezivanju zemalja Podunavlja. No, pokazalo se da politički i gospodarski 
problemi, koji su doveli do povezivanja, i nisu baš bili kompatibilni. Tako 
se, primjerice, u uvjetima teške krize pokazalo da Kraljevina Jugoslavija i 
Kraljevina Rumunjska imaju više zajedničkih interesa s agrarnom Mađar- 
skom negoli s industrijaliziranom Čehoslovačkom. Čehoslovačka je, pak, u 
pojedinim gospodarskim pitanjima nailazila na više razumijevanja u Austriji 
i dijelila s njome interese. To je dovelo od zahlađenja odnosa među članica- 
ma Male Antante, što su mnogi protivnici jedva dočekali i pozdravili kao 
početak kraja ovog saveza koji je smetao svima koji su u ovom dijelu Euro- 
pe imali svoje interese. 

Poremećaj dotadašnjih političkih pozicija posve je sigurno nastupio 
zbog različitih međunarodnih odnosa i veza podunavskih zemalja, prije svega 
u trgovini, koje su trebale ublažiti nastalu tešku gospodarsku krizu. Kraljevina 
Rumunjska i Kraljevina Jugoslavija su inzistirale na stvaranju bloka agrarnih 
zemalja, dok je Čehoslovačka bila sklona trojnoj carinskoj uniji s Austrijom i 
Mađarskom. Tu je iđeju poticala Francuska kako bi udaljila Njemačku od Aus- 
trije i Mađarsku od Italije. Kad je ova ideja propala, Francuska je 1932. izašla 
s novim tzv. Tardierovim planom o stvaranju bloka pet država: Austrije, Ma- 
đarske, Čehoslovačke, Rumunjske i Kraljevine Jugoslavije. No ni ovaj plan, 
zbog prevelikih razlika između tih država, nije bio ostvariv. Gospodarske teš- 
koće u podunavskim i njima susjednim zemljama dovele su, istina, u razdob- 
lju od 1929, do 1932. do popuštanja političke zategnutosti, ali su neriješeni 
politički problemi ostali i dalje prisutni na ovim prostorima. 

Bugarska i Turska su uspjele riješiti teritorijalne probleme koji su op- 
terećivali njihove međudržavne odnose i već 1929. potpisale Sporazum o 
prijateljstvu koji, istina, nikoga nije ni na što obvezivao, ali je pokazao da se 
i veoma složeni problemi mogu prevladati ako za to postoji volja. Ovaj se 
Sporazum nastavio na suradnju s Italijom pa je odjednom predstavljao protu- 
težu Maloj Antanti i njezinu utjecaju na Balkanu. 

Inače, Balkan je u razdoblju između dva rata bio izrazito nejedin- 
stven prostor. Razlike su ostale u vezi s pitanjima revizije mirovnih ugovo- 
ra. Dok su Jugoslavija i Rumunjska bile načelno protiv bilo kakve revizije, 
Grčka i Turska su imale prema tom pitanju krajnje pasivan odnos. Njihovi 
prijateljski odnosi s Italijom i bliski tursko-mađarski odnosi ostavljali su 
dojam da ove zemlje podržavaju smjer razvoja Europe. No, to je bio jako 
dvojbeni dojam. 

Početkom 30-ih počinje eskalacija organizirane borbe za slabljenje te- 
meljnih načela poslijeratne podjele svijeta, Države koje su tražile reviziju Ver- 
sajskog ugovora pronalazile su način da nametnu svoju viziju političkog raz- 
voja kontinenta. Prvi nagovještaji zaoštravanja političkih odnosa u ovom dije- 
lu Europe mogli su se vidjeti tek nakon stvaranja austro-njemačkoga Carin- 
skog saveza. Na to su zemlje Male Antante, Jugoslavija i Čehoslovačka, od- 
govorile u ožujku 1931. potpisivanjem Trgovinskog ugovora. No, tek je 1932. 
donijela stvarne političke napetosti. Strah od sve snažnijega i bezobzirnijeg 
nasrtaja Italije i nadolazećega njemačkog nacizma te posve desno skretanje 
mađarske politike koja se, s Gömbösom na čelu, jasno opredijelila za Rim i 
Berlin, učvrstili su redove zemalja Male Antante. U prosincu 1932. u Beogra- 
du je održan sastanak ministara na kojemu je donesena odluka o čvršćem po- 
vezivanju ovog saveza. Nekoliko mjeseci kasnije, nakon dolaska Hitlera na 
vlast, od 14. do 16. veljače 1933. u Ženevi je održan novi sastanak ministara 
Male Antante na kojemu je usvojen novi Statut i potpisan Pakt o organizaciji 
Male Antante prema kojemu zemlje članice nisu mogle zaključivati međuna- 
rodne ugovore bez suglasnosti svih. Stalni savjet Male Antante pratio je zbi- 
vanja na međunarodnoj političkoj pozornici. U godinama koje su dolazile Ma- 
la Antanta je bila na stalnoj kušnji koju, kako ćemo kasnije vidjeti, nije uspje- 
la pobijediti. 

Pakt o organizaciji Male Antante iz 1933. nije zadovoljio Jugoslaviju 
i Rumunjsku jer su obje bile ugrožene od sve glasnijih bugarskih zahtjeva za 
revizijom i otvorene penetracije njemačkog utjecaja na Jugoslaviju. Usto, 
iako je Mala Antanta, kao obrana od mađarskog revizionizma za Jugoslaviju 
bila dovoljno dobar politički instrument, za obranu od talijanskih pretenzija 
je bila posve beskorisna. Problem je bio kako pregovarati s Italijom da bi se 
osamila Mađarska. Zbog razvoja svojih odnosa s Njemačkom, Jugoslavija bi 
morala odbiti eventualne pozive u pomoć od strane Francuske ili Čehosio- 
vačke, ako bi ih Njemačka napala. Iz tog je razloga Jugoslavija nanovo proc- 
jenjivale svoje odnose s državama na Balkanu, 

Godinu dana kasnije, 9. veljače 1934. u Ateni je 
potpisan Balkanski pakt. Potpisali su ga ministri vanj- 
skih poslova Grčke, Turske, Rumunjske i Jugoslavije 
(Demetrios Maximos, Tevfik Rouchdi (Ruždi)-paša, Ni- 
colae Titulescu i Bogoljub Jevtić). 

Tako se pokušavalo u pakt privući i Bugarsku, pakt 
je prije svega bio usmjeren protiv bugarskih revizionis- 
tičkih zahtjeva. Zemlje potpisnice su se obvezale na do- 
govornu političku međunarodnu akciju i jedna su drugoj ® 
jamčile sigurnost i nepovredivost granica. Ustvari, to je Nicolae Titulescu 

bila, na neki način, proširena verzija regionalne kolektivne sigurnosti, nešto 
poput balkanske Male Antante. 

Suradnja balkanskih država koja je dovela do Balkanskog pakta (ili 
Balkanske Antante) počela je balkanskim konferencijama (1930. do 1933.) 
kojima su prethodili bilateralni sporazumi o prijateljstvu i miroljubivu rješa- 
vanju sporova, suglasno politici i načelima Lige naroda, Te su sporazume 
zaključile 1928. Rumunjska i Grčka, Rumunjska i Turska, Jugoslavija i Grč- 
ka (1929.), Grčka i Turska (1930.), potom ponovno Grčka i Turska te Jugos- 
lavija i Turska (1933.). Prva konferencija je održana u Ateni u listopadu 
1930., druga u Istanbulu i Ankari u listopadu 1931., treća u Bukureštu u lis- 
topadu 1932. i četvrta u Solunu u studenome 1934, godine. 

Nova procjena Jugoslavije išla je za tim da se Grčka i Turska privuku 
u Balkanski pakt jer su i one htjele izbjeći obveze prema Čehoslovačkoj. Iz 
toga se može zaključiti da su ministarstva vanjskih poslova ovih zemalja ve- 
oma dobro znala da je Čehoslovačka najosjetljivija i najranjivija karika sus- 
tava kolektivne sigurnosti Srednje a potom i Jugoistočne Europe. Balkanski 
pakt nije bio okrenut samo protiv Bugarske, već i Italije i njezinih aspiracija 
prema Balkanu. Posebno su osjetljive prema toj vanjskopolitičkoj ekspanziji 
Italije bile Jugoslavija i Grčka, a potom i Albanija. Bugarska nije potpisala 
ovaj sporazum jer je smatrala da još nije rečena posljednja riječ o nekim nje- 
zinim teritorijalnim zahtjevima (Makedonija). 

Jačanje Balkanskog pakta je značilo slabljenje Male Antante. No, 
ključ funkcioniranja Balkanskog pakta je imao i svoju slabu stranu. Naime, 
da bi uopće došlo do vojne konvencije i pružanja jamstava, Grčka je od Ju- 
goslavije tražila da se u taj savez uvuče Velika Britanija, što je već bilo ve- 
oma složeno pitanje, koje je ovisilo o općem stanju i političkom raspolože- 
nju britanskog Ministarstva vanjskih poslova. 

Problem Male Antante i njezinih zemalja članica je bio u tome što su 
vodile ili su morale voditi politiku vjernosti savezničkoj Francuskoj. Sve su 
ove zemlje od samog početka bile članice Lige naroda i stalno su ponavljale 
privrženost ideji kolektivne sigurnosti. Međutim, prve su se pukotine u Ma- 
loj Antanti pojavile već 1933. godine kad je Aleksandar I. Karađorđević do- 
putovao u tajni posjet Njemačkoj. Razgovaralo se o mogućnostima i oblici- 
ma njemačkog prodora na Balkan pri čemu bi Jugoslavija bila značajno pov- 
laštena te stoga ne čudi jednostrana odluka Jugoslavije od 1. svibnja 1934. o 
potpisivanju trgovinskog ugovora s Njemačkom, koji je bio od sudbonosnog 
značaja za budući razvoj političkih odnosa u Podunavlju i na Balkanu. Ugo- 
vorom je Njemačka izašla ususret Jugoslaviji preuzimanjem obveze kupo- 
vanja jugoslavenskih poljoprivrednih proizvoda po cijenama višima od onih 

na svjetskom tržištu, no s time da ne plaća u gotovini nego izvozom njemač- 
ke industrijske robe u Jugoslaviju. 

Dolaskom Milana Stojadinovića (1888. do 1961.) za predsjednika ju- 
goslavenske vlade odnosi unutar Male Antante su se još više zahladili. Na 
sastanku Savjeta ministara vanjskih poslova Male Antante na Bledu 29. i 30. 
kolovoza 1935. bilo je jasno da između Stojadinovića, Beneša i Titulescua 
nikad neće doći do svesrdne i iskrene suradnje. 

Stojadinović nije htio preuzeti nikakve obveze koje bi Jugoslaviju do- 
vele u neugodnu situaciju prema velikim europskim silama, prije svega Itali- 
jii Njemačkoj. Istodobno, ne smije se smetnuti s uma činjeniću, kao jednog 
od činitelja odvajanja Jugoslavije od Male Antante, da je Njemačka sve do 
početka Drugoga svjetskog rata bila prva zemlja u vanjskotrgovinskoj raz- 
mjeni Jugoslavije. Čini se da je upravo tada Mala Antanta izgubila na vjero- 
dostojnosti i ozbiljnosti. Razumljiva je stoga i Stojadinovićeva politika sup- 
rotstavljanja nastojanjima Praga i Pariza da Mala Antanta zaključi savez s 
Francuskom. 

Takva je odluka definitivno 
odbačena na sastanku Male Antante 
u Beogradu, 1. i 2. travnja 1937. 
godine. S druge strane, na poticaj 
britanske diplomacije došlo je do 
zbližavanja Jugoslavije i Bugarske, 
čime je i Balkanski pakt doveden u 
pitanje. Već je ujesen 1936. došlo 
do službenih pregovora ovih do ju- 
čer neprijateljskih zemalja optere- 
ćenih teritorijalnim zahtjevima. Ju-  Kioseivanov-Stojadinović: Potpisivanje 
goslavija je čak uspjela dobiti doz- jugoslavensko-bugarskog pakta 
volu članica Balkanskog pakta pa je 0 prijateljstvu 1937. 
Jugoslavensko-bugarski pakt o pri- 
jateljstvu potpisan 24. siječnja 1937. godine. Dva mjeseca kasnije, 25. ožujka, 
Jugoslavija je u Beogradu potpisala i politički i trgovinski sporazum s Itali- 
jom. Nemoguće je da nitko nije primijetio kako su time sustavi kolektivne si- 
gurnosti Srednje i Jugoistočne Europe do kraja neutralizirani, 

Balkan je ulazio u vrlo osjetljivo razdoblje polarizacije koja će odredi- 
ti njegovu sudbinu prije početka Drugoga svjetskog rata. Iste su godine Bal- 
kanski pakt i Mala Antanta izgubili smisao svog postojanja, dok su istodob- 
no ispod miroljubivih političkih tonova i dalje tinjale stare nesuglasice i re- 
vizionistička politika. Prodoru Njemačke i Italije u Podunavlje i na Balkan 

više nije bilo prepreka, što je po- 
sebno došlo do izražaja u grozni- 
čavu diplomatskom traženju jam- 
| stava neutralnosti i teritorijalne 
nepovredivosti balkanskih zema- 
lja pred rat. Kađ to nisu mogli 
postići sa zemljama zapadne de- 
mokracije, pristupit će ugovori- 
ma Italiji i Njemačkoj. Velika 
Britanija i Francuska su pred rat 
na ovome europskom prostoru, 
svojom nespretnom i sebičnom 
politikom, izgubile svaki značaj- 
niji utjecaj, što će biti od dalekosežnog značaja u političkom razvitku ovih 
zemalja tijekom i nakon rata. 

Između dva svjetska rata revizionizam zemalja koje su izgubile rat 
(Mađarska, Bugarska, Turska) ili koje nisu mirovnim ugovorima dobile ono- 
liko koliko su se nadale u svojima megalomanskim i maksimalističkim zah- 
tjevima (Italija) čekao je samo pravi trenutak kad će buknuti svom snagom. 
Kraj 30-ih i početak četrdesetih godina narodima europskoga jugoistoka no- 
sio je nova povijesna iskušenja. 

Već od 1938. i posebice od 1939., godine početka Drugoga svjetskog 
rata, Velika Britanija, Njemačka i Italija su svim silama nastojale ostvariti 
svoju dominaciju u Srednjoj i Jugoistočnoj Europi. Mora se priznati da su 
Nijemci i Talijani, prije svega zbog nesposobnosti britanske politike, uspjeli 
ostvariti uvjerijivu prednost. Ustvari, Britanci su se u zbivanja na jugoistoku 
Europe upustili nevoljko, poglavito zbog upletanja Sila osovine. Sve je po- 
čelo kad su Britanci 1939., samo iz paničnog straha od talijanske najezde na 
Albaniju, dali jamstva Grčkoj. Jamstva Rumunjskoj su dana kao odgovor na 
glasine da će Hitler nakon Čehoslovačke napasti Poljsku ili Rumunjsku. No, 
početkom rata ova jamstva nisu značila ništa, jer ih Velika Britanija i nije 
mogla ispuniti. 

Najveća je Hitlerova prednost nad zapadnim saveznicima bila u tome 
što su oni namijenili Jugoistočnoj Europi ulogu tzv, praznog prostora moći. 
Nakon Prvoga svjetskog rata Jugoistočnu Europu su Britanci prepustili 
Francuzima kako bi okupili proturevizionističke zemlje u Maloj Antanti. 
Kad se taj sustav nakon anschlussa Austrije raspao, taj su prostor Britanci i 
Francuzi nevoljko morali prepustiti Nijemcima. 


Mala Antanta: Kamil Krofta, Viktor 
Antoinescu i Milan Stojadinović 1937. 

2.2.1. Sudari srednjoeuropske i balkanske političke 
tradicije: Kraljevina Srba, Hrvata i Slovenaca — 
Kraljevina Jugoslavija (1918. do 1941.) 


Zamisao o jugoslavenskoj državi je 1918. imala neznatnu međunarod- 
nu potporu. Tada je, međutim, bilo bitno da su tu ideju podržale Sjedinjene 
Američke Države. Za razliku od Čehoslovačke i Poljske, Kraljevstvo Srba, 
Hrvata i Slovenaca (SHS)* nije primljeno na Mirovnu konferenciju, iako je 
nastalo prije njezina sazivanja. Međunarodno priznanje Kraljevstva SHS od 
strane Velike Britanije i Francuske doći će tek šest mjeseci nakon njegova 
osnutka. Kako nijedna europska sila nije izravno sudjelovala u nastanku ove 
države, Kraljevstvo SHS se ne može nazvati versajskom tvorevinom. 

Među srednjoeuropskim i balkanskim državama, novonastala Kraljevi- 
na SHS je predstavljala najsloženiji skup međunacionalnih, političkih i soci- 
jalnih problema. Jedina njezina tvrđa granica je bila ona prema Grčkoj. S 
druge strane, ova se nova država nalazila u izravnom sukobu s jednom od sila 
Antante: Italijom. Problem istočne jadranske obale riješen je tek Rapallskim 
ugovorom u studenome 1920., a nakon nekoliko manjih ispravaka, granica s 
Bugarskom je ispravljena u njezinu korist. 

Sudbina austrijsko-slovenske pokrajine Koruške postala je na srednjoe- 
uropskim pa čak i balkanskima prostorima prvi i posljednji primjer koji se ri- 
ješio plebiscitom stanovništva. Ovo se pitanje nije ozbiljno razmatralo sve do 
proljeća 1919. do kada su vojne snage Kraljevine SHS već duboko ušle u tu 
pokrajinu. Nimalo ne sumnjajući u ishod plebiscita, slovenski su političari 
predložili ovaj način izjašnjavanja stanovništva. Mirovna konferencija je to 
odobrila i njezinom je odlukom to područje podijeljeno na južni (pretežno na- 
seljen Slovencima) i sjeverni dio (naseljen Nijemcima), Južni se dio trebao 
prvi izjasniti dok je sjeverni dio trebao pripasti Kraljevini SHS samo ako se 
južni dio izjasni u njegovu korist. Nacionalni osjećaji su doista bili pomiješa- 
ni. Plebiscitom koji je održan u listopadu 1920. prva se (južna) zona s veći- 
nom od 59 posto izjasnila za Austriju, pri čemu su prevladali praktični gospo- 
darski razlozi. Koruška je ostala austrijska. 

Štajerska je prolazila sličnu povijest. U kolovozu 1919. Austrija je zah- 
tijevala plebiscit za Maribor i okolicu. Velika su se četvorica u Parizu složila s 
plebiscitom. Međutim, u ponovljenoj raspravi Wilsonov je zamjenik predložio 


8 Država je proglašena 1. prosinca 1918. kao Kraljevstvo Srba, Hrvata i Slovenaca; za- 
tim se naziva Kraljevina Srba, Hrvata i Slovenaca, a od 6. siječnja 1929. — od uspostave 
diktature kralja Aleksandra — Kraljevina Jugoslavija. 

da se sporni teritorij dodjeli Kraljevini SHS. Naposljetku je granica povučena 
na rijeci Muri bez plebiscita. Gornja Radgona je ostala u Austriji, a Maribor je 
pripao Sloveniji, odnosno Kraljevini SHS. 

Odluke Skupštine u Podgorici izazvale su nezadovoljstvo među crno- 
gorskim narodom u pogledu načina ujedinjenja sa Srbijom i posebno zbog 
ponašanja srpske vojske, pa je na Božić 1919. izbio ustanak. Ustanici su 
zahtijevali da srpske trupe napuste Crnu Goru i da se revidiraju odluke Pod- 
goričke skupštine. Pobunjenici su bili slabo naoružani i neorganizirani. Stp- 
ska vojska ih je uz pomoć bjelaša proganjala i zatvarala, a mnogi su i ubije- 
ni. Kralj Aleksandar je 1920. dokinuo autokefalnost Crnogorske pravoslavne 
crkve i sve njezine ovlasti prenio na Srpsku pravoslavnu crkvu. Nakon ad- 
ministrativno-upravnoga preustroja 1929. teritorij Crne Gore je bio uključen 
u Zetsku banovinu. Za vrijeme Jugoslavije ta je banovina bila jedna od naj- 
nerazvijenijih u koju se veoma malo ulagalo. 

Od ujedinjenja Italije i stvaranja Kraljevine Italije 1861. postoje zah- 
tjevi i aspiracije talijanskih političara prema hrvatskima i slovenskim zem- 
ljama gdje su u značajnoj manjini živjeli Talijani, posebice prema hrvatskoj 
jadranskoj obali i otocima. Istina, Italija je primirjem potpisanim u Villa Gi- 
usti s Austro-Ugarskom stekla pravo okupacije Istre, kvarnerskih i dalmatin- 
skih otoka (osim Krka, Šolte i Brača) te kopnenog dijela sjeverne Dalmacije, 
kao dijela teritorija koji joj je bio obećan Londonskim ugovorom. Odlukom 
Vrhovnog savjeta Konferencije naposljetku je rješenje tzv. Jadranskog pita- 
nja prebačeno za siječanj 1920. i prepušteno izravnim pregovorima 
zainteresiranih strana: Kraljevine SHS i Kraljevine Italije. 

p mA oa R U prvoj polovici 1920. pre- 
p govori između Italije i Kraljevine 
Ka SHS su se odugovlačili bez ikak- 
vih rezultata, Posebice su zastup- 
nici Kraljevine SHS pokušavali 
ublažiti uvjete Mirovne konferen- 
cije. Međutim, pritisak francuskog 
predsjednika vlade Milleranda na 
zastupnike Kraljevine SHS bio je 

u Pod presudan u odluci da se što prije 
Gabriele D'Anunnzio u okupiranoj Rijeci 1920. potpiše sporazum. Sporazum je 
doista i potpisan 12. studenoga 
1920. Italija je ovim sporazumom dobila Trst s okolicom, slovenske zemlje 
Gorišku, Gradišku i dio Kranjske, dok je od etničkih hrvatskih teritorija dobila 
Istru (bez Kastva), Zadar te otoke Cres, Lošinj, Lastovo, Sušac i Palagružu. 

Rijeka je proglašena samostalnom i nezavisnom državom. Ona će neš- 
to kasnije, potkraj siječnja 1924., u pregovorima fašističke Italije (Benito 
Mussolini) i Kraljevine SHS (Nikola Pašić) biti ustupljena Italiji. Tako se 
nešto više od 500.000 Hrvata i Slovenaca našio u granicama Italije koja im 
nije nikakvim aktom jamčila njihova nacionalna prava, 

Po osnutku Kraljevstva SHS, od 1. prosinca 1918. u Beogradu je bilo 
ustrojeno Privremeno narodno predstavništvo koje je trebalo biti zakonodav- 
no tijelo. Gotovo dvije godine, sve do početka rujna 1920., u njemu su trajale 
rasprave o izbornom zakonu za Ustavotvornu skupštinu. Temelj sukoba poli- 
tičkih stranaka i skupina je bilo pitanje unutarnjeg uređenja države, odnosno 
pitanje centralističkoga ili decentralističkog (federalističkog) uređenja. 

U slovenskim zemljama koje su ušle u sastav Kraljevine SHS, djelovale 
su tri političke stranke: Slovenska ljudska (pučka) stranka, Narodno napredna 
ili Jugoslavenska demokratska stranka te Jugoslavenska socialnodemokratska 
stranka. Najveća i politički najmoćnija stranka je bila, bez dvojbe, klerikalna 
Slovenska ljudska stranka čije je vodstvo, nakon rascjepa polovicom 1917., 
izazvanog Svibanjskom deklaracijom, preuzeo monsinjor dr. Anton Korošec, 
Liberali su također osjetili podvajanje nakon Svibanjske deklaracije. Oni koji 
su je odobravali godine 1918. okupili su se u Jugoslavenskoj demokratskoj 
stranci. Socijaldemokrati su na svršetak rata i uređenje Europe, a potom i nas- 
tanak Kraljevstva SHS, gledali s tipično boljševičkog stajališta, shvaćajući 
novu državnu tvorevinu kao državu buržoazije. 

U Sloveniji se politički život razvijao nešto drukčije negoli u drugim 
krajevima. Još sredinom kolovoza 1918. u Ljubljani je ustanovljen Narodni 
svet (Narodno vijeće) za Sloveniju s pokrajinskim odborima za Štajersku, 
Primorsku, Trst i Korušku. On je svoje zastupnike imao u zajedničkom Na- 
rodnom vijeću SHS u Zagrebu, U listopadu je Narodno vijeće Slovenije sas- 
tavilo narođnu vladu u koju su ušli predstavnici svih slovenskih stranaka. 

Politički se život Slovenaca u Kraljevini SHS (od 1921.), a potom u Kra- 
ljevini Jugoslaviji (od 1929.) svodio na sudjelovanje najveće klerikalne stranke 
u jugoslavenskim vladama i borbi za vlast unutar slovenskih zemalja na općin- 
skim izborima. 

Na prvim su poratnim izborima za Ustavotvornu skupštinu programi, a 
još više rezultati, bili više negoli zanimljivi. Tako je Jugoslavenska demokrat- 
ska stranka (liberali) zahtijevala unionističko uređenje države i isključivala 
svaki federalizam te je bila za ograničenu autonomiju i samoupravu općina. 
Slovenska pučka stranka je za Sloveniju tražila određenu autonomiju (pokra- 
jinski parlament sa zakonodavnom snagom), a postavljala je i velike socijal- 
ne zahtjeve. Jugoslavenska socialnodemokratska stranka je zahtijevala, prije 
svega, narodnu republiku, široku autonomiju i socijalne reforme ali i prom- 

jenu društvenoga i političkog poretka. Ostale stranke: Komunistička partija 
Jugoslavije, Narodna socijalistička swanka i Samostalna kmečka (seljačka) 
stranka nikad nisu dobile prigodu sudjelovati u vlasti. 

. Hrvatska je politička scena u vrijeme nastajanja 
Kraljevine SHS bila vrlo složena, a ta se složenost 
ogledala u većem broju stranaka i međusobno sup- 
rotstavljenih struja, iako su se sve nalaze na istoj poli- 
tičkoj crti. Najmasovnija i politički najvažnija hrvat- 
ska stranka u novoj državi je bila stranka Stjepana 
Radića Hrvatska pučka seljačka stranka (HPSS), kas- 
nije Hrvatska republikanska seljačka stranka (HRSS), 
odnosno Hrvatska seljačka stranka (HSS). Radić zas- 
tupa ideju o federalističkom rješenju hrvatskog pita- 
nja. Federalizam je bio stalna sastavnica njegove po- 
litike, a potonja je, pak, bila temelj političkog života 
Hrvata i Hrvatske između dva rata. 

Godine 1918. Stjepan Radić 
je postao članom Narodnog vijeća 
SHS te je, kao i ostali njegovi čla- 
novi, 29. listopada 1918. glasovao 
za prekid svih političkih veza s Au- 
stro- Ugarskom i za proglašenje Dr- 
žave SHS. Tijekom rasprava o nači- 
nu ujedinjenja države s Kraljevi- 
nom Srbijom (i Crnom Gorom) u 
novu državu žestoko se protivio be- 
zuvjetnom ujedinjenju za koje se 
zalagao Svetozar Pribićević. Iako je 
bio određen za jednoga od odasla- 
_ nika, nije pošao u Beograd jer je 
` pretpostavio da će odaslanici popu- 
stiti velikosrpskim težnjama. 

Njegov federalizam iz prijaš- 
njih godina u uvjetima novonastale 
države postupno se razvija i dopu- 
njuje zahtjevima za republikom. 
Kako u vanjskopolitičkim uvjetima 
Mirovne konferencije i sve snažni- 
jih tenzija u vezi s ujedinjenjem 


Zastupstvo Narodnog vijeća Države SHS 
pred čitanje Adrese 1. prosinca 1918. 


Zagreb, 1. prosinca 1918. 

HPSS nije uspio ostvariti svoju zamisao o seljačkoj demokratskoj republici, 
Radić je hrvatsko pitanje pokušati riješiti posredstvom američkog predsjed- 
nika Wilsona, koji se još nalazio u Parizu. 

Hrvatska pučka seljačka stranka od 7. prosinca 1920. mijenja ime, u 
skladu sa svojim republikanizmom, u Hrvatska republikanska seljačka stran- 
ka (HRSS) i na prvim izborima za Ustavotvornu skupštinu osvaja visoko če- 
tvrto mjesto sa 50 zastupničkih mjesta. Naravno, to je bila najveća hrvatska 
stranka s čvrstim programom borbe protiv centralizma, a za seljačku demok- 
ratsku republiku Hrvatsku. Od 1925. stranka, u promijenjenima političkim 
okolnostima, mijenja ime u Hrvatska seljačka stranka. Ova evolucija Radi- 
ćeve politike jest evolucija u metodi i strategiji političke borbe te ne znači 
napuštanje političkog programa u cjelini, iako se činilo da se odriče federaliz- 
ma i republikanizma. 

Hrvatska stranka prava je nastala 1. ožujka 1919. preimenovanjem Čiste 
stranka prava ili frankovaca, kako su nazivali njezine članove prema vođi Jo- 
sipu Franku (umro 1911.). Stranka je do svoga formalnoga svečanog ukinuća 
u trenutku proglašenja Države SHS bila za stvaranje samostalne i neovisne 
hrvatske države. Međutim, kad se 1. prosinca 1918, Država SHS ujedinila s 
Kraljevinom Srbijom, članovi stranke su već 2. prosinca proglasili njezino o- 
življavanje. Od trenutka promjene imena, u ožujku 1919., stranka je nastavila 
sa svojom politikom stvaranja neovisne i samostalne države Hrvatske na te- 
melju tisućugodišnjega državnog prava. Na izborima za Ustavotvornu skup- 
štinu osvojila je samo dva zastupnička mjesta i cijelo je razdoblje do diktature 
1929. ostala mala građanska stranka, koja se držala svojih političkih načela. 
Godine 1929. je, kao i sve tadašnje stranke, bila zabranjena, a njezino je stra- 
načko vodstvo moralo emigrirati u susjedne zemlje. 

U listopadu 1920. političke stranke su odredile svoja političko-program- 
ska gledišta. To su učinili i Jugoslavenski klub, koji je u Privremenom narod- 
nom predstavništvu obuhvaćao Slovensku pučku stranku i novoosnovanu Hr- 
vatsku pučku stranku, te Hrvatska zajednica, koja je u Privremenome narod- 
nom predstavništvu bila okupljena oko još postojećeg Narodnoga kluba. 

U Hrvatskoj zajednici su se našli poznati građanski političari, poput 
Ivana Lorkovića, Ante Pavelića (zubar — pročitao je Adresu o ujedinjenju 
regentu Aleksandru Karađorđeviću), Matka Laginje, Mate Drinkovića, Đure 
Šurmina, a pristupio joj je i Ante Trumbić. Program stranke pri osnutku je 
ukazivao na njezinu borbu za demokratizaciju političkog života u novoj dr- 
žavi, ravnopravnost naroda i socijalnu jednakost. Ona u tom sklopu traži poš- 
tovanje zemaljskih samouprava (decentralizaciju države), te se izjašnjava za 
federativno ustrojstvo države pod lozinkom "Jedan narod, jedna država, fe- 

derativno uređena“, a sredinom 1920. počinje akciju zbližavanja svih hr- 
vatskih oporbenih stranaka. Tada je stvoren Hrvatski blok u koji su ušli Hr- 
vatska republikanska seljačka stranka, Hrvatska zajednica i Hrvatska stranka 
prava. Vođa Hrvatskog bloka je bio Stjepan Radić. Hrvatski blok će tražiti 
sporazum sa srpskom kraljevskom vladom, ali ga neće naći. Hrvatska zajed- 
nica je, stoga, 1926. promijenila ime u Hrvatsku federalističku seljačku 
stranku, kojoj je predsjednik bio Ante Trumbić. 

Sve dotadašnje socijaldemokratske stranke na područje bivše Aus- 
tro-Ugarske te Kraljevine Srbije i Crne Gore su 23. travnja 1919. na Kongresu 
ujedinjenja ušle u jedinstvenu političku stranku Socijalističku radničku partiju 
Jugoslavije (komunista). No, već se 1920., pred izbore za Ustavotvornu skup- 
štinu, pojavljuju pod imenom Komunistička partija Jugoslavije. U svome poli- 
tičkom programu zagovaraju, prema uzoru na boljševičku Rusiju, sovjetski 
način uređenja nove države, rješenje nacionalnog pitanja i dr. Predstavljaju se 
kao zagovornici interesa radnika i seljaka. Stranka se zalagala za republiku u 
kojoj bi sva vlast pripala radničkim i seljačkim savjetima. Zbog teške poratne 
krize i velikog nezadovoljstva najsiromašnijih slojeva na izborima za Ustavo- 
tvornu skupštinu, na opće iznenađenje, ona je osvojila 58 zastupničkih mjesta 
i time izbila na treće mjesto prema broju zastupnika. 

Strahujući da bi razvoj komunističkog pokreta mogao u bližoj budućno- 
sti ugroziti interese vladajućeg režima, Obznanom je 29. prosinca 1920. Ko- 
munistička partija stavljena izvan zakona. Potom su 1921. Zakonom o zaštiti 
države poništeni komunistički mandati u Skupštini. Komunisti su stoga svoj 
politički p aa rad, pOg progona, nastavili u dubokoj ilegali, 

U prvima mjesecima postoja- 
nja nove države u Bosni i Hercego- 
vini je djelovalo nekoliko političkih 
stranaka i pokreta. U prosincu 1918. 
je osnovana Muslimanska organiza- 
cija i Jugoslavenska muslimanska 
demokracija, a početkom 1919. Mu- 
slimanski savez. Ipak, glavnu je ri- 
ječ vodila Jugoslavenska musliman- 
ska organizacija (JMO) osnovana u 
Sarajevu u veljači 1919., koja je us- 
koro stekla većinsku muslimansku 
potporu. U njezinu je vodstvu bio i Mehmed Spaho, koji je aktivno sudjelovao 
u raspravama o temeljnim načelima nove jugoslavenske države. Jedna je stru- 
ja u toj stranci, s predsjednikom stranke Ibrahimom Maglajlićem na čelu, bila 


Nikola Pašić (u sredini) 

sklona jedinstvenoj i centraliziranoj Jugoslaviji, za kakvu se zalagao i Nikola 
Pašić. Dobar dio vodstva stranke su činili intelektualci koji su svoje nazore iz- 
gradili u muslimanskome kulturnom društvu Gajret. Od 1909. Gajret je bio 
izrazito prosrpski usmjeren (toliko da su ga vlasti u vrijeme rata zabranile), 
smatrajući da se muslimani trebaju identificirati sa Srbima ako se žele oslobo- 
diti Austro-Ugarske. Međutim, taj je stav sve više gubio pristaše zbog nasilja 
nad muslimanima u prvim poratnim mjesecima. 

U Jugoslavenskoj muslimanskoj organizaciji na kraju je prevladalo 
Spahino mišljenje. Bosna je, prema njemu, trebala očuvati svoj identitet kao 
autonomna jedinica u jugoslavenskoj državi. Takvim je mišljenjem stao na 
stranu Hrvata u dugogodišnjoj borbi između srpskoga centralizma i hrvat- 
skog federalizma, koja će dominirati politikom između dva rata. Spaho je 
tako bio bliži i stajalištu bosanskih Hrvata, čiji je vođa Josip Sunarić žestoko 
kritizirao unitariste u Beogradu i zauzimao se za konfederalnu Jugoslaviju. 
Međutim, JMO u Privremenom narodnom predstavništvu nije zauzeo odlu- 
čan stav protiv centralizacije, čekajući dalji razvoj događaja. Njihov je kon- 
federalizam bio uvjetan zbog izrazitog protivljenja agrarnoj reformi a u ob- 
rani interesa veleposjednika, aga i begova. 

Radikalna demokratska stranka je bila najbrojnija srpska stranka u Bos- 
ni, Zalagala se za centraliziranu jugoslavensku državu, zahtijevajući korjenite 
društvene reforme. Podrijetlo je vukla od tajne organizacije Mlada Bosna. 

U studenome 1920. održani su izbori za Ustavotvornu skupštinu koja 
će odlučiti o političkom i društvenom uređenju jugoslavenske države. IMO 
Mehmeda Spahe je osvojio većinu muslimanskih glasova u Bosni i Herce- 
govini i time stekao pravo na 24 zastupnička mjesta u skupštini. Kako su 
glasovi tih poslanika, zajedno s glasovima šestorice muslimana izabranih u 
Makedoniji, mogli lako donijeti prevagu u skupštini, političari ostalih većih 
stranaka nastojali su ih pridobiti za svoje programe. 

Godine 1919. vlada je zakonima dokinula ostatke kmetskih odnosa i 
omogućila seljačkim obiteljima stjecanje prava vlasništva nad zemljom koju 
su obrađivali. Spahi je najviše bilo stalo da ublaži posljedice agrarne reforme i 
svim se silama borio da zemljoposjednici dobiju pravedniju novčanu nadok- 
nadu od države za svoju zemlju. Naposljetku je država doista isplatila milijune 
dinara, ali je općenito visina nadoknade bila ispod tržišne vrijednosti zemlje. 
Druga stvar za koju se Spaho zauzimao u Ustavotvornoj skupštini je bilo oču- 
vanje regionalno-administrativnoga identiteta Bosne i Hercegovine. U tome je 
donekle uspio, iako je paradoksalno što je zauzvrat morao poduprijeti posve 
centralistički Vidovdanski ustav koji su predložili srpski radikali. 

Na razini cijele države najveći je broj glasova na izborima za Ustavo- 
tvornu skupštinu dobila Demokratska stranka, koja je jedina zahvatila sve kra- 
jeve nove države, promičući ideju jugoslavenstva. Najviše su joj pomogla po- 
litička uporišta bivše Hrvatsko-srpske koalicije i Slovenske liberalne stranke, 

Događaji oko izbora i prvoga zasjedanja Ustavotvorne skupštine po~ 
kazali su da spor oko unutarnjeg uređenja države (problem koji se u prijaš- 
njim razgovorima uporno izbjegavao) postaje temeljem hrvatsko-srpskoga 
spora. Hrvatske stranke su postale nositelji borbe protiv centralističkih srp- 
skih težnji, a borba protiv centralizacije postala je borba protiv srpske hege- 
monije. Sve su jasnije politički interesi postajali identični gospodarskim in- 
teresima jer je, uz nacionalnu, kulturnu i vjersku, gospodarska nejednakost 
bila temelj političke nejednakosti. 

Rasprava o Ustavu Kraljevine SHS u Ustavotvornoj skupštini se odvi- 
jala u veoma napetom ozračju između hrvatskih i srpskih zastupnika. Vladin 
Nacrt ustava, koji nije imao nikakvo obrazloženje, uzet je kao temeljni nacrt 
budućeg ustava. Protiv njega su, jer je bio loše sastavljen, centralistički i ne 
baš demokratski, glasovale sve hrvatske i slovenske stranke, socijalisti, re- 
publikanci i još neke manje stranke. Ipak, i takav je Nacrt ustava, centralis- 
tički, bio napredniji od predratne ustavne srpske tradicije. Primjerice, samo u 
točki o vjerskoj jednakosti i ravnopravnosti tri plemena jednoga naroda on 
je bio demokratičniji nego što su srpski ustavi ikada bili. Kraljevina je treba- 
la biti podijeljena u departmane, prema uzoru na Francusku, što je značilo da 
će Hrvatska izgubiti svoju državnost koju je uspjela očuvati stoljećima. Hr- 
vatima je to bilo nešto neshvatljivo i nelogično, dok Srbima to nije značilo 
ništa posebno, jer su "vjerske i političke slobode bila svima zajamčene". Oni 
nisu shvaćali problem u svezi s centralizmom, jer je za njih bilo posve logi- 
čno da se Srbija nalazi u središtu nove države, oko koje su se okupili ostali 
južnoslavenski narodi, Ustav, usto, nije jamčio vlast i volju naroda, nego up- 
ravno suprotno, narod je činio politički nevažnim. 

Ustav je izglasan natpolovičnom većinom jer su oporbene stranke, ko- 
je su bile za federalistički ustroj države, jednostavno u znak prosvjeda na 
Vidovdan (po kojemu je i Ustav dobio ime) 28. lipnja 1921. napustile sjed- 
nicu Skupštine. Ustav je učvrstio centralističko unutarnje uređenje protiv ko- 
jega su se Hrvati borili te je podijelio državu na 33 oblasti. Ukinuta je općin- 
ska, pokrajinska autonomija. Na čelu oblasti nalazili su se veliki župani koje 
je postavljao kralj. Kralj je praktički imao neograničenu vlast. Najveća prava 
dobio je u mogućnosti sazivanja i raspuštanja Narodne skupštine. Nikome 
nije bio odgovoran za svoje postupke. Ustav je naposljetku ozakonio nacio- 
nalni unitarizam. Žene nisu dobile pravo glasa. 

Vidovdanski ustav i podjela države na oblasti nisu dobro dočekani ni 
u Sloveniji niti u Hrvatskoj. Najjača, Slovenska ljudska stranka Antona Ko- 
rošca, koja se zalagala za slovensku autonomiju i teritorijalnu nedjeljivost 
(Mariborska i Ljubljanska oblast), pozvala je Slovence na postupno, strplji- 
vo rješenje problema. Na državnoj razini u to se vrijeme stranka zalagala za 
autonomiju Makedonije i suradnju sa Sovjetskim Savezom. 

Naravno da je u ozračju snažnog centralizma moralo doći do suradnje 
protucentralističkih stranaka, Potkraj ožujka 1923. u Zagrebu je sklopljen spo- 
razum između Slovenske ljudske stranke, Hrvatske republikanske seljačke 
stranke i Jugoslavenske muslimanske organizacije. Međutim, već u travnju se 
sa svim ovim strankama tajno sporazumio i premijer Nikola Pašić, vođa srp- 
skih radikala, obećavši im ispunjenje njihovih specifičnih zahtjeva. 

Nemoguće je Pašiću bilo objasniti ka- [7 r> s 
ko je riječ o tri naroda, a ne o jednome, te 
da se može živjeti u istoj državi i ako ona 
nije centralistički ustrojena. U toj borbi za 
narodni individualizam Slovenska ljudska 
stranka je odigrala značajnu ulogu. Blok 
Slovenije, Hrvatske te Bosne i Hercegovine 
svoje je dijelove ugovora ispunio podupiru- 
ći u Skupštini Nikolu Pašića kako bi sasta- Svetozar Pribićević 
vio stopostotnu radikalsku vladu i uklonio 
političkog protivnika Svetozara Pribićevića. Zbog nemogućnosti da se dogo- 
vore s Pašićem, jer on nije dao Deklaraciju stranaka na glasovanje zastupni- 
cima, vođe triju stranaka polovicom srpnja 1923. objavljuju tzv. Markov 
protokol, odnosno svoje dijelove tajnih dogovora s Pašićem iz travnja iste 
godine. Vlast je odgovorila progonom, a Slovenci i Hrvati internacionaliza- 
cijom problema nepoštovanja narođa, Otad će suradnja hrvatskih i sloven- 
skih stranaka biti gotovo stalna. Slovenska ljudska stranka je ušla, zajedno s 
HRSS-om i JMO-om, a potom i s Davidivićevom Jugoslavenskom demo- 
kratskom strankom u oporbeni blok kojim su mislili srušiti Pašića i raspisati 
nove izbore. Parlamentarni izbori 1925. odvijali su se u ozračju sukoba i op- 
tuživanja srpskih stranaka, s jedne, i oporbenog bloka, s druge strane. 

Bosna je još u Kraljevini SHS figurirala kao središnji teritorij i, kao 
takva, prolazila kroz, uistinu, osjetljive i često kontradiktorne metamorfoze. 
Neki su se istaknuti muslimani javno izjašnjavali kao Hrvati muslimanske 
vjeroispovijesti ili kao Srbi muslimanske vjeroispovijesti. U Skupštini Kra- 
ljevine SHS 1924. su se svi muslimanski poslanici iz Bosne izjašnjavali kao 
Hrvati (osim Spahe, koji je i dalje za sebe tvrdio da je Jugoslaven). 

U rujnu 1927. je Stjepan Radić, kao predsjednik Hrvatske seljačke 
stranke, inicirao stvaranje šireg saveza oporbe: tzv. Bloka demokracije. Blok 
je bio usmjeren, prije svega, protiv srpskih radikala koji su predstavljali naj- 
veću opasnost za demokraciju, ali i za Hrvate. Kako se ostale oporbene 
stranke nisu mogle odmah odlučiti hoće li ući ili ne u koaliciju, 10. studeno- 
ga 1927. su Radić i njegov dojučerašnji politički protivnik, koji je u među- 
vremenu pao u nemilost radikala i kralja, Svetozar Pribićević, potpisali Spo- 
razum o stvaranju Seljačko-demokratske koalicije (SDK). Bio je to spora- 
zum zastupničkih klubova dviju stranaka (Hrvatske seljačke stranke i Samo- 
stalne demokratske stranke) pri čemu su i dalje bili zadržani stranački organi 
i posebni klubovi. Ova politička senzacija je označila kraj jedne i početak 
druge političke strategije i taktike Radića ali i Pribićevića. 

lako su njihovi programi bili dijametralno različiti i suprotstavljeni 
(Pribićević je bio pristaša centralizma i nacionalnog unitarizma — integral- 
nog jugoslavenstva, dok je Radić ostao republikanac, federalist), ipak su 
pronašli način suradnje koji se temeljio na borbi protiv svakog hegemoniz- 
ma. U ovom slučaju srpskog. 

U Narodnoj je skupštini u Beogradu, nakon stvaranja SDK-a, vladalo 
napeto stanje između vladine červorne koalicije i zastupnika SDK-a. Srpske 
stranke i kralj plašili su se ovog saveza. Osnovni motiv njihova straha je sva- 
kodnevno jačanje SDK-a, kao i činjenica da više nije bilo moguće politički 
kontrolirati Hrvatsku preko Svetozara Pribićevića. Zahtjevi za demokra- 
tizacijom i za federacijom su bivali sve jasniji i glasniji. Trebalo je stoga uči- 
niti nešto radikalno. Kako su i njima najviše smetali radićevci, pokrenut je 
mehanizam političkog banditizma koji je prešutno štitio i sam kralj. Naime, u 
kraljevoj je službi bila i tajna teroristička organizacija Bela ruka, koja je kat- 
kad za račun kralja i njegovih pristaša zastrašivala ili likvidirala političke pro- 
tivnike. Pripadnik te organizacije je bio i zastupnik radikala Puniša Račić, koji 
je 20. lipnja 1928. u Skupštini izvršiti atentat na zastupnike HSS-a. 

Odmah nakon atentata u Narodnoj skupštini, 21. lipnja 1928., vodstvo 
SDK-a zaključuje da više neće sudjelovati u njezinu radu. U vrijeme dok je 
trajala kriza vlade i parlamenta, početkom srpnja 1928. u sabornici na Mar- 
kovu trgu u Zagrebu su se sastali predstavnici hrvatskih društava i jednogla- 
sno usvojili odluku o prekidu veza s Beogradom. U isto vrijeme kralj je oz- 
biljno razmišljao o amputaciji (odvajanju) Hrvatske, naravno u skladu i gra- 
nicama koje su predvidjeli velikosrpski političari. 


? U atentatu su ubijeni Pavle Radić i Đuro Basariček dok je Stjepan Radić ieško ranjen i 
od posljedica ranjavanja mjesec i pol dana kasnije preminuo. Ranjeni su bili i Ivan Per- 
nar i Ivan Granđa, koji je nedugo potom preminuo od zadobivenih rana. 

Istoga dana, 1. koło- 
voza 1928., kad se sastala 
krnja Narodna skupština, 
bez nazočnosti zastupnika 
SDK-a, u Zagrebu se sas- | 
taju članovi SDK u staroj 
sabornici te usvajaju svoju 
povijesnu Rezoluciju, ko- 
jom je utvrđena potreba 
radikalnih promjena poli- 
tičkog poretka da bi se za- 
ustavila i neutralizirala srp- 
ska hegemonija. Traži se promjena Ustava i preuređenje države. Već 3. ko- 
lovoza SDK-u pristupaju članice Hrvatskog bloka (Hrvatska federalistička 
seljačka stranka i Hrvatska stranka prava), odnosno pristupaju u zastupnički 
klub HSS-a, želeći time ojačati hrvatsko zastupništvo. Radićevo se stanje 
uzrokovano ranjavanjem iz dana u dan pogoršavalo i vođa hrvatskoga naro- 
da i hrvatske oporbe je umro u Zagrebu 8. kolovoza 1928. godine. 

Na unutarnjem političkom planu SDK tvrdo provodi politiku zacrtanu 
Rezolucijom, naglašavajući da nema nikakvih sporazuma s režimom, ako ni- 
je spreman preustrojiti državu i promijeniti Ustav iz 1921. godine. 

Nakon atentata na hrvatske zastupnike u Narodnoj skupštini u Beog- 
radu te političke krize koja je nakon atentata potresala Kraljevinu SHS, kralj 
je proveo zasebne konzultacije s vodećim hrvatskim, slovenskim i srpskim 
političarima. Istodobno s napetim prilikama oko smrti Stjepana Radića, kao 
dodatni problem su se pojavile i Nettunske konvencije koje su izazvale veliki 
val nezadovoljstva u cijeloj državi, posebice Slovenaca i Hrvata.“ Zbog toga 
je potkraj prosinca 1928. vlada Antona Korošca morala odstupiti. 

Kako rezultati političkog rješenja nisu bili uspješni, kralj se pripremao i 
za drugo rješenje političke krize. Zaključio je da je jedino moguće rješenje 
krize u izvanparlamentarnoj političkoj akciji. To je u svome priopćenju od 5. 
siječnja 1929. dao i naslutiti, a Kraljev manifest od 6. siječnja značio je i for- 
malno ostvarenje te politike. Prema mišljenju kralja, parlamentarizam i poli- 
tičke stranke su postali smetnja razvitku države i narodnom jedinstvu. Oprav- 
danje za ovakvu politiku kralj nalazi u svojoj svetoj dužnosti da svim sred- 


Stjepan Radić: povratak u Zagreb nakon ranjavanja 


10 Sklopljene 1925. između Kraljevine Italije i Kraljevine SHS. Rješavale su pitanja 
prometa s Rijekom, problem Rječine, optanata, ribolova i sl, a na štetu Kraljevine SHS. 
Stoga su ratificirane tek 1928. godine. $ 


119 


stvima sačuva državno i narodno jedinstvo. Stoga 
je kralj 6. siječnja 1929. ukinuo Vidovdanski ustav 
| i raspustio Skupštinu te zabranio rad svih stranaka, 
Istoga i sljedećih dana uslijedile su i druge mjere 
koje su zakonima učvrstile novi smjer u unutarnjoj 
politici. To je zapravo bio kraljev državni udar, ko- 
jim je uništio parlamentarizam i višestranačje te 
dokinuo ustavni poredak u zemlji. Ovim se činom 
Aleksandar približio obrascu fašističke diktature, 
z što je zabrinulo zemlje zapadne demokracije s ko- 
Aleksandar I. Karađorđević jima je kralj održavao dobre odnose. Iste je godine, 
3. listopada, kralj promijenio i ime državi: Kralje- 
vina SHS je postala Kraljevina Jugoslavija, čime je naglašena želja za stvara- 
njem unitarne države jednoga naroda pod vlašću jednoga vođe. 

: jm Umjesto dotadašnjih 33 oblasti, 
određenih Vidovdanskim ustavom, dr- 
žava je podijeljena u devet banovina 
(Dravska, Savska, Vrbaska, Primorska, 
Drinska, Zetska, Dunavska, Moravska 
i Varđarska) i Upravu grada Beograda. 
Ovakva podjela razbija je jedinstveno 
slovensko i hrvatsko nacionalno pod- 

j s “ ručje na još nelogičniji način nego što 
Ante Pavelić (drugi s desna) 1926. je to bilo u vrijeme Austro-Ugarske. 
To je učinjeno bez obzira na zemljopi- 
sne i povijesne granice. Osnovni je cilj bio stvoriti takve upravno-teritorijalne 
cjeline koje će nm i gospodarski najviše odgovarati vlastima u Beogradu. 
Nakon uvođenja diktature, 6. siječnja 1929., 
| vlada generala Petra Živkovića započela je s progo- 
nima političkih protivnika, posebice članova hrvat- 
ske nacionalističke mladeži, koji su radikalnim me- 
todama odgovorili na uvođenje diktature. Sud za za- 
štitu države je 11. je srpnja 1929. na smrt osudio (u 
odsutnosti) i predsjednika Hrvatske stranke prava 
Antu Pavelića, Povod je bio njegov dogovor s ma- 
kedonskim nacionalistom Ivanom-Vančom Mihai- 
lovim, vođom VMRO-a, o zajedničkoj borbi protiv 


Žvan-Vanče Mihailov KH ; i 
i Ante Pavelić Jugoslavije, a za neovisnost Hrvatske i Makedonije. 

Zanimljivo je to što su i Hrvati i Srbi pozdravili ukidanje Vidovdan- 
skog ustava. Prvi stoga što su se nadali novom, povoljnijem i manje centralis- 
tičkome ustavu, koji bi jamčio nesrpskim narodima građanska i nacionaina 
prava, a drugi zbog strahovanja za jedinstvo države. 

U rujnu 1931. kralj, pod pritiskom međunarodnih činitelja, donosi Ok- 
troirani ustav u trenuiku kad je shvatio, ali i kad su ga europske sile na to 
podsjetile, da njegova diktatura nije ispunila očekivanja. Ustav je kralju dao 
još veće ovlasti no što ih je imao prije. Izborni zakon, pak, nije bio ništa drugo 
nego poboljšana verzija Mussolinijeva izbornog zakona iz 1923. Osnovana je 
i vladina stranka koja će kasnije dobiti ime Jugoslavenska nacionalna stranka. 

Pravi sukob s hrvatskim političarima tek je trebao doći. U teškoj poli- 
tičkoj situaciji nakon Oktroiranog ustava 1931., koji je osnažio kraljevu moć, 
Seljačko-demokratska koalicija je morala učvrstiti svoje unutarnje redove, od- 
nosno ojačati veze između HSS-a i SDS-a. Na sastanku od 5. do 7. studenoga 
1932. u Zagrebu je usvojena usuglašena rezolucija SDK-a koja je dobila ime 
Punktacije (u povijesnoj literaturi poznate kao Zagrebačke punktacije). One 
sadrže zajedničku osudu apsolutističkog režima i diktature kralja, zahtjev za 
vraćanje na stanje iz 1918. te želju za preustrojem Jugoslavije u federativnu, 
saveznu državu jednakih i ravnopravnih naroda. 

Nakon Punktacija režim se mno- 
go oštrije odnosio prema Vladku Ma- 
čeku (osuđen je na trogodišnji zatvor) i 
SDK. što je kulminiralo pokušajem 
atentata na kralja Aleksandra u Zagre- 
bu, u prosincu 1933. No godinu dana 
kasnije, u listopadu 1934., kralj Alek- 
sandar I. Karađorđević u Marseilleu, 
prigodom službenog posjeta Francus- 
koj, pogiba od metka atentatora. Nakon 
ubojstva kralja Aleksandra došlo je do 
blagog popuštanja političke represije i samovlade. 
Predsjednik Regentskog vijeća, knez Pavle Karađor- 
đević (1934. do 1941.), koji je zastupao jedanaesto- 
godišnjega prestolonasljednika Petra IL, pustio je 
Mačeka iz zatvora, raspisao za svibanj 1935. nove iz- 
bore i povjerio srpskom političaru Milanu Stojadino- 
viću (1935, do 1939.) sastav kompromisne vlade. Sto- 
jadinović je vodio pomirljivu vanjsku politiku koja je 
težila povećanju robne razmjene i razvijanju prijatelj- 
skih odnosa s Italijom i Njemačkom, 


Aleksandar 1. Karađorđević 
i Louis Bartou (Marseilles 1934.) 


Pavie Karađorđević 


Konkordat sa Svetom Stolicom o kojemu se raspravljalo još u vrijeme 
kralja Aleksandra, bio je potpisan 1935., ali nije bio potvrđen u Narodnoj 
skupštini i Senatu. Stojadinović je dvije godine odlagao ratifikaciju, želeći se 
prije toga dogovoriti sa Srpskom pravoslavnom crkvom. Stojadinović se tim 
Konkordatom htio približiti Vatikanu i Italiji, ali i poboljšati odnose s katolič- 
kim biskupima i katoličkim vjemicima. Međutim, kad su ga trebali potvrditi 
Skupština i Senat u srpnju 1937. došlo je do niza sukoba sa Srpskom pravo- 
slavnom crkvom, koja se usprotivila prihvaćanju Konkordata, tvrdeći da bi 
time Katolička crkva dobila povoljniji položaj od pravoslavne. Nezadovolj- 
stvo Srpske pravoslavne crkve Konkordatom nije bio toliko vjerske koliko po- 
litičke naravi. Naposljetku, ovo je nezadovoljstvo poslužio knezu Pavlu za ru- 
šenje Stojadinovićeve vlade, koja se previše približila nacističkoj Njemačkoj i 
fašističkoj Italiji. Konkordat je u Narodnoj skupštini izglasan, ali su događaji 
vezani uz konkordatsku borbu — odlučno protivljenje Srpske pravoslavne crk- 
ve (Sinod SPC je svim pravoslavnim zastupnicima zaprijetio ekskomunikaci- 
jom ako budu glasovali za Konkordat) i posljedice tzv. krvave litije od 19. 
srpnja 1937. godine (napad žandarmerije na svećeničku procesiju u Beogradu 
u kojemu je bilo ubijenih), nerazjašnjena i sumnjiva smrt patrijarha Vamave 
(1880. do 1837.) 23. srpnja 1937. (vjerovalo se da je otrovan) — prisilili Sto- 
jadinovića na uzmak. Konkordat je na kraju proslijeđen na potvrdu Senatu?! 

Istodobno se, u sjeni skandala s Konkordatom, 
u Zagrebu odvijaju razgovori srpske Udružene opozi- 
cije i SDK-a (od 28. rujna do 2. listopada 1937.), koji 
su rezultirali Sporazumom — kompromisom dvaju gle- 
danja na način stvaranja novoga političkog stanja, tj. 
povratka stranačko-političkog života s naglaskom na 
utvrđivanju gledišta za buduće državno uređenje. Ma- 
ček je uspio Udruženu opoziciju uvjeriti u nužnost u- 
kidanja Oktroiranog ustava iz 1931. te potrebu da is- 
tog dana kad osvoje vlast raspišu izbore za novu Us- 
Vladko Maček tavotvornu skupštinu. Time je dobio jamstvo da će biti 

otvoren postupak za novo državno uređenje. Odredba 
prema kojoj se ustav može prihvatiti samo ako je za 


+! Država je kasnije amnestirala sve osobe zatvorene u konkordatskoj borbi, a oštećeni- 
ma u iitiji je obećala dati naknadu. Crkva je ukinula svoje sankcije prema ministrima i 
zastupnicima. Za novog patrijarha je 22. veljače izabran dr. Gavrilo Dožić (1938. do 
1950.), mitropolit crnogorsko-primorski, pa se tim činom konkordatska borba smatra 
završenom. 

njega glasovala većina Slovenaca, Hrvata í Srba, pružala je jamstvo protiv po- 
litike jedne većine u Ustavotvornoj skupštini. Odredba o građanskim i politič- 
kim slobodama odgovarala je, pak, gledištima svih potpisnika sporazuma. 

Stojadinovićeva je vlada pokrenula kampanju protiv sporazuma, osu- 
đujući oporbu za pokušaj državnog udara, iako je u uvodnoj odredbi nave- 
deno da će Jugoslavija biti nasljedna i parlamentarna monarhija s dinastijom 
Karađorđevića. 

Zbog sve zategnutijih unutarnjih i vanjskopolitičkih prilika, posebice 
nakon anschlussa Austrije 1938., kad su bili ugroženi vitalni interesi velikih 
sila u Europi, Francuska i Velika Britanija su od kneza Pavla zatražile stabi- 
liziranje Jugoslavije. Prvi korak u pripremanju političkih razgovora hrvat- 
skih i srpskih političara knez Pavle je učinio 3. veljače 1939. postavivši, um- 
jesto nepopustljiva Milana Stojadinovića, na mjesto predsjednika vlade Dra- 
gišu Cvetkovića (1893. do 1969.). Mogućnost rješavanja hrvatskog pitanja 
je time postala izvjesnija. Ubrzo su nakon toga, u travnju 1939. započeli 
pregovori između Mačeka i Cvetkovića. 

Razgovori su se odvijali u nekoliko 
navrata. Pritisak Francuske i Velike Britanije 
na kneza Pavla bio je sve jači jer je bojazan 
od širenja talijanskoga i njemačkog ekspan- 
zionizma bila sve stvarnija. Nakon višemje- 
sečnih pregovora, 26. kolovoza 1939. sklop- 
ljen je Sporazum Cvetković-Maček, kojim je 
stvorena Banovina Hrvatska. Ona je obuhva- 
tila Primorsku i Savsku banovinu te kotare 
Dubrovnik, Šid, Ilok, Brčko, Gradačač, Der- 
ventu, Travnik i Fojnicu s većinskim hrvat- 
skim življem. Uredbom o Banovini Hrvatskoj Dragiša Cvetković i 
dana joj se određena autonomija. Uz bana i Vladko Maček 1939. 
bansku upravu, Banovina Hrvatska je trebala 
imati i Sabor. Tako je dotadašnja praksa centralističkog uređenja i politika 
nacionalnog unitarizma pred Drugi svjetski rat doživjela slom. 

Na temelju tog Sporazuma sastavljena je nova vlada Kraljevine Jugos- 
lavije u koju je ušlo čak šest predstavnika SDK-a. Cvetković je ostao predsjed- 
nik vlade, dok je Maček obnašao dužnost potpredsjednika. Činilo se da je na 
pragu novo razdoblje hrvatske politike. Međutim, nekoliko dana nakon toga 
događaja, nacisti će napasti Poljsku i započet će Drugi svjetski rat. 

Protiv Sporazuma Cvetković-Maček javili su se politički čimbenici s 
raznih strana: i srpskih i hrvatskih. Prije svih, prigovore je uputila Udružena 

opozicija (Demokratska stranka, Narodna radikalna stranka i Zemljoradnič- 
ka stranka) ali je najglasnija bila politička skupina okupljena oko Stojadino- 
vića i njegove Jugoslavenske radikalne zajednice (JRZ). Stvaranje Banovine 
Hrvatske srpski su nacionalisti i unitaristi doživjeli kao ugrožavanje države, 
a posebice Srbije, stoga su počeli provoditi program nacionalne homogeni- 
zacije pod krilaticom "Srbi na okup". 

Ono što je, pak, više zabrinjavalo jesu kritike koje su dolazile s hr- 
vatske strane. Najglasniji i najkritičniji su bili pravaši, odnosno ustaška poli- 
tička emigracija koja je Mačeku prigovarala da time nije riješeno hrvatsko 
pitanje, osuđujući ga za izdaju ideje neovisne hrvatske države. 

Stvaranje Banovine Hrvatske bio je samo jedan korak na putu stvara- 
nja samostalne hrvatske države, ali je polovično rješenje bio osnovni nedos- 
tatak Uredbe o Banovini Hrvatskoj. 


2.2.2. Bugarski međuratni kompleks: 
revizionistički revanšizam 


Bugarska je mogla od mirovnog ugovora očekivati samo gubitak teri- 
torija. Nakon abdikacije kralja Ferdinanda, na izborima u kolovozu 1919. 
pobijedila je koalicija koju je predvodio Zemljoradnički savez Aleksandra 
Stamboliskog (1879. do 1923.). 

Mirovni ugovor s novom vladom Bugarske sklopljen je u Neuillyju u 
studenome 1919, Njime je Bugarska izgubila sve što je imala od 1912.: bo- 
gatu egejsku Trakiju i izlaz na Egejsko more, koje je dobila Grčka, dok je 
pogranične dijelove dobila Jugoslavija, a Dobrudža je priznata Rumunjskoj. 
Određene su joj i reparacije, a vojska je bila ograničena na 20.000 vojnika. 
Borba za ujedinjenje svih bugarskih područja, kojom se težilo ostvariti san- 
stefansku Bugarsku, nakon ovoga je okončana porazom. Bugarska je javnost 
mirovni ugovor dočekala s ogorčenjem. Sve su političke stranke, i lijeve i 

g desne, osuđivale ovaj ugovor, smatrajući ga privre- 
menim. Svi su inzistirali na njegovoj reviziji. 

Nakon rata zemlja se našla u teškoj gospodar- 
skoj i političkoj krizi, jer su ljudi počeli gubiti vjeru 
u postojeću organizaciju države i oblik vladavine — 
monarhiju. Bugarska je tako, poput Grčke, izgubila 
svoga kralja. Trnovski ustav se doduše održao, kao i 
dinastija, ali s novim mladim i neiskusnim kraljem 
(car) Borisom IH. (1918. do 1943.). Usto se Bugar- 


ska našla u potpunoj političkoj i diplomatskoj izolaciji, jer nju nije ni mogla 
voditi vlada koja, u vanjskoj politici, nije bila revizionistička. One su se raz- 
likovale samo po načinu i prioritetima revizije. Stoga je njihova simpatija za 
sve revizionističke snage u Europi bila prirodna posljedica cjelokupne vanj- 
skopolitičkog usmjerenja Sofije. 

Građanske stranke, koje su do tada imale vlast, izgubile su popular- 
nost u korist dviju novih stranaka: Zemljoradničkog saveza (unije) i Socijal- 
demokratske stranke iz koje se 1919. izdvojila lijeva, radikalna struja i stvo- 
rila Komunističku partiju, koja je odbila parlamentarnu suradnju s ostalim 
strankama, želeći revolucionarne promjene. Ova potonja je za prosinac 
1920. organizirala opći štrajk kojim se, među ostalim, prosvjedovalo i protiv 
Versajskog ugovora. Aleksandar Stamboliski je kao predsjednik vlade (1919. 
do 1923.) proglasio ratno stanje, vjerujući da je riječ o početku revolucije. 
Čak je od pripadnika svoje stranke organizirao tzv. Narančastu gardu koja 
je služila u borbi protiv demonstranata. Štrajk je, zbog slabe organizacije i 
razjeđinjenosti, morao propasti. Stamboliski je raspustio skupštinu i za ožu- 
jak 1920. raspisao izbore koji su pokazali da njegova popularnost postupno 
pada. Ipak, na vlast 1920. dolazi Zemljoradnička stranka koja je vladala tri 
godine, nastojeći ojačati srednji i niži sloj društva. Pritom je oštro postupala 
s pripadnicima građanskih stranaka, koje se proganjalo i zatvaralo. U to je 
vrijeme u zemlji vladalo veliko nezadovoljstvo. Komunisti su u tom nezado- 
voljstvu odigrali glavnu ulogu i prema njima je vlast postupala oštro, kao i 
prema građanskim političarima, pogotovo stoga što su komunisti bili najoz- 
biljniji konkurenti Zemljoradničkoj stranci. 

U sagledavanju povijesti prvih poratnih godina Bugarske nikako ne 
treba zanemariti činjenicu da je u nju odjednom prebjegao velik broj ruskih 
izbjeglica, među kojima su mnogi bili pripadnici kontrarevolucionarne 
(Vrangelove) vojske. Oni nisu bili naklonjeni Aleksandru Stamboliskom, 
kojega su smatrali boljševikom. Njihova je nazočnost bila veoma opasna, jer 
su još održavali veze s bugarskim časnicima. Monarhija i parlamentarna 0- 
porba za Stamboliskog su bile jednako opasni konkurenti. Stvaranje Vojne 
lige 1922. bio je vrhunac tenzija opasnih za demokratsku vlast. Nedostatak 
suradnje između komunista i zemljoradnika te nasilje koje je svakim danom 
bilo sve izrazitije, omogućili su ponovno uzdizanje građanskih stranaka, ko- 
je su udružile snage s nekima dijelovima vojske — Vojnom ligom i makedon- 
skim nacionalistima — Vnutrešnom makedonskom revolucionarnom organizaci- 
jom (VMRO), pa čak i socijaldemokratima protiv zemljoradnika, prihvaćaju- 
ći neke postulate talijanske fašističke politike. 

Stamboliski je raspisao izbore u travnju 1923. s motivacijom stvaranja 
jednostranačke vlasti. Javnost je vjerovala da to vodi diktaturi i nije ga bila 
spremna poduprijeti, Usto, on je još održavao svoju stranačku paravojsku — 
Narančastu gardu i provodio nasilne metode protiv makedonskih iredentista. 
Vrhunac je bio niz nezakonitosti i nasilja prema stvorenom Ustavobranitelj- 
skom bloku starih građanskih siranaka koji je na izborima osvojio čak 18 pos- 
to glasova. U noći 8. na 9. lipnja 1923. Ustavobraniteljski blok je izveo puč i 
oborio vlast zemljoradnika. Kralj Boris je prihvatio puč, a komunisti se, prema 
očekivanjima, nisu miješali. Novu je vladu, na neustavan način, formirao A- 
leksandar Cankov (1879. do 1959.), inače profesor ekonomije, koji se osla- 
njao na novostvoreni Demokratski savez, sastavljen od starih političkih skupi- 
na, Vojne lige i VMRO-a. Bivšeg su premijera Stamboliskog pripadnici 
VMRO-a našli nekoliko dana kasnije ubijenog sa znakovima mučenja na tije- 
lu. Nakon što je mučen i ubijen odrubljena mu je i glava što je i stvarno i sim- 
bolički predstavilo svijetu razinu mržnje, netolerancije i nepomirljivosti pri- 
padnika oprečnih političkih ideja na ovim prostorima. Velika je vjerojatnost 
da su ga ubili pripadnici VMRO-a, pristaše Aleksandra Protogerova. 

Komunistička internacionala (Kominterna) u 
Moskvi nije odobravala pasivnost Komunističke parti- 
je Bugarske, naredivši podizanje pobune u rujnu iste 
godine. U velikim gradovima, kako je to zahtijevala 
tadašnja dogma o podizanju revolucije, počela se or- 
ganizirati zemljoradnička vojska zajedno s komunisti- 
ma te je u rujnu 1923. doista i došlo do ustanka koji su 
vodili Georgi Dimitrov i Vasil Kolarov. Pobuna je bi- 
la loše organizirana i ubrzo je ugušena, naravno u kr- 
vi. Bio je to pravi građanski rat u kojemu je ubijeno 
“maki 20.000 komunista i zemljoradnika, a desetak ih je ti- 
Georgi Dimitrov suća zatvoreno. Cankovu je to poslužilo kao opravda- 

nje za uvođenje Zakona o obrani Kraljevstva. 


Nakon izbora u kojemu je pobijedio Demokratski savez uspostavljena 
je diktatura slična fašističkoj. Komunistička partija je 1924. zabranjena. Iako 
je vrijeme vladavine Cankova (1923. do 1926.) obilježeno terorom i progo- 
nima političkih protivnika, s druge je strane došlo do povećanja proizvodnje 
i stabilizacije gospodarstva. 

Unutar samog VMRO-a vodile su se žestoke i krvave borbe centralis- 
ta (oni koji su htjeli Makedoniju pripojiti Bugarskoj) i feđeralista (koji su 
htjeli odvojenu Makedoniju kao federalnu državu Balkanske federacije). 
Kralj je morao ublažiti dotadašnju politiku nasilja i Cankov, stoga, 1926. 

napušta vladu. Nakon Cankova, vladu je vodio Andrej Liapčev (Ljapčev) 
(1866. do 1931.), vođa Demokratskog saveza, koja je stabilizirala zemlju. 
On je kao premijer proglasio amnestiju, a porasla je i uloga mladog monarha 
u vlasti. Javile su se i nove političke organizacije, primjerice Zveno (veza, 
sveza, spoj), koja je težila postati nadstranačkom, elitom organizacija, koja 
će se boriti za bugarske nacionalne interese. Nju je 1927. osnovao pričuvni 
pukovnik Kimon Georgijev kao paravojnu organizaciju čiji su članovi bili 
mladi bugarski nacionalisti, koji su pomodno prihvatili fašističke ideje o 
korporativnoj državi. Zveno bilo je povezano s fašističkom Italijom od koje 
je primalo financijsku potporu, Vodstvo Zvena bilo je povezano i s časnici- 
ma iz Vojne lige. Pod utjecajem Mussolinija, Aleksandar Cankov je osnovao 
Nacionalsocijalni pokret, nalik na fašističke i nacističke pokrete u Europi. 
Istodobno VMRO je nakon ubojstva jednog od njegovih vođa, Aleksandra 
Protogerova, obnovio i pojačao svoju terorističku aktivnost ali pod zapovjed- 
ništvom Ivana-Vanče Mihailova. 

Gospodarska kriza je 1929. zahvatila i Bugarsku te uzdrmala i Liap- 
čevu vladu. Oporbene stranke stvaraju koaliciju Narodnog bloka koji je 
1931. pobijedio na parlamentarnim izborima, inače posljednjim izborima 
prema Trnovskom ustavu u Bugarskoj 

Formirana je Vlada Narodnog bloka s Aleksandrom Malinovim na če- 
lu (1867. do 1938.), kojega je, nakon godinu dana, zamijenio koalicijski ko- 
lega Nikola Mušanov (1872. do 1951.). Vlada lijevog centra Narodnog blo- 
ka se borila za reviziju mirovnih ugovora te je uspjela postići da se Bugar- 
skoj otpišu reparacije zbog teških posljedica gospodarske krize. Nakon do- 
laska nacionalsocijalista na vlast u Njemačkoj, Bugarska se sve više pribli- 
žava Jugoslaviji, odnosno, preko nje, Francuskoj. 

Vlada Narodnog bloka nije uspjela sanirati posljedice gospodarske 
krize, što je 1934. prouzrokovalo njezin pad. Tomu je pridonijelo i djelova- 
nje VMRO-a, koji je zbog političkih ubojstava sve više gubio na popular- 
nosti i svojom aktivnošću štetio ugledu Bugarske. Nesređeno stanje iskoris- 
tili su časnici te su 19. svibnja 1934. izveli prevrat pod vodstvom pukovnik4 
Damjana Velčeva i Kimona Georgijeva (1882. do 1969.). Drugi prevrat je 
okončao bugarski parlamentarni život. Kralj je prihvatio vladu sastavljenu 
od pripadnika Zvena oslonjenog na Vojnu ligu. 

Nova je vlast suspendirala ustavno stanje (ustav nije ukinut, nego je 
stavljen izvan snage), zabranila je rad stranaka i slobodu govora te uvela 
cenzuru. Prema uzoru na Njemačku i Italiju, država je preuzela vođenje eko- 
nomije, a autoritarma vlast se nastojala opravdati nacionalnim interesima. la- 
ko su djelovanjem makedonskih ekstremista duž jugoslavensko-bugarske 


127 


granice odnosi s Jugoslavijom bili napeti, vlada Kimona Georgijeva (1934. 
do 1935.) ih je uspjela poboljšati i 1934. je sklopljen pakt s Jugoslavijom. 
Zveno je naposljetku, ipak, uspjelo slomiti moć VMRO-a i likvidirati ga. Po- 
što su ovladali zemljom, obnovljeni su i odnose sa SSSR-om, bez obzira na 
to što je to bila komunistička država. Međutim, reforme i mjere Georgijev- 
ijeve vlade nisu se pokazale uspješnima te je monarh prisilio Georgijeva na 
ostavku već sljedeće godine. 

Pravi je razlog njegove ostavke ipak bio pokušaj uspostavljanja vlade u 
kojoj bi car imao zanemarivu ulogu. Kao odgovor na te zahtjeve uspostavljena 
je otvorena diktatura. Otvorena diktatura Borisa ITI, bila je moguća jer se osta- 
le političke stranke nisu mogle dogovoriti o zajedničkom nastupu. Vladin ka- 
binet je vodio Georgi Kioseivanov (1935. do 1938). Vojna liga, koja je sudje- 
lovala u pripremi svibanjskog prevrata 1934., je zabranjena (ubrzo je i raspuš- 
tena), a njezin je vođa Damjan Velčev, nakon povratka iz kratkotrajne emig- 
racije, osuđen na smrt (kralj je ipak odgodio izvršenje presude držeći tako 
Velčeva kao taoca). Višestranačje i parlamentarizam i dalje su postojali, ali su 
bili samo farsa. O svemu se odlučivalo na Dvoru, Iako je tijekom totalitarnog 
režima 20-ih i početkom 30-ih godina kraljeva/careva uloga bila umanjena, on 
je ipak uživao relativnu veliku potporu i u zemlji i u inozemstvu. 

Od 1933. se Bugarska morala opredijeliti između tri mogućnosti vanj- 
skopolitičke aktivnosti: za suradnju s Francuskom i Malom Antantom, po- 
vezanost s talijanskim i grčko-turskim blokom ili nastavak neutralnosti i pa- 
sku je bio onaj s Malom Antantom i Jugoslavijom. Pregovori s Jugoslavijom 
nisu baš išli onim tijekom kojim se odvijaju uspješni diplomatski kontakti, 
VMRO je u to vrijeme jasno i nedvosmisleno zauzeo stav o zaštiti makedon- 
skog naroda u Jugoslaviji i Grčkoj, ali i o stvaranju samostalne makedonske 
države sa Solunom kao glavnim gradom, koja bi okupila Makedonce iz Kra- 
ljevine Jugoslavije, Grčke i Bugarske. 

Osim sklapanja sporazuma s Jugoslavijom, veliki uspjesi bugarske dip- 
lomacije su bili i sklapanje Solunskog ugovora kojim su bugarski susjedi pris- 
tali ukinuti vojna ograničenja Bugarskoj iz Pariškog mirovnog ugovora i tako 
prihvatili njezin ulazak u Balkanski pakt. lako je Jugoslavija nudila ustupke, 
pa čak i korekcije granice, carinsku uniju i vojni savez, car Boris nije mogao 
ići toliko daleko i zauvijek se odreći Makedonije, Trakije i Dobrudže. 

U trenutku izbijanja Drugoga svjetskog rata Bugarska nije bila obvez- 
na ni prema jednoj velikoj sili. Međutim, utjecaj Zapada je bio slab u uspo- 
redbi s utjecajima Njemačke i Rusije. Rusofilski su osjećaji bili čak i jači od 
njemačkoga kulturnoga i gospodarskog utjecaja. Od rujna 1939. do ožujka 

1941, Bugarska je zauzela neutralni stav, Vlada Georgija Kioseivanova 
(1884. do 1960.) je bila dosta suzdržana prema Nijemcima. Ipak, nakon 
Njemačko-ruskoga pakta osjetilo se izvjesno olakšanje. Činilo se da su ne- 
pomirljivosti pomirene. Nakon odlaska Kioseivanova, na njegovo je mjesto 
došao akademik, germanofii Bogdan Filov (1883. do 1945.). Bugarska je bi- 
la spremna za suradnju s Berlinom. 


2.2.3. Rumunjska -~ kraljevina na prijelomnici 


Iz Prvoga svjetskog rata Rumunjska je izašla kao pobjednica. Tijekom 
proljeća 1919. rumunjske su postrojbe ušle u Ugarsku kako bi osigurale svo- 
je nacionalne teritorijalne zahtjeve a stjecajem okolnosti su ubrzo ušle i u 
Budimpeštu. Istodobno Ion Bratianu (1864. do 1927.) u Parizu samouvjere- 
no očekuje ispunjenje Antantinih obećanja (Besarabija), ali ostaje razočaran 
i ponižen. Saveznici su se osjećali oslobođeni obećanja još od kapitulacije 
Rumunjske 1918. Bratianu je stoga u afektu odbio svaki sporazum na Mi- 
rovnoj konferenciji. Ne postigavši nikakav uspjeh u pregovorima, u rujnu 
1919. napušta mjesto premijera. Malo potom sazvani su prvi višestranački 
izbori u Rumunjskoj na kojima je pobijedila Nacionalna stranka luliua Ma- 
niua. Sastavljena je vlada na čelu s Aleksandrom Averescuoin (1920. do 
1921.), koji, kako bi Rumunjsku približio demokratskoj Europi, prihvaća 
Sporazum o manjinama i povlači vojsku iz Mađarske. 

Pitanje Banata između Kraljevine SHS i Rumunjske je bilo vrlo brzo i 
najlakše riješeno, jer se radilo o dvije prijateljske zemlje. Granice su određe- 
ne u srpnju 1920. godine, a sjeverni dio Banata predan je Mađarskoj. Potkraj 
listopada 1920. jednom je dopunom prethodnih ugovora priznat suverenitet 
Rumunjske nad Besarabijom. Rusija je trebala prihvatiti ugovor tek kad o- 
formi vladu s kojom će se Saveznici moći sporazumjeti, 

Naposljetku, dobivanjem Transilvanije i većeg djela Banata, nekih 
mađarskih područja — Bukovine, južne Dobrudže i Besarabije - Rumunjska 
je više nego udvostručila površinu državnoga područja kao i broj stanovniš- 
tva. Međutim, Mađarska, Sovjetska Rusija i Bugarska nisu prihvatile ru- 
munjsko proširenje kao konačno. 

I uza sve to Rumunjska je politički bila nestabilna zemlja. Transilva- 
nijski su se političari iz budimpeštanskog sabora sučelili s tradicionalnim 
strankama u Bukureštu i s posve novim problemima. Liberali su se vratili 
na vlast ali bez Bratianua. Istodobno, konzervativci su samo na prvi pogled 
bili politički neutralizirani, što se pokazalo već u studenome 1919. na pr- 


129 


vim poratnim općim izborima na području Velike Rumunjske. U novoizab- 
ranom parlamentu ni jedna stranka nije imala većinu. Osim liberala, zastup- 
nička su mjesta podijelili predstavnici Seljačke stranke i Rumunjske na- 
rodne stranke (Transilvanija) koje su, pak, u koaliciji, bile mnogo snažnije 
od liberala. Vodio ih je transilvanijski lider Alexandru Vaida (Voievod) 
(1919. do 1920.). U toj je koaliciji značajno mjesto zauzimao i predsjednik 
Seljačke stranke Ion Michalache, ministar poljoprivrede, zadužen za pro- 
vedbu agrarne reforme. Kako su se ti procesi odvijali u dosta kontrover- 
znim okolnostima, udružena koalicija Dvora i konzervativnih stranaka us- 
pjela se politički aktivirati. 

Društvena, politička a nadasve gospodarska kriza bila je pretežak teret 
nesigurnoj koaliciji. Generala Alexandra Avarescua (1920. do 1921.) kralj 
Ferdinand (1914. do 1927.) je pozvao na konzultacije u ožujku 1920. da bi 
potom raspustio parlament. Novi su izbori u politički život Rumunjske uveli 
Narodnu ligu koja je pobijedila na izborima i nametnula svoju koncepciju 
agrarne reforme. 

Istodobno se odvijao i rad na novom ustavu. Istina, novi je liberalni 
ustav usvojen u listopadu 1922. te u ožujku 1923. i javno obznanjen, ali je 
dovršen tek 1925. kad je Rumunjska, prema uzoru na Francusku, podijeljena 
u departmane. Zakonodovnu su vlast imali Senat i Predstavnički dom, dok je 
kralj i dalje imao pravo imenovanje ministara. Za to je zaslužna isključivo 
Liberalna stranka, koja je u razdoblju od 1922. do 1928. kontrolirala vladu. 

Liberalna stranka Bratianua je bila stranka krupnog kapitala. Njezin je 
najveći protivnik bila Nacionalna zemljoradnička stranka, nastala 1926. uje- 
dinjenjem Nacionalne i Zemljoradničke stranke, dok je radništvo predstav- 
ljala Socijaldemokratska stranka iz koje se 1921., u skladu s tadašnjim eu- 
ropskim političkim trendovima, izdvojila Komunistička partija. No, komu- 
nizam je u Rumunjskoj između dva rata bio veoma nepopularan, jer su Ru- 
munji strahovali od SSSR-a zbog Besarabije. 

Kralj Ferdinand je bio bolestan, a princ Karlo (Ferdinandov sin) (1893. 
do 1953.) je bio natjeran da se odrekne prijestolja zbog razuzdanog života u 
Francuskoj. Dinastička kriza je oslabila Bratianua pa se odlučio povući na ne- 
ko vrijeme iz politike. Savjetovao je Ferdinandu da ponovne pozove Avares« 
cua kako bi što bezbolnije prebrodili krizu. Avarescu je u svibnju 1926. doista 
dobio čak 53 posto glasova. Uslijedila je kriza pa se Bratianu ponovno aktivi- 
rao, organiziravši izbore za srpanj 1926. godine. Liberali su osvojili 62 posto 
glasova, ali se njihovo vrijeme, ipak, primicalo kraju. Samo dva tjedna nakon 
izbora Ferdinand je umro, a naslijedio ga je petogodišnji unuk Mihajlo, Kar. 
lov sin, u čije je ime vladalo trojno namjesništvo. Prijelomnica rumunjskoga 

političkog života nastupa u studenome iste godine, kad umire i Tonel Bratianu 
kojega je na mjestu liberalnog vođe naslijedio brat Vintila (1927. do 1929.). 
Vintila Bratianu nije imao potreban autoritet, a ni bratovljeve sposobnosti, ta- 
ko da je u studenome 1928. morao podnijeti ostavku. 

Nakon njegove ostavke namjesnici su vlast povje- 
rili Iuliju Maniju (1929. do 1930.). Izbori su na vlast do- 
veli Narodnu seljačku stranku u koaliciji sa socijalde- 
mokratima i Njemačkom strankom Transilvanije. Vra- 
tivši se u lipnju 1930. u zemlju, Ferdinandov sin Karlo 
je preuzeo vlast, a Maniu je podnio ostavku. Parlament 
ga je proglasio kraljem pod imenom Karlo H. (1930. do 
1940.), a Maniu se, na poziv kralja, ponovno prihvatio 
premijerskog mjesta. Karlo Il. se nije pokazao dobrim 
vladarom, zbog čega je Maniu podnio konačnu ostavku, 
a na vlast 1932. ponovno dolaze liberali. 

U veljači 1934. Rumunjska se pridružila Jugoslaviji, Turskoj i Grčkoj u 
stvaranju Balkanskog pakta, iako je već bila uključena u Malu Antantu. Iste su 
godine uspostavljeni i kontakti s SSSR-om (priznanje SSSR-a). 

Od 1927. je u Rumunjskoj postojala ekstremna profašistička i prorasi- 
stička organizacija Legija arkanđela Mihaela koja je 1930. prerasla u Željez- 
nu gardu. Bila je to paravojna organizacija čiji je rad poticao Vaida, posebi- 
ce u Besarabiji. Njegov utjecaj na politički život zemlje u svakom je slučaju 
bio veći od utjecaja političke ljevice. Nakon gospodarske krize velik se broj 
osiromašenih seljaka pridružio Željeznoj gardi i ona je postala najveća fašis- 
tička organizacija na Balkanu, 

Osiabljena i bez pravoga vođe, Liberalna stranka je izgubila vlast na 
izborima 1937. nakon čega je Karlo II. prepustio vlast desničarima, koji su 
ubrzo počeli uklanjati Židove iz javnog života i donositi antisemitske zako- 
ne. Izložen pritiscima izvana, Karlo je 1938. raspustio vladu i suspendirao 
Ustav te uveo osobnu diktaturu obilježenu cenzurom i policijskom terorom. 


Karlo ZI. 


Postavljena je tzv. Savjetnička vlada s patri- 
jarhom Mironom na čelu (1938. do 1939.). Kralj je 
ponudio oktroirani ustav koji je parlament, izabran 
prema načelima korporativizma, prihvatio. Kruna je 
dobila neograničene ovlasti. Osnovana je Nacional- 
na fronta preporoda kao krovna nacionalna politička 
udruga. Strahujući od Željezne garde Codreanua, 
kojega nije mogao kontrolirati, odlučio se na unište- : 
nje ove političke grupacije. Željezna garda je zabra- Corneliu Codreanu 


njena, a njezini prvaci zatvoreni ie, nakon suđenja za veleizdaju, ubijeni u 
"pokušaju bjekstva." 

Pošto je Jugoslavija počela surađivati s Njemačkom te time oslabila 
Malu Aniantu, a Njemačka okupirala ono što je ostalo od Čehoslovačke i 
rumunjski je kralj 1939. potpisao sporazum s Njemačkom prema kojemu je 
potonja mogla deset godina eksploatirati rumunjska rudna bogatstva. 

Nakon napada na Poljsku i početka Drugoga svjetskog rata Željezna 
garda je obnovljena a svoje je djelovanje odmah najavila atentatom u koje- 
mu je ubijen premijer Calinescu. Kralj se 1940. javno pomirio s prvacima Že- 
ljezne garde. 


2.2.4. Albanska međuratna politička kriza 


Iako je Europa 1913, priznala neovisnost i suverenost albanske države 
to nije zaraćenim državama smetalo da ju jedno vrijeme drže okupiranom. 
Italija je čak 1917. proglasila protektorat nad cijelom državom, ali se povuk- 
la 1920. jer je trebala riješiti državno-pravna pitanja dijelova sjevernog Jad- 
rana koje je namjeravala anektirati. Iste godine Albanija je primljena u Ligu 
naroda, pa protektorat više nije dolazio u obzir. 

i U Albaniji je, što se i očeki- 
valo, nakon rata, vladalo bezvlašće. 
Esad-paša (bio je predsjednik Priv- 
remene vlade i Vlade u izbjeglištvu 
1913. do 1916.) je zahtijevao pred- 
sjedničko mjesto, a potajno se na- 
dao i kraljevskom tronu. Ubrzo je 
zbog lošega gospodarskog stanja, 
ali i zbog turske propagande kako 

ITEA : je nova vlast samo produžena ruka 
Ahmet Zogu i Galeazzo Ciano 1936. kršćanskog Zapada, došlo do us- 
tanka. Grčka je također poticala po- 
bunjenike u južnoj Albaniji, a Talijani su surađivali s Esad-pašom i pripremali 
prevrat. Italija je u tom smislu podržala Nacionalni kongres u Draču, u prosin- 
cu 1919., koji je stvorio Privremenu vladu. Skupina albanskih političkih prvaka 
suprotstavljenih talijanskom protektoratu, u siječnju 1920., kad je Mirovna 
konferencija u Parizu dopustila podjelu Albanije između Italije i Kraljevine 
SHS, organizirala je Protukongres u Lushnjë (Lušnja), na kojemu je izabrana 
druga vlada, odnosno postavilo četveročlano Namjesničko vijeće (po jedan 

pripadnik vjerske zajednice). Ahmed Zogulli (1895. do 1961.), koji se vratio u 
Albaniju iz bečkog zatočeništva, postao je ministar unutarnjih poslova. Vladu 
je štitilo pleme Mati. Zbog bojazni od nasilnog svrgavanja, sjedište vlade je 
premješteno u Tiranu, pokraj Zogullieva plemenskoga područja. Kako su pos- 
tupno strane vojne postrojbe odlazile iz Albanije, tako se širila i vlast iz Tirane. 

Vlada u Draču se, pak, sama raspustila, Esad-paša je ubijen u atentatu u 
Parizu, a Zogulli je povećao svoju popularnost nakon odlaska Talijana. Nakon 
napada Kraljevine SHS na Albaniju i Konferencije veleposlanika 1921., Italija 
je dobila pravo zaštite cjelovitosti i samostalnosti albanske države. 


U međuratnom razdoblju promijenilo se mno- 
go vlada, a stranke su uglavnom bile koncentrirane 
oko jakih ličnosti, uglavnom plemenskih prvaka i 
begova koji su ih koristili za vlastite materijalne i 
političke probitke. Prvi izabrani parlament sazvan je 
u travnju 1921. Konzervativce je predvodio bogati 
zemljoposjednik Shefquet Vërlaci (Šefket Verlaći) 
(1877. do 1945.). Iako se njegova stranka nazivala 
Naprednom strankom, htjela je zadržati osmansko 
zakonodavstvo i spriječiti agrarnu reformu. Refor- Fan Noli 
misti su se pak uzdali u Zogullija i pravoslavnog 
Albanca Fana Nolija. Nakon uspješne vojne kampanje protiv pristaša E- 
sad-paše, u ljeto 1921., i lukava korištenja vojnog prevrata u veljači 1922., u 
prosincu iste godine Zogulli (1922. do 1924.) preuzima vlast, popularniji no 
ikad. Osniva Vladinu stranku, otpušta stare i bira nove namjesnike. Pošto 
postaje predsjednik nove vlade, mijenja ime u Zogu jer je smatrao da je prvo 
ime turcizirano. Oporba mu je bila Demokratska stranka, Zogu se osjećao 
dovoljno jakim pa napušta savezništvo s reformistima i Nolijem te se sve vi- 
še približava (konzervativnoj) Naprednoj stranci Včrlacija. Savezništvo je 
potvrđeno i vjeridbom Zogua i Včrlacijeve kćeri, kako je i bio običaj. Nje- 
gova je moć već tada velika. Zato bez ikakvih političkih konzultacija, pot- 
puno samostalno, 1923. raspušta Parlament i provodi izbore za Ustavotvornu 
skupštinu. Njegove nasilne i nedemokratske mjere kojima se koristio u poli- 
tici bile su uzrok atentata na njega u veljači 1924. Uplašivši se za svoj život, 
Zogu je dao ostavku i počeo djelovati pod zaštitom Včrlacija. 

Vladina je stranka pobijedila na izborima 1924. ali je premijer postao 
Vërlaci, zbog financijskog skandala u koji je Zogu bio umiješan. Zbog uboj- 
stva jednoga člana oporbe, 1924. su izbili nemiri i Zogu je morao pobjeći u 
Kraljevinu SHS. Novi premijer postaje oporbenjak Fan Noli (1882. do 
1965.). Albanija još nije bila ni stvarno ujedinjena, a kamoli pravna država. 

Noli je silom ukinuo feudalizam i proveo neke političke reforme. Na- 
silje protiv političkih protivnika nije mu bilo strano. U vanjskoj se politici 
uspio oduprijeti talijanskoj dominaciji, iako je uz njenu pomoć prigrabio 
vlast. Pokušao je uspostaviti zapadni stil ustavne vladavine, pa je svoj gos- 
podarski program temeljio na pomoći izvana, što nije bilo u interesu onih 
koji su mu pomogli svrgnuti Zogua. Uspostavljanje odnosa sa SSSR-om, 
izazvalo je odgovor Kraljevine SHS te je skupina naoružanih albanskih dob- 
rovoljaca (500 pripadnika plemena Mati) sa Zoguom na čelu, koje je finan- 
cirala Jugoslavija, upala u Albaniju u prosincu 1924. i srušila Nolijevu vla- 
du, koja je tada morala pobjeći u Italiju. Zogu je preuzeo svu vlast i progla- 
sio ratne zakone. 

Krnja Ustavotvorna skupština je usvojila novi Ustav i Albanija je prog- 
lašena republikom, dok je Zogu (1925. do 1928.) izabran za predsjednika na 
mandat od sedam godina s gotovo diktatorskim ovlastima. Svoje je ovlasti Zo- 
gu vrlo brzo iskoristio, pa je oporba fizički likvidirana ili prognana. Beogradu 
je platio svoj povratak na vlast tako što mu je dopustio veliki utjecaj na politi- 
ku Tirane. Reakcija Italije na ovu ovisnost Tirane o Beogradu, kojoj su Save- 
znici nakon rata priznali protektorat nad Albanijom, bilo je potpisivanje spo- 
razuma koji Italiji dopušta eksploataciju albanskih rudnih bogatstava, dok je 
istodobno i Albanska nacionalna banka potpala pod utjecaj Talijana. No, kad 
je Rim počeo zahtijevati pravo miješanja u vojna pitanja te pitanja unutarnje 
sigurnosti i policije, Zogu se usprotivio. 

Zbog nemira u zemlji Zogu je ipak bio prisiljen potpisati Prvi iranski 
sporazum ili Pakt prijateljstva i sigurnosti u studenome 1926. kojim su Italija 
i Albanija potvrdile da neće sklapati sporazume ni s kojom zemljom čiji se in- 
teresi sukobljuju s njihovima. Pakt je, prije svega, bio usmjeren protiv Kralje- 
vine SHS. Drugim tiranskim sporazumom dopušteno je, pak, talijanskim ge- 
neralima obučavati albansku vojsku, a talijanskoj mornarici je dopušten pris- 
tup u luku Vlore. Usto, Pakt je pretvoren i u devedesetogodišnji obrambeni 
sporazum. Dodatnim tajnim pismima Italija je izbrisala sve što je još ostalo od 
albanske vojne samostalnosti. Vojska je, dakle, bila u vlasti Italije. Osjećajući 
se zaštićenim, Zogu je 1928. lako prisilio Parlament na promjenu Ustava koji 
je Albaniju proglasio monarhijom, a njega kraljem. Kao kralj još je jedanput 
promijenio ime — u Zog (1928. do 1939.). Parlament je, istina još postojao, ali 
je kao jednodomni postao instrument u rukama kralja. 

Zog je tijekom godina stvorio mnogo neprijatelja, osobito nakon pre- 
kida s Verlacijevom kćeri. To je, tradicionalno, povuklo za sobom krvnu os- 
vetu prema njemu, pa se okružio brojnim stražarima i rijetko se pokazivao u 
javnosti. 

Do zaoštravanja odnosa s Italijom došlo je 1932. i 1933. zbog sve ve- 
éih talijanskih zahtjeva. Bila je riječ o monopolu nad telefonijom i elektro- 
privredom, kao i o zahtjevu da se talijanski jezik uči u albanskim školama. 
Zog je to odbio i otpustio talijanske vojne savjetnike. 5 druge strane, 1934. 
je Albanija potpisala trgovinski sporazum s Jugoslavijom i Grčkom, što je 
navelo Mussolinija da ukine svu pomoć Tirani. Kako nije uspio pokušaj zas- 
trašivanja ratnim brodovima, Mussolini je odlučio kupiti Albance, dajući im 
veliku pomoć u novcu. Zbog novih pobuna unutar zemlje, koje su inicirali 
Talijani, Zog je bio ponovno prisiljen popustiti Mussoliniju. 

Kako se Zog u vladavini oslanjao na sjeverna g 
plemena i velike zemljoposjednike, morao je pronaći 
načina za svoj prosvjetiteljski rad. Stoga se 1935. okre- 
nuo liberalima i Midhatu Frashčriju. Htio je stvoriti sli- 
ku o sebi kao o balkanskom reformatoru, iako mu nije 
bilo previše stalo do modernizacije. lako je bio umjere- 
ni reformator, Zog je bio i despot nesposoban podijeliti 
vlast s drugima političkim činiteljima u zemlji. Stoga je 
vladao uz pomoć nasilja, sprečavajući svaku drukčiju 
političku viziju razvoja zemlje. Pomirenje s Italijom 
(1936.) Zog je 1938. okrunio svojom vjeridbom sa 20 
godina mlađom mađarskom groficom Geraldinom Apponyi. Kum mu je bio 
Mussolinijev zet, ministar vanjskih poslova Italije grof Galeazo Ciano. 

Kad je Njemačka 1939. oku- 
pirala Čehoslovačku, Italija je to is- 
to htjela učiniti i s Albanijom. Mus- 
solini je htio provesti otvorenu a- 
neksiju, ali se predomislio i 25. o- 
žujka 1939. je poslao ultimatum, 
koji je nametao Albaniji uniju s Ita- GEN 
lijom. Kralj Zog je odbio ultima- Šefket Vërlaci i Vittorio III. 1939. godine 
tum, pozvavši europske demokraci- 
je da ga zaštite, a pozvao se i na Balkanski pakt (iako Albanija nije bila potpi- 
snica). Rano izjutra na Veliki petak, 7. travnja 1939, talijanske su vojne snage, 
nakon traljavo izvršenog desanta na albanskoj obali, okupirale Albaniju. Zog 
je pobjegao u London gdje se već nalazila njegova obitelj. Jedini stvarni otpor 
pružio je pukovnik Abaz Kupi, zapovjednik žandarmerije u Draču. 

Albanski parlament je bio prisiljen proglasiti ujedinjenje s Italijom i 
Viktor Emanuel ITI. je postao i kraljem Albanije. Uspostavljena je profašis- 
tička vlada sa Šefketom Verlacijem na čelu (1939. do 1943.). 


Geraldine Apponyi 

Nakon njemačkog napada na Poljsku, o kojemu opet Mussolini nije 
ništa znao, Talijani su odlučili iskoristiti Albaniju kao bazu za napad na 
Grčku. Nakon raspada Jugoslavije u travnju 1941. Albaniji je priključeno 
Kosovo i Albanci su to prihvatili kao ostvarenje svoga nacionalnog sna. 


2.2.5, Tursko priključenje Europi: 
nacionalni pokret i građanska revolucija 


Na samom jugoistoku Europe događali su se veo- 
ma značajni procesi. Turska je doživjela ratnu katastrofu 
i slom poput Austro-Ugarske, Sultan Mehmed V. Rešad 
umro je u srpnju 1918, a naslijedio ga je Mehmed VI. 
Vahideddin (1918. do 1922.) koji je stvorio novi kabinet 
zbog zaključivanja primirja. Vlada u Istanbulu, u sukobu 
s mladoturcima, nije vidjela drugoga izlaza osim potpu- 
ne suradnje s pobjedničkom stranom. Vlast sultana nije 
se protezala dalje od Istanbula. On sâm nije bio ništa 
drugo do pronositelj naredaba pobjedničkih sila. Ipak je 
raspustio Parlament i pokušao prevladati svoju mario- 
netsku ulogu, i to diktatorskim mjerama. 

I uza sve ove činjenice za turski je ugovor trebalo 

najviše vremena. Imperijalistički grabež država Antante 
i nekih njezinih najzainteresiranijih pridruženih članica 
usmjeren prema Turskoj počeo je još sredinom 1919., 
Mehmed VI. prije potpisivanja Ugovora u Sevresu. 
Vahideddin U zapadnoj Anadoliji nalazila se grčka vojska, ko- 
ja je okupirala Izmir, većinom nastanjen Grcima. Ovaj 
dio Male Azije trebali su okupirati Talijani. Sada je Grč- 
ka tražila suprotnu, egejsku obalu s cijelim arhipelagom 
ispred njega. U Istanbulu su se nalazili Britanci, u Kiliki- 
ji Francuzi, a u Adaliji Talijani. 


Turska se prvi put nakon Timura nalazila na naj- 
nižem stupnju moći. Obnova više nije bila moguća. 
Morale su se stvoriti potpuno nove osnove kako bi dr- 
Mustafa Kemal-paša žava mogla preživjeti. To je rezultiralo stvaranjem sna- 

žnoga turskoga nacionalnoga oslobodilačkog pokreta 
pod vodstvom Mustafe Kemal-paše (1881. do 1938.), prvaka mladoturskog 
pokreta iz 1908., kojega je sultan postavio za generalnog inspektora vojske. 

Kemal-paša je početkom rujna 1919. u Sivasu sazvao Nacionalni kon- 
gres na kojemu su kompetencije države prenesene na tzv. Predstavnički od- 
bor. Odbor je, ustvari, bila protuvlada čija se stvarna vlast uskoro proširila 
na sva područja koja su zauzele strane sile, 

Predstavnički odbor se preselio u Ankaru, novo središte nacionalne 
Turske. Odbor je još jedanput službeno potvrdio svoje imenovanje za vladu 
nove države. 

Velika narodna skupština u Ankari tijekom siječnja i travnja 1920. je, 
protivno sultanu Mehmeđu VI., odbacila Ugovor iz Sevresa te usvojila odlu- 
ku o njegovu zbacivanju s vlasti i proglašenju republike. Prihvaćen je Naci- 
onalni pakt (Misak-i Milli). Program nove Nacionalne vlade je bio: 1. uspos- 
tava neovisnosti Turske; 2. očuvanje iniegriteta nacionalnog teritorija; 3. is- 
ključenje stranih utjecaja iz Anadolije; 4. dobivanje ponovne uprave nad Bo- 
sporom i Dardanelima od strane Konferencije crnomorskih država; 5. pruža- 
nje učinkovite zaštite nacionalnim manjinama u Turskoj. 

Godine 1921. turska nacionalno-oslobodilačka vojska je počela rat za 
oslobođenje nacionalnog teritorija. Već je tada na Konferenciji u Londonu 
(21.veljače do 14. ožujka 1921.) turska Nacionalna vlada postavila zahtjeve 
za vraćanjem turskih granica iz 1913., evakuacijom stranih postrojbi iz Izmi- 
ra, priznavanjem turskog suvereniteta nad morskim prolazima te dopušte- 
njem da može držati vojsku koja će biti dovoljna za obranu zemlje. Britanci 
nisu htjeli tek tako pustiti ono što su oduvijek htjeli: potpunu kontrolu Sred- 
njega istoka. Naravno, Turska je odbacila polovična britanska rješenja i 
sklopila ugovor s Rusijom, koji je uzbudio sve zapadne sile, 

Grci su uporno nastavili s vojnim operacijama, dok su se iz Adalije 
nakon nekoliko poraza povukli Talijani, a odmah potom su iz Turske otišli i 
Francuzi. U drugoj polovici 1922. Grci su izgubili Izmir i praktički bili izba- 
čeni iz rata (u Grčkoj je tada došla do državnog udara). Britanci, koji su nat- 
jerali Grke da za njih vode rat, sada im više nisu mogli pomoći, a potkraj 
1922. nisu više bili u stanju pomoći ni sebi. Nakon potpisivanja primirja, 11. 
listopada morali su napustiti Carigrad, a 2. studenoga 1922. Mustafa Ke- 
mal-paša je proglasio svrgavanje posljednjega turskog sultana, Mehmeda 
VL." Posljedice ovog čina su se osjetile i u Velikoj Britaniji — s vlasti je uk- 
lonjen premijer Loyd George koji nije ispunio očekivanja britanske politike. 

Istog je mjeseca započela i Konferencija u Lausanni o novome mirov- 
nom ugovoru s Turskom. Konferencija je počela s radom 20. studenoga 


12 Abdülmecit (Abdulmedžid) I. je bio priznat još samo kao kalif (vjerski vođa) i to do 
ožujka 1924. godine. 

1922., nekoliko je puta bila prekidana zbog nerazumijevanja obiju zaintere- 
siranih strana, da bi završila s radom tek u srpnju 1923. Mirovni ugovor s 
Turskom potpisan je 24. srpnja. Prema njemu je Turska zadržala u cijelosti 
svoj nacionalni teritorij u Maloj Aziji i Istočnu Trakiju s Jedrenom, ali se 
morala odreći svih arapskih zemalja. Izgubila je i otoke u Egejskom moru. 
Morski su prolazi otvoreni za prolaz svim trgovačkim i ratnim brodovima. 
Sve su kapitulacije ukinute. Posebna odredba Ugovora odnosila se na prisil- 
nu razmjenu nacionalnih manjina (misli se prije svega na Turke i Grke). Ta- 
ko je iz Turske moralo izbjeći približno 1,4 milijuna Grka, dok je mnogo 
manje Turaka izbjeglo iz Grčke. Na temelju Sporazuma iz Lausanne, okupa- 
cijske su trupe početkom listopada napustile Istanbul. 
j ) Nedugo potom, u listopadu iste godine, Ve- 
lika narodna skupština je i formalno ukinula sulta- 
| nat te proglasila republiku. Ankara je postala novi 
glavni grad Turske Republike, a njezin prvi pred- 
sjednik postao je Mustafa Kemal-paša (1923. do 
1938.), sada već prozvan Atatürk (otac Turaka), 

Ovom tzv. kemalističkom (nacionalnom i 
građanskom) revolucijom Turska se do 1938. 
preobrazila u suvremenu građansku državu za- 
padnoga tipa. Pod Kemal-pašom Turska doživ- 
ljava svekoliki preporod, provode se brojne gos- 
podarske, socijalne i političke reforme, s ciljem 
Kemal-paša (Atatürk) moderniziranja države i približavanja Europi. 
(u sredini) Konsolidacija na međunarodnoj razini je novom 

državnom vodstvu omogućila učvršćenje položa- 
ja i unutar Turske. Uklonjena je svaka politička oporba. Republikanska na- 
rodna stranka (Cumhuriyegi Halk Patisi ili u originalu Halk Firkasi) Kema- 
la-paše vladat će neograničeno od 1923. do početka Drugoga svjetskog rata. 
Kemal-paša je morao vladati autokratski kako bi uopće mogao prisiliti tur- 
sko konzervativno društvo na reforme. Šest načela kemalizma: republikani- 
zam, nacionalizam, populizam, statizam (teorija miješanja države u gospo- 
darstvo), sekularizam i revolucionarni-reformizam - nije pogodovalo razvo- 
ju demokracije. 

U vanjskoj politici Turska je zauzela neutralan stav, pristupila je ob- 
rambenim sporazumima europskih država i postala članica Lige naroda. 
Stalno se trudila pokazati svoju poslovičnu nezainteresiranost za probiem 
revizije mirovnih ugovora. Turska je sa SSSR-om i Italijom imala veoma sr- 
dačne odnose. Odnosi su bili tako dobri da su često prelazili u blisku surad- 

nju, dok je prema Velikoj Britaniji i Francuskoj bila hladna i često neprija- 
teljski raspoložena. Turska je vlada često razmišljala kako bi na Balkanu 
stvorila protutežu Maloj Antanti i to kroz suradnju s Grčkom i Bugarskom, a 
onda i s Mađarskom. Naposljetku, ta se težnja i ostvarila sklapanjem mađar- 
sko-turskog ugovora o prijateljstvu. 

Prijelomnicu u odnosu vlasti prema gospodarskim i političkim prob- 
Jemima u regiji čini prijedlog iz 1932., francuskog predsjednika vlade Tardi- 
eua, o privrednoj reformi u Podunavlju koji je ignorirao Tursku. Turska vla- 
da nije tada znala da plan ustvari potječe od Male Antante, točnije od Čeho- 
slovačke, pa su istupili s programom o stvaranju privrednog bloka u koji bi 
ušle Turska, Grčka, Bugarska, Egipat i Sirija. Istodobno se počinje razmiš- 
ljati o Balkanskome paktu. Doista, tijekom travnja 1933. Turska počinje vo- 
diti aktivniju politiku na Balkanu. Posebice se to odražava na odnose s Grč- 
kom koja, kao i Turska, postupno mijenja svoje poglede o potrebi revizije 
granica, što će ubrzo rezultirati sklapanjem Ugovora o prijateljstvu, jamstvu 
granica i mirnom rješavanju sporova. Bio je to početak nastanka Balkan- 
skog pakta, 


2.2.6. Grčke političke igre bez granica 


Grčke aspiracije očito su prelazile u bugarski dio Trakije. One su bile 
usmjerene na glavne grčke enklave koje su se još nalazile pod turskim sulta- 
natom. Izuzev Carigrada, to je bilo priobalje Mramornog i Egejskog mora, 
unutrašnjost Kapadokije kao i maloazijska obala Crnog mora. Posebno im je 
bilo stalo do Izmira (Smirne) i njegove okolice gdje su obitavali brojni Grci. 

lako je Grčka izašla iz rata kao pobjednik i 
jako je njezina Velika ideja bila gotovo ostvarena, 
grčka javnost i vlada osjećali su se gubitnicima. 
Zašto? Kralj Alexandar (1917. do 1920.) je umro | 
baš pred parlamentarne izbore i problem nasljed- | 
nika je izazvao pravu političku krizu. Konstantin 
nije abdicirao, a njegov najstariji sin Georg nije 
se odrekao svojih prava, dok je njegov treći sin 
Paul odbio prijestolje. Izbori su se pretvorili u na- 
dmetanje Venizelosa i prognanog kralja Konstan- 
tina. Kad je Venizelos 1920, izgubio izbore, a na 
vlast je došla rojalistička Narodna stranka, odmah 
je podnio ostavku i napustio zemlju, plašeći se za Konstantin I. 

Život. Naroda stranka je iskoristila tešku društvenu i političku krizu u zemlji 
te organizirala plebiscit koji je velikom većinom glasova potvrdio ponovno 
uspostavljanje kralja Konstantina (1913. do 1917.; 1920. do 1922). Bilo je to 
zeleno svjetlo za nemilosrdni progon i ubojstva pristaša Venizelosa. 

Iste se godine Grčka umiješala u zbivanja u 
j | Turskoj te je poslala svoju vojsku u Malu Aziju ne bi 
| 


li slomila ustanak Kemala-paše a sebi priskrbila su- 
verenitet nad Izmirom. No, Grci su u tom ratu bili 
poraženi, te su u potpunosti izgubili utjecaja u Maloj 
Aziji a grčko se stanovništvo moralo iseliti. Ovaj je 
događaj označio slom politike Velike ideje i neslavni 
kraj grčke civilizacijske misije. Najsudbonosnija pos- 
ljedica dogodila se, ipak, u samoj zemlji, gdje je sku- 
pina časnika, pristaša Venizelosa, pod zapovjedniš- 
tvom pukovnika a kasnije generala Nikolaosa Plasti- 
rasa, provela državni udar i preuzela vlast u Ateni. 
Od tada pa nadalje vojska će igrati veoma značajnu 
ulogu u političkom životu Grčke. Zemljom je, pak, 
upravljao Revolucionarni komitet. Političke i vojne 
osobe koje su se smatrale odgovornima za poraz u 
Maloj Aziji na montiranome su sudskom procesu 
(Suđenje šestorici) osuđeni i pogubljeni. Bila je to 
odmazda za prijašnja ubojstva rojalista. Konstantin je 
abdicirao u korist najstarijega sina Georga II. (1922. 
Georg H. do 1923.; 1935. do 1941.; 1946. do 1947), 
Sporazumom iz Lausanne u srpnju 1923. ponovno je uspostavljena 
stara grčko-turska granica na rijeci Marici, a odlučeno je i da se manjinsko 
stanovništvo preseli prema načelu vjeroispovijesti, odnosno da se grčko pra- 
voslavno stanovništvo i tursko muslimansko iseli iz jedne, odnosno druge 
zemlje. Tako se dogodilo da su u Grčku došli Grci koji su govorili turskim 
jezikom i nisu bili dobro primljeni, a muslimansko stanovništvo koje je go- 
vorilo grčki moralo je otići s Krete i iz drugih krajeva (njih približno 
380.000). Grčka se suočila s ogromnom masom od 1,4 milijuna izbjeglica 
(Rusija i Bugarska) i doseljenika iz Male Azije s kojima nije znala što učini- 
ti. Većina ih je preseljena u Makedoniju i Trakiju ali ih je približno 400.000 
ostalo u okolici Atene i Pireja. Osjećaj poraza stoga nimalo ne začuđuje, 
Odnos starosjedilačkog stanovništva prema došljacima bio je prezriv i grub. 
Podrugljivo su ih zvali iaurtovaptismeni — kršteni u jogurtu zbog uporabe 
jogurta u njihovoj mnogo bogatijoj prehrani. Mnogi su govorili samo turski 
ili pontski, dijalekt grčkog jezika, nerazumljiv starosjediteljima. Iako je ovo 

bio bolan i necivilizacijski proces, ipak je to bilo jedino rješenje za posvađa- 
ne Grke i Turke koji više nisu mogli organizirati suživot. Tako je Grčka pos- 
tala jedna od etnički najhomogenijih zemalja na Balkanu. 

Nakon neuspjeloga državnog udara generala Ioannisa Metaxasa (1871. 
do 1941.), provedeni su u prosincu 1923. parlamentarni izbori koji su, zbog 
bojkota narodnjaka, pripali liberalima i republikancima. Na vlasti se ponov- 
no učvrstio Eleftherios Venizelos, koji je imao potporu vojske te je njego- 
vom zaslugom Parlament proglasio Grčku republikom, što je u travnju 1924. 
potvrđeno referendumom. 


Razdoblje između 1924. i 1935. obilježeno je 
općom političkom nestabilnošću te pokušajima voj- 
nih prevrata. Tako je, primjerice, od 1925. do 1926., 
nakon prevrata koji je izvršio general Teodoros 
Pangalos, suspendiran republikanski ustav i progla- 
šena diktatura, što je predsjednika admirala Pavlosa 
Kunduriotisa natjeralo da podnese ostavku. Ustav je 
stavljen u uporabu tek nakon sloma diktature u ko- 
lovozu 1926. godine. 

Nakon izbora 1928. na vlast se ponovno vraća 
uporni Venizelos, koji uspijeva stabilizirati političke 
prilike u zemlji. Održao se sve do 1933. kad zbog go- 
spodarske krize gubi povjerenje bira- 
ča te na vlast dolaze narodnjaci i libe- 
rali Panagiasa Tsaldarisa (Caldaris) 
(1868. do 1936.). Tada počinje razdo- 
blje političkog nasilja, pučeva i poli- 
tičkih atentata. Kako je vojska u Grč- 
koj imala važnu političku ulogu, poli- 
tičari su se trudili pronaći pristaše E 
među časnicima. Panagis Tsaldaris (u sredini) 

Narodna je stranka prihvatila 
republikanski Ustav. Pokušaj Veni- 
zelosa da, uz pomoć vojske, posljed- 
nji put uzurpira vlast 1935. nije uspio 
i on odlazi u progonstvo u Francus- 
ku. Sljedeće godine umire u Parizu. 

Kao posljedica ovih unutarnjih 
političkih nemira jačaju rojalisti koji i 
organiziraju plebiscit za restauraciju Foannis Metaxas i Georg II. 


Ei 

monarhije. Tako je 1935. srušena Druga Helenska Republika i uspostavljena 
monarhija s kraljem Georgom II. na čelu, koji svoju vlast učvršćuje 1936. 
dolaskom Ioannisa Metaxasa (1936. do 1941.) za premijera. Uz potporu kra- 
lja, uspostavlja 4. kolovoza iste godine diktaturu pod izgovorom sprečavanja 
komunističkog puča. Njegov način vladavine je imao velikih sličnosti s faši- 
stičkom vladavinom Mussolinija u Italiji ili Salazara u Portugalu: komunisti 
i socijalisti su proganjani; zabranjen je rad svim političkim strankama, a po- 
čeo se provoditi i nadzor nad tiskovinama. 


Metaxasov režim je bio pater- 
nalistička diktatura koja je sadržajno 
odgovarala pomodnom korporativiz- 
mu s drugima fašističkim ukrasima. 
Iako se Metaxas nazivao vođom (ar- 
chigos), nije imao Mussolinijevu 
karizmu a još manje organizaciju 
stranke poput fašističke. Razvio je 
tzv. ideologiju treće helenske civili- 
zacije koja je zapravo bila potpuno 
Ioannis Metaxas: prihvaćanje fašističke ogoljeli i nemaštoviti populizam. 
ikonografije i pozdrava Na međunarodnoj pozornici 

Grčka je s Jugoslavijom, Rumunj- 
skom i Turskom 1934. osnovala Balkanski pakt. Mataxsas je zastupao politiku 
neutralnosti a tek kad su 1939, Talijani ušli u Albaniju, Velika Britanija i 
Francuska su ponudile Grčkoj Pakt jamstva koji je Metaxas prihvatio. Pred rat 
je grčka vojska ipak uspjela postići visoki stupanj spremnosti, što će se poka- 
zati tijekom agresije Italije na ovu zemlju 1940. i početkom 1941. godine. 


2.2.7. Makedonsko pitanje 


Makedonsko pitanje je prvi je put postavljeno na dnevni red Mirovne 
konferencije u Parizu 10. srpnja 1919., a ono je povezano s problemom stabi- 
lizacije odnosa i uređivanja granica na Balkanu, Iako su Italija i Velika Brita- 
nija pokušale izdvojiti ovaj sporni prostor i postaviti izvanrednog komesara 
savezničke promatračke misije, negativan stav Francuske, koja se osjećala ob- 
veznom prema Srbiji, srušio je sve političke kalkulacije koje bi dale nade Ma- 
kedoncima da će u dogledno vrijeme imati svoju nacionalnu državu, Razgo- 
vori o Makedoniji nisu uključivali ni sudjelovanje niti prijedloge Makedona- 
ca. Pitanje Makedonije je riješeno sankcioniranjem Bukureštanskog ugovora 

iz 1913. godine, što je značilo da je južni dio do Soluna pripao Grčkoj, istočni 
dio Bugarskoj, a sjeverni i sređišnji dio Vardarske Makedonije Srbiji. 

Vardarski dio Makedonije je bio nakon rata depopuliran, uništen i za- 
pušten. Novi gospodarski odnosi, prije svega agrarna reforma i podjela zem- 
lje, uspostavljeni su prvih godina poraća, istodobno s procesom kolonizacije 
na bivšoj čitlučkoj i državnoj zemlji. Uredbom za naseljavanje južnih novih 
krajeva, od 24. rujna 1920., Makedonci su kao starosjeditelji, bili isključeni 
od mogućnosti dobivanja zemlje izvan okruga u kojemu su živjeli, Tako se 
dogodilo da su najbolju i najplodniju zemlju opet dobili neki drugi, a ne oni 
koji su tamo živjeli. Ova je Uredba poslužila kao instrument denacionaliza- 
cije i asimilacije makedonskog naroda, 

U tom pogledu Makedonci nisu imali pravo ni istupati sa svojom nacio- 
nalnom strankom koja bi štitila njihove nacionalne interese, kao što su to 
mogli, primjerice, Slovenci i Hrvati, iz jednostavnog razloga što se u ono vri- 
jeme makedonska nacija nije priznavala. U politički prostor Makedonije, od- 
nosno Južne Srbije ili Maćedonije, ušle su srpske građanske stranke: Radikal- 
na i Demokratska. Već od 1919. u istočnu Makedoniju ulaze naoružane sku- 
pine makedonsko-bugarskih komita autonomističke VMRO (Todor Aleksan- 
drov i Aleksandar Protogerov) pobornici borbe za autonomiju Makedonije. 

Na prvima općinskim izborima pokazalo se da je, uza sve represivnije 
mjere beogradskog režima, najveći uspjeh ostvarila Komunistička partija 
Jugoslavije, a potom Demokratska stranka. U nekim su se mjestima izbori, 
zbog velike prednosti komunista, ponovili, a sam grad Skopje je bio u vlasti 
komunista. Odgovor na pitanje o popularnosti komunista u Makedoniji treba 
tražiti u teškome i besperspektivnome gospodarskom stanju većine stanovni- 
štva. Rezultati izbora za Ustavotvornu skupštinu potvrdili su, i uza sve pro- 
tokolarne neispravnosti i falsifikate, vodeći položaj Komunističke partije ko- 
ja je od 105.000 glasova osvojila čak 40.201 glas. Demokrati su osvojili 
30.379, radikali 10.702, Džemijat 18.528 te republikanci i muslimanski de- 
mokrati 6000 glasova zajedno. U Makedoniji su komunisti osvojili čak 15 
zastupničkih mjesta. Obznana i Zakon o zaštiti države, koji su izbacili ko- 
muniste iz javnoga političkog života, poništili su, doduše, izborne uspjehe 
ove stranke, ali ne i njihov utjecaj. 

Teror komita 20-ih se godina u Makedoniji pojačao. Njih se nisu plaši- 
li samo predstavnici vlasti i viđeniji Srbi nego i običan puk, makedonski se- 
ljaci koji su ih većim dijelom bili prisiljeni hraniti i skrivati. S druge strane, 
državna je vlast organizirala vojno-četničke odrede — Udruženje protiv bu- 
garskih bandita sa sjedištem u Štipu. Vodio ih je četnički vojvoda Kosta Pe- 
ćanac, koji je na akcije komita odgovarao odmazdom i pacifikacijom neduž- 

nih makedonskih sela. Najbolji su primjer kaotičnog 
nasilja i bezvlašća događaji s početka 1923. kad su 
| komiti ubili 23 obitelji kolonista u naselju Kadrifa- 
| kovo te dvojicu vojnika u selu Gavran u ožujku iste 
godine. Za odmazdu su srpski četnici ubili sve odra- 
sle muškarce u istome selu, Vojne akcije komita ge- 
nerala Aleksandra Protogerova (ubijen 1928.), pu- 
kovnika Todora Aleksandrova (ubijen 1924.) i Ivana 
Vanče Mihailova time nisu prestale. Nakon ubojstva 
Todor Aleksandrov jugoslavenskoga generala Mihajla Kovačevića u Št- 
pu, u listopadu 1927., započela je pacifikacija Ma- 
kedonije u kojoj je sudjelovalo više od 35.000 vojnika, žandarma i četnika. 

Usto se 1925. pojavila i ilegalna organizacija koju je osnovala Balkan- 
ska komunistička federacija: VMRO-ujedinjena (obedinata) još 1920. u So- 
fiji. Ona se veoma brzo raširila u Makedoniji, iako je bila pod udarom drža- 
ve, jer je nisu razlikovali od VMRO-a Vanče Mihailova. Ona je 1927. poku- 
šala stupiti u kontakt i ostvariti suradnju s Hrvatskom seljačkom strankom, 
ali nije uspjela. 

Nakon uvođenja kraljeve diktature 1929. uslijedila je otvorena borba 
režima protiv komunista i komita u kojoj su veoma brzo likvidirane sve or- 
ganizacije VMRO-ujedinjena i KPJ. Istodobno, Beograd je pokušavao u tom 
području učvrstiti četničku organizaciju i organizaciju Narodna odbrana 
pod vodstvom Ilije Trifunovića Birčanina, generala Grgura V. Ristića i 
skopskog mitropolite Josifa. Kako ni to nije uspjelo, organizirana je 1931. 
Jugoslavenska omladina Vardarske banovine. 

Kao odgovor na djelovanje režimskih udruga, Makedonci su u ljeto 
1936., nakon liberalizacije političkoga i društvenog života u Jugoslaviji, or- 
ganizirali Makedonski narodni pokret (MANAPO) koji je u svojoj Političkoj 
deklaraciji tražio federalistički preustroj Jugoslavije te temeljna nacionalna i 
građanska prava za Makedonce kako su to već od 1932. Zagrebačkim punk- 
tacijama zatražili njezini organizatori. Nakon velike provale komunističkih 
organizacija u Makedoniji 1937. MANAPO je ostao bez potpore i njegova 
se djelatnost značajno suzuje sve do Drugoga svjetskog rata. 

3. 


DRUGI SVJETSKI RAT 


1939. do 1945. 


3.1. Srednjoeuropski ratni kontekst 


Srednja i Jugoistočna Europa od 1939. imaju iznimno mjesto u njemač- 
kome nacističkome planu Veliki gospodarski prostor (Grossramwirtschafi). 
Plan je nastao u kolovozu 1939. i u njega su ušle Mađarska, Rumunjska, Ju- 
goslavija i Bugarska, s time da se proširenje na Grčku i Tursku dopušta na- 
kon pobjede oružja. U kasnijoj razradi plan je uključio i Češku, Poljsku i 
i Slovačku, 


Ulazak Mađarske, Rumunjske i Slovačke u krug zemalja potpisnica 
Trojnog pakta njemački su nacistički vođe shvatili kao ponovno uspostav- 
ljanje mosta na Podunavlju, potpuno pogrešno vjerujući da te zemlje počiva- 
ju na zdravim povijesnim, etničkim i gospodarskim osnovama, što im je bilo 
posebno važno s obzirom na zamisli o europskome novom poretku. Usto, 


| 
i 

pristupanjem Bugarske Trojnom paktu, kapitulacijom Jugoslavije i Grčke, 
Njemačka je dobila prostor između Jadrana i Egejskog mora koji je ulazio u 
planove o velikome gospodarskom prostoru. 

Jedan od limitirajućih činitelja ovoga plana, koji je započeo mimom pe- 
netracijom u Srednju Europu i njezin jugoistok, u drugoj polovici 30-ih godina 
je bilo nezadovoljstvo Rima, koji je cijelu regiju Podunavlja smatrao svojom 
interesnom sferom. Nakon ulaska njemačke vojske u Rumunjsku, Mussoliniju 
je bilo jasno da će, ako bude odugovlačio s ulaskom u rat, italija ostati postrani 
u diobi prirodnih bogatstava osvojenih područja. A da bi upravo to postigli, Hi- 
tler i njegov Vrhovni stožer su se odlučili za strategiju Blirzkriega (munjevitog 
rata). Njemačka je snaga od 1939. do 1943. godine u oružju, taktici i sprem- 
nosti vojske bila nadmoćna snazi Saveznika, koji su bili slabiji negoli 1914. 
godine. Tek je s ulaskom SAD-a i SSSR-a u rat bilo moguće zamisliti vojni po- 
raz Njemačke. Pobjede u prve dvije godine rata u velikoj su mjeri rezultat nes- 
premnosti i teških pogrešaka vojnih protivnika nacističke Njemačke. 

Rasistički svjetonazor njemačkih nacističkih vođa imao je središnju 
ulogu tijekom Drugoga svjetskog rata, posebice pri vojnom pohodu na Istok. 
Kako je rat dulje trajao, ideologijski su ciljevi počeli bivati sve važniji. Pot- 
vrda tome je i činjenica da su se nacisti držali plana konačnoga rješenja ži- 
dovskog pitanja i onda kad je njihov poraz bio posve izvjestan. Na Zapadu i 
u Skandinaviji njemačka je agresivna osvajačka politika imala težište na is- 
korištavanju prirodnih bogatstava, dok se rat na Istoku temeljio na politici 
fizičkog uništenja manje vrijednih naroda i rasa te stvaranja životnog pros- 
tora za tisućugodišnje njemačko carstvo. 


3.1.1. Ratni napori i katastrofa Njemačke 


j Naredbu za napad na Poljsku 
-| Hitler je, kako je navedeno, izdao 25. 


g de kolovoza 1939., ali je zbog Mussoli- 


nijeve nespremnosti sve otkazano za 
1. rujna. Velika Britanija i Francuska 
su na vijest o napadu započele mobi- 
lizaciju. Tek su 3. rujna poslale ulti- 
matum Njemačkoj koji nije prihva- 
ćen. Do kraja rujna Poljska je bila 
okupirana, a Velika Britanija i Fran- 
cuska i dalje nisu bile spremne za rat. 


Njemački i sovjetski časnici na crt razdva- 
janja nakon okupacije Poljske 1939. 

Nakon okupacije Poljske i njezine diobe sa Sovjetskim Savezom, u kojoj 
je Njemačka dobila čista poljska područja, a Sovjetski Savez Ukrajinu i Bjeloru- 
siju, Hitlerov je stožer započeo s vojno-logističkom pripremom rata na Zapadu. 

Da bi dobio na vremenu, Hitler je već u listopadu 1939, Velikoj Brita- 
niji i Francuskoj predložio zaključivanje mira, iako do vojnog sučeljavanja 
među njima nije ni došlo. U prvi se trenutak činilo da je Hitler iskreno za- 
tražio prekid ratnog stanja, kako bi sporazum opravdao njegovu strategiju o 
nizu malih pobjeda. Međutim, "probuđeni“ su Saveznici već zahtijevali ob- 
navljanje Austrije i Čehoslovačke. Hitlerova želja da se još jednom prije 
potpisivanja mira postigne pobjeda u Skandinaviji bogatom željeznom ru- 
dom, samo je pomogla okončanju tzv. lažnog ili smiješnog rata. Već 9. 
travnja 1940, Njemačka je napala Norvešku i Dansku te ih vrlo brzo i okupi- 
rala. U Njemačkoj početkom rata nije vladala euforija poput one iz 1914., ali 
se raspoloženje bitno popravilo nakon brzih pobjeda u Norveškoj, Danskoj i 
Francuskoj tijekom prve polovice 1940, 

Nijemci su 10. svibnja napali Nizozemsku 
i Belgiju, a u nastavku operacija i Francusku. 
Bilo je to ponavljanje Schilffenova plana zahva- 
ta srpom iz Prvoga svjetskog rata. Britanski je 
ekspedicijski korpus, istina, dijelom spašen, ali 
je cjelokupna vojna oprema ostavljanja na pla- 
žama Dunckerka. Mjesec dana kasnije, 17. lip- 
nja, Francuska je morala zatražiti primirje. 

Njemačka je ostvarila veliku pobjedu na 
Zapadu. Kontrolirala je praktički cijelu sjevernu 
i zapadnu obalu Europe, osim Gibraltara. Izba- 
čen je jedan od dvaju glavnih protivnika: Velika 
Britanija je ostala sama. Već 19. srpnja Hitler je 
ponovno u svom govoru najavio da je spreman Hitler u Parizu 1940. 
zaključiti mir, još se zanoseći zajed- 
ničkim ratom protiv boljševičke Ru- 
sije. Britanska je vlada, koju od 9. 
svibnja 1940. vodi Winston Chur- 
chill, odlučno bila za nastavak rata 
do potpunoga njemačkog poraza. 

Pokušaj da se Velika Britanija 
baci na koljena taktikom danonoć- 
nih bombardiranja industrijskih, voj- 2a 
nih i civilnih ciljeva nije uspio. Bio Bombardiranje Londona 1940. 

je to prvi veći uspjeh Velike Britanije od početka rata. Nijemci su morali 
prekinuti Bitku za Britaniju ujesen 1940, zbog velikih gubitaka u zrakoplo- 
vima i pilotima koji će im u punom sastavu zatrebati tijekom vojne kampa- 
nje na Istoku. 

Da bi se pripremila za rat na Istoku i oslabila poziciju Velike Britanije 
na Zapadu, Njemačka je započela snažnu diplomatsku aktivnost. Već je 28. 
rujna 1940. sklopljen Pakt između Sila osovine i Japana (Trojni pakt), koji 
je trebao utjecati na SAD i njegovu naklonost prema Velikoj Britaniji. Isto- 
dobno su Nijemci uspjeli umanjiti značaj zapadnih saveznika u Jugoistočnoj 
Europi. Rumunjska je odbacila britansko-francuska jamstva u srpnju 1940., 
a već je u rujnu uspostavijena pronjemačka diktatura, koja je dopustila Ni- 
jemcima zaštitu odnosno korištenje naftnih polja. Mađarska se pridružila 
Trojnim paktu u studenome 1940. godine. 

Kad je sve bilo spremno za otvaranje Istočne bojišnice u proljeće 1941., 
Hitler je morao spašavati Mussolinija u Grčkoj. Budući da su se stvari zakom- 
plicirale i državnim udarom u Kraljevini Jugoslaviji, kojim je zbačena vlada 
koja je potpisala Trojni pakt u ožujku 1941., Njemačka je bila prisiljena istodob- 
no napasti Jugoslaviju i Grčku. Iako je munjevitim ratom uspjela veoma brzo 
svladati i jednu i drugu državu, to joj je oduzelo dragocjeno vrijeme i stvorilo 
posve nove obveze, što će se osjetiti tijekom prvoga naleta na Sovjetski Savez. 

Hitler je bio uvjeren u pobjedu nad Rusijom od samog početka provo- 
đenja plana Barbarossa, 22. lipnja 1941. Nizale su se pobjede za pobjedama. 
Nakon mjesec dana Hitler je čak razmišljao o mjerama demobilizacije. No u 
prosincu 1941. SSSR je prvi put odgovorio protuofenzivom, a vrlo niske 
temperature učinile su njemačku tehniku besko- 
risnom. Zaustavljen je Blitzkrieg, a Hitler, nakon 
fi odluke o napadu na SSSR, čini i drugu grešku — 
į objavljuje rat SAD-u. Japan je svojim otvara- 
njem Pacifičke bojišnice trebao odvratiti SAD od 
Europe. Aktivni ostanak SSSR-a u ratu, odnosno 
stabilizacija Istočne bojišnice, ustvari je onemo- 
gućila njemačku vojsku. Ulaskom SAD-a i 
SSSR-a u rat poraz Njemačke je postao realna 
mogućnost, iako će do 1943. inicijativa biti na 
strani Sila osovine. Ova je mogućnost postala još 
realnijom nakon prijelomnih događaja 1943. 
ba SES ; Još od 1942. britansko-američki bombar- 
Hitler u obilasku ruševina deri u noćnim akcijama uništavaju nasumice, ug- 
nakon bombardiranja lavnom urbane njemačke civilne ciljeve, a kasni- 
njemačkih gradova 1942. je, u dnevnim akcijama, sustavnim žepih-bom- 

bardiranjima, uništavaju vojne i gospodarske ciljeve. Razoreni su Koeln, 
Dresden, Hamburg... Nijemci su tek tada počeli osjećati svu težinu i iragiku 
rata i ratnih razaranja. Od 1943. više nisu mogli ostvariti dominaciju u zra- 
ku. Bombardiranja nisu ni u Njemačkoj niti u Velikoj Britaniji smanjila mo- 
ral i zastrašila stanovništvo; upravo obrnuto, u obje je zemlje ostvaren veći 
stupanj nacionalnog jedinstva. 


Francuska 
Kraljevina 
Mađarska 


P Nezavisn Kraljevina 
| Í Rumunjska 
Država x 


Kraljevina 
Bugarska 


ši neutralne zemlje | 
mie 1 941 Ka 4 94 Mi okupirane zemlje 
ođ svibnja » do prosinca * M zemlje Trojnoga pakta 


j 


U proljeće iste godine njemački će milijunski ratni stroj na Istoku do- 
živjeti katastrofalni poraz pod Staljingradom, a nakon zatvaranja Donske bo- 
jišnice uslijedilo je povlačenje njemačkih snaga. Sada su njemačke postrojbe 
počele trpjeti sve češće poraze. 

Gospodarstvo Njemačke je u razdoblju do 1944. bilo do krajnjih gra- 
nica napregnuto. Proizvodnja naoružanja se utrostručila. Još su, ipak, posto- 
jale i velike ljudske rezerve. Kad su kvalificirani radnici počeli odlaziti na 

bojišta, zamjenjivale su ih najprije žene, a potom radna snaga iz satelitskih i 
okupiranih zemalja ili ratni zarobljenici. 

Gospodarstvo Njemačke se više nikako nije 
moglo kontrolirati. Ono je bilo čak i podvojeno, jer 
je cijelo vrijeme rata SS (Sehurz-Staffeln — zaštitni 
odred) posve samostalno održavao i jačao vlastitu 
industrijsku strukturu. Da bi nadomjestili kronični 
nedostatak radne snage, posebice u proizvodnji oruž- 
Æ ja i hrane, nacisti su iz okupiranih europskih zemalja, 
uz logoraše, za rad na selo dopremali strane radnike i 
radnice. Potkraj 1944. na prisilni rad u Njemačku je 
deportirano više od 7,5 milijuna ljudi. Iako su oni 

ž znatno podigli produktivnost njemačke industrije o- 
Logoraši ružja, Njemačka više nije bila u stanju pratiti sve ve- 
će potrebe vojske, koja se povlačila sa svih bojišta. 

Jedno od najuočljivijih obilježja posljednjih godina rata bila je moral- 
na čvrstina njemačkog otpora. U velikoj je mjeri to bio rezultat Geobelsove 
propagande koja je prikazivala sumornu sliku Njemačke u porazu. Istodobno 
se 1944. dogodio i ozbiljan pokušaj da se atentatom na Hitlera i vojnim uda- 
rom sruši režim i pokuša pregovarati s protivnikom. Atentat nije uspio, a ti- 
suće je ljudi, koji su na bilo koji način bili povezani s ovim događajem ili se 
sumnjalo u njihovu povezanost, bilo strijeljano. 

Otvaranje Zapadne bojišnice u Francuskoj (iskrcavanje Saveznika u 
Normandiji) u lipnju i oslobođenjem Pariza u kolovozu 1944. (od strane an- 
glo-američkih snaga) početak je kraja nacističke Njemačke. U listopadu 
"1944. u njoj je praktički ukinut građanski status muškaraca od 16 do 60 go- 
dine. Svi su postali članovi Narodne milicije (Volksturma) koji su bili pod- 
ređeni Njemačkoj vojsci (Wehrmachtu). 

Sovjetska Crvena armija već u srpnju 1944. 
ulazi u Poljsku, a potom i u Rumunjsku i Bugarsku. 
U studenome 1944, oslobođen je Beograd, a potkraj 
1944, i početkom 1945. sovjetski vojnici ulaze u 
Beč, Varšavu, Krakov i Budimpeštu. Anglo-američ- 
ke postrojbe u ožujku 1945. prelaze Rajnu, a tijekom 
travnja SSSR prikuplja teško topništvo pred Berli- 
nom. Nakon strahovitog razaranja Berlina, Hitler se 
30. travnja ubija, a zamjenjuje ga admiral Karl De- 
niz. Njemačka je kapitulirala 7. svibnja 1945. čime je 
okončan rat u Europi. 


Njemačka je vladavina na okupiranim teritorijima 
bila zastrašujuća. Rasna politika prijetila je ne samo na- 
cionalnom nego i biološkom opstanku slavenskih naro- 
dna, Roma i Židova. Rasnu je politiku odlučno i veoma 
predano i precizno provodio SS, čiji je vođa Heinrich 
Himmler već u listopadu 1939, dobio zadaću premješta- 
nja stanovništva, kako bi se stvorili uvjeti za rasno čistu \ 


njemačku državu. Tajna policija Gestapo (Geheime 
Stais-Polizei) i Waffen SS (zaštitni odredi koji su bili Bk: a 
zaduženi za organizaciju i čuvanje koncentracijskih lo- Heinrich Himmler 
gora) po cijeloj su Europi progonili pripadnike "niže ra- 

se" i transportirali ih u koncentracijske logore u Austriji, Njemačkoj, Češkoj, 
Poljskoj itd. Desetine milijuna ljudi nestalo je u tim tvornicama smrti. 

Najsuroviji vid rasističke politike bio je provođenje tzv. konačnog 
rješenja židovskog pitanja — procesa likvidacije židovskog naroda u Europi u 
kojemu ih je pobijeno približno šest milijuna. Politika genocida je oblikovala 
posve novu demografsku i narodnosnu situaciju nakon rata. Njemačka vojska 
pretrpjela je veće gubitke negoli u Prvome svjetskom ratu — približno 3,5 mili- 
juna, ali i približno 600 tisuća civila tijekom savezničkih bombardiranja i ak- 
cija okupacije Njemačke 1945. 

Novi poredak, o kojemu se toliko govo- 
rilo, s ekonomskog je stajališta bio posve bes- 
mislen. Nije postojalo planiranje na europskoj 
razini, niti pokušaj da se na okupiranim terito- 
rijima vlada kao nad uspostavljenom ekonom- 
skom cjelinom. Nedostaci njemačke vladavine 
osjetili su se svugdje u Europi. Njemačka ni- ; 
kad nije imala onoliko koristi od osvajanja ko- 
liko je mogla imati. Ekonomska je eksploataci- 
ja na okupiranim područjima izazivala otpor, 
posebno ondje gdje su ljude odvodili na prisil- 
ni rad, Zločini, eksploatacija, prisilni rad, sve 
je to utjecalo na stvaranje pokreta otpora u Njemačko lokalno stanovništvo 
mnogim zemljama. zeba vojna nisi riki 

Naposljetku, poraz je Njemačkoj donio 
potpuno slomljeno gospodarstvo, savezničku vojnu upravu, podvojenost, glad, 
neimaštinu i, što je možda najgore, poniženje poraženog. Sve ono što je Hitler 
predvidio da bi se moglo dogoditi Njemačkoj i Nijemcima nakon poraza. 

3.1.2. Ratna sudbina austrijskih zemalja 


Austrijanci su se tijekom Drugoga svjetskog rata borili kao pripadnici 
njemačkih oružanih snaga (Wehrmachta, SS-a) na svim bojišnicama. Ratna 
stradanja i sve oštrije mjere protiv Židova u većini su ljudi izazivali averziju 
prema nacionalsocijalizmu. Još je 1938, došlo do tajnog okupljanja određe- 
nog kruga ljudi, koje uvjetno možemo nazvati austrijskim pokretom otpora, 
koji se sastojao od pripadnika politički i socijalno veoma različitih skupina 
stanovništva. No, on nije mogao ozbiljnije ugroziti režim niti ga je doista 
ugrožavao. Usto, nije ostvario vezu s pristašama izvan Austrije. Tek pred 
kraj rata ostvaren je prvi kontakt sa Saveznicima. Stoga nije moglo doći do 
stvaranja nekakve vlade u egzilu koja bi se javno zalagala za obnovu austrij- 
ske države. 

S druge strane, Austrijanci, generali u njemačkoj vojsci, SS postroj- 
bama, vojnoj obavještajnoj službi (Abwer) diplomaciji ili Gestapou, koji su 
rat, primjerice, vodili na Balkanu (Alexandar Lčhr, Zigfried Kasche, Gleise 
von Horstenau i dr.), "proslavilli“ su se okrutnošću. Na djelu su, čini se, bili 
i neki elementi kolektivne vojničke i nacionalne memorije koja je tražila za- 
dovoljštinu za izgubljeni Prvi svjetski rat, Na tlu Austrije je postojao i zlog- 
lasni koncentracijski logor Matthausen, u kojemu su ubijene stotine tisuća 
ljudi. 

Kako se rat bližio kraju, i Austrija je postala poprištem ratnih djelova- 
nja. Već su 1943, i 1944. uslijedila teška saveznička bombardiranja. U pro- 
ljeće 1945. s istoka su prodirale snage Crvene armije, a iz Italije Britanci i 
Amerikanci. Tek tada je postojeći pokret otpora stupio u oružanu borbu pro- 
tiv nacizma, iako je njegov vojnički značaj bio zanemariv. 

U Beč je prva ušla Crvena armija, što je imalo određene političke po- 
sljedice u odnosu prema Britancima i Amerikancima. Austrija se tih dana 
sloma Trećeg Reicha odvojila od Njemačke, u skladu s odlukama Moskov- 
ske deklaracije od 1. studenoga 1943., kojom su saveznički ministri vanjskih 
poslova Eden, Hull i Molotov predvidjeli ponovnu uspostavu austrijske dr- 
žave. Još prije završetka rata Karl Renner je uspostavio vezu sa sovjetskim 
zapovjedništvom, što je omogućilo stvaranje Privremene državne vlade, koja 
je 27. travnja 1945. objavila austrijsku neovisnost. 

3.1.3. Mađarska ratna apokalipsa 


Mađarska je, ustrajna u svojim zahtjevima za revizijom mirovnih ugovora, 
veoma rano stupila u bliske odnose, najprije s Italijom, a potom i s Njemač- 
kom, što i nije bilo teško jer je, bez obzira na nazočnost Italije, Mađarska čvrs- 
to pripadala njemačkome interesnom području. Ipak, u zimu 1939/1940. Ma- 
đari još nisu pristajali uz Hitlera, Polagali su velike nade u Mussolinija. od ko- 
jega su očekivali pomoć u očuvanju svoje neovisnosti, znajući za njegov inte- 
res u Podunavlju. Za to su imali i određenih razloga. U početku rata Mussolini 
ih je čak podupirao u odbijanju njemačkog zahtjeva da uđu u Poljsku. Među- 
tim, sovjetski ultimatum Rumunjskoj od 26. lipnja 1940., kojim su zatražene 
Besarabija i Bukovina, u Mađarskoj je samo rasplamsao već postojeće preten- 
zije na Transilvaniju. 

Hitler nije želio sukob Mađarske i Ru- ; 
munjske u tome osjetljivu prostoru, posebice 
zbog toga što je moglo doći do uništenja pos- 
trojenja na naftnim poljima. Političko i vojno 
vezivanje uz Njemačku je postalo čvršće od 
trenutka kad je Mađarska 20. studenoga 1940. 
potpisala Trojni pakt. Sljedećih su se mjeseci 
u Mađarskoj događaji odvijali velikom brzi- 
nom. Nacistička politika, koja se temeljila na 
raspirivanju starih animoziteta naroda na o- j 
vim prostorima, nije bila po volji staroj gardi 
aristokratskih političara. Politika već odavno 
nije poznavala kategoriju poštenja i časti. k 
Grof PA Teleki je izvršio samoubojstvo zbog, László Bárdossy 
prema njemu, nečasne mađarske politike pre- 
ma ostalim narodima u ovom dijelu Europe. Ovaj je stari političar bio jedan 
od posljednjih političara, aristokrat staroga kova, koji su još držali do časti i 
vlastitih moralnih načela. Telekija je, pak, zamijenio politički mnogo "elas- 
tičniji" László Bárdossy (1941. do 1942.) te je, prema nalogu njegove vlade, 
mađarska vojska 11. travnja prešla jugoslavensku granicu i okupirala Bara- 
nju, Bačku, Međimurje i Prekomurje. Velika Britanija je prekinula dip- 
lomatske odnose s Mađarskom ali joj, znajući za njemačku prisilu da sudje- 
luje u napadu na Jugoslaviju, nikad nije službeno objavila rat. U vrijeme 
priprema za napad na SSSR, sovjetska vlada je iz strateških razloga poduze- 
la nekoliko diplomatskih akcija dobre volje kako bi zadržala Mađarsku neut- 

ralnom: tako je, primjerice, vratila zarobljeni barjak iz 1849. i bila spremna 
priznati mađarske aspiracije prema Erdelju. ! 

U ožujku 1942. je nesposobnog i nacistima pre- 
vrtljivog Bardossyja zamijenio Miklós Kállay (1942, 
do 1944.) Kállay je isprva podržavao savez s Nje- 
mačkom, ali ga je kasnije, kako je rat odmicao, nam- 
jeravao raskinuti te postići sporazum sa Saveznici- 
ma, kako bi osigurao kontinuitet Horthyjeva režima 
do kraja rata. 

U vrijeme rata gospodarstvo je uglavnom bilo pod 
državnim nadzorom, a cjelokupna je proizvodnja lo- 
gistički podupirala potrebe vojske, Mađarsko gospo- 
darstvo je bilo podređeno njemačkim interesima, a 
Miklós Kállay neke su industrije proizvodile više za Njemačku, u 

koju je odlazila i većina prehrambenih proizvoda, ne- 
goli za Mađarsku. Pošto je ušla u rat, Mađarska je zabranila politička okuplja- 
nja, uvedena je cenzura tiska, a slušanje stranih radio-postaja se kažnjavalo, S 
komunistima se obračunavalo prijekim sudom. 


Nakon uspjeha Saveznika u 
Sjevernoj Africi i Crvene armije pod 
Staljingradom, bilo je jasno da Nje- 
mačka gubi rat. Na opći je moral 
značajno utjecala vijest o slomu 
Druge mađarske armije na Istočnoj 
| bojišnici. U borbenoj spremnosti i 
sposobnosti mađarske su snage um- 
nogome zaostajale za Crvenom armi- 
jom, a zbog nekolegijalnog ponaša- 
nja Nijemaca mnogo je Mađara za- 
Mađarsko domobranstvo robljeno. Nakon poraza Druge armi- 

je, Kállayeva je vlada odbila poslati 
nove snage na Istočnu bojišnicu te je tražila način da se poveže sa Zapadom. 
Javilo se sjećanje na Prvi svjetski rat i prodor Saveznika preko Balkana. 


13 Mađarska nije s Njemačkom objavila rat SSSR-u, nego je čekala pogodan izgovor ko- 
ji je našla u bombardiranju nekih mađarskih gradova, navodno od strane sovjetskih zra- 
koplova. Kasnije se razjasnilo da su ta sela bombardirali njemački zrakoplovi maskirani 
u sovjetske, kako bi prisilili Mađare da objave rat Sovjetskom Savezu. Međutim, tek 
1942. je mađarska vlada poslala Drugu mađarsku armiju u SSSR koja je djelovala pod 
njemačkim zapovjedništvom i doživjela teške gubitke. 

Viadajuća gamitura Horthyja, KAllayja i Bethlena je nastojala izvesti 
Mađarsku iz rata i sačuvati postojeće političko ustrojstvo. Mađarska nije htjela 
ponovno biti na strani gubitnika. Svi su se slagali da treba prekinuti suradnju s 
Nijemcima, ali se nisu slagali da treba očuvati postojeće političko ustrojstvo. 

Od siječnja 1943. predstavnici KAllayeve vlade su vodili intenzivne 
tajne pregovore sa Saveznicima. Mađari su se nadali da bi mogli zadržati 
neka osvojena područja i ako se povuku iz rata. Vlada je namjeravala u po- 
godnom trenutku promijeniti stranu. Na to ih je još više potaknulo saveznič- 
ko iskrcavanje na Siciliju i kapitulacija fašističke Italije, 

U rujnu 1943, Britanci su predstavnike K4llayeve vlade upoznali s uvje- 
tima primirja, koje bi stupilo na snagu kad Saveznici stignu na mađarsku gra- 
nicu, a dotad je Mađarska morala pružiti uvjerljive dokaze o prekidu odnosa s 
Berlinom. Kállay je, strahujući od posljedica moguće njemačke okupacije, i- 
pak odlučio pričekati razvoj situacije na bojištu. Nije znao da je njemačka o- 
bavještajna služba doznala za njegove pregovore sa Zapadom. Stoga je Hitler, 
u strahu da započeto savezničko napredovanje prema Mađarskoj ne izazove 
Kállayev prijelaz na savezničku stranu, naredio Operaciju Margareta. Na sus- 
retu Hitlera i Horthyja, 18. ožujka 1944., namjesnik je pristao na okupaciju 
Mađarske. Čim je Mađarska okupirana, počela su uhićenja nacističkih protiv- 
nika, aktivista radničkog pokreta i građanske oporbe. Kállayeva je vlada, na- 
ravno, podnijela ostavku, dok je premijer pobjegao u tursko veleposlanstvo, 
gdje je i uhićen. Sve su političke stranke, osim krajnje desnice, raspuštene. 

U svibnju 1944. mađarski su Židovi zatvoreni u geta i sustavno odvođeni 
u koncentracijske logore koji su bili izvan domašaja Crvene armije. Računa se da 
je samo u Auschwitzu, od početka rata do 1944., završilo približno 50 posto ma- 
đarskih Židova. Horthy je u vrijeme tih događaja ostao namjesnik, a mađarski 
državni aparat, sastavljen od pronacističkih činovnika, i dalje je funkcionirao. 

Mađari su nakon njemačke okupacije osjetili svu težinu rata, posebice 
kad su Saveznici počeli bombardirati Mađarsku, Kad je Crvena armija u ko- 
lovozu 1944, okupirala Rumunjsku, Horthy je izveo veliki zaokret u svojoj 
politici, jer je uvidio da u Mađarsku neće doći anglo-američke snage, nego 
sovjetske. Stoga je 28. rujna mađarsko izaslanstvo, dakako potajno, otišlo u 
Moskvu na pregovore o primirju, koje je potpisano 11. listopada, a Horthy je 
na radiju već 15. listopada 1944. objavio mađarski izlazak iz rata, No, ma- 
Čarski vladajući krugovi nisu bili politički i vojno pripremljeni za njemačku 
reakciju, pa su propali na ovoj povijesnoj kušnji, a cijenu njihove greške pla- 
tio je narod. Njemačka je vojska zauzela strateške točke i vojna postrojenja 
te je, držeći njegova sina kao taoca, prisilila Horthyja da vlast preda stranci 
Strelasti križ, dok je on s obitelji prebačen u Njemačku. 

U jesen 1944. sovjetske su pos- 
trojbe prešle mađarsku granicu a do 
Božića 1944. su ušle u Budimpeštu, 
| koja je mogla biti pošteđena unište- 
nja da su njemački zapovjednici pris- 
tali na predaju. Zemlja se podijelila u 
dva dijela: jedan je oslobodila Crve- 
na armija, a drugi je bio u rukama 
Strelastog križa i u njemu je uvedena 
strahovlada, koja je najviše pogodila 
Budimpeštu. 

Njemačka je okupacija aktivirala i pokret 
otpora u kojemu su značajnu ulogu odigrali ko- 
munisti, s najviše iskustva u tajnom organizira- 
nju. U listopadu 1944. komunisti i socijaldermo- 
krati su se dogovorili o stvaranju zajedničke fronte 
s ciljem oslobođenja zemlje i njezina poslijerat- 
j noga demokratskog razvitka. Formiran je Oslo- 
bodilački komitet mađarskoga narodnog ustanka 
s Endre Bajcsy-Zsilinskyim na čelu a odmah po- 
tom i Izvršni odbor Mađarske fronte čiji su čla- 
į novi bili komunisti, socijaldemokrate i pristaše 
| Stranke sitnih posjednika. Vodili su ga György 

Pálffy i Arpad Szakasit. Bio je to, ipak, tek sim- 
boličan otpor (baš prema mjeri Staljina) koji je 
više pokazivao žilavost oporbe, nego što je bio značajan vojni i politički či- 
nitelj. Mnogi istaknuti vođe pokreta otpora i članovi uhićeni su i pogubljeni 
potkraj 1944. od strane nacista i pripadnika Sfrelastog križa. 


Topništvo Crvene armije u Budimpešti, 
prosinac 1944. 


Endre Bajcsy-Zsilinskyi 


U oslobođenim dijelovima Mađarske počele su se intenzivno organizi- 
rati mješovite demokratske skupine. Tako su u Segedinu, primjerice, Socijal- 
demokratska stranka i Građanska demokratska stranka osnovale Frontu ma- 
đarske neovisnosti, koju su podupirali i komunisti. Privremena narodna skupš- 
tina se sastala 21. prosinca 1944. u Debrecinu i izabrala Privremenu narodnu 
vladu na čelu s Bćlom Dálnokyjem Mikl6som, koju su priznali i Saveznici, 
Prva akcija nove vlade je bila objava rata Njemačkoj 28. prosinca 1944, 

Bježeći pred nadirućom sovjetskom vojskom, Nijemci i pripadnici 
Strelastog križa odnijeli su sa sobom mnogo toga što je bilo važno za zem- 
lju, ostavljajući za sobom pustoš. Zadnje njemačke postrojbe napustile su* 
Mađarsku tek 13. travnja 1945. godine. 

3.1.4. Češka i Slovačka 


Češka je rat doživjela posve drukčije od ostalih zemalja Srednje Euro- 
pe. Beneš je nakon okupacije Čehoslovačke otišao u London gdje je organi- 
zirao vladu u izbjeglištvu. Pregovarao je sa Saveznicima u vezi s političkim 
priznanjem vlade i obnove Čehoslovačke. U ljeto 1941, Saveznici su prizna- 
li izbjegličku vladu i odbacili Mtinchenski sporazum iz 1938., a dogovoreno 
je da se pitanje Nijemaca u Sudetima riješi njihovim preseljenjem u Nje- 
mačku nakon rata. Beneš je planirao stvoriti snažnu obrambenu liniju protiv 
Nijemaca nakon rata, koja bi se temeljila na savezništvu s Poljskom i 
SSSR-om. Tako je u prosincu 1943, potpisan sporazum sa SSSR-om. Bene- 
šova je suradnja sa SSSR-om bila potaknuta mišljenjem da će se sklopljenim 
dogovorom izbjeći mogućnost komunističke revolucije u Čehoslovačkoj. 
Njegova prosovjetska politika doživjela je težak udarac kad se Zakarpatska 
Ukrajina, nakon sovjetskih pritisaka, priključila SSSR-u. Time je napušten 
plan stvaranja predmiinchenske Čehoslovačke, a i sam Beneš je naposljetku 
pristao na prepuštanje spornog područja SSSR-u, 

Kako su njemačkom okupacijom Češke i Moravske te osamostaljiva- 
njem Slovačke te zemlje ponovno odvojene, i pokreti otpora u tim dvjema 
zemljama imali su različita svojstva. U Češko-moravskome protektoratu pred- 
stavnici različitih skupina stvorili su u rujnu 1941. Središnji nacionalni revo- 
lucionarni odbor, koji je djelovao na različite načine: od pasivnog otpora i 
bojkota okupatora do demonstracija i sabotaža. 

Prve partizanske jedinice nastale su u Mo- 
ravskoj. U svibnju 1942. jedna je emigrantska 
skupina, ubačena na češki teritorij, ubila nacis- 
tičkog protektora Reinharda Heydricha, visokog 
dužnosnika SS-a i šefa Glavnog ureda za sigur- 
nost Reicha (Reichssicherheitshauptamt - RSHA). 
Nakon atentata na Heydricha, Nijemci su za od- 
mazdu potpuno uništili Lidice i Ležaky zajedno 
sa stanovništvom. London je sugerirao obustavu 
partizanskih akcija kako bi se zaštitilo civilno 
stanovništvo. Preostale su samo dvije vrste ak- Reinhard Heydrich 
tivnosti: sabotaže u tvornicama i napadi na ko- 
munikacije. Čak su i iz Moskve stizale preporuke da se obavljaju samo prip- 
reme za općenarodni ustanak, koje bi olakšale prodiranje Crvene armije kad 
za to dođe trenutak. Tek u zimu 1944. na 1945. partizanski su se napadi iz 
Moravske opet raširili do Praga, a u proljeće 1945. partizanski je pokret 
obuhvatio cjelokupni teritorij Češke i Slovačke. 


159 


U oslobođenim Košicama je 5. travnja 1945. sastavljena Privremena 
vlada Narodne fronte, a Eduard Beneš je imenovan predsjednikom Republi- 
ke. U Češkoj je 1. svibnja 1945. izbio opći ustanak koji se 5. svibnja proširio 
i na Prag, da bi nekoliko dana potom jedinice Crvene armije oslobodile i 
glavni grad Češke. 


Nakon odvajanja od Češke i 
Moravske, Slovaci su odmah progla- 
sili Slovačku Republiku s predsjed- 
nikom Jozefom Tisom (1939. do 
1944.), vođom slovačke Klerikalne 
stranke koji se nadao uspostavi slo- 
vačke nacionalne kršćanske države. 
Slovačka Republika je kao satelitska 
država Trećeg Reicha pristupila Troj- 
nom paktu. Tiso je bio prisiljen na 
kompromise s radikalnim pronacis- 
tički usmjerenim Andrejom Hlinkom i njegovom paravojnom organizacijom 
(gardom), tako da je njegova vlada 1941, morala donijeti protužidovske zako- 
ne, a 1942. potpisati i sporazum s Nijemcima o deportaciji Židova iz Slovač- 
ke. Tada u Slovačkoj počinje holokaust 70.000 slovačkih Židova. 

Sudjelovanje Slovaka, posebice Hlinkine garde u postrojbama njemače 
ke vojske, bilo je simbolično i bez ikakva utjecaja na zbivanja u tom dijelu 
Europe. Funkcioniranje državnog aparata je ovisilo o Nijemcima. Nakon zna- 
čajnijeg razmaha narodnog ustanka Nijemci su jednostavno okupirali Slovač- 
ku postavivši svoje činovnike. Čak je i pronacistička Hlinkina garda izgubila 
za mense okupacijske vlasti, ionako mali, kredibilitet. 

: Organizirane akcije partizanskog pokreta otpora u 
Slovačkoj počinju nakon lipnja 1941. kad su malim par- 
tizanskim jedinicama počeli pristizati dezerteri iz slo- 
vačke vojske, U Siovačkoj se, ipak, u to vrijeme u prvi 
plan stavljalo nacionalno pitanje, odnosno odnos slo- 
vačkog naroda prema češkome u bivšoj državi. Komu- 
nistička partija (KP) Slovačke je naglašavala samobit- 
nost Slovačke, ali je širila i parole o sovjetskoj Slovač- 
koj, što širi slojevi naroda nisu baš prihvaćali. Tek kad 
Jozef Tiso su komunisti izostavili takve parole i postavili platformu 

za novu Čehoslovačku, u kojoj će slovački narod biti 
potpuno ravnopravan s češkim, počelo je okupljanje širih narodnih slojeva 
oko KP Siovačke. U tom je smislu 25. prosinca 1943. potpisan sporazum iz- 


Pripadnici Hlinkine garde 

među predstavnika KP Slovačke, lijevih socijaldemokrata i drugih građanskih 
stranaka koje su tražile da slovački narod samostalno odlučuje o svojim budu- 
ćim odnosima s češkim narodom. Prema tom sporazumu, osnovano je Slo- 
vačko narodno vijeće u čiji je sastav ušao podjednak broj predstavnika KP 
Slovačke i tzv. Građanskog bloka. 

Prema zamisli slovačkih komunista, koju je prihvatilo Slovačko narod- 
no vijeće, trebalo je u dogovoru s partizanskim jedinicama i jedinicama Slo- 
vačke vojske obaviti pripreme za ustanak u trenutku kad jedinice Crvene 
armije prijeđu Karpate i uđu u Slovačku. To je trebalo omogućiti Crvenoj 
armiji da preko već oslobođene Slovačke brže prodre do Beča. U tom su 
sklopu partizanske čete imale samo pomoćnu ulogu u dizanju općeg ustanka 
čija bi udarna snaga bile postrojbe regularne Slovačke vojske. Prema tom 
planu, iz Ukrajinskog štaba partizanskog pokreta u Kijevu počelo se s ubr- 
zanim prebacivanjem organizatora, pa su se partizanske jedinice, zbog općeg 
raspoloženja naroda, naglo povećale i razvijale svoje oružane akcije, 

U kolovozu 1944. ustanici su nakon jedne takve akcije oslobodili 
mjesto Sklabinu u srednjoj Slovačkoj. Nijemci su kao odgovor na to već 29. 
kolovoza 1944. okupirali cijelu Slovačku. Slovačko narodno vijeće je tada 
pozvalo slovačke jedinice na oružani otpor Nijemcima, Izbio je opći oružani 
ustanak u kojemu je oslobođen velik dio slovačkog teritorija. Na oslobođe- 
nom je području osnovano drugo Slovačko narodno vijeće i ukinuta kvislin- 
ška administracija. 

Nedugo potom, u rujnu 1944., osnovan je i Glavni partizanski stožer u 
koji su delegate slali i ukrajinski partizani. Na Konferenciji slovačkih komu- 
nista i Socijaliemokratske stranke u Banskoj Bistrici jednoglasno je usvojen 
zaključak o ravnopravnosti oba naroda u novoj čehoslovačkoj državi, 


Početkom listopada 1944. Crvena armija je prešla čehoslovačku granicu, 
ali se namjerno zaustavila prije negoli su snage slovačke ustaničke vojske doš- 
le s njom u kontakt, prepuštajući ih na milost nadmoćnijem neprijatelju. Ni- 
jemci su tada uspjeli razoružati veći dio ustaničkih odreda čime su oslabili us- 
tanak. Nijemci su time nenamjerno učinili veliku uslugu Sovjetskom Savezu, 
obavivši prljavi posao koji bi oni najvjerojatnije morali učiniti nakon rata kako 
bi ovladali Istočnom i Srednjom Europom. Preostali partizani su se povukli u 
planine i nastavili borbu do oslobođenja. Tek je s ulaskom Crvene armije u 
Slovačku bilo realno govoriti o njezinu sjedinjenu s češkim zemljama u jedin- 
stvenu državu, onako kako su to zamišljali slovački komunisti, ali i Josif Visa- 
rionovič Džugašvili-Staljin (1879. do 1953.). Nakon oslobođenja Čehoslovačke, 
osim Rutenije (Zakarpatje), koja je pripala SSSR-u, uhićeni su i nakon suđenja 
pogubljeni svi kolaboracionisti. Među njima i bivši predsjednik vlade Tiso. 

3.1.5. Poljska: između Trećeg Reicha i SSSR-a 


Nedugo nakon Miinchenskog sporazuma njemačka i poljska vlada su 
pristupile razgovorima kako bi se ispitalo je li Poljska spremna nastaviti poli- 
tiku iz 1934, i tako pripomoći ostvarenju tih planova. Poljska je sudjelovala 
čak i u razbijanju Čehoslovačke kad je dobila i sporni dio industrijskog podru- 
čja oko Tešina. Poljaci su s dosta sigurnosti mogli pretpostaviti što ih čeka, ali 
su se osjećali dovoljno snažnima da brane svoju samostalnost. Već 21. ožujka 
1939. Hitler je od Poljske zatražio ustupanje Gdanjska i dopuštenje da kroz 
koridor gradi auto-cestu i željeznicu koja će biti pod njemačkim suverenite- 
tom, a povezivala bi Istočnu Prusku s ostatkom zemlje. Poljska je taj prijedlog 
odbila, nadajući se pomoći Francuske i Velike Britanije. Hitler je 28. travnja 
1939. otkazao Ugovor o prijateljstvu s Poljskom i iskoristio njemačke žalbe u 
vezi s Gdanjskom kako bi zaoštrio međunarodnu krizu. 

Miinchenskim sporazumom je SSSR ostavljen postrani, pa pokušaj 
Velike Britanije i Francuske da ga kasnije uključe u savez protiv Njemačke 
nije uspio, jer Poljska nije htjela sovjetskim trupama dopustiti prolaz u slu- 
čaju rata niti sklopiti ugovor o uzajamnoj pomoći sa SSSR-om. Pregovori su 
se otegnuli dok ih nije prekinula vijest o njemačko-sovjetskom Paktu o ne- 
napadanju (23. kolovoza 1939.). Staljin se nadao da će takvim ugovorom 
moći ostati izvan rata, a Hitler je time htio izolirati Poljsku od pomoći Zapa- 
da. S paktom je bio povezan i tajni sporazum u kojemu su obje sile razgrani- 
čile svoje interesne sfere, pri čemu su Baltik i poljski istok pripali Rusiji, a 
ostatak Njemačkoj. Tako je provedena i četvrta podjela Poljske. 
| Njemački napad na Poljsku je 
| započeo 1. rujna 1939. Njemačka je 
vojska u svemu bila superiornija pa 
je poljska vojska brzo svladana a 
zemlja okupirana. Napad na Poljsku 
je konačno naveo Francusku i Veli- 
ku Britaniju da objave rat Njemač- 
koj, dok je SSSR nešto kasnije, pre- 
ma tajnom dogovoru, uputio svoje 
trupe u istočnu Poljsku. U okupira- 
nim dijelovima Poljske, i njemač- 
kom i sovjetskom, odmah je uvede- 
na strahovlada i započelo čišćenje 
terena od pravih i mogućih protivnika. Nacisti su se požurili djelomice likvidi- 
rati a djelomice getoizirati poljske Židove, dok su Rusi u Katinskoj šumi, logo- 


Progon Židova u Poljskoj 


162 


| 


rima i drugim stratištima u Sibiru likvidirali 10-ak tisuća zarobljenih poljskih 
časnika, dočasnika, vojniks'i intelektualaca kako bi spriječili stvaranje pokreta 
otpora. Naredbe o likvidaciji dolazile su iz samog državnog vrha SSSR-a. 

Poljska vlada generala Wladyslawa Eu- i 
geniusza Sikorskog (1881. do 1943.), u izbjeg- 
lištvu najprije u Parizu, a potom u Londonu, 
temeljila je svoju politiku na ocjeni da je SSSR 
podjednako veliki neprijatelj poljskog naroda 
kao i Njemačka. Poljski pokret otpora nije bio 
ni politički niti idejno jedinstven. Političke 
snage koje su ga vodile bile su suprotstavljene 
(od antifašista-komunista do krajnjih protivni- 
ka komunista), a još je značajnija bila činjenica 
da je pokret otpora vodila izbjeglička vlada iz 
inozemstva. Problem je bio u tome što je ova 
vlada organizirala dvije vojske, vojsku u ino- 
zemstvu i podzemnu vojsku u zemlji koja se 
trebala aktivirati tek potkraj rata. 

Vlada je bila uvjerena da će Njemačka najprije potisnuti Crvenu armi- 
ju do Urala, pa je stvarala podzemnu Armiju Krajowu s namjerom da digne 
ustanak u trenuiku kad se anglo-američke snage približe Poljskoj. Nakon 
njemačkog neuspjeha na Istočnoj bojišnici taj je plan izmijenjen, jer je pos- 
talo jasno da će Crvena armija ući u Poljsku prije zapadnih Saveznika, pa su 
jedinice Armije Krajowe trebale povesti lokalne ustanke i uspostaviti držav- 
nu vlast prije njezina dolaska. Zbog toga je SSSR kasnije odbio pomoći us- 
tanak u Varšavi, mirno gledajući pokolj Poljaka. 

Komunistička partija Poljske je osnovana 1942. 
i ona postaje jedna od jezgri oružanoga oslobodilačkog 
pokreta. Ubrzo nakon osnutka, u SSSR-u je ustrojena 
vojska, sastavljena od bivših ratnih zarobljenika Polja- 
ka, koji su izbjegli ruskim stratištima, pod zapovjed- 
ništvom generala Wladyslawa Andersa. Dio njih je o- 
tišao iz SSSR-a u sastav zapadne savezničke vojske, 
dok je dio ostao u SSSR-u i priključio se Crvenoj ar- 
miji, u kojoj se borilo približno 50.000 Poljaka. 3 

Nijemci su s ciljem paraliziranja barem jedne  Wiadyslaw Anders 
struje u pokretu otpora, pokrenuli tzv. katinsku aferu 
i objavili da su u ožujku 1943. na dva mjesta iskopali masovno groblje polj- 
skih časnika i dočasnika, pobijenih nakon sovjetske okupacije istočne Polj- 

ske. To je potaknulo poljsku vladu u izbjeglištvu da prekine diplomatske 
odnose sa SSSR-om i poništi Ugovor o prijateljstvu i savezništvu sklopljen 
1941. Nakon toga dolazi do potpunog rascjepa između Poljske radničke par- 
tije i izbjegličke vlade. Poljska radnička partija je od tada odricala izbjeglič- 
koj vladi svako pravo da govori u ime poljskog naroda. Sredinom prosinca 
1943. u tom smislu izdaje Proglas o demokratskom uređenju poslijerame 
Poljske, koji je potpisalo 14 organizacija. Uz potporu SSSR-a, u Varšavi je 
21. srpnja 1944. održano tajno zasjedanje Poljskoga narodnog vijeća, na ko- 
jemu je ono proglašeno Privremenim saborom i donesena je odluka o osni- 
vanju Poljskog komiteta nacionalnog oslobođena sa sjedištem u Lublinu 
(Lublinska vlada), kao pandana izbjegličkoj poljskoj vladi u Londonu. 
Razdijelile su se i podzemne vojske: za razliku 
od Armije Krajowe, ova se zvala Armija Ludowa. U 
to je vrijeme prosovjetska Armija Ludowa brojala 
nekoliko desetina tisuća boraca vičnih gerilskom ra- 
tovanju. Protiv Nijemaca se borila i Armija Krajowa, 
ali se ona držala utvrđenoga protusovjetskog plana, 
pa je često dolazila u sukob s odredima Crvene armi- 
je koji su iz taktičkih razloga prodirali na poljski teri- 
torij. Pred dolazak sovjetskih trupa u Varšavi je 1. 
kolovoza 1944. podignut ustanak pod vodstvom Ár- 
2 mije Krajowe. Bio je izvrsno organiziran, pod vod- 
Tadeusz B6r-Komorowski stvom generala Tadeusza B6r-Komorowskog. Usta- 
nici su već prvih dana postigli znatne uspjehe i zau- 
zeli velike dijelove grada. Iako je ustanak bio organiziran u sklađu s planom 
izbjegličke vlade, u njemu su se prvi put okupile sve snage pokreta otpora, pa 
tako i Armija Ludowa. Borbe su trajale 65 dana i za to su vrijeme ustanici uni- 
štili 200 njemačkih tenkova. 


No, nejedinstveno vodstvo 
| i pogrešne procjene doveli su do 
toga da se Varšavski ustanak pre- 
tvorio u najveću tragediju Polja- 
ka u Drugome svjetskom ratu, ti- 
jekom kojega je poginulo 250 ti- 
suća Varšavljana, dok je sam 
grad bio potpuno razoren njemač- 
kim bombardiranjem. Nijemci su 
u grad morali dovesti i svoje voj- 
ne rezerve (SS divizija Galicija) 
da bi 2. listopada ugušili ustanak. 


Pacifikacija Varšave 

General Tadeusz Bć6r-Komo- 
rowski je morao potpisafi ka- 
pitulaciju. Apeli Saveznika 
Staljinu da pomogne ustanak 
ili omogući slijetanje savez- 
ničkih aviona u SSSR radi 
opskrbe ostali su uzaludni. 
Staljin je htio takvom takti- 
kom uništiti poljski nekomu- 
nistički pokret, koji bi najvje- make 
rojatnije on sim morao kasni- Varšava 1944. 
je uništiti. 

Sovjetske su jedinice prešle poljsku granicu 20. kolovoza 1944. a već 
22. kolovoza Komitet nacionalnog oslobođena donosi odluku o preuzimanju 
vlasti na oslobođenom području te osniva Poljsku narodnu armiju. Za prvo- 
ga je predsjednika imenovan Boleslaw Bierut, pa je time spriječeno ostvari- 
vanje plana izbjegličke vlade u Londonu. U siječnju 1945. SSSR je priznao 
prosovjetsku Lublinsku vladu koja je prešla u Varšavu, a do ožujka 1945. 
Nijemci su potpuno napustili teritorij Poljske. 

3.2. Balkanske ratne igre: 
posvađani susjedi i zla krv 


Kad su Hitler i Staljin 1939. podijelili Poljsku, i cijeli su Balkan prila- 
godili svojim interesima, izuzev Albanije, koja je još prije postala dijelom 
Kraljevine Italije. Svim vladama država Balkana je bio zajednički pokušaj da 
se, na najrazličitije načine, drže što dalje od rata, pa i pod cijenu gubitka dijela 
samostalnosti. Usto, do kasnog proljeća 1941. sve su vlade država na Balkanu 
prihvatile biti dijelom Hitlerova plana o novom poretku. Prvu su skupinu me- 
đu njima, činile one koje su pristale uz Njemačku i bile odlučne da iz toga iz- 
vuku najveću moguću korist. Poticale su na povratak nacionalnim korijenima 
pod njemačkim vodstvom, Drugu su skupinu činile one koje su se Hitleru i 
Mussoliniju pridružile silom, dok su treću skupinu činile one koje su bile us- 
postavljene u službi Njemačke, radi obnove uprave i gospodarstva. 

Jugoistok Europe je nacističkoj Njemačkoj u gospodarskom smislu 
bio zanimljiv već od dolaska Hitlera na vlast, Njegov protubalkanski stav 
pomogao je stvaranju Jugoistočne Europe koja je, za razliku od Balkana kao 
stalnog žarišta nemira, trebala postati prostor rrajnoga mira i sretne buduć- 
nosti. U tom je smislu prostor Jugoistočne Europe promatrao kao jedinstveni 
prostor na kojemu treba ostvariti gospodarsku i političku prednost. Jugoistoč- 
na Europa je prihvaćena u Njemačkoj kao područje niskoga općega, a pose- 
bice gospodarskog razvitka, pogodno za komplementarno nadopunjavanje 
njemačkoga razvijenog gospodarstva. Ulazak u krug zemalja velikoga gos- 
podarskog prostora Njemačke, zemlje Jugoistočne Europe trebale su shvatiti 
kao mogućnost za opstanak. U tom je smislu Balkan postao periferni dopun- 
ski gospodarski prostor koji će tijekom rata Njemačkoj biti izvor strateških 
sirovina i robovske radne snage. 


Nakon izlaska Italije iz rata 1943. 
i teškog poraza njemačke vojske kod 
1 Staljingrada i Kursk-Orela, Saveznici su 
donijeli najvažnije političke odluke. Što 
su Saveznici bili svjesniji svoje konačne 
pobjede, to su više razmišljali o tome što 
će biti nakon rata, pa su se među njima 
počeli javljati sve otvoreniji sukobi inte- 
resa. Osobito je Churchill izražavao 
stalnu zabrinutost da SSSR ne ostvari 
prevlast u istočnoj Europi i na Balkanu. 


doci, a 


Uništeni njemački tenk kod Kurska 

Amerikanci su početkom 1945. pokazivali sve manje zanimanja za eu- 
ropska zbivanja i svoju su pozornost okrenuli ratu na Paċifiku. Željeli su da 
se i SSSR uključi u rat na istoku, pa su mu zato bili spremni popuštati u Eu- 
ropi. Takva njihova politika popuštanja pokazat će se već na pitanju uspos- 
tave Poljske. Sličan je razvoj bio i u Rumunjskoj, Mađarskoj i Bugarskoj, 
koje su do dolaska Crvene armije imale domaće fašističke režime. Nakon 
savezničkog iskrcavanja u Normandiji i početka kraja rata tijek daljnje posli- 
jeratne politike odvijao se tragom teheranskih odluka. Gotovo je cijeli Bal- 
kan dospio pod utjecaj SSSR-a, osim Grčke, za koju je Staljin u sporazumu s 
Churchillom 1944. priznao da pripada britanskoj interesnoj sferi. 

Tijekom Drugoga svjetskog rata na Balkanu se razvila veoma složena, 
često nerazmrsiva mreža savezništava i neprijateljstava raznih političkih i 
vojnih činitelja, diktirana često trenutačnom vojno-političkom situacijom. U 
onim zemljama u kojima su postojali pokreti otpora okupacijskoj talijanskoj 
i njemačkoj vlasti, poput Jugoslavije, Grčke i Albanije, sukobi su često nosi- 
li elemente građanskoga, međunacionalnog ili čak vjerskog rata. Drugi je 
svjetski rat, stoga, u sve države Jugoistočne Europe usadio duboko među- 
sobno nepovjerenje, mržnju i netoleranciju. 

Nastavljajući se na stare antagonizme, koji svoje opravdanje nalaze 
samo u sastavnicama kolektivne memorije i živo prisutne plemenske svijes- 
ti, novi nesporazumi i sukobi država i naroda europskoga jugoistoka bitno su 
utjecali na ukupne odnose u Europi. Drugi svjetski rat je na lako zapaljivim 
prostorima Balkana do krajnosti raspalio dugo stvaranu mržnju i netoleranci- 
ju između svih naroda. Svi su svima bili krivi za vlastitu nesreću i pogibelj. 
Iako su glavni okupatori na Balkanu bili Nijemci i Talijani, oni nisu stigli 
učiniti toliko zločina koliko su zločina jedni drugima učinili Hrvati i Srbi, 
Srbi i Bugari, Bugari i Grci, Albanci i Makedonci, Srbi i Albanci, Bugari i 
Makedonci, Bošnjaci i Srbi. Ove međusobne netrpeljivosti koje su proizlazi- 
le iz nikad dokraja raščišćenih odnosa u prošlosti bile su osnova na koju su 
se nadograđivali sukobi interesa velikih sila. 

Nakon Drugoga svjetskog rata međudržavni sukobi su najčešće izbija- 
li između Grčke i Turske oko otoka Cipra koji, s promjenljivim intenzite- 
tom, traju i do danas. Teritorijalni sporovi, a još više sporovi u vezi s nepoš- 
tovanjem prava nacionalnih manjina, vodili su se između Jugoslavije i Italije 
(Istra), Jugoslavije i Grčke (Egejska Makedonija), Jugoslavije i Bugarske 
(Pirinska Makedonija), Bugarske i Turske (Trakija), Albanije i Grčke (Epir) 
te Albanije i Jugoslavije (Kosovo). Sukob između Bugarske i Rumunjske ti- 
cao se državno-pravnog statusa Donje Dobrudže. U višenacionalnoj Jugos- 
laviji posebno su uočljivi, iako često prikrivani demagoškim frazama o brat- 

stvu i jedinstvu, međunacionalni sukobi i suprotnosti Hrvata i Srba te Srba i 
Albanaca. Ove su suprotnosti latentno živjele sve do eksplozija nezadovolj- 
stva 70-ih, 80-ih i 90-ih godina 20. stoljeća. 


3.2.1. Albanija: zemlja proturječja i građanskog rata 


Kad su u travnju 1939. zaposjeli Albaniju, Talijani nisu imali mnogo 
neprilika, niti su naišli na neki značajniji otpor, iako je invazija provedena s 
mnogo propusta. Odlaskom kralja Zoga, Talijani su savezničke planove o 
albanskoj neutralnosti u potpunosti uništili. Francuska je u lipnju 1940. kapi- 
tulirala, Jugoslavija nije napala Albaniju, a Talijani su u listopadu 1940, iz 
Albanije napali Grčku. Nakon beogradskoga državnog udara u ožujku 1941., 
Britanci su nagovarali Jugoslaviju da napadne Italiju i Albaniju kako bi sebi 
olakšali posao ispunjenjem obveza prema Grčkoj, no i ta je prigoda propuš- 
tena, Albanija je bez ikakvih političkih prepreka korištena kao baza za tali- 
janski napad na Grču i Jugoslaviju. Kvislinška Včrlacijeva vlada je u potpu- 
nosti postala ovisna o Italiji. 

Tinjajuće nezadovoljstvo u zemlji, koje se donekle ipak osjećalo, po- 
kušalo se utišati vizijom stvaranja Velike Albanije. Albanija je doista dobila 
južni Epir, Kosovo i dio Makedonije. Na Kosovu su albanski nacionalisti 
odmah započeli progon Srba, posebice onih koji su se doselili u međuratnom 
razdoblju. Manji je dio njih ubijen u otimačini i pljački njihovih imanja, dok 
je veći dio izbjegao u Srbiju pod njemačkom okupacijom. 

Generalni sekretar KP Jugoslavije i vođa an- 
tifašističkoga i narodnooslobodilačkog pokreta, Jo- 
sip Broz Tito, poslao je 1941, u Albaniju svoje de- 
| legate-instruktore kako bi okupili albanske komu- 
niste u jedinstvenu organizaciju. Ubrzo je uspostav- 
ljena jedinstvena partija na čelu s Enverom Hox- 
hom (8. studenoga 1941.). 

n Organizacija pokreta otpora u Albaniji je nešto 
Enver Hoxha kasnila i on nastaje tek u rujnu 1942., kad je osnovan 
Narodnooslobodilački pokret (NLC) u koji su ušli 
svi domoljubi, od nacionalista i građanskih i demokratskih profiliranih ljudi 
do komunista. Ovako heterogeni pokret nije dugo sačuvao jedinstvo. Pojavile 
su se nerješive suprotnosti i razilaženja u pogledu taktike, ciljeva i vodstva 
pokreta. Njegov je nacionalistički dio — Nacionalna fronta — Balli Kombëtar 
(BK), koji je vodio bivši premijer Midhat Frashëri (1872. do 1963.), povre- 

meno surađivao s talijanskim okupatorom, a kasnije i s Nijemcima s ciljem 
stvaranja Velike Albanije. Unatoč tome što je to bio prokomunistički pokret, 
Saveznici su ga pomagali. Nacionalna oslobodilačka fronta Albanije je orga- 
nizirala prve partizanske odrede, ostvarujući tako vom sastavnicu ustanka. 


Komunisti u početku nisu ima- 
li mnogo uspjeha u Albaniji, jer ko- 
munističke partije u zemlji do tada 
zapravo i nije bilo. Tek kad su ko- 
munisti počeli isticati nacionalno 0s- 
iobođenje kao svoj cilj, počeli su do- 
bivati veću popularnost. 

Nakon kapitulacije Italije 1943., 
u Albaniji su razoružane talijanske * 
čete. Komunisti su preuzeli kontrolu E : 
nad sjeverom zemlje, a nacionalisti Balisi na položaju 1944. k tavana doboj 
nad jugom. Pod pritiskom Saveznika 
1943. je održan sastanak predstavnika dviju strana, nakon čega je formiran 
Komitet spasa za Albaniju, koji će koordinirati zajedničke akcije. No, suradnja 
se slomila na pitanju Kosova, jer su komunisti bili za vraćanje Kosova Jugos- 
laviji, a nacionalisti protiv. Postignut je kompromis da se kasnije referendu- 
mom odluči o statusu Kosova. Pod pritiskom jugoslavenskoga komunističkog 
vodstva, albanski su komunisti nešto kasnije odustali od dogovora te su napali 
Balli Kombëtar i gurnuli zemlju u jednogodišnji građanski rat. 

U rujnu 1943., nakon odlaska Talijana, Albaniju su okupirali Nijemci i 
osnovali Vladu neutralne Albanije. Stanovništvo su nastojali pridobiti obeća- 
njem o pripojenju Kosova, pa su tako našli suradnike među nacionalistima. 
Nijemci su znali iskoristiti albanski nacionalizam. U travnju 1944, albanski 
nacionalisti i pripadnici Balli Kombëtar Midhata Frashčrija ustrojili su 21. 
brdsku SS diviziju Skederbay (Skederbeg). Ustrojena je na isti način kao i 
13. brdska SS Handžar divizija u Bosni i Hercegovini. Vojnički i dočasnički 
kadar su bili uglavnom albanski muslimani i manji broj katolika s Kosova te 
manji broj Albanaca iz Albanije, dok su časnici bili isključivo Nijemci. Di- 
vizija je brojala približno 10.000 vojnika. Izvodila je operacije čišćenja na 
području Albanije, Crne Gore, Kosova i Vardarske Makedonije. Rasformi- 
rana je tek u svibnju 1945. u Austriji. 

Albanski su se partizani 1944. uspjeli pregrupirati i bolje naoružati 
(naoružavali su ih jugoslavenski partizani) te su potpuno preuzeli kontrolu 
nad sjeverom Albanije gdje su imali logističku potporu Titova pokreta. Tada 
je u svibnju osnovano i Antifašističko vijeće narodnog oslobođenja, prema 
jugoslavenskom uzoru. 

Nakon političke konsolidacije pokreta ubrzo je slomljen otpor nacio- 
nalista na jugu, pa je u listopadu 1944. u Beratu osnovana Privremena vlada 
s Enverom Hoxhom na čelu. Već u studenome 1944. oslobođena je Tirana iz 
koje su se već bili povukli Nijemci. 


3.2.2. Bugarski ratni sindrom: uvijek na strani gubitnika 


Bugarska je Nijemcima i Bri- 
tancima u trenutku početka rata bila 
donekle zagonetka. Strah Bugarske 
od Sila osovine je porastao 28. lis- 
topada 1940. kad je Malija napala 
Grčku. Međutim, sve do 1. ožujka 
1941. službena Sofija i kralj Boris 
NI. uspješno su odolijevali pritisci- 
ma Njemačke za priključenje Bu- 
garske Trojnom paktu. Usto, a i iz 
Boris III. i Adolf Hitler (siječanj 1941.) straha pred Sovjetskim Savezom, 

Boris III. se u siječnju 1941, odlučio 
prikloniti Hitleru, smatrajući ga manjim zlom, posebice nakon njegova obe- 
ćanja da će Bugarskoj vratiti područja koja je nakon Prvoga svjetskog rata 
izgubila. Bugarska je Trojnom paktu pristupila 1. ožujka 1941. 

Dan nakon potpisivanja Trojnog pakta, njemački su vojnici, koji su u 
Bugarsku doputovali u civilnoj odjeći, sada u punoj ratnoj spremi prodefilirali 
Sofijom. Istodobno su iz Rumunjske u Bugarsku ušli dijelovi 12. njemačke 
armije pod zapovjedništvom feldmaršala Wilhelma Lista. Ukupno je u Bugar- 
skoj bilo stacionirano 17 njemačkih divizija. Vijest o pristupanju Bugarske 
Trojnom paktu i o početku marša njemačkih postrojbi kroz Bugarsku utjecali 
su na daljnje slabljenje protuosovinskih snaga u svim zemljama Jugoistočne 
Europe. 


Bugarska je vojska u dogovoru s Nijemcima tijekom travnja 1941. su- 
djelovala u okupaciji Kraljevine Jugoslavije. Opet se našla na istim pozici- 
jama kao i za Prvoga svjetskog rata: u borbi za područja i ujedinjenje svih 
Bugara (car Boris III. stoga je proglašen carem Borisom 1. Ujediniteljem). 
Na okupiranom području odmah je počeo progon Srba, dok su mjere u oku- 
piranim dijelovima grčke Makedonije i Trakije bile još surovije. Računa se 
da je u jesen 1941., nakon grčkog ustanka u tim pokrajinama, ubijeno pribli- 
žno 15.000, a deportirano 100.000 ljudi. 

Početak rata na Istoku zgrozio 
je Bugare. Oni su objavili rat Britan- 
cima i Amerikancima, ali SSSR-u 
nikad nisu objavili rat, moguće dje- 
lomice i zbog nekakve bratske sla- 
venske solidarnosti. Isti odnos pre- 
ma Bugarskoj imao je i SSSR sve do 
rujna 1944. Znajući za to, Nijemci 
nisu vršili pritisak na Bugare da ra- 
tuju na Istočnoj bojišnici. Ipak, vlada 
Bogdana Filova je smatrala borbu 
protiv komunizma okosnicom svoje unutarnje i vanjske politike. 

Napad Njemačke na SSSR je potaknuo organiziranje pokreta otpora u 
Bugarskoj pod vodstvom Komunističke partije, koji se iskazivao uglavnom 
kroz diverzantske akcije i napade na vladine zgrade. Kad je njemačka vojska 
doživjela poraz na Istoku, komunisti su pozvali sve snage u Bugarskoj, neza- 
dovoljne vladom, da im se priključe. Tako je 1943. osnovana Domovinska 
fronta (Otečestvena fronta) čiji je glavni program bio izvući Bugarsku iz 
Trojnog pakta, ukinuti monarhiju i uvesti demokratske slobode. Fronta je os- 
novala i svoju vojsku. 

Poraz na Istočnoj bojišnici kao i teška ekonomska situacija potaknuli su i 
kralja Borisa da pokuša uspostaviti kontakt sa Saveznicima, No to mu nije usp- 
jelo, jer je u kolovozu 1943. umro. Njegov sin, nasljednik. Simeon II. još je bio 
šestogodišnje dijete, pa je umjesto njega vladalo Namjesništvo (kraljev brat, 
princ Kiril Preslavski, političar Bogdan Filov i general Nikola Mihov). No, ono 
nije uspjelo riješiti krizu, a počela su i saveznička bombardiranja Sofije. Još se 
nekoliko puta 1944, pokušalo kontaktirati Saveznike, ali je bilo prekasno jer je 
započela operacija Yash-Kišinjev. U Bugarsku je ušla Crvena armija. 

Namjesništvo je moralo prihvatiti novu vladu s Konstantinom Kostom 
Muravjevim na čelu (1893. do 1965.) koja je vratila Ustav i višestranačje, u- 
kinula protužidovske zakone i proglasila neutralnost. No, za razliku od Bugar- 
ske, SSSR je, ipak, 5. rujna 1944, (zbog Saveznika) objavio rat Bugarskoj. Uz 
njegovu potporu, Domovinska fronta je organizirala masovne vojne operacije 
i 6, rujna Bugarska je objavila rat Njemačkoj. Tako se u jednome trenutku 
Bugarska nalazila u ratu protiv svih. Vlada Konstantina Muravjeva je zbačena 
u noći sa 8. na 9. rujna i uspostavljena je vlada Domovinske fronte s Kimo- 
nom Georgijevim na čelu. Nakon kratkotrajnih vlada Petka Zlateva i Andreja 
Toševa (1935.), vladin kabinet je preuzeo poduzetni političar Georgi Kiosei- 


Vlada Bogdana Filova 


> vanov (1935.-1940.) Primirje je potpisano 28. listopada 1944, godine. 

Jedna je saveznička misija preuzela vlast u zemlji, kao i u Rumunj- 
skoj, sa sovjetskim predstavnikom kao predsjedavajućim koji je uživao 
"potkraljevske ovlasti". Bugarskoj je vojsci naređeno da se pridruži Crvenoj 
armiji u ratu protiv Njemačke. Sudbina bugarskih vojnika bit će ista sudbini 
rumunjskih vojnika i četnika zarobljenih u južnoj Srbiji. Sovjetima će poslu- 
žiti kao topovska meso u borbi s Nijemcima na prostoru Jugoslavije. 


3.2.3. Rumunjska ratna melodrama 


Situacija u Rumunjskoj je 1939, i 1940, nalikovala pravoj melodrami. 
Na početku rata rumunjski je premijer Armand Calinescu (1893. do 1939.) 
proglasio neutralnost, zbog čega su ga pripadnici Željezne garde odmah ubi- 
li. Zbog toga se kralj Karlo II. žestoko osvećivao Željeznoj gardi, krajnje ra- 
dikalnom pokretu, koji je bio pod utjecajem nacističke Njemačke, a koji se 
služio nasiljem i terorom u ostvarivanju svojih političkih ciljeva. Članstvo je 
stranke bilo raznoliko, od mladih idealista i bivših komunista do propalica i 
sadista. Karlo je, stoga, dao pogubiti njihova obožavanog vođu Corneliua 
Codreanua, 

Nakon pada Francuske i početka njemačkog 
napada na Veliku Britaniju, Karlo je morao stupiti u 
pregovore s Hitlerom. U prvima godinama rata Ru- 
munjska je pretrpjela velike teritorijalne gubitke, U 
lipnju 1940. Sovjetski Savez je od Rumunjske zat- 
ražio Bukovinu i Besarabiju. Njemačka nije zaštitila 
Rumunjsku već joj je savjetovala da se, iz političkih 
razloga, pokori zahtjevima Moskve. Rumunjska je 
potom, na nagovor Njemačke, u srpnju 1940. godine 
otkazala i britansko jamstvo. U pregovorima s Ma- 
Mihajlo I. čarima, 16. kolovoza iste godine, nakon prijetnje 

njemačke diplomacije, morala je Mađarskoj ustupiti 
sjevernu Transilvaniju. Vlada je tada doživjela potpuni moralni slom. To je 
uvelike uzdrmalo kraljevu vlast, a podiglo popularnost i značaj Željezne 
garde, koja ga je, uz pomoć Nijemaca, natjerala na abdikaciju. Vlast je for- 
malno preuzeo njegov sin Mihajlo I. (1940. do 1947.) 

Željezna garda je ušla u novu vladu na čijem je čelu bio maršal Ion 
Antonescu (1882. do 1946.). Maršal je proglašen vođom države (Conduca- 
tor Statului) s pravom suspenzije ustava. Tri dana nakon Mađarske, u stude- 
nome 1940., i Rumunjska je potpisala Trojni pakt. Conducator se nadao da 


172 


će Rumunjska biti nagrađena vraćanjem f 
Transilvanije. Prihvatio je desetogodišnji gos- 
podarski ugovor koji je Rumunjsku u pot- 
punosti stavio u službu njemačkih ratnih in- 
teresa. Njemačka je od svoje satelitske ru- 
munjske države već od 1941. počela preuzi- 
mati najvažnije segmente industrije. Kako bi 
ih zaštitio, Antonescu je sva poduzeća rumu- 
njizirao ili militarizirao. Osjećajući se ugro- 
ženim, i Antonescu se u siječnju 1941., uz 


potporu Nijemaca, krvavo obračunao sa Že- Ion Antonescu i Adolf Hitler 
(jesen 1941.) 


ljeznom gardom koja je pokušala preuzeti 
vlast. Sada već stari političari Maniu i Brati- 
anu nisu predstavljali oporbu u pravom 
smislu riječi, ali su barem slobodno, bez 
straha od sankcija, mogli svoje prijedloge iz- 
ložiti maršalu Antonescuu. Tako je bila je 
sačuvana formalna neovisnost. 

I u Rumunjskoj su se provodili pog- es s po 
romi Židova-Aškenaza. Bila je to akcija koja vu pi Filon Antonescu 
je počela sa Željeznom gardom a nastavila se 
pod kvislinškom vladom maršala Antonescua i uz podršku nacista, sve do 
1944, Rumunjska je, za razliku od Bugarske, sudjelovala i u napadu na 
SSSR, pa je zbog ove usluge Nijemcima uspjela vratiti Besarabiju i Bukovi- 
nu. Iako je Rumunjska morala pružiti potporu njemačkim pohodima na Bal- 
kanu, Antonescu se, ipak, nije uključio u podjelu Jugoslavije. 

U prosincu 1941. Rumunjska je odbila ultimatum Velike Britanije da 
se povuče na granice iz 1940. pa joj je ona objavila rat. Nedugo potom Ru- 
munjska je kao njemački satelit formalno objavila rat i Sjedinjenim Američ- 
kim Državama. Ustvari, više je bila neaktivan negoli aktivan saveznik u ratu 
protiv antihitlerovske koalicije. 

Nastavku rata u SSSR-u nakon prvih poraza počeli su se suprotstavljati 
ne samo Maniu nego i kralj Mihajlo uz neke generale. Prijelomni je trenutak 
bio poraz pod Staljingradom, kad je cijela jedna rumunjska armija potpuno 
uništena. Nakon tog poraza dolazi do kontakata rumunjske vlade sa Savezni- 
cima (koji je odobrio Antonescu), ali bez uspjeha, jer su oni odbili razgovarati 
o separatnom miru bez sudjelovanja SSSR-a. Osim toga, razgovori u Kairu i 
uvjeti primirja koje su Saveznici ponudili (potpuna promjena strane, neogra- 
ničeno pravo kretanja sovjetske vojske i ratna odšteta SSSR-u, s time da se 

mogao očekivati povrat Transilvanije) nisu se svidjeli Antonescuu i on ih od- 
bija. Lijevi liberali, zemljoradnici, socijaldemokrate i komunisti u lipnju 1944. 
stvaraju Demokratski nacionalni blok koji je predvodila Komunistička partija. 
Njihov je cilj bio okončanje diktature i prihvaćanje kairskih uvjeta primirja. 
Ubrzo nakon osnutka, Blok je preuzeo vlast od Antonescua, koji je uhićen, 
dok je kralj bio prisiljen vratiti ustav te proglasiti prekid vatre u trenutku kad 
su prve sovjetske trupe već kročile na teritorij Moldavije.“ 
z U ljeto 1944. Crvena armija je već ušla dubo- 
ko u Rumunjsku, a u Bukurešt je ušla 31. kolovoza 
1944. U rujnu je u Moskvi potpisano primirje. Ru- 
munjska je morala platiti reparacije, ukinuti protuži- 
dovske zakone, vratiti SSSR-u Besarabiju i sjevernu 
Bukovinu. Uspostavljena je saveznička kontrola u 
Bukureštu u kojoj je dominirao SSSR. Rumunjski su 
vojnici, u nastavku pohoda Crvene armije, bili prisi- 
ljeni zajedno s njom sudjelovati u oslobađanju Čeho- 
slovačke i Mađarske, U tim su borbama pretrpjeli te- 
ške gubitke. Sovjetski generali su tako postupali sa 
Petru Groza svim vojnicima zemalja koje su bile uključene u 
Trojni pakt ili su surađivale s nacistima. 

Koristeći se prisutnošću sovjetskih vojnika, komunisti su napustili Blok 
i osnovali svoju Narodnodemokratsku frontu. U studenome 1944. vladu je 
preuzeo general Nicolae Rădescu (1944. do 1945.), dok je Petru Groza (1884. 
do 1958.), čelnik Zemljoradničke fronte (bivši član Narodne stranke), postao 
potpredsjednik. Komunisti se s time nisu slagali i odmah su zatražili saziv no- 
ve vlade, naravno, vlade Narodnodemokratske fronte. Tadašnju su vladu op- 
tuživali za fašizam kao što optuživali sve one koji se s njima nisu slagali. 

Borba za vlast dosegla je vrhunac 25. veljače 1945. godine, kad su se 
u Bukureštu dogodile masovne demonstracije praćene oružanim sukobima i 
ljudskim žrtvama. Sovjeti su odmah reagirali i Višinski je, kao zamjenik mi- 
nistra vanjskih poslova SSSR-a, uputio ultimatum svim suprotstavljenim 
stranama. Sovjeti su Petru Grozi dali mandat za sastav nove vlade. Kralj 
Mihajlo je 27. veljače popustio i Groza je sastavio vladu gotovo od samih 
komunista — zadržao je samo Tatarescua, kao potpredsjednika vlade i minis- 
tra vanjskih poslova. 


1 Kralj je dobio i odličje od sovjetskih vlasti, jer je pomogao u svrgavanju Antonescuo- 
va režima. 

3.2.4. Turska neutralnost 


Nakon smrti prvoga predsjednika Turske Kemal-paše, Atatūrka 1938., 
predsjednik republike postaje Ismet Inönü (Inonu) (1938. do 1950.), koji je 
bio prvi predsjednik republikanske vlade (1923. do 1924, i 1925, do 1937.) a 
za predsjednika vlade je postavljen bliski Kemalov suradnik Celal (Dželal) 
Bayar (1883. do 1986.). Ovo je vodstvo trebalo voditi politiku ravnoteže iz- 
među Francuske, Velike Britanije i Njemačke. Iako su kemalistički političari 
bili naklonjeni Nijemcima, vjerovali su da je realnije i korisnije surađivati sa 
Zapadom. 

Turska je jedina od zemalja Jugoistočne Europe imala mogućnost bez 
većeg straha birati između Velike Britanije i Njemačke. Istina je da su pred- 
nost u trgovinskoj razmjeni imali Nijemci, ali su u političkim vezama i od- 
nosima prednost imali Britanci, 

Turska je nakon svih njemačkih i britanskih pritisaka ipak uspjela saču- 
vati svoju neutralnost. Na rubu jugoistočne Europe, Turska je bila osjetljiva 
točka u anglo-sovjetskima odnosima i prije Hitlerova napada na SSSR. Već 
1939. je Turska ugovorom ustupila Francuskoj Aleksandrijski sandžak. S Bri- 
tancima su Turci 23. lipnja 1939. potpisali Deklaraciju o prijateljstvu i surad- 
nji koja se nakon kapitulacije Poljske pretvorila u Ugovor o prijateljstvu i uza- 
jamnoj pomoći između Britanije, Francuske i Turske. Ugovor od 18. listopada 
1939. je značio i najniži stupanj odnosa s Njemačkom. 
Istina, zbog toga su s Njemačkom oslabile trgovinske 
veze, ali pronjemačke snage u Turskoj nisu bile unište- 
ne. Britanci su doslovce kupovali od Turaka sve, i ono 
što im nije bilo potrebno, samo da bi istisnuli Nijemce 
iz vanjskotrgovinske razmjene, Morali su preuzeti cje- 
lokupni izvoz strateškog metala kroma koji je prije od- 
lazio za Njemačku. Uskoro je uslijedio i zajam od 25 
milijuna funta za kupnju oružja i vojne opreme. 

Njemačka nikako nije htjela zaoštriti odnose s 
Turskom u razdoblju do travnja 1941., jer joj je u vri- | 
jeme zapadnih operacija bio potreban stabilan mir na 
Balkanu. Turska je Njemačkoj bila predaleko, i nije 
ju mogla vojnički obuhvatiti, pa stoga i nije bilo za- 
mišljeno njezino osvajanje. Njemačka je težila dip- 
lomatskim putem odvojiti Tursku od zapadnih sila. 

Znajući za to, Turci su proširili svoje političko 
djelovanje ina SSSR. Gomilanje turske vojske na bu- pejal Bayar 


garskoj granici nije nikome odgovaralo tako da su se diplomacije i Velike 
Britanije i Njemačke trudile taj sukob što prije izgladiti. Mussolinijev napad 
na Grčku 28. listopada 1940. osudili su svi u Turskoj, plašeći su prenošenja 
rata u jugoistočni dio Europe, ali se u sukob nisu upleli. 

Hitler je, koristeći povoljan razvoj odnosa, 29, 
listopada 1940. na Dan Republike Turske, uputio po- 
zdravno pismo turskom predsjedniku Ismetu Inönü, 
sa željom za napredak Turske Republike te preko ve- 
leposlanika izrazio želju za razvitak tursko-njema« 
čkih odnosa. Poruka je nosila i jedan drugi smisao. 
Bila je indirektno usmjerena protiv eventualnoga tur- 
skog upletanja u talijansko-grčki sukob. Porukom 
koju je Ribbentrop, preko turskog veleposlanika u 
F : Berlinu, uputio Turskoj najavljena je nova taktika 
Joachim von Ribbentrop Berlina prema Ankari. Turska je mogla istodobno 

imati dobre odnose s Britancima ali i s Berlinom. 
Turski su političari ovu poruku primili s olakšanjem. Bila je to povlastica koju 
nije uživala ni jedan zemlja jugoistoka Europe. 

Kako bi to i potvrđili, Nijemci su nastavili slati oružje i opremu Tur- 
skoj. No, malo pomalo Nijemci su počeli postavljati uvjete kojima je bio cilj 
odvajanje Turske od Velike Britanije. Već 2. prosinca 1940. uslijedio je od- 
govor turskog Ministarstva vanjskih poslova kojim, na ove uvjete, potvrđuju 
svoju neutralnost i suradnju i s jednim i s drugima. Njihova je želja sačuvati 
mir na Balkanu, 

Kad su u travnju 1941. bili potisnuti iz Grčke, Britanci su bili uvjereni 
da će Hitlerov sljedeći cilj biti Sovjetski Savez, Najveći problem je bio kako 
Tursku u tom trenutku održati neutralnom, kad su od prije bili dobro poznati 
stari rusko-turski sukobi. To doista nije bilo lako postići, posebice nakon ot- 
varanja Istočne bojišnice. 

Turci su zauzeli stav aktivne neutralnosti prema Njemačkoj, pomažući 
njemačku vojnu industriju isporukama važnih strateških materijala, poput 
kroma, zabranjujući istodobno Velikoj Britaniji prolaz kroz Bospor i Darda- 
nele, kako bi je spriječili da dostavi pomoć Sovjetskom Savezu. 

Pred kraj rata, najprije potkraj 1944. pod pritiskom Saveznika, Turska je 
prekinula veze s Njemačkom, a 23. veljače 1945. joj je objavila i rat, što u 
vojnom smislu nije značilo ništa, ali je zato imalo politički značaj otvorenog 
prihvaćanja savezničke politike. U tom smislu Turska neće baš najbolje proći, 
Na zahtjev Staljina, Bospor i Dardanele su internacionalizirani i izdvojeni iz 
turskog suvereniteta, kao i neki dijelovi istočnih turskih provincija. 

3.2.5. Podvojenost grčkoga otpora 


U najvećoj je mjeri miješanje Njemačke u 
balkansku interesnu sferu natjeralo Mussolinija da 
napadne Grčku. Kao i njegovi kolege u drugima 
balkanskim državama, i Metaxas je pokušao održati 
neutralnost svoje zemlje. Prihvatio je jamstva zapad- 
nih sila, ali je ipak zadržao intenzivne trgovačke od- 
nose s Njemačkom. Uz opravdanje da su Grci ugnje- 
tavali albansku manjinu u južnom Epiru i tako pre- 
kršili neutralnost, Talijani su napali Grčku 28, listo- 
pada 1940., uz prethodni ultimatum da im se dopusti 
okupacija strateških točaka u Grčkoj. Ioannis Metaxas 

Grčka je vojska u nacionalnom zanosu odbila 
talijanske napade, odbacivši ih do Albanije. Metaxas je obazrivo odbio britan- 
sku ponudu vojne pomoći u ljudstvu, kako ne bi izazvao Hitlera. Za Grke je o- 
vaj rat imao i drugi značaj. Namjeravali su Albaniji oduzeti sjeverni Epir. Na- 
kon smrti Metaxasa, u siječnju 1941., Georg II. nije vratio ustavno stanje. Bri- 
tanska je pomoć prihvaćena, ali nesporazumi između dvaju vojnih zapovjedniš- 
tava nisu omogućili uspješnu obranu od Nijemaca, koji su odlučili pomoći Mus- 
soliniju. Grčka je za Hitlera morala biti okupirana prije početka ratne kampanje 
na Istoku. Nije mogao dopustiti Britancima stjecanje uporišta na Balkanu. 

Istodobno s talijanskim napadom, Britanci su počeli iskrcavati svoje 
jedinice u Grčku, posebice na otok Kretu koji su namjeravali pretvoriti u važ- 
no sredozemno uporište. Nijemci su to predvidjeli te napali i osvojili Kretu 
zračnim i pomorskim desantom. Ipak, nesposobnost i diletantizam Mussoli- 
nijeve vojske skupo je stajala njegova njemačkog saveznika, ne samo u bro- 
ju izgubljenih vojnika i vojne tehnike, nego i u izgubljenom vremenu kad su 
se obavljale posljednje pripreme za napad na Sovjetski Savez, 

Atena je okupirana 23. travnja 1941. General Georgios Tsolakoglu 
neovlašteno je potpisao primirje i odmah postao premijerom kolaboracionis- 
tičke vlade osnovane zbog kontinuiteta državne uprave. Grčka je podijeljena 
na okupacijske zone. Bugarima je dopuštena okupacija Trakije i dijela grčke 
Makedonije, dok su Albanci dobili južni Epir. Ostatak zemlje je dan na up- 
ravu Italiji. 

Grčki časnici i političari su bili potpuno dezorijentirani, Neki su se us- 
pjeli probiti na Srednji istok, dok su se drugi uključili u rad kolaboracionis- 
tičke vlade. U takvim uvjetima vojne i političke apatije pokrenule su se mar- 
ginalne skupine komunista i republikanaca, koji su do kraja 1941. uspjeli 

okupiti nekoliko naoružanih odreda. Međutim, ubrzo se pokazalo da postoje 
dva pokreta otpora: jednoga su vodile različite građanske demokratske snage 
i podupirali Britanci, a drugoga su vodili komunisti. 

Ti su pokreti otpora bili međusobno nepomir- 
ljivi i snažno suprotstavljeni, što su iskoristili Savez- 
nici kako bi nakon rata stekli politički utjecaj u ovoj, 
za Britance, strateški važnoj zemlji. Komunistička 
partije Grčke je 1. srpnja 1941, pozvala grčki narod 
na otpor da bi u rujnu iste godine organizirala Fron- 
tu nacionalnog oslobođenja (Ethnikon Apeleftheroti- 
kon Metopon — EAM) u koju su ušli predstavnici 
komunista, nezavisnih zemljoradnika, narodnih de- 
mokrata i socijalista, U siječnju 1942. EAM je os- 
novao i svoju Narodnooslobodilačku vojsku (Erhni- 
kos Laikos Apeleftherotikos Stratos — ELAS) s generalom Grigoriadisom na 
čelu. S druge strane, predstavnici građanskih stranaka koje nisu ušle u EAM, 
a među njima i Grčki narodno-demokratski savez (Ethnikos Demokratikos 
Ellenikos Syndesmos — EDES), osnovali su svoju Grčku nacionalnu demo- 
kratsku vojsku (ima istu kraticu) čije se uporište nalazilo u sjeverozapadnoj 
1 Grčkoj pod jedinstvenim zapovjed- 
ništvom generala Plastirasa, koji se 
nalazio u Francuskoj, pa ga je u 
zemlji zamjenjivao svestrani pukov- 
nik Napoleon Zervas, pristaša pov- 
ratka kralja (utjecaj Britanaca). 

Na inzistiranje Britanaca stvo- 
ren je u lipnju 1943. jedinstveni Vr- 
hovni stožer ustaničke vojske u koji 
je ušao i pukovnik Zervas. Tim je 
sporazumom EAM priznao jedinice 
EDES-a kao snage koja se bori pro- 
tiv okupatora. To je stanje jedinstva 
trajalo veoma kratko, jer je već u ko- 
lovozu 1943. delegacija ELAS-a u 
Kairu od izbjegličke grčke vlade tra- 
žila da prizna jedino njihovu vlast na 
oslobođenim područjima, odbijajući 
prijedlog o narodnom plebiscitu koji 
bi trebao odlučiti o povratku kralja. 


Napoleon Zervas 


Pripadnici ELAS-a 1943. 

Kako su Churchill i Roosevelt odlučili u Grčkoj obnoviti monarhiju, 
nastojali su što više ojačati desno krilo partizanskog pokreta — EDES. Tako 
je savezničko zapovjedništvo na Bliskom istoku davalo veću pomoć EDES-u 
negoli ELAS-u, iako su oni u vojnom smislu još činili jedinstveni pokret. 
Zbog toga u listopadu 1943. dolazi do ponovnih sukoba tih dvaju pokreta, 
nakon čega Saveznici u potpunosti uskraćuju pomoć ELAS-u, 

U rujnu 1944. sklopljen je sporazum kojim su partizanske snage došle 
pod zapovjedništvo savezničkih snaga u Grčkoj. izbjeglička se vlada u listo- 
padu 1944. vratila iz Londona i komunisti, za kratko, ulaze u Papandreouo- 
vu vladu, Do početka prosinca vlada je uz pomoć EDES-a i 4000 britanskih 
vojnika potiho započela fizičku i političku likvidaciju ZAM-a i ELAS-a. Us- 
lijedio je brzi odgovor i već početkom prosinca 1944. u Ateni je izbio opći 
štrajk pod vodstvom EAM-a, kojom prigodom je policija ubila 15-ak štrajka- 
ša. Na ovo krvoproliće ELAS je odgovorio gerilskim napadima na policijske 
postaje, a kad su Britanci postavili ultimatum EAM-u da razoruža svoje jedi- 
nice ELAS-a, pregovori su u prosincu 1944. propali te je izbio građanski rat. 
Ipak, u siječnju 1945, ELAS je, nakon šestotjednih borbi u Ateni, prihvatio 
razoružanje u zamjenu za amnestiju i plebiscit, nakon kojega bi se organizi- 
rali izbori. 

U veljači 1945. je potpisan 
sporazum s vladom u Varcisi (Var- 
kiza) kojim je dogovoreno razoru- 
žanje ELAS-a. Nakon toga započi- 
nju progoni članova EZAM-a od 
strane EDES-a. Teror ekstremne 
desnice protiv svih neistomišljenika 
se pojačao. Potkraj 1945. se činilo 
da kriza vlasti jenjava. Pripadnici 
EAM-a se počinju povlačiti u pla- 
nine i organizirati u partizanske 
grupe koje su se 1946. povezale u 
Vrhovni partizanski stožer. 

Georg II. se morao politički povući. Kralja je zamijenilo Namjesništvo, 
a premijera, žestokog antikomunista Georgiosa Papandreoua (1888. do 1968.), 
zamijenio je general Plastiras koji je bio prihvatljiviji ljevici. 

Izbori 1946., koji su se odigrali prije plebiscita pa je time prekršen do- 
govoreni redoslijed, doveli su do stvaranja narodnjačke vlade i obnove mo- 
narhije (po želji Britanaca). Već će sljedeće godine Grčka zaroniti u krvavi 
građanski rat. 


Y A Milni 
Nikolaos Plastiras, nakon izbora 1946. 

3.2.6. Kraljevina Jugoslavija u ratnim previranjima: 
raf sviju protiv svih 


Kad su Mađarska, Rumunjska, Bugarska i Slovačka potpisale pristup- 
nicu Trojnom paktu, u Kraljevini Jugoslaviji je nastala politička kriza i osje- 
tio se strah od budućih događaja. Rat je poprimao sve šire razmjere i sudbina 
Kraljevine Jugoslavije je bila neizvjesna. Stoga je već od 1940. Jugoslaviji 
bilo politički oportuno postupno se približiti Njemačkoj, koja se predstavlja- 
la kao zaštitnica jugoslavenskog jedinstva. Već je tada bila izražena sprem- 
nost kneza Pavla i jugoslavenske vlade za potpisivanje sporazuma s Nje- 
mačkom o nenapadanju. No, to Hitlera nije zadovoljilo, već je tražio da se 
Jugoslavija priključi Trojnom paktu. Njemu se žurilo, jer je htio pomoći Ita- 
liji, koja je u Grčkoj doživljava vojnu katastrofu, 

Nakon ultimativnog traženja odgovora njemačkog ministra vanjskih pos- 
lova Joachima von Ribbentropa, predstavnici jugoslavenske vlade Dragiša 
Cvetković i Aleksandar Cincar-Marković potpisali su 25. ožujka 1941. u beč- 
kom dvorcu Belvedere Protokol o pristupanju Jugoslavije Trojnom paktu. Po- 
sebnim notama Italija i Njemačka su se obvezale da neće koristiti teritorij Ju- 
goslavije za prijelaz vojnih postrojbi, da će čuvati suverenitet Jugoslavije te da 
će u diobi Balkana nakon rata paziti na jugoslavenski interes prema Solunu, 
Dva dana potom, 27. ožujka, izbile su snažne demonstracije i prosvjedi u cijeloj 
Jugoslaviji. Raspoloženje većine stanovništva je bilo protiv Trojnog pakta. Dr- 
žavnim udarom, u koji je bila umiješana i engleska obavještajna služba, srušeni 
su vlada Cvetković-Maček i knez Pavle, a novu je vladu sastavio vođa pučista, 
zrakoplovni general Dušan Simović. Vladko Maček je i u toj vladi postavljen na 
mijesto potpredsjednika, Bilo je jasno da će nakon ovih događaja uslijediti akcija 
Sila osovine kako bi se osiguralo zaleđe u napredovanju prema istoku. Odluče- 
no je da se Jugoslavija i Grčka napadnu u jednome naletu. 

Već istoga dana, na konferenciji koja je održana u Hitlerovoj kancela- 
riji, bili su razjašnjeni širi ciljevi vojnih operacija protiv Jugoslavije. Hitler 
je želio da udar protiv Jugoslavije i Grčke bude izvršen nesmiljenom. žesti- 
nom, taktikom munjevitog rata, kako bi na Tursku ostavio što bolji dojam. 
Hitler je pretpostavljao da će Hrvatska, zbog sukoba sa Srbima, stati na nje- 
govu stranu. Pretpostavio je da će rat protiv Jugoslavije biti popularan kako 
u Italiji, tako i u Mađarskoj i Bugarskoj, zbog njihovih poznatih ekspanzio- 
nističkih težnji. Već je tada računao da će jadranska obala pripasti Italiji, 
Banat (Vojvodina) Mađarskoj, a Makedonija Bugarskoj. 

Hitlerova je zapovijed o vojnom uništenju i političkom komadanju 
Jugoslavije bila sadržana u Direktivi br. 25, proizašloj nakon sastanka 27. 

ožujka, dok je u Direktivi br. 26, izdanoj 3. travnja, Hitler skicirao koje će 
uloge u napadu na Jugoslaviju imati Mađarska, Rumunjska i Bugarska. Od 
svih zemalja samo je Mađarska trebala aktivno sudjelovati u invaziji. Ru- 
munjska je trebala osigurati svoje granice prema Jugoslaviji i Sovjetskom 
Savezu, a Bugarska prebaciti velik dio svojih postrojbi na granicu prema 
Turskoj. U pismu od 5. travnja Hitler je Mussoliniju objasnio cijeli plan na- 
pada na Jugoslaviju i dao mu operativne smjernice. 

Napad na Jugoslaviju je započeo 6. travnja 1941. zračnim napadom i 
bombardiranjem Beograda, iako je glavni grad Kraljevine Jugoslavije prog- 
lašen otvorenim gradom. Istodobno je iz Austrije, Mađarske, Rumunjske i 
Bugarske nadirala njemačka vojska, dok je iz smjera Istre, Dalmacije i Al- 
banije napadala talijanska vojska. Ovaj je tzv. Aprilski rat (Travanjski rat) 
trajao svega 11 dana i već je 17. travnja potpisana bezuvjetna kapitulacija. 
Vojska je razoružana, a kralj i veći dio jugoslavenske vlade u zadnji su čas, 
zrakoplovom iz Podgorice, pobjegli u Kairo, a potom u London. 

Jugoslavija se, kao višenacionalna država, još tijekom Aprilskoga rata 
raspala te je nakon kapitulacije i okupacije cjelokupnog teritorija bila podije- 
ljena: Nijemci, Talijani i Mađari podijelili su Sloveniju. Veći dio Dalmacije, 
otoke, Boku kotorsku, Zapadnu Makedoniju, dio Kosova i Crnu Goru okupirali 
su Talijani. Srednju i istočnu Makedoniju i južnu Srbiju okupirali su Bugari, 
dok su Baranju, Bačku, Međimurje i Prekomurje uzeli Mađari. Sva vlast, vojna 
uporišta i komunikacije su bili pod nadzorom njemačke i talijanske vojske. 

Povijest Drugoga svjetskog rata u Jugoslaviji je povijest više ratova 
slojevito i lepezasto vođenih, dakle rat sviju protiv svih. Prvi je, naravno, bio 
početni rat što su ga povele Njemačka i Italija sa svojim saveznicama protiv 
Jugoslavije. Sile osovine su neprestano vodile rat protiv Saveznika, a za tu je 
svrhu Jugoslavija bila važna zbog komunikacija i opskrbe sirovinama i rad- 
nom snagom. Potom je tu bio i rat koji su okupatori vodili protiv narodnoos- 
lobodilačkih pokreta naroda koji su živjeli u Jugoslaviji. Taj se rat uvijek 
vodio u sklopu širih ciljeva strategije Sila osovine protiv Saveznika. Poseban 
su, pak, rat vođili hrvatski i srpski nacionalisti protiv srpskoga, hrvatskoga i 
muslimanskog stanovništva u Hrvatskoj i Bosni i Hercegovini, S jedne stra- 
ne, taj je rat bio agresivan, a s druge strane, katkad i rat odmazdi. Bio je to u 
nekim svojim razdobljima i građanski rat između onih koji su na kraju rata 
htjeli zadržati u državno-pravnom i političkom smislu status quo i onih koji 
su htjeli temeljite socijalno-političke promjene. Isto tako, postojao je gra- 
danski rat između četničkog pokreta, koji je okupljao monarhiste, jugosla- 
venske i srpske nacionaliste te partizana, odnosno pripadnika Narodnooslo- 
bodilačke vojske Jugoslavije i Partizanskih odreda Jugoslavije predvođenih 
komunistima koji su okupljali sve one koji su htjeli temeljite socijalne i poli- 

tičke promjene, ali i one koji su htjeli istjerati okupatore iz zemlje. Napos- 
ljetku, bila je to, u nekim svojim segmentima, i socijalna revolucija. 

Nakon Aprilskog rata Jugoslavija je bila rascjepkana te je prestala po- 
stojati kao jedinstvena država. Pod protektoratom nacističke Njemačke i fa- 
šističke Italije stvorene su kvislinške satelitske države, komesarijati i uprav- 
na područja s totalitarnim ustrojem. Slovenske zemlje su bile podijeljene iz- 
među njemačkoga, talijanskoga i mađarskog okupatora. U talijanskom dijelu 
osnovana je tzv. Konsulia, sastavljena od predstavnika domaćih građanskih 
stranaka koji su surađivali s okupatorom. Na prostoru Hrvatske i Bosne i 
Hercegovine do Drine i Zemuna formirana je pod zaštitom Nijemaca i Tali- 
jana Nezavisna Država Hrvatska. U Srbiji su Nijemci osnovali sebi privrže- 
nu vladu s generalom Milanom Nedićem na čelu. U Crnoj Gori Talijani su 
pokušali uspostaviti Nezavisnu Kraljevinu Crnu Goru, dok su Makedoniju 
podijelili Talijani, Albanci i Bugari koji su svoj dio odmah anektirali, zapo- 
čevši proces nacionalne asimilacije stanovništva, 

Istodobno s nastankom kvislinških tvorevina na prostoru Jugoslavije, 
nastajao je i pokret otpora temeljen na antifašizmu i nacionalnom oslobođe- 
nju. Pokreti otpora, negdje pod vodstvom komunista, a negdje spontani i bez 
komunista, organizirani su u Hrvatskoj, Srbiji, Crnoj Gori, Sloveniji, Bosni 
Hercegovini i Makedoniji. Razlog zbog kojega su komunisti imali uspjeha u 
organizaciji pokreta otpora u načelu je veoma jednostavan: to je bila jedina 
politička stranka koja je i nakon okupacije uspjela sačuvati organizaciju jer 
je već od početka 20-ih godina morala djelovati u uvjetima ilegale. 

Narodnooslobodilački antifašistički pokret nije se na cijelom područje 
Jugoslavije jednakomjerno razvijao, nego ovisno o snazi okupacijskih snaga 
i snazi kvislinških organizacija, koje su više ili manje surađivale s njemač- 
kim i talijanskim vojnim vlastima, poput srpskoga četničkoga Ravnogorskog 
pokreta Draže Mihailovića i četničkog pokreta Koste Pećanca, Srpskoga do- 
brovoljačkog korpusa Dimitrija Ljotića, Srpske državne straže Milana Nedi- 
ća, albanskih balista, slovenske (Rupnikove) Plave garde, Pavelićevih usta- 
ša i drugih manjih pronacističkih organizacija. Sioga je ratna situacija na 
prostoru Kraljevine Jugoslavije bila veoma složena i nepredvidljiva. 

Naposljetku, na cijelom području Jugoslavije, pod nadzorom njemač- 
ke okupacijske vojske i njihovih saveznika, provodili su se rasni zakoni, 
usmjereni poglavito protiv Židova i Roma. Osim njih, ugroženi su bili svi 
oni koji se nisu slagali s totalitarnom politikom kvislinških vlasti. Pokret ot- 
pora, koji se počeo razvijati u Jugoslaviji, tu je činjenicu iskoristio za svoje 
omasovljenje. 

3.2.6.1. Slovenija 


Podijeljenost Slovenije između Njemačke, Italije i Mađarske je dovela 
i do različitih političkih sudbina. Još je u Glavnom planu razbijanja Jugosla- 
vije od 6. travnja 1941. bilo je predviđeno da se slovenske zemlje koje na 
jugu graniče s Koruškom i Štajerskom, a nekad su pripadale Austriji, prik- 
ljuče Trećem Reichu. Vrhovno zapovjedništvo je dobilo zadatak da odmah 
nakon pacifikacije zemlje, vlast preda tamošnjim gauleiterima. Nakon ma- 
čarskog pripajanja Prekomurja, Italija je ostatak Slovenije formalnom anek- 
sijom uključila u Ljubljanske pokrajine kojima je upravljao visoki komesar. 
Bivši ban Dravske banovine Marko Natlačen (1886. do 1942.), postavši 
predsjednik Konsulte, savjetodavnog tijela građanskih političara iz redova 
Slovenske ljudske stranke i liberala koji su se stavili u službu okupatora, su- 
rađivao je s Talijanima. Nasuprot njima, 27. travnja su slovenski domoljubi, 
kršćanski socijalisti, članovi sokolskih udruga, javni djelatnici i komunisti 
oformili Antiimperijalističku frontu slovenskog naroda. Ova je organizacija 
stvorena u vrijeme kad je fizički opstanak Slovenaca već bio doveden u pi- 
tanje i predstavljala je jedini izraz otpora okupatoru, Preobrazbom i preras- 
tanjem Antiimperijalističke fronte slovenskog naroda u Osvobodilnu frontu 
te osnivanjem Slovenskoga narodnooslobodilačkog odbora (SNOO) kao 
najvišeg organa narodne vlasti, slovenski se antifašisti uključuju u narodno- 
oslobodilački pokret Jugoslavije. 

Pripajanjem Donje Štajerske, Donje Koruške, Gorenjske, dijela Do- 
lenjske i Mežničke doline Trećemu Reichu započela je politika denacionali- 
zacije po naputku samog Hitlera. Izvršene su pripreme za iseljavanje sloven- 
skog stanovništva u Šlesku, Italiju, Bugarsku i NDH, prema rasističkim 
Himmlerovim mjerilima. Folksdojčeri iz Bukovine, Dobrudže, Tirola i Bos- 
ne, kao i određeni broj domaćih Nijemaca iz okolice Ljubljane, počeli su na- 
seljavati ovo područje. U njemu su Nijemci zabranili slovenski jezik, tisak i 
udruge. Bilo je planirano iseljavanje oko 260.000 Slovenaca, ali je masovni- 
je iseljavanje odloženo do kraja rata. Ipak, do polovice srpnja 1941. u Srbiju 
je iseljeno više od 5000 Slovenaca, u jesen 1941, u Treći Reich oko 30.000, 
a oko 25.000 Slovenaca je preseljeno u NDH. Ovaj će se broj do kraja 1941. 
još povećati za oko 65.000 ljudi. 

Protiv Osvobodilne fronte grupirale su se kolaboracionističke snage, s 
jedne strane, te političari koji su zastupali interese jugoslavenske izbjegličke 
vlade u Londonu, poput Alojza Kuhara i Mihe Kreka, s druge strane. I jedni i 
drugi su posredstvom Vatikana ali i Radio-Londona svojim pristašama u Slo- 
veniji savjetovali da se ne povezuju s Osvobodilnom frontom te da slijede di- 
rektive generala Dragoljuba Draže Mihailovića. U svibnju 1942, osnovani su 

prvi odredi vojne postrojbe četničkoga 
Mihailovićeva pokreta. Nalazili su se 
pod dvojnim zapovjedništvom: okupa- 
tora i Mihailovićevih opunomoćenika. 

Druge kvislinške vojne i polu- 
vojne organizacije organizirao je bivši 
jugoslavenski general Leon (Lav) Rup- 
nik koji će se svojom Plavom gardom 
suprotstaviti pokretu otpora, naravno 
pod zapovjedništvom njemačkih i tali- 
janskih okupacijskih snaga. U tom se smislu, te na temelju podvojenosti i sup- 
rotstavljenih interesa u Sloveniji, ustvari, vodio građanski rat. To nije specifič- 
nost samo Slovenije već i svih zemalja bivše Kraljevine Jugoslavije. 

Četničke postrojbe Karla Novaka, koje su u početku 
nastupale kao vojska jugoslavenskog kralja i jugoslavenske 
vlade u izbjeglištvu, kao i postrojbe Rupnikove Plave gar- 
de stavljene su pod talijansko zapovjedništvo. Oni su zajed- 
no s pripadnicima talijanske dobrovoljačke antikomunistič- 
ke milicije (MVAC-a) masovno uhićivali i likvidirali pri- 
padnike Osvobodilne fronte i njihovih pristaša. U tom je 
smislu najozloglašeniji bio tzv. Šrajerski bataljun ili Legija 
smrti poznata po svojim zločinima u cijeloj Sloveniji. 

Antifašistička je Slovenija stvarala na oslobođenim 
područjima organe nove vlasti. Već u kasnu jesen 1943. u Jajcu, na Drugom 
zasjedanju AVNOJ-a, slovenski su se delegati - sada već Slovenskoga narod- 
nooslobodilačkog vijeća — izjasnili za federalnu demokratsku Jugoslaviju ~ 
državu ravnopravnih naroda u kojoj bi Slovenija bila federalna jedinica i na- 
cionala država Slovenaca, Nakon reorganizacije pokreta otpora Osvobodilna 
fronta je u veljači 1944, organizirala Prvo zasjedanje Siovenskoga narodno- 
oslobodilačkog vijeća u Čmomelju 
koje je donijelo povijesne odluke o 
budućnosti slovenskog naroda. Tada 
su prvi put u povijesti Slovenci dobili 
svoju, slovensku vladu. 

Pred sam svršetak rata antifašis- 
tički je pokret u Sloveniji bio je najja- 
či vojni i politički čimbenik. Dva dana 
nakon kapitulacije Njemačke, 10. svi- 
bnja 1945., u Ljubljani se prvi put sas- 
tala slovenska vlada. 


Leon (Lav) Rupnik 


Edvard Kardelj 


Vladimir Bakarić, Edvard Kardelj 
i Josip Broz Tito, Vis 1944. 

3.2.6.2. Hrvatska 


U razmatranju planova napada na Kraljevinu Ju- 
goslaviju, i Njemačka i Italija su itekako vodile računa o 
stoljetnoj težnji hrvatskog naroda za svojom državom i 
samostalnošću. Njihova je diplomacija znala sve o hr- 
vatsko-srpskim sukobima i suprotnostima od trenutka 
nastanka Kraljevine Jugoslavije 1918. godine. Stoga u 
vrijeme travanjskog rata 1941. Zagreb, koji je također 
proglašen otvorenim gradom, nije bio bombardiran, za 
razliku od Beograda. Već 10. travnja 1941., u trenutku 
dok su u Zagreb ulazile njemačke motorizirane postrojbe, 
opunomoćenik Ante Pavelića, bivši austro-ugarski pu- 
kovnik Slavko Kvaternik, preko Ra- 
dio-Zagreba je proglasio Nezavisnu 
Državu Hrvatsku. Vladko Maček je < 
nakon proglašenja pročitao apel svim 
pristašama i dužnosnicima HSS-a, ko- 
ji su se nalazili u postojećem činov- 
ničkom aparatu, tražeći njihovu lojal- 
nost novoproglašenoj hrvatskoj drža- 
vi. Kako je predsjednik najmasovnije 
hrvatske stranke i potpredsjednik biv- 
še jugoslavenske vlade Vladko Maček odbio postati predsjednikom Nezavisne 
Države Hrvatske u režiji Nijemaca, prihvaćen je prijedlog Talijana da pred- 
sjednik postane dr, Ante Pavelić, predratni predsjednik Hrvatske stranke prava 
i vođa politički marginalnoga i malobrojnoga ustaškog pokreta. 

Njemačka i Italija su priznale NDH već 15. travnja 1941, Nakon toga su 
to učinile i ostale članice Trojnog pakta i države s profašističkim i pronacionali- 
stičkim režimima: Japan, Mađarska, Slovačka, Bugarska, Rumunjska, Finska, 
Mandžuko (Mandžurija), Kina, Danska i Španjolska." 

Granice Nezavisne Države Hrvatske su bile određene na sastanku mini- 
stara vanjskih poslova Njemačke (J. Ribbentrop) i Italije (G. Ciano) 21. trav- 
nja u Beču. Zahvaćala, je grubo rečeno, teritorij Hrvatske, Bosne i Hercegovi- 
ne s namjerom da se proširi prema Sandžaku. Istočna je granica bila na Drini i 
Savi do Zemuna. I unatoč tome što je NDH pristala uz Njemačku i Italiju kao 
članica Trojnog pakta, pojedini dijelovi Hrvatske su bili oteti i u prosincu 


Ante Pavelić 


15 Fikreta Jelić- Butić (1978.) Ustaše i Nezavisna Država Hrvatska, 1941-1945. (2. izd.). 
Zagreb: Liber / Školska knjiga, 95. 

1941. pripojeni Italiji (Dalmacija i 
otoci - Rimski sporazumi od 18. svib- 
nja 1941.) i Mađarskoj (Baranja i 
Međimurje). 

U sklopu zamišljene izgradnje 
društveno-političkog poretka u NDH, 
gospodarska politika je imala vrlo 
važno mjesto. Isticala se potreba iz- 
gradnje gospodarskog sustava poput 
Predstavnici NDH potpisuju pristup onoga koji su na europskom tlu gra- 
Trojnom paktu dile Sile osovine. Glavno je načelo 

takva sustava bilo upravljano gospo- 
darstvo, što znači da je gospodarsku politiku u potpunosti provodila i nadzira- 
la država. Gospodarski sporazumi između NDH i Trećeg Reicha te NDH i Ita- 
lije nedvojbeno re na podređenost NDH zahtjevima okupacijskih sila. 

U svojim brojnim izvješćima i 
ocjenama o političkom stanju u NDH, 
Nijemci i Talijani su jednoglasni: u 
NDH je uveden "... policijski režim 
terora, koji uhićenjima i internacijama 
pogađa najbezopasnije ljude..." (pri- 
tom se, dakako, ne misli, na antifašis- 
; te, komuniste, Židove i Rome, već 
Jure Francetić i Rafael Boban prije svega na same Hrvate). Stoga 

najbliže Pavelićeve suradnike ocje- 
njuju kao politički nedorasle ljude, koji su spremniji izvršavati zločine nego 
upravljati zemljom, jer nemaju nikakvu prijašnju političku ili upravnu karijeru 
i koji su zaslijepljeni neograničenom vlašću koju im je dao poglavnik.!* 

Dakako, ova hrvatska država nije bila neovisna, nego podijeljena na 
dvije okupacijske vojne zone, njemačku i talijansku, a crta razdvajanja presi- 
jecala je dijagonalno Bosnu i Hercegovinu od sjeverozapada do jugoistoka. 
Pavelićeva ustaška organizacija nije do tada bila masovni pokret (u cijeloj Hr- 
vatskoj je imala oko 12.000 članova), ali se od preuzimanja vlasti njihov broj 


16 Fikreta Jelić-Butić, n. dj., 188.-189. Njemački veleposlanik Gleise von Horstenau u 
svom pismu Hitleru i Ministarstvu vanjskih poslova govori kako je upozorio poglavnika 
da pretjerivanja i raspojasanost ustaša ne štede ni Hrvate, ",..tako da je čitava zemlja obu- 
hvaćena osjećajem teške pravne nesigurnosti..." I jedni i drugi su se bojali da teror ustaša 
ne izazove aktivan otpor hrvatskog i srpskog stanovništva, što bi u mnogome otežalo voj- 
no-logističku kontrolu ovog vrlo važnog strateškog prostora. A upravo se to i dogodilo. 

povećao na oko 47.000 članova. Nakon dva desetljeća pružanja političkog ot- 
pora unitarizmu u Beogradu, relativno je velik broj Hrvata držao da treba poz- 
draviti osnutak Nezavisne Države Hrvatske, kakve god bile okolnosti njezina 
nastanka i koliko god bila upitna njena neovisnost. 

Među prvim zakonskim odred- 
bama u NDH donesene su upravo 
one koje se odnose na problem sank- 
cioniranja Židova i Srba. Već 17. 
travnja proglašena je Zakonska od- 
redba za obranu naroda i države ko- 
ja je temelj budućega kaznenog zako- 
nodavstva. Konkretne rasističke od- 
redbe protiv Židova (i Roma), pod ut- 
Jecajem nacističkog zakonddaystva, Ante Pavelić među vojnicima hrvatskog 
donesene su potkraj travnja 1941. Ta- zdruga pred polazak na Istočnu bojišnicu 
ko je proglašena Zakonska odredba o 
rasnoj pripadnosti i Zakonska odredba o zaštiti arijevske krvi i časti hrvatsko- 
ga naroda. Početkom lipnja pri ministarstvu unutarnjih poslova NDH je osno- 
vano Rasno-političko povjerenstvo (ukinuto u siječnju 1942.) te počinju ma- 
sovne internacije Židova. U svibnju i lipnju 1941. je započela široka propagan- 
da protiv Srba na cijelom području NDH, praćena uhićenjima i smaknućima is- 
taknutijih pojedinaca a potom i sveobuhvatnim ustaškim terorom i masovnim 
likvidacijama srpskog stanovništva. U tih nekoliko mjeseci ubijeno je nekoliko 
desetina tisuća ljudi. Istodobno se odvijaju masovna iseljavanja Srba u Srbiju, 
koja su povezana s njemačkim planom iseljavanja Slovenaca iz Donje Štajer- 
ske, koji su se, među ostalim, do kraja rujna 1941. naselili i na područja iz ko- 
jih su iseljeni Srbi. Radilo se o nešto više od 10.000 Slovenaca. U to se vrijeme 
na području NDH osnivaju tzv, sabirni logori (Danica kraj Koprivnice, Caprag 
kraj Siska, Bjelovar, Si. Požega) i koncentracijski logori (Jadovno kraj Gospi- 
ća, Jasenovac, Kruščica kraj Travnika, Loborgrad kod Zlatar Bistrice, Đakovo, 
Sisak, Stara Gradiška) u kojima su zatočeni Srbi, Židovi, Romi i Hrvati ma- 
sovno likvidirani ili su iz njih deportirani u njemačke koncentracijske logore. 

Već sredinom 1942. situacija se malo smirila. U nekim krajevima Bos- 
ne i Hercegovine bili su sklopljeni čak i lokalni sporazumi ustaša i četnika o 
nenapadanju ili zajedničkom nastupu protiv partizana. Ova suradnja nikad nije 
bila iskrena i Pavelić je samo čekao trenutak raskida s četnicima. Taj je trenu- 
tak došao kapitulacijom Italije. Tada su, osim Dinarske divizije popa Momčila 
Đujića u Lici, Nijemci razoružali najveći dio četničkih postrojbi na području 
NDH. Naravno, nisu razoružane one postrojbe koje su se odmetnule u šumu. 

Nakon poraza Nijemaca kod 
Staljingrada, kad je stradala i hrvatska 
ustaška postrojba sastavljena od dob- 
rovoljaca, pokušalo se potajno stupiti u 
kontakt sa zapadnim Saveznicima kako 
bi se u slučaju poraza Sila osovine sa- 
čuvala hrvatska država. Taj su pokušaj 
organizirala dva visoka dužnosnika 
NDH — Vokić i Lorković (izv. puč Vo- 
kić-Lorković) — koji je završio njiho- 
vim uhićenjem a pred kraj rata i likvidacijom od strane ustaša. Pavelić se u 
svom djelovanju u potpunosti vezao uz sudbinu nacističke Njemačke. 

Potkraj 1944, NDH su zahvatile glavne crte bojišnice. Bila je potpuno 
ispresijecana oslobođenim područjima na kojima su vlast imali antifašistički 
narodnooslobodilački odbori. NDH više kao cjelina nije postojala. Vlast NDH 
se svela isključivo na upravne i ustaške ustanove u većim gradovima dok su 
oružane snage NDH bile podređene potrebama njemačke vojske. Dijelovi hr- 
vatskog teritorija proglašeni su njemačkim operativnim područjem. 

Preko poznate Poslanice Biskupske konferencije iz ožujka 1945., preve- 
dene na strane jezike i razaslane različitim kanalima u inozemstvo, pokušalo se 
zainteresirati međunarodne političke čimbenike za sudbinu NDH ali je stigla 
prekasno. Prekasno je stigla i akcija oživljavanja Hrvatskog sabora raspuštenog 
u prosincu 1942, godine, pa onda i zakonska odredba koja je izjednačavala sve 
građane NDH bez obzira na rasnu pripadnost, kao i ukinuće postojeće rasne 
odredbe, potpisana 3. svibnja 1945. godine. Bila je to doista zakasnjela reakcija 
na približavanje postrojbi Jugoslavenske armije glavnom hrvatskom gradu. 

lako je ustaško vodstvo pripisivalo Poslanici veliki značaj, naposljetku 
su se ipak za pomoć obratili zapovjedniku savezničkih snaga na Sredozem- 
lju feldmaršalu Alexanderu. Posebnim memorandumom su zamolili da se 
Hrvatska stavi pod zaštitu zapadnih saveznika, prihvaćajući njihovu arbitra- 
žu, No ni ta akcija očuvanja NDH, kao ni prethodne, nije bila uspješna. Po- 
četkom svibnja Ante Pavelić je sa svojim bližim suradnicima prebjegao u 
Austriju ususret anglo-američkim postrojbama. Za njim se kretala kolona 
oružanih snaga NDH i civilnog stanovništva koji su se panično bojali odmaz- 
de. Pokazat će se da je njihova bojazan bila opravdana, 

Ubrzo nakon stvaranja Nezavisne Države Hrvatske, hrvatska demokrat- 
ska javnost se razočarala politikom nove ustaške vlasti koja se pokazala auto- 
ritativnom i nedemokratskom (po uzoru na režime u Italiji i Njemačkoj). Osim 
toga, najteži udarac svim hrvatskim domoljubima je bilo potpisivanje tzv. 
Rimskih sporazuma u svibnju 1941., kojim je Hrvatska izgubila Dalmaciju i 
otoke, Istodobno se o Istri kao hrvatskoj zemlji vlada NDH nije očitovala. 

Ante Pavelić i Mladen Lorković 


Jedina politička stranka koja je gotovo u 
cijelosti sačuvala svoju organizacijsku strukturu, 
za razliku od ostalih hrvatskih stranaka koje su 
zamrznule svoju djelatnost (jer su bile pod nad- 
zorom režima), bila je Komunistička partija Hr- 
vatske (koja je djelovala unutar Komunističke 
partije Jugoslavije pod vodstvom Josipa Broza 
Tita). KPH će, nakon sloma Kraljevine Jugosla- 
vije, početi okupljati po Hrvatskoj sve antifašiste 
i domoljube bez obzira na to kojoj političkoj 
stranci pripadali u jedinstveni antifašistički pok- 
ret. Ova akcija temeljena na idejama antifašistič- 
ke borbe privukla je veliki broj ljudi. Tako je na- 
stajao narodnooslobodilački pokret (NOP), Josip Broz Tito 

Na sam dan napada Njemačke na SSSR, 

22. lipnja 1941. godine, skupina sisačkih komunista, hrvatskih domoljuba i 
antifašista, organizirala je prvi partizanski odred — Sisački partizanski odred, 
koji je sljedećih dana izveo i prve oružane akcije protiv okupatora. To je bio 
prvi organizirani otpor osvajačima na tlu Europe. 

Partizanski su se odredi ubrzano stvarali u svim hrvatskim krajevima, 
a na oslobođenim područjima organizirala se nova, antifašistička partizanska 
vlast. Tako je slobodna teritorija stvorena ne samo u Lici, Banovini i Gor- 
skom kotaru nego i na Kalniku, Bilogori i Moslavini. Mnogi su se hrvatski 
intelektualci i kulturi djelatnici pridružili antifašističkoj borbi i prešli u os- 
lobođeni dio Hrvatske gdje su nastavili sa svojim kulturnim radom. Vojnim 
akcijama hrvatskih partizana koordinirao je Glavni štab Hrvatske na čijem 
su se čelu nalazili hrvatski antifašisti. 

Kao logističke organizacije, sa zadaćom 
pomaganja i snaženja antifašističke borbe i pok- 
reta na oslobođenim područjima, selima i većim 
gradovima, osnovani su tajni (ilegalni) odbori (na- 
rodnooslobodilački odbori), kao organi nove na- 
rodne partizanske vlasti u koje su ušli najpov- 
jerljiviji i najpoštovaniji ljudi, dokazani domolju- 
bi, koji nisu bili komunisti ali su bili antifašistič- 
kih i demokratskih nazora. Osim ovih odbora, os- 
novane su i antifašističke organizacije poput Je- 
dinstvene narodnooslobodilačke fronte (JNOF), 
Antifašističke fronte žena (AFŽ), Ujedinjenog sa- 
veza antifašističke omladine Hrvatske (USAOH). Vladimir Nazor 

Potkraj 1942. u Hrvatskoj je bilo oko 1500 narodnooslobodilačkih odbora. 
Da bi se ujedinio rad svih odbora, seoskih, općinskih, gradskih i oblasnih, 
pristupilo se stvaranju Zemaljskoga antifašističkog vijeća narodnog oslobo- 
đenja Hrvatske (ZAVNOH). Bilo je to najviše političko tijelo antifašističkog 
pokreta u Hrvatskoj i vrhovni organ nove vlasti. Na svome prvome zasjeda- 
nju, u lipnju 1943. u Topuskom, ZAVNOH je donio i posebnu rezoluciju u 
kojoj poziva sve građane Hrvatske u borbu protiv okupatora. Za predsjedni- 
ka ZAVNOH-a je bio izabran hrvatski književnik Vladimir Nazor. 

Većina Hrvata, pa čak i veći dio onih koji su bili članovi Komunističke 
partije Hrvatske, poput Andrije Hebranga, shvaćali su oslobodilački rat kao rat 
za slobodnu i demokratsku Hrvatsku, kao rat za nacionalnu slobodu Hrvata. 
ZAVNOH je u tom smislu bio predstavničko ali i zakonodavno tijelo buduće 
federalne države Hrvatske. ZAVNOH je 20. rujna 1943. donio povijesne odlu- 
ke o vraćanju u krilo matice Hrvatske svih hrvatskih krajeva koji su Rapallskim 
ugovorom 1920. godine pripali Italiji. Svi ugovori koji su od Hrvatske odvojili 
njezine nacionalne teritorije (Rapallski, Rimski iz 1924. i 1941.) proglašeni su 
nevažećima. No, tek je na trećemu zasjedanju ZAVNOH-a, 8. i 9. svibnja 
1944., stvorena je Federalna Država Hrvatska, koja će ući u novu jugosla- 
vensku demokratsku državnu zajednicu, kao ravnopravna federalna jedinica. 


3.2.6.3. Bosna i Hercegovina 


U Bosni i Hercegovini je reakcija srpskih seljaka na ustaške zločine — 
pogotovo u Hercegovini, središtu seljačkoga oružanog otpora 1875. i 1882. 
godine — bila onakva kakva se mogla i očekivati. U kraju oko Nevesinja dig- 
li su se u lipnju 1941. na ustanak, istjerali ustaše i uspostavili privremeni 
"oslobođeni teritorij", spojen sa sličnim područjem organiziranog otpora u 
susjednoj Crnoj Gori. Zatim su se okrenuli protiv svojih susjeda, hrvatskih i 
muslimanskih seljaka, čiju su pasivnost pod vladavinom NDH smatrali ko- 
laboracijom a ukazala se i povoljna prilika za pljačku. 

Genocidna politika NDH je natjerala na tisuće hrvatskih i bosanskih 
Srba da pristupe, gdje god su mogli, jednom od organiziranih pokreta otpo- 
ra. Na bosanskohercegovačkom prostoru, kao i u Hrvatskoj, djelovala su dva 
takva pokreta, s različitim značajkama i vrlo različitim ciljevima — toliko ra- 
zličitima da su se već u listopadu 1941. mogli jasno zapaziti zameci građan- 
skog rata među njima. Riječ je, dakako, o četničkom i partizanskom pokretu. 

Držanje bosanskih muslimana nije bilo tako jednostavno. Između dvi- 
ju zaraćenih strana, opće političke simpatije muslimana bile su više na strani 
Zagreba nego Beograda. 


190 


lako je Spaho za sebe uvijek govorio da je Jugoslaven, njegov brat 
Fehim, koji je bio reis-ul-ulema od 1938. do 1942., izjašnjavao se kao Hrvat 
i kao takav je imao glavnu ulogu u muslimanskom prohrvatskom kulturnom 
društvu Narodnoj uzdanici. Fehimu Spahi je isto tako bilo stalo da očuva 
poseban muslimanski identitet, za koji je držao da je ožbiljno ugrožen. Stoga 
se u službenim uputama usprotivio mješovitim brakovima i nadijevanju ne- 
muslimanskih imena djeci. 

Da su morali birati između Beograda i Zagreba, većina bi se musli- 
manskih političara i višeg svećenstva bila odlučila za Zagreb, pod uvjetom 
da im se zajamči da će moči slobodno ispovijedati islam. Zato je Ante Pave- 
lić, čim je stupio na vlast, požurio zajamčiti muslimanima njihove vjerske 
slobode, slobodu školovanja, a jedanaest političara, bivših pripadnika Jugo- 
slavenske muslimanske organizacije, pozvao je da budu članovi Hrvatskoga 
državnog sabora u Zagrebu. 

Vođa te stranke Džafer Kulenović imenovan je u studenom 1941. čak za 
potpredsjednika vlade NDH, On je oduvijek bio prohrvatski usmjeren, ali nije 
bio oduševljeni ustaša i stoga nije nikad dokraja stekao njihovo povjerenje. 

Najutjecajniji čovjek u Jugoslavenskoj muslimanskoj organizaciji na- 
kon smrti Mehmeda Spahe je bio poslovni čovjek iz Sarajeva Uzeir-aga Ha- 
džihasanović, On je nagovarao Kulenovića da uđe u vladu NDH kako bi is- 
koristio svoj utjecaj protiv djelovanja prohrvatskog ekstremista Hakije Ha- 
džića, ustaškog povjerenika za Bosnu i Hercegovinu. Istodobno se, zbog na- 
silja koje su četnici izvršili nad muslimanima, dobar dio njih opredijelio za 
Pavelićev ustaški pokret. 

No, nije sve bilo tako jednostavno. U listopadu 1942. je postojala i 
Muslimanska dobrovoljačka legija, koja se više borila protiv partizana nego 
protiv četnika, ali nije vjerovala ni ustaškim vlastima (od kojih je ipak pri- 
mala oružje), nego je nastojala pregovarati izravno s Nijemcima. Slična, ali 
još samostalnija jedinica nastala je u Cazinskoj krajini u zapadnoj Bosni 
(nedaleko od Bihaća) u ljeto 1943. godine. Predvođena Huskom Miljkovi- 
ćem i sastavljena mahom od demoraliziranih nekadašnjih partizana i dezer- 
tera iz postrojbi lokalne obrane, ta je jedinica imala osam kompletnih bata- 
ljuna i gospodarila je velikim područjem. Husku Miljkovića nastojali su naiz- 
mjence za svoju stranu pridobiti NDH i NOP, ali je on zadržao distancu i 
prema jednima i prema drugima sve do veljače 1944., kad je sklopio spora- 
zum s NOP-om. Zbog toga su ga ubili proustaški pripadnici vlastite vojske. 

Mnogim je muslimanskim političarima činilo da je jedino rješenje za Bos- 
nu neka vrst autonomije, a jedini način da se to postigne je bio izravno obraća- 
nje Nijemcima koji su to mogli ostvariti. Da bi se zemlja zaštitila, zatraženo je 

] odobrenje da se proširi Muslimanska 
dobrovoljačka legija i predloženo, radi 
umirenja Nijemaca, da ona bude pod 
izravnim njemačkim nadzorom. Nače- 
lo stvaranja SS divizija od dobrovolja- 
ca iz okupiranih zemalja je već bilo 
provjereno u praksi. Tako je musli- 
manska divizija postala 13. SS Han- 
džar divizija. Do kraja travnja 1942, 

sa 3 unovačeno je 12.000 mladića, a divizi- 
Heinrich Himler u obilasku ja je na kraju imala 21.000 vojnika.” 
SS Handžar divizije 


Nakon višekratnih zahtjeva za 
povratak Handžar divizije, Hitler ju je konačno vratio u Bosnu u ožujku 1943. 
radi operacija za održavanje mira. Razmješten je po sjevernoj i istočnoj Bos- 
ni (Tuzla, Gradačac, Brčko, Bijeljina i Zvornik), gdje je u proljeće i ljeto iste 
godine izvršila niz okrutnih odmazdi, ubojstava i drugih zločina nad srpskim 
pučanstvom. Međutim, kako su ustaše bivale sve bezobzirnije u svojim po- 
kušajima da zastraše muslimansko pučanstvo smaknućima po kratkom pos- 
tupku, i tako ih odvoje od pokreta otpora, među muslimanskim je vojnicima 
sve više rasla nesklonost prema NDH. Handžar divizija se naglo raspala. Na 
kraju 1944. godine rasformirane su sve SS postrojbe koje su nastale u NDH. 

S druge je strane antifašistički pokret bilježio stalni rast. Prva musli- 
manska partizanska jedinica, tzv. Mujina četa, osnovana je negdje potkraj 
kolovoza 1941., a do prosinca je prerasla u bataljun. U zimu od 1941. na 
1942. godinu, za Titova boravka u Foči, osnovana je još jedna jedinica sas- 
tavljena od muslimanskih mladića, a na početku 1942. muslimani su stupali i 
u partizanske bataljune kraj Zenice i u Hercegovini.!? 


1 Dvije skupine muslimana, iz Sarajeva i Banje Luke poslane su da se pridruže hrvatskim 
inženjercima u centru za izobrazbu u Ville-franche-de-Rouergue, nedaleko od Toulousea, 
Ondje su, u noći 17. rujna, pod vodstvom muslimana Ferida Džanića i Hrvata Bože Jele- 
neka pohvatali svoje njemačke oficire, na brzinu ih osudili na smrt i strijeljali. Namjerava- 
H su pobjeći i pridružiti se francuskom pokretu otpora, ali je jedan časnik digao uzbunu pa 
su ih napale njemačke postrojbe. Jelenek im je umaknuo, ali su petnaestorica pobunjenika 
poginula, a još je 141 ubijen u kasnijoj operaciji čišćenja terena. Obljemica ove pobune 
slavi se i danas u Vilie-franche-de-Rouergueu pod nazivom La révolte des Croates. 

18 Tito je postizao nove vojne uspjehe, a kad su u rujnu njegove snage osvojile Derven- 
tu, postavio je ultimatum svim hrvatskim i bosanskim postrojbama da pristupe partiza- 
nima, što je i učinilo oko 2000 pripadnika Handžar divizije. 

1? Tijekom te godine su osnovane druge muslimanske jedinice, a u prosincu je formirana 
Osma krajiška (muslimanska) brigada pod zapovjedništvom Osmana Karabegovića. Broj 

Najviši zakonodavni organ NOP-a u Bosni i Hercegovini je bio ZAVNO- 
BIH — Zemaljsko antifašističko vijeće narodnog oslobođenja Bosne i Hercego- 
vine. Bit će to ujedno i prva vlada Federalne Republike Bosne i Hercegovine. 

Pripadnici NOP-a, odnosno sada već Narodno oslobodilačke vojske 
Jugoslavije oslobodili su Sarajevo 6. travnja 1945. Za dva-tri tjedna cijela je 
Bosna i Hercegovina bila u njihovim rukama, a već 28. travnja je imenovana 
Narodna vlada Bosne i Hercegovine. 


3.2.6.4. Srbija i Crna Gora 


Nakon okupacije, Srbija je svedena na teritorij koji je imala prije 
1912., ali je uključivala Banat i dio Kosova. Nju su izravno okupirale nje- 
mačke snage koje su uspostavile vojnu upravu, dok je Banatom upravljala 
lokalna njemačka manjina. Tzv. užom Srbijom je upravljala njemačka oku- 
pacijska vojska, isprva uz pomoć srpskih komesara, a od kolovoza 1941, 
pomoću kvislinške vlade kojoj je na čelu bio general Milan Nedić, bivši ju- 
goslavenski ministar vojske i mornarice.* 


Da bi uspjela kontrolirati važne prometne 
pravce prema Grčkoj i europskom istoku, Njemačka 
je pristala instalirati marionetsku vladu koja je preu- 
zela ovu zadaću. Već je 1. svibnja 1941. njemački 
vojnookupacijski zapovjednik Srbije, general Paul 
Bader postavio kvislinšku komesarsku vladu s Mi- 
lanom Aćimovićem na čelu (bivši pomoćnik minis- 
tra unutarnjih poslova Kraljevine Jugoslavije). Imala 
je deset komesara koji su se birali među pripadnici- 
ma bivših građanskih srpskih stranaka. Tada je ob- 
novljena žandarmerija i ponovno su formirani Du- 
navski, Drinski i Moravski puk. Ustvari, s okupacij- 


Dimitrije Ljotić 


muslimanskih novaka je bio u prvo vrijeme neznatan. U toj ranoj fazi pristupio je komunis- 
tima samo jedan istaknutiji muslimanski političar, Nurija Pozderac. Teško je bilo uvjeriti 
imame i muftije u Bosni i Hercegovini da je budućnost njihova naroda u ateizmu i komuniz- 
mu. Vjerojatno su bili nešto čuli o skandaloznom postupanju s islamom u Sovjetskom Sa- 
vezu u prethodnih dvadesetak godina, pa ih Titova propaganda nije mogla uvjeriti da je 
Sovjetski Savez čudesna zemlja tolerancije i vjerske slobode, kako se prikazivao. 

2 Zapovjednik Srbije je bio u početku neposredno podčinjen Zapovjedništvu kopnene 
vojske u Berlinu, Odjeljenu za logistiku, a od 9. srpnja 1941. njegov je nadređeni bio 
feldmaršal Lizst, zapovjednik 12. armije te vrhovni zapovjednik njemačkih oružanih 
snaga za Jugoistočnu Europu koje su pokrivale Srbiju i Grčku. 

skim njemačkim vlastima najprije 
su počeli suračivati stari organi 
vlasti: žandarmerija, policija i fašis- 
tička Ljotićeva stranka Zbor. 

Potkraj kolovoza 1941. Nedić 
je, ne čekajući pomoć Nijemaca, 
osnovao vladu Narodnoga spasa, 

ý Nedugo potom je organizirao i Srp- 
Dragoljub Draža Mihailović (u sredini) sku državnu stražu, koja je u selima 
i gradovima obavljala policijske i 
žandarmerijske poslove. Osim Srpske državne straže, Nedić je pod zapovje- 
dništvom imao i Srpske dobrovoljačke odrede koje je organizirao srpski fa- 
šistički vođa Dimitrije Ljotić kao stranačku vojsku. To su bile jedine pos- 
trojbe koje su se bez ograničenja borile na strani Nijemaca, jer su se istom 
žestinom borile i protiv antifašističkoga partizanskog pokreta kao i protiv 
četničkog. U Srbiji je postojao i Ruski zaštitni korpus, sastavljen od ruskih 
izbjeglica, koji su obavljali stražarske poslove. Nedić je od kolovoza 1941, 
na raspolaganju imao i četničke jedinice Koste Milovanovića Pećanca, koje 
su otvoreno surađivale s Nijemcima i Talijanima, a već im je ujesen i tije- 
kom 1942. pridružen i dio četničkih jedinica ravnogorskog pokreta koje su 
bile pod zapovjedništvom generala Draže Mihailovića. Naravno, njemački 
vojni zapovjednik Srbije imao je neposrednu kontrolu nad ovim postrojba- 
ma. Legalizirane su predratne profašističke političke organizacije i grupe 
poput već spomenutoga Ljotićeva Zbora i Stojadinovićeva Slovenskog juga. 

Posebnim sporazumom između Nijemaca i Bugara pozvane su bugar- 
ske trupe koje su u postupno okupirale veći dio južne Srbije i tako zamijeni- 
le neke njemačke jedinice koje su bile premještene na istočno bojište. 

Politički, ali i vojno, za razvoj antifašističkog pokreta otpora najopas- 
niji su ipak bili četnici Draže Mihailovića jer su kao prozapadna, protuko- 
munistička, monarhistička, nacionalistička organizacija, uspjeli uvjeriti Bri- 
tance u svoj antifašizam i vojnu protuosovinsku aktivnost, dok su istodobno, 
najprije tajno a onda sve otvorenije, počeli surađivati s talijanskim i njemač- 
kim okupacijskim vlastima. 

Velika je slabost četničkog pokreta Draže Mihailovića bila u tome što 
su njihovi lokalni zapovjednici u drugim razdobljima djelovali samostalno 
ili se nisu uopće obazirali na njegove naredbe. Mihailovićevi su četnici po- 
čeli pružati aktivan otpor Nijemcima u svibnju 1941., ali je njegova opća po- 
litika bila, kako je u srpnju i rujnu zatražila od njega i vlada u izbjeglištvu, 
da se drži postrani, da stvori snažnu organizaciju, da se infiltrira u oružane 

snage Nedićeva režima i pripremi za ustanak koji će se dogoditi kad Savez- 
nici steknu nadmoć nad Njemačkom. 

Druga vojna organizacija, Narodnooslobodilačka vojska i Partizanski 
odredi Jugoslavije, predvođena komunistima — koju su skraćeno nazivali 
partizani — nastajala je u brdovitim krajevima bivše Kraljevine Jugoslavije, 
u selima oko većih gradova u potpunoj tajnosti, uz istodobni razvoj pokre- 
ta koji je imao posve drukčije ciljeve. Partizani su okupljali sve one koji su 
se željeli boriti protiv okupatora, bez obzira na vjeru i narodnost. Osim to- 
ga, u svoje su redove primali i žene, smatrajući ih potpuno ravnopravnim 
borcima. Za početak partizanskog djelovanja u Srbiji uzima se 7. srpnja 
1941., kad su u Beloj Crkvi dijelovi Valjevskoga partizanskog odreda na- 
pali žandarmerijsku postaju. Partizanski je pokret u Srbiji, kao i u ostalim 
dijelovima bivše Kraljevine Jugoslavije, bio utemeljen na teritorijalnoj os- 
novi. Odredi su dobivali imena po rijeci, kraju ili mjestu iz kojih je dolazi- 
Ja većina boraca (Valjevski, Čačanski, Užički, Kragujevački, Požarevački, 
Vranjski, Rasinski, Šumadinski i dr.). Bio je to, na neki način, ustroj terito- 
rijalne obrane. Uglavnom, potkraj srpnja 1941. na području Srbije djelova- 
la su 23 odreda s oko 14.500 ustanika koji su pod svojom Kontrolom držali 
gotovo 2/3 Srbije. 

Kad su nastale veće partizanske jedinice koje su počele djelovati i iz- 
van teritorija vezanog uz neki kraj, dio boraca ih je napustio i pristupio ne 
baš pretjerano aktivnome četničkom pokretu jer se nisu željeli boriti dalje od 
svojih sela. Osim toga, nakon pada Užičke republike (prvoga oslobođenog 
partizanskog teritorija) u čijem su slamanju protiv partizana sudjelovali i čet- 
nici Draže Mihailovića, njemačke su okupacijske vlasti počele s odmazdama 
prema načelu da se za jednoga ubijenoga njemačkog vojnika likvidira 
50-100 stanovnika, pa je tada pobijeno desetine tisuća ljudi. Najteži zločini 
počinjeni su u Kragujevcu i Kraljevu. Nakon takvih odmazda u nekim je 
krajevima došlo do zamiranja ustanka. 

Premda su povremenom suradnjom lokalnih seljaka, četnika i partiza- 
na bila privremeno oslobođena velika područja Crne Gore, Bosne i zapadne 
Srbije potkraj ljeta i u jesen 1941., pokazalo se da dugoročna suradnja tih 
dviju organizacija nije bila moguća. Naime, u Titovoj je strategiji rat protiv 
četnika bio na prvome mjestu, kao što je u strategiji Draže Mihailovića do- 
minirala borba protiv komunista. 

Pošto je potkraj 1941. godine, nakon sloma Užičke republike, Tito 
morao sa svojim jedinicama prebjeći u Foču, u jugoistočnu Bosnu, najviše 
ga je brinulo što su središnja Srbija i Sandžak.ostale u rukama četnika. Čet- 
ničke su snage iskoristile slabljenje partizanskog pokreta, koji je većim dije- 
lom bio uzrokovan pogrešnom politikom komunista, i uskoro zagospodarile 

Crnom Gorom i dijelovima istočne Hercegovine, gdje su lokalni zapovjed- 
nici sklopili sporazume o suradnji s talijanskim okupatorima. 

Odlaskom Tita iz Srbije, ali i zbog njemačke ofenzive koja je trajala 
od kraja 1941. i početkom 1942., partizanski se pokret stišava. Glavnina srp- 
skih partizanskih jedinica se povukla na Sandžak. Na terenu su ostali samo 
manji odredi koji su povremeno izvodili diverzije i sabotaže na putovima i 
željeznici. Proći će još neko vrijeme dok se ponovno ne stabiliziraju i obno- 
ve pokidane veze među odredima. Središte partizanskog djelovanja do pro- 
ljeća-ljeta 1942. postaje prostor južne Srbije gdje se odvijaju žestoke borbe s 
bugarskim snagama. Tek potkraj listopada 1943. u Srbiju dolaze dvije parti- 
zanske divizije iz Bosne kao pomoć srpskim partizanima. Nakon toga se 
partizanski pokret počeo brže razvijati i postajati sve opasniji protivnik i čet- 
nicima i Bugarima i Nijemcima, i to u vrijeme kad i njemački vojni stroj po- 
činje doživljavati prve velike poraze. 

Do operacije za oslobađanje Beograda u listopadu 1944. godine parti- 
zanski je pokret prerastao u vrlo dobro organiziranu, discipliniranu i brojnu 
vojnu snagu, koja je bila u stanju bitno ometati povlačenje njemačke Grupe 
armija E iz Grčke. 

Oslobođenjem Beograda i skoro cijele Srbije uz pomoć Crvene armije, 
Narodnooslobodilačka vojska Jugoslavije je dobila sigurno zaleđe i logistiku 
koja je postala izvor ljudskih i materijalnih rezervi za daljnje vođenje rata. 
Kvislinška je vlast doživjela potpuni slom, a četnici, koji se više nikad nisu 
oporavili od poraza na Neretvi (1943.), počeli su prelaziti u NOV i POJ. 
Samo se jedan manji broj četnika s generalom Mihailovićem povukao u br- 
dovite krajeve istočne Bosne i jugozapadne Srbije. 

U Crnoj Gori se ustanak protiv talijanskog okupatora rasplamsao 13. 
srpnja 1941, Po brojnosti, po visokom postotku opredijeljenosti za borbu, 
ovaj je antifašistički ustanak u tadašnjoj porobljenoj Europi bio fenomen. 
Kao i u drugim dijelovima tadašnje Jugoslavije, ustanak je organizirala Ko- 
munistička partija. Međutim, nakon prvih uspjeha, došlo je do podvajanja 
unutar ustaničkih postrojbi, pogrešnih procjena komunističkog vodstva, loše 
organiziranih vojnih akcija. Sve je to dovelo do zamiranja ustanka i jačanja 
četničkog pokreta. Takvo se stanje promijenilo tek nakon četničkog poraza u 
Bitki na Neretvi u ožujku i travnju 1943. i kapitulacije Italije u rujnu iste go- 
dine. ZAVNO CG u srpnju 1944. pretvara se u Crnogorsku antifašističku 
skupštinu narodnog oslobođenja (CASNO) kao vrhovno zakonodavno i 
izvršno tijelo buduće republike. 

3.2.6.5. Makedonija 


Nakon kratkoga travanjskog rata 1941. Makedonija je, kao i cijela 
Kraljevina Jugoslavija, podijeljena između okupacijskih snaga — u ovom 
slučaju između Bugarske i Italije, Njihovi su se interesi podudarali i sukob- 
ijavali. Bugarska je težila prodoru na zapad sve do Ohrida dok su Talijani 
hijeli učvrstiti i proširiti svoj utjecaj u zapadnoj Makedoniji u korist Velike 
Albanije. Bugarska je nakon njemačke okupacije Grčke dobila egejski dio 
Makedonije i dio Trakije dok je zapadna Makedonija s gradovima Tetovo, 
Gostivar, Kićevo, Debar, Struga, Ohrid, zatim Kostursko i veći dio prespan- 
skih sela pripao Italiji. 

Već 13. travnja 1941. s ulaskom 

njemačkih i bugarskih postrojbi u Skop- 
je dolazi i jedna mala grupa bivših ma- 
kedonskih političkih emigranata koji 
su, u suradnji s nekim ljudima u zemlji, 
osnovali Centralni akcijski bugarski 
komitet. Uskoro su pod njegovim vod- 
stvom slični komiteti organizirani u 
unutrašnjosti Makedonije. Komiteti su : 
bili u službi i pod nadzorom Gestapoa i Makedonski kolaboracionisti, Skopje 1941. 
njemačkoga vojnog zapovjedništva. 
Komiteti su poslužili kao propagandna središta koja su svojom djelatnošću htje- 
Ta pokazati spontanost zahtjeva makedonskog naroda za sjedinjenjem s Bugar- 
skom. Njemačkim su vlastima, pak, trebali dokazati bugarsko povijesno pravo 
na Makedoniju. Već u svibnju 1941., kad je dovršeno uspostavljanje bugarske 
okupacijske vlasti u Vardarskoj Makedoniji svi su ovi komiteti raspušteni. 

S druge strane, Albanski komitet u Tetovu je provodio slične akcije s 
namjerom pripajanja zapadnih i sjeverozapadnih dijelova Makedonije Alba- 
niji. U tom su smislu organizirali i demonstracije. Slični su komiteti organi- 
zirani u još nekim mjestima zapadne Makedonije. 

Značajka bugarske okupacije je bila uspostavljanje posebno obučene 
policije na okupiranom području koja je imala zadaću održavati okupacijski 
režim i sprečavati bilo kakav otpor, kao i čuvati strateške prometnice i ob- 
jekte (rudnike) važne za njemačku vojsku,” 


2! Unutar policije su postojale vrlo dobro izvježbane postrojbe tzv. "lovačke skupine" ili 
tzv. "kontračete" za borbu protiv gerilskih postrojbi partizanskog pokreta, Bugarska o- 
kupacijska vlast za svoj rad nije odgovarala bugarskom premijeru Bogdanu Filovu nego 
njemačkom vojnom zapovjedništvu. 

Okupirani teritorij je administrativno podijeljen na Skopsku i Bitolsku 
oblast, a 1943. im je pridodana i Gornodžumajnska oblast (istočna i jugois- 
točna Makedonija — Strumička, Berovska, Carevoselska oblast), u kojima 
je ubrzo organizirana sudska i upravna vlast. Jednom riječju, na Makedoniju 
je protegnuta bugarska legislativa — Makedonija je kao okupirani teritorij 
postala sastavni dio Bugarske. No, za razliku od Bugarske, Židovi iz Make- 
donije su tijekom 1943. deportirani u koncentracijske logore u Poljskoj i 
Njemačkoj. Sustav bugarske represije tijekom okupacije je uspio zastrašiti 
veći dio makedonskoga gradskoga i seoskog stanovništva. Izvršeni su brojni 
zločini nad civilnim stanovništvom što je ostavilo traga u društvenom me- 
mentu makedonskog naroda a bitno je utjecalo i na organizaciju ustanka. 

Dio zapadne Makedonije, koji je okupirala talijanska vojska svoju je 
zakonsku regulativu dobio u svibnju 1941. Svu je vlast obnašao civilni ko- 
mesar, postavljen od vrhovnog zapovjedništva vojske. Sjedište civilnog ko- 
mesara bila je u Prizrenu. Potkraj 1941. ukinuta je institucija civilnog kome- 
sara, a njegove je poslove preuzelo Ministarstvo novooslobođenih zemalja 
Albanije koje je postojalo do veljače 1943. Što se tiče Albanije ona je svo- 
jim aktima u srpnju 1941. cijelu zapadnu Makedoniju anektirala dekretom 
kraljevskog namjesnika u Albaniji Francesca Laccomonija. Albanski nacio- 
nalisti su ovim aktom tek djelomice ispunili svoj san o Velikoj Albaniji ali su 
zato izazvali razdor između nacionalnih zajednica na tom prostoru (Albana- 
ca, Makedonaca i Turaka), koji je trajao dulje vrijeme. 

Sjedište Balli Kombčtar u Zapadnoj Makedoniji nalazilo se u građu 
Gostivaru. Tijekom kolovoza 1943. Albanci su organizirali dobrovoljačku 
miliciju koja je otvoreno surađivala s okupatorom. 

Nakon aneksije Zapadna Makedonija je podijeljena u prefekture — kao 
najviše organe vlasti — i podprefekture. Sa sjedištem u Debru osnovana je 
Debarska prefektura, a tijekom 1944. i Tetovska prefektura. 

U sjevernim dijelovima Makedonije djelovale su četničke postrojbe 
vojvode Koste Pećanca, a nakon njegova ubojstva, postrojbe Draže Mihailo- 
vića, koji je njegove četnike uključio u svoj pokret. Oni se nisu upuštali u 
vojne akcije protiv okupatora ali su svojom nazočnošću pokazali svoje pre- 
tenzije na ove dijelove Makedonije ili, kako su je nazivali, Maćedonije, 
Predstavnik Mihailovićeva četničkog pokreta u Makedoniji je bio Vojko Tr- 
bić. Iako malobrojna, ova je organizacija, koju je podupirala talijanska voj- 
ska, bila smetnja razvoju antifašističkog pokreta otpora. 

Pokret otpora u Makedoniji su organizirali članovi Komunističke par- 
tije Jugoslavije, slično kao i u drugim dijelovima Jugoslavije. Međutim, si- 
tuacija je u Makedoniji za organizaciju pokreta bila iznimno nepovoljna, pri- 

je svega, zbog razdrobljenosti teritorija, okupatorske politike zastrašivanja i 
razjedinjenosti makedonskih komunista. Komunistička partija Jugoslavije u 
Makedoniji (tada Makedonci nisu imali svoju nacionalnu organizaciju) nije 
bila snažna i dobro ustrojena organizacija. Odmah početkom rata izvršene su 
velike racije i provale u njezinoj organizaciji. Osim toga, pokazalo se da je 
jedna od najvećih prepreka organizaciji pokreta otpora vodstvo Komunistič- 
ke partije u Makedoniji s Kominterninim čovjekom, probugarski nastroje- 
nim Metodijem Šatorovim. On je Pokrajinski komitet KPJ za Makedoniju 
pridružio Bugarskoj radničkoj partiji (komunista), pod geslom "jedna država 
— jedna partija", prihvaćajući na taj način bugarsku aneksiju dijela Makedo- 
nije. Tek nakon preustroja komunističke organizacije i njezina vezivanja uz 
KPJ došlo je do organiziranog pokreta otpora i početka narodnog ustanka. 
Pokrajinski komite KPJ za Makedoniju odlučio je 5. studenoga 1941. da se 
borba proširi na cijelu Makedoniju te da se ubrza osnivanje partizanskih od- 
reda. I ovi su odredi nosili imena teritorija na kojemu su djelovali. Prva oru- 
žana akcija makedonskih partizana (Prilepski odred) izvedena je 11. listopa- 
da 1941. na policijsku postaju, poštu i zatvor u Prilepu. Partizanski pokret u 
Makedoniji nije se razvijao jednakomjerno niti je bio masovan. Posebno se 
polako širio u Pirinskoj Makedoniji. Tamo je samo nekoliko naoružanih sku- 
pina bilo u stanju izvoditi manje oružane akcije i sabotaže na prometnicama. 
Drukčija je situacija bila u Egejskoj Makedoniji gdje je otpor organizirala 
Komunistička partija Grčke već u svibnju 1941. To su ujedno i prve partizan- 
ske oružane grupe u Grčkoj. Uskoro je u tom dijelu Makedonije stvoren Naci- 
onalnooslobodilačka fronta (EAM). 

Na području koji su okupirali Bugari i Talijani vojne akcije je vodio 
Pokrajinski vojni štab koji je tijekom 1942. preimenovan u Glavni štab na- 
rodnooslobodilačkih partizanskih odreda Makedonije. Bila je to prijelomna 
godina kad se partizanski pokret otpora u cijelosti stopio s pokretom otpora 
Jugoslavije. Uz vojnu komponentu, tijekom 1942. je uspostavljena i mreža 
nove civilne narodne vlasti na oslobođenim teritorijima: narodnooslobodi- 
lački odbori. : 

Potkraj veljače 1943., kad su to prilike dopustile, organizirana je Ko- 
munistička partija Makedonije čime je istodobno priznato pravo postojanja 
makedonske nacije. 

Kapitulacija Italije u rujnu 1943. je bitno ubrzala razvoj narodnooslo- 
bodilačkog pokreta. U Makedoniji tada djeluje devet bataljuna i više parti- 
zanskih odreda. Poseban je uspjeh bilo osnivanje masovne antifašističke or- 
ganizacije: Slavensko-makedonske narodnooslobodilačke fronte u Egejskoj 
Makedoniji. Time je i Komunistička partija Grčke pokazala da želi riješiti 


199 


ovaj nacionalni problem i priznati slavenske Makedonce kao zasebnu naciju. 
Ova je organizacija postupno prerasla u organizaciju nove narodne vlasti. 
Tijekom Drugoga zasjedanja AVNOJ-a u Jajcu Makedonija je proglašena 
jednom od federalnih jedinica buduće Jugoslavije, a Makedonci jednim od 
ravnopravnih naroda buduće jugoslavenske federacije. ASNOM (Antifašis- 
tičko sobranje na narodno osvoboduvanje na Makedonija — Antifašističko 
vijeće narodnog oslobođenja Makedonije) postaje vrhovno zakonodavno ti- 
jelo Makedonije. 


Vojni su uspjesi tije- 
kom 1944. doveli do širenja 
pokreta otpora i stvaranja ve- 
ćih vojnih postrojbi. Tako je 
8. lipnja formirana Prva ma- 
kedonska udama brigada. 
Četnički je pokret Draže Mi- 
hailovića u sjevemoj Make- 
doniji i južnoj Srbiji pretrpio 
ou : teške vojne i političke poraze 
Makedonski partizani i nije više predstavljao oz- 
biljnu prijetnju partizanskom 
pokretu. U tom su se razdoblju vodile najkrvavije borbe s bugarskom i nje- 
mačkom vojskom koja je pokrenula veliku ofenzivu kako bi osigurala povla- 
čenje svojih dijelova Grupe armija E iz Grčke. 

Od 1941. do 1944, u Makedoniji je bila stacionirana bugarska Peta ar- 
mija. Početkom rujna 1944., kad je Bugarska kapitulirala nakon ulaska Cr- 
vene armije, i ova se vojna jedinica rasformirala. Jedan njezin dio nije poslu- 
šao naredbu nove vlade u Sofiji, već se nastavio i dalje boriti uz Nijemce, 
neki su se predali Nijemcima i bili razoružani dok se manji dio okrenuo pro- 
tiv Nijemaca, Ipak, kapitulacijom ove vojne jedinice, Makedonija je praktič- 
ki bila oslobođena. Borbe su se sada odvijale samo protiv njemačkih pos- 
trojbi Grupe armija E koja se povlačila preko njezina teritorija. Operacijama 
oslobođenja zapadne Makedonije, početkom studenoga 1944., završavaju 
borbe za oslobođenje Makedonije. 

Već je potkraj prosinca 1944, u oslobođenom Skopju održana Prva 
izvanredna sjednica ASNOM-a poznata i kao Drugo zasjedanje na kojemu 
je trebalo stvoriti osnovne državne ustanove i političko vodstvo i tako za- 
jamčiti provođenje odluka Drugoga zasjedanja AVNOJ-a. Osnovan je sud, 
Makedonska nacionalna banka i prva vlada Makedonije. 

3.2.6.6. Temelji buduće Jugoslavije 


lako su malobrojni komunisti ubr- 
zo nakon ustanka preuzeli vodstvo i po- 
litičkoga i vojnog dijela Narodnooslo- 
bodilačkog pokreta (NOP), u prvo vri- 
jeme omasovljenja nisu govorili ni o re- 
voluciji niti o poslijeratnome političkom 
i društvenom poretku. Tek potkraj 1942. 
Josip Broz Tito, generalni sekretar KPJ i 
vrhovni zapovjednik Narodnooslobodi- 
Jačke vojske i Partizanskih odreda Jugo- 
slavije (NOVJ i POJ) zaključio je da je 
došlo vrijeme stvoriti političke temelje osip PE Tito pred zasjedanje 
poslijeratne države i tako pokazati jav- AVNOJ-a u Bihaću 1942. 
nosti za što se partizani bore. 

U kasnu jesen 1942. u Bihaću je održano Prvo i osnivačko zasjedanje 
Antifašističkog vijeća narodnog oslobođenja Jugoslavije (AVNOJ), najviše- 
ga zakonodavnog organa antifašističkoga narodnooslobodilačkog pokreta. 
Donesene su značajne odluke za razvoj NOP-a na području cijele Jugoslavi- 
je. Stvorena su i prihvaćena zemaljska (nacionalna) antifašistička vijeća koja 
su politički pokrivala prostor budućih jugoslavenskih federalnih jedinica, 

To je vrijeme kad su Saveznici pomagali isključivo četnike Draže Mi- 
bailovića, koji je u međuvremenu od izbjegličke vlade u Londonu postavljen 
za ministra vojnog i generala vojske u otadžbini, pa je jedan od prvih zada- 
taka NOP-a bio raskrinkati četnike 
pred Saveznicima i privući pozor- 
nost na sebe, kao jedine koji se bore 
protiv Nijemaca i Talijana. Usto, 
vodstvo NOP-a je smatralo da čet- 
nike treba i vojno likvidirati, jer su 
postali najneugodnija brana stvara- 
nju sustava nove partizanske vlasti s 
na oslobođenim područjima i budu- ši 
čih revolucionarnih procesa. Potkraj * i 
1943. NOP je uspio ispuniti obje Izvršni odbor AVNOJ-a 
zadaće. 

Odluka II. zasjedanja AVNOJ-a 


U povijesnom bosanskom gradiću 
Jajcu, posljednjih dana studenoga 1943. o- 
držano je Drugo zasjedanje AVNOJ-a na 
kojemu su usvojene važne odluke za dalji 
razvoj NOP-a ali i sudbinu cjelokupnoga 
jugoslavenskog prostora. Usvojen je zaklju- 
čak o zabrani povratka kralja Petra Il. u 
zemlju te o obnovi Jugoslavije ali sada kao 
savezne demokratske države ravnopravnih 
naroda. O političkom će se uređenju sta- 
novništvo trebati izjasniti tek nakon oslobo- 
đenja zemlje, referendumom. Međutim, 
najvažniji događaj koji je navijestio bitne 
političke promjene na prostoru bivše Kra- 
ljevine Jugoslavije je osnivanje Nacional- 


| nog komiteta oslobođenja Jugoslavije 


(NKOJ), odnosno začetka vlade buduće dr- 
žave. Ove su odluke usvojene mimo volje 
Staljina, koji više nije sa stopostotnom si- 


da podupru Tita te da se odrekne Mihailovića koji se u međuvremenu uvelike 
kompromitirao kao kolaboracionist. 

Potkraj te godine sovjetske trupe (Treća ukrajinska armija maršala 
Tolbuhina, potpomognuta bugarskim snagama koje su prešle na savezničku 
stranu nakon kapitulacije) zauzele su veći dio istočne, središnje i sjeverne 
Srbije. Time je na neki način bila osigurana politička pobjeda komunista u 
Jugoslaviji nakon rata. 

Pred kraj rata NOP je 
raspolagao zavidnom voj- 
nom silom i velikom povr- 
šinom oslobođenog teritori- 
ja na kojemu je bila ustro- 
jena nova vlast, Partizanska 
je vojska već od kraja 1944. | 
bila ravnopravno uključena 
u zajedničke vojne operaci- 
je savezničkih snaga. For- 
mirane su četiri jugoslaven- 


gurnošću mogao računati na poslušnost jugoslavenskoga komunističkog vod- 
stva. Kasnije će se njegova strahovanja i ostvariti. 


ske armije s više od 450 ti- 
suća boraca, koje su se kre- 


Vrhovni štab NOV i POJ 1944. 


a Saveznici su, pak, iz 
nekih svojih interesa, prib- 
vatili partizanski pokret kao 


tale od istoka prema zapadu kroz Slavoniju, Bosnu i Hercegovinu i Dalmaci- 
ju, oslobađajući sve veći prostor, Iako je za oslobođenje Srbije Titu bila pot- 
rebna sovjetska pomoć, ostali krajevi bivše Kraljevine Jugoslavije oslobodi- 


jedini pokret otpora u Ju- 
goslaviji. Na Durmitoru u 
Cmoj Gori Titu se 28. svib- 
nja 1943. pridružio britanski 
samik Frederick William 
Deakin (sa svojim suradni- 
kom satnikom Williamom F. 
Stuartom) koga su se snažno 
dojmile borbene sposobnos- 
ti partizana. Njegova izvješća, kao i izvješća ostalih britanskih časnika koji su 
posjetili partizane toga ljeta i jeseni, potaknuli su Saveznike da obustave svoju 
potporu Mihailoviću te da ju počnu pružati Titu. Tito je od Saveznika dobio 
velike količine oružja za onemogućavanje njemačkog povlačenja, međutim, 
njegova je glavna briga bila osigurati pobjedu nad kolaboracionističkim sna- 
gama. U rujnu su Britanci nagovorili kralja Petra da pozove sve Jugoslavene 


Josip Broz u razgovoru s ruskom misijom 


202 


le su jedinice Titove vojske, odnosno dopušteno im je završiti svoju revolu- 


ciju. Mihailovićev je pokret propao poš- 


to su ga snage NOP-a vojno porazile i , 


pošto ga se odrekao i sim kralj Petar II. 
Karađorđević. 

Pod nadzorom Saveznika, koji su 
još priznavali kraljevsku vladu kao pu- 
nopravnog predstavnika države koja vi- 
še nije postojala, održan je 16. lipnja 
1944. na Visu sastanak predsjednika 
Izbjegličke vlade u Londonu Ivana Šu- 
bašića i predsjednika NKOJ-a Josipa 
Broza Tita, koji je rezultirao sporazu- 
mom. Sporazum je obvezao kraljevsku 
vladu da će se preustrojiti te da će u nju 
ući samo oni koji nisu djelovali protiv 
partizanskoga antifašističkog pokreta; 


S 


Feldmaršal Alexander 
i maršal Jugoslavije Tito 
u Beogradu 

da će priznati AVNOJ i NKOJ kao jedine predstavnike narodâ koji žive na 
područja bivše Kraljevine Jugoslavije. Već 1. prosinca 1944. (nakon oslo- 
bođenja Beograda — listopad 1944.) potpisan je Drugi sporazum Ti- 
to-Šubašić u Beogradu, kojim je bilo dogovoreno da se kralju Petru II. Ka- 
rađorđeviću zabrani povratak u Jugoslaviju sve do plebiscitarne odluke o 
državnom (republičkom ili monarhističkom) uređenju. Tada je odlučeno da 
se formira jedinstvena jugoslavenska vlada odgovorna AVNOJ-u kao 
privremenom parlamentu. Tako su nakon Sporazuma ukinute obje vlade, 
ona u Londonu i Nacionalni komitet oslobođenja Jugoslavije, te je od 
članova obje bivše vlade stvorena, početkom ožujka 1945., nova jedinstve- 
na Privremena vlada Demokratske Federativne Jugoslavije. Bio je to jedini 
uvjet međunarodnog priznanja nove države. 

4. 


PORATNO RAZDOBLJE 
PODIJELJENOSTI I 
NESNOSLJIVOSTI 


1945. do 1960. 


4.1. Politički nestanak Mitteleurope i Balkana: 
nastanak Zapada i Istoka 


Dok su na Jaliskoj konferenciji 
u veljači 1945. donesena načelna rje- 
šenja o odnosu pobjednika prema po- 
raženima, Potsdamska konferencija | 
je u srpnju-kolovozu iste godine tre- 
bala odlučiti o konkretnim saveznič- 
kim akcijama prema poraženoj Nje- 
mačkoj u prvim mjesecima poraća. 
Opet su se, kao i dotad, našli pred- i 
stavnici triju najzaslužnijih sila pob- |, a 2 
jola: Sjeđnjedih Amadčih Dr. eor en ado 
žava, Velike Britanije i Sovjetskog Atlantske povelje (kolovoz 1941.) 
Saveza, no ovaj put u nešto izmije- 
njenom sastavu jer je umjesto Roosevelta, koji je u međuvremenu umro, na 
konferenciju stigao novi američki predsjednik Harry Truman (1884. do 1972.). 
Sovjetski predstavnik je bio sam predsjednik države Josif Visarionovič Džuga- 
Švili-Staljin, dok je britanskog premijera Winstona Churchilla kasnije zamije- 
nio novi predsjednik vlade, laburist Clement Richard Attlee (1883. do 1967). 

Na Postadamskoj je kon- 3 ~ 
ferenciji, koja je trajala od 17. 
srpnja do 2. kolovoza 1945., od- 
Jučeno da se njemačka vojska u 
potpunosti razoruža, a njemačka 
ratna industrija uništi ili stavi 
pod nadzor Saveznika. Nakon to- 
ga je trebalo raspustiti i zabraniti | 
sve nacističke organizacije i kaz- 
niti ratne zločince. Raspuštena 
su i sva industrijska udruženja Berlin 1945. 
(koncerni i trustovi) koja su bila 
nositelji i pokretači njemačke agresivne ekspanzionističke politike. Saveznič- 
ko kontrolno vijeće u Berlinu je dobilo ovlasti i prava vrhovne državne vlasti 
u Njemačkoj, dok je na nižim razinama vlasti Nijemcima dopuštena autono- 
mija i ustroj demokratskih zemaljskih vlada. Svim Nijemcima koji nisu bili 
traženi zbog ratnih zločina zajamčene su građanske slobode. 

Odnosi unutar Antihitlerovske koalicije nisu bili tako čvrsti da bi se 
mogli održati u složenima poslijeratnim političkim i gospodarskim uvjetima. 
Svaka je članica te koalicije vodila svoju politiku i polazila od svojih zaseb- 
nih interesa. Sumnjičavost i nepovjerenje osjećali su se i tijekom rata, pose- 
bice na susretima državnika u Teheranu, na Jalti i u Potsdamu. 

Nakon svršetka rata odnosi među bivšima 
saveznicima su se počeli još više hladiti te je sve 
češće dolazilo do otvorenih razilaženja i sukoba. 
Već su tijekom rata Velika Britanija i njezin pre- 
mijer Winston Churchill (1874. do 1965.) djelova- 
li s pozicija već prevlađanih političkih modela po- 
djele interesnih sfera (unatoč glorificiranim nače- 
lima Atlantske povelje), no ova se politika pokaza- 
la nemoćnom u potpuno promijenjenoj slici porat- 
ne Europe. Pokojni američki predsjednik F. D. 
Roosevelt je imao zamisao održavanja jedinstva 
svih velikih saveznika, koja se, međutim, nije mo- 
gla ostvariti, posebice ne sa Sovjetskim Savezom, 
Prema toj zamisli velesile bi svojim akcijama osi- 
gurale mir i onemogućile izbijanje novih ratnih 
sukoba. Iz takvih shvaćanja je izrasla ideja o stva- 
ranju svjetske mirotvorne organizacije u kojoj bi pet velesila imalo odlučujuću 
ulogu u očuvanju mira. Staljinova je, pak, koncepcija novih poslijeratnih me- 
đunarodnih odnosa polazila od ruskih nacionalističkih i imperijalističkih inte- 
resa koji su se očitovali u širenju granica i interesnih sfera Sovjetskog Saveza 
na Zapad i Istok. Nakon rata, kad su se pod sovjetskim utjecajem u Srednjoj i 
Jugoistočnoj Europi te drugima dijelovima svijeta počele stvarati socijalističke 
zemlje, ratna se koalicija Saveznika raspala i počela pretvarati u suparničke i 
sukobljene blokove, 

j gi Politička povijest Srednje 
a i Jugoistočne Europe (monopo- 
=  lizam, dominacija, politička is- 
$ ključivost) se ponavljala u svom 
najlicemjernijem obliku. Širom 
su otvorena vrata novim holo- 
kaustima jer su novonastale dr- 
žave nakon rata tek tražile i 
pronalazile svoj politički iden- 

j g titet (nekima je bio i nametnut) 
Suđenje ratnim zločincima u Niirnbergu 1945. — bile su još pravno nedefinira- 


Staljin i Churchill, 
listopad 1944. 


-k 

ne i gospodarski osiromašene, Nacionalizam, pa i rasizam u tim su državama 
imali izvrsnu hranidbenu podlogu. Razlika u strukturi moći dovela je do bi- 
polarnosti Europe, odnosno ovisnosti dijela država o Sjedinjenim Državama 
a drugoga dijela o Sovjetskom Savezu. Odmah nakon Drugoga svjetskog ra- 
ta ili, preciznije, nekoliko mjeseci prije kraja (Jalta), započeo je hladni rat. 
Početkom provođenja Marshallova plana, kojim su bila predviđena ulaganja 
od čak 13,5 milijardi američkih dolara u četvorogodišnjem razdoblju, kako 
bi europske države obnovile industriju i poljodjelstvo, moglo se predvidjeti 
da će funkcionalno načelo globalnog sustava biti temeljni kriterij međuna- 
rodnoga političkog djelovanja. 

Posljedice Drugoga svjetskog rata, osim u političkom zaoštravanju 
odnosa bivših saveznika, koji se nisu mogli složiti oko podjele interesnih 
sfera u svijetu, Europa osjeća u gospodarstvu, u socijalnim problemima i 
svakodnevnom životu i kulturi. Gospodarski razvoj razrušene Europe u cije- 
losti je ovisio o američkoj financijskoj pomoći. Američki će gospodarstveni- 
ci sa zadovoljstvom konstatirati da je put prema dominaciji dolara osiguran 
kroz velika ulaganja u obnovu Europe, 


Proizvodnja sirova željeza u Zapadnoj Europi iznosila je 1946. nešto 
više od 19 milijuna tona, manje od polovice proizvodnje u 1939, Perspektiva 
razvoja Europe sve tamo do 1949, je bila uistinu sumorna. Cijelu tu kaotičnu 
situaciju apsolutne gospodarske iscrpljenosti pogoršavala su velika migracij- 
ska kretanja stanovništva. Geopolitička karta poratne Srednje, istočne i Ju- 
goistočne Europe korjenito je promijenjena. Nekoliko je država nestalo, ne- 
ke su u međuvremenu prestale postojati ali su 1945. obnovljene, poput Aus- 
trije, Poljske, Čehoslovačke i Jugoslavije. 

Najveći je dobitnik bio Sovjetski Savez, koji je opet zauzeo baltičke 
države, anektirao Istočnu Prusku, od Čehoslovačke Zakarpatsku oblast, od 
Rumunjske Besarabiju i Bukovinu te, naravno, istočnu Poljsku, Poljska je 
zauzvrat dobila veći dio prijašnjih njemačkih oblasti na crti Odra-Neisse. To 
su ujedno bile i najveće promjene. Jugoslavija je dobila dio Julijske krajine, 
a Rumunjska je Bugarskoj morala predati južnu Dobrudžu. 

Nakon Drugoga svjetskog rata etnički problemi gotovo uopće nisu u- 
zimani u obzir. Nitko se nije trudio doznati što želi ili misli lokalno stanov- 
ništvo: važna je bila politika ravnoteže snaga Istoka i Zapada. Kad je postalo 
jasno da će u Istočnoj i Jugoistočnoj Europi najveći utjecaj imati Sovjetski 
Savez, bilo je potpuno svejedno gdje će biti granica između Poljske i Čeho- 
slovačke ili Mađarske i Rumunjske. Sovjetski se Savez vrlo brzo pobrinuo 
da se etnički problemi i sukobi u pogledu razgraničenja riješe na način koji 
je njemu odgovarao. Problem je bio u tome što je etnička karta Istočne Eu- 

rope i Balkana složena tako da jednostavno administrativno ucrtavanje novih 
granica nije moglo biti pravedno. I Rumunji i Mađari su polagali pravo na 
Transilvaniju, koja je u povijesti često bila u sastavu različitih država. Tra- 
gika ovog problema je u tome što su istočna područja Transilvanije bliže 
Rumunjskoj naseljavali Mađari, a one zapadne, bliže Mađarskoj, Rumunji, S 
druge strane, moglo se postaviti pitanje vraćanja Južnog Tirola Austriji, itd. 
Naposljetku, 40-50 milijuna ljudi nakon rata je imalo status izbjeglica. Bila 
je to najveća migracija u Europi od seobe naroda pet stoljeća prije. 

Sovjetski Savez, Jugoslavija, Rumunjska, Čehoslovačka i Mađarska 
potpisale su Sporazum o razmjeni manjina nakon konačnog ucrtavanja poli- 
tičkih karata. Ove su pak migracije ucrtale nove etničke karte Srednje Euro- 
pe i Balkana. 

Slomom Hitlerova Trećega Reicha oslobođeni su milijuni ratnih zaro- 
bljenika, logoraša i prisilnih radnika zatočenih u Njemačkoj i okupiranim 
zemljama. Samo je sovjetskih zarobljenika bilo prisilno deportirano pet mili- 
juna. Još trajnije pomicanje stanovništva je bilo protjerivanje Nijemaca iz 
nekih njihovih predratnih područja, osobito u Istočnoj Europi i iz zemalja 
koje su anektirali potkraj 30-ih godina 20. stoljeća. Kasnija preseljenja su bi- 
la rezultat širenja Sovjetskog Saveza prema zapadu, posebice aneksijama 
Estonije, Latvije i Litve. Konačno, iz Rumunjske, Mađarske i Jugoslavije i- 
seljeno je približno 500 tisuća Nijemaca, iz Čehoslovačke (Sudeti) 2,9 mili- 
juna, Poljske (s Istočnom Pruskom) 11,8 milijuna. Sovjetski Savez je u zem- 
lje koje je nakon rata priključio svojoj federaciji uselio približno 2,3 miliju- 
na, a iselio 420 tisuća ljudi. Oko dva milijuna Čeha i 4,5 milijuna Poljaka je 
bilo preseljeno unutar svojih država. Čak je milijun ljudi raznih nacionalnos- 
ti, koji su bili zatočeni u njemačkim logorima, emigrirao u zemlje Zapadne 
Europe i Ameriku. No, sve to što se događalo ipak je bilo u sjeni antagoniz« 
ma Sjedinjenih Država i Sovjetskog Saveza. 

Gotovo se nitko nije javno pobunio protiv istjerivanja ljudi s njihovih 
ognjišta. U usporedbi s masovnim grobnicama i koncentracijskim logorima 
u Srednjoj, Jugoistočnoj i Istočnoj Europi, njihovi su problemi imali uistinu 
malu težinu. 

Nakon svršetka Drugoga svjetskog rata sve su zemlje Zapadne Europe 
postale veliki dužnici Sjedinjenih Država, koje su upravo tu sustavno radile 
na oblikovanju svoje globalne politike i strategije, čiji je osnovni cilj bio izo- 
lirati i okružiti Sovjetski Savez, ali i novonastale socijalističke srednjogu- 
ropske i balkanske zemlje, te gospodarski i politički podčiniti zemije zapad- 
ne demokracije. Sukob je počeo oko Srednje Europe i podijeljene Njemačke, 
a proširio se na Aziju (nakon komunističke pobjede u Kini 1949.) te je usko- 

ro prerastao u planetarni sukob. Sjedinjene Države nisu namjeravale Sov- 
jetskom Savezu prepustiti političku ekspanziju u Jugoistočnoj Europi. Godi- 
ne 1947. u tom je smislu nastala izv. Trumanova doktrina, koja je predviđala 
sprečavanje širenja komunizma jačanjem protukomunističkih snaga u Grč- 
koj i Turskoj. Druga razina doktrine je predviđala financijsku i drugu pomoć 
Zapadnoj Europi, posebice razorenoj Njemačkoj. Sjedinjene Države su vje- 
rovale u obnovu Njemačke koja je bila ključ europskoga gospodarskog raz- 
vitka. Čini se da je program obnove Europe, potican Marshallovim planom, 
bio stvoren samo zbog nje. Na pokretačku plansku konferenciju u Parizu, 
vezanu uz Marshallov plan, bio je pozvan i Sovjetski Savez, no Staljin je 
odbio pomoć, obrazloživši to američkim pokušajem političkog utjecanja na 
zemlje Istočne Europe. Još se tada, istina, nije radilo o nametanju političkog 
utjecaja SAD-a, nego je bila riječ o sprečavanju i uklanjanju komunističkog 
utjecaja u Zapadnoj Europi, čiji je rast bio logična posljedica siromaštva i 
beznađa poratne Europe. Komunističke partije Europe su bile veoma aktivne 
u vrijeme početka sukobu, moralno pomažući Sovjetski Savez izazivanjem 
političke krize u vlastitim zemljama (Francuska, Italija i Grčka). 

Prvi se hladnoratovski sukob dogodio kad je 
SSSR u proljeće 1948. zabranio prijelaz stanovnicima iz 
zapadnog dijela Berlina u istočni dio, i obrnuto, tako da 
su se stanovnici zapadnog dijela našli blokirani, doživ- 
jevši sudbinu svojih istočnih sugrađana: glad i neimaš- 
tinu, Uostalom, Sovjetskom Savezu se nije žurilo gos- 
podarski obnoviti Istočnu Njemačku koju su krivili za 
Drugi svjetski rat i 25 milijuna sovjetskih žrtava. Na 
tajnom sastanku Sjedinjenih Država, Francuske i Velike Lucius D. Clay 
Britanije je odlučeno da se Zapadni F7 
Berlin opskrbljuje branom iz zraka i E 
taj je zadatak povjeren zapovjedniku | 
zračnih snaga u Europi generalu Lu- 
ciusu D. Clayju. Tako je stvoren ber- 
linski zračni most koji se održao sve 
do jeseni 1949. kad je SSSR blokirao | 
zračni koridor iznad Berlina, a kriza 
se dodatno zaoštrila nakon eksplozije 
prve sovjetske atomske bombe i pob- 


jede komunista u Kini. 
Vojnom konvencijom Sjedinjene Države su 1949. uz sebe uspjele ve- 
zati sve zapadnoeuropske zemlje osnivanjem Sjevernoatlantskog pakta (NA- 


TO - The North Atlantic Treaty Organization) čiji je cilj bio zaštita Zapadne 

: Europe, Sjedinjenih Država i Kana- 
de. Godine 1955. Sovjetski Savez je 
stvorio vojni savez — Varšavski pakt s 
ciljem zaštite Istočne i Jugoistočne 
Europe od ponovnog naoružavanja 
zapadnog dijela Njemačke, ali i zbog 
prodora i jačanja komunističke ideo- 
logije u Zapadnu Europu, koji su bili 
mogući zahvaljujući tome što su se 
Velika Britanija i Francuska nastavile 
Potpisivanje Varšavskog ugovora 1955, sporiti zbog svojih suprotstavljenih 
interesa iz međuratnog razdoblja. 


Tako je svijet revolucionarnog marksizma bio nepovratno uništen, zami- 
jenio ga je vulgarni marksizam — staljinizam. Zemlje zapadne demokracije su 
shvatile da je ovo novo lice međunarodnoga komunističkog pokreta mnogo 
opasnije od onog međuratnoga. Naime, staljinizam je bio spreman, pod paro- 
lom svjetske revolucije, oružjem ostvariti politički prestiž u svijetu. Taj je svoj 
juriš prema komunističkom imperiju Sovjetski Savez dao naslutiti u razgovo- 
rima trojice velikih u cijelom nizu konferencija od Teherana, preko Moskve i 
Jalte, do Potsdama, od listopada 1943. do kolovoza 1945, 

U Sovjetskom Savezu i zemljama Istočne Europe vladalo je pak pro- 
tukapitalističko ludilo koje je milijune nedužnih ljudi odvelo u sibirske gu- 
lage. Nasilje se nastavilo i izvan granica Sovjetskog Saveza. U lipnju 1953. 
u Istočnom Berlinu je pokrenut radnički štrajk koji su ugušile sovjetske in- 
tervencionističke postrojbe. Četrdeset ljudi je ubijeno, a tisuću ih je uhićeno. 
U lipnju 1956. štrajkali su poljski radnici u Poznanju, a u krvoproliću je 
stradalo 70 štrajkaša. Nastavljajući se na poljski revolt, mađarski su demon- 
stranti izašli na ulice Budimpešte u listopadu 1956. Ubrzo su se demonstra- 
cije pretvorile u otvorenu oružanu pobunu protiv Sovjetskog Saveza, koja je 
ugušena u krvi i u kojoj je ubijeno više od tisuću ljudi. Kao i između dva 
svjetska rata, Zapad je zakazao ne odazvavši se pozivu u pomoć predsjedni- 
ka mađarske vlade Imre Nágyja i prepustivši Mađarsku na milost i nemilost 
Sovjetima. 

Smrću Staljina 9. ožujka 1953. završava razdoblje poratne rekonstruk- 
cije Europe. Istočna je Europa prihvatila komunistički državno-birokratski, 
centralističko-ekonomski i politički sustav. Sovjetski Savez je sada mogao 
sustavno izvoziti svoje gospodarske i političke koncepcije i u one zemlje ko- 
je ni u jednom elementu nisu bile kompatibilne s ruskim primjerom, osobito 
ne u povijesnoj i kulturnoj tradiciji. Izvoz revolucije staljinističkog tipa u tim 

se zemljama provodio uz određenu količinu političke i socijalne surovosti i 
represije, dok se istodobno u sve europske komunističke stranke promišljeno 
prenosila histerija o približavanju rata s kapitalističkim zemljama. 

Šezdesete godine su donijele nove napetosti između dviju supersila 
koje su prijetile da se hladni rat pretvori u globalni sukob totalnog uništenja. 
Činilo se da će se dolaskom Hruščova na vlast nešto promijeniti u odnosima 
Sovjetskog Saveza i Sjedinjenih Država. 

Godine 1959. američki predsjednik Dwight 
Eisenhower (1890. do 1969.) i sovjetski predsjednik | 
Nikita Hruščov (1894. do 1971.) sastali su se u | 
Camp Davidu kako bi razgovarali o mogućnostima | 
suradnje Istoka i Zapada. Tada je prvi put jedan sov- 
jetski predsjednik kročio na američko tlo, no taj je 
sastanak poslužio samo za umirivanje svjetske jav- 
nosti. Špijunski rat je bio tek u začetku. Istodobno je 
u Europi buknula Berlinska kriza, U kolovozu 1961. 
počeo se graditi Berlinski zid koji je i simbolično 
označio razlaz Istoka i Zapada, 


Dwight Eisenhower 


4.1.1. Problem željezne zavjese 


Problemi Srednje i Jugoistočne Europe svodili su se na pitanje opstan- 
ka u sukobu Istoka i Zapada. Zemlje socijalističkog bloka u tom su smislu 
imale mnogo teži povijesni razvoj, Državni interesi su bili u potpunosti izjed- 
načeni s interesima socijalizma. Unutarnje deformacije političkog sustava 
SSSR-a prenesene su kao vjerna kopija na zemlje tzv. narodne demokracije 
i na njihove međusobne odnose. Značilo je to odustajanje od vlastitoga, na- 
cionalnog puta u socijalizam i prelazak na sovjetski tip socijalizma u svim 
državama istočne Europe, osim u Jugoslaviji. 


Upravo će proces dezintegracije unutar socijalističkog bloka, osobito 
nakon Staljinove smrti, biti jedan od važnih činitelja prevladavanja hladnog 
rata i traženja novih oblika međunarodnih odnosa. Sukob s Jugoslavijom je 
pokazao da staljinističke forme odnosa između socijalističkih država nemaju 
budućnost. Tako su pobune u nekima istočnoeuropskim državama pokaziva- 
le tendenciju vraćanja na politiku nacionalnog socijalizma i odupiranje be- 
zuvjetnom prihvaćanju sovjetskog diktata. Prigodom razmatranja odnosa 
među socijalističkim državama moralo se poći od činjenice da postoje razli- 
čitosti među njima, iako su sve imala sličan politički razvoj tijekom prvih 

deset poslijeratnih godina. Usklađivanje različitih shvaćanja o izgradnji soci- 
jalizma i pitanje međusobnih odnosa pokušalo se nakon Staljina riješiti kroz 
razne saveze i udruženja, no prevlast SSSR-a je i dalje bila izrazita, samo je 
institucionalizirana, osim kroz Varšavski pakt, i kroz Vijeće za uzajamnu 
ekonomsku pomoć {SEV — Sovet ekonomičeskoj vzaimopomošči). 

Jugoistočna i Srednja Europa su u Drugome svjetskom ratu bile dje- 
lomice uključene u teritorij Trećeg Reicha ili Mussolinijeve fašističke Italije 
(Austrija, Češka, dio Slovenije, dijelovi Hrvatske, Albanija, dio Makedoni- 
je), djelomice su bile okupirane (Srbija, Crna Gora, Grčka, Makedonija) a 
dijelom su na tom području stvorene kvislinške države, poput Slovačke i 
Nezavisne Države Hrvatske, dok su Mađarska, Rumunjska i Bugarska bile 
aktivno uključene u Trojni pakt. Sve su se te države tragično, više ili manje, 
vezale uz sudbinu Njemačke. U pobjedničkom pohodu Crvene armije prema 
Zapadu sve je te zemlje, osim Jugoslavije, okupirala sovjetska armija i u 
njima je vlast organizirana u skladu s dogovorom Churchilla i Staljina u Jalti 
o podjeli političkih utjecaja. Srednja, Istočna i Jugoistočna Europa, osim za- 
padnog dijela Njemačke, Grčke, Albanije i Jugoslavije, je bila pod okupaci- 
jom Sovjetskog Saveza, a time i podložna procesima sovjetizacije. Usto, sve 
su zemlje, osim Grčke, postale zemlje tzv. narodne demokracije, odnosno 
kako su tadašnji zapadni realpolitičari govorili — sovjetski sateliti. 

Poljska i Jugoslavija su bile najteže pogođene ratnim razaranjima. Šest 
milijuna Poljaka je ubijeno, a od toga tri milijuna Židova. Mnogo manja Jugo- 
slavija je imala ukupno (ubrojivo s kvislinškim formacijama), procjenjuje se, 
nešto više od milijun žrtava. Šteta nanesena jugoslavenskoj industriji se proc- 
jenjuje na trećinu njezine predratne vrijednosti. Šteta nanesena Poljskoj je bila 
još veća. Gotovo polovica obradive zemije 1945. nije bila obrađena i poljo- 
privredna proizvodnja je pala na 38 posto predratne, 

Mađarska i Rumunjska su manje propatile, a imale su i više prirodnih 
bogatstava. Mađarska je industrija bila treća u Srednjoj Europi, iza Njemač- 
ke i Češke. Poljoprivredni su se proizvodi izvozili. Rumunjska je imala naf- 
tna polja i veliki poljoprivredni višak. Međutim, gospodarska budućnost o- 
vih država je bila sumornija negoli ona Poljske i Jugoslavije. Naime, Polj- 
skoj su gubici nadoknađeni istočnonjemačkima teritorijima, a obje su dobi- 
vale pomoć UNRA-e (United Nations Relief and Rehabilitation), dok Ma- 
đarska i Rumunjska, kao poražene zemlje Trojnoga pakta, ne samo da nisu 
dobivale pomoć nego su morale platiti 300 milijuna dolara ratne odštete, ug- 
lavnom Sovjetskom Savezu. Mađarska je valuta doživjela veliku inflaciju: 
jedan dolar je vrijedio 29.667 penga pa je, stoga, uvedena nova valuta — fo- 
rinta. Rumunjska se oslanjala na poljoprivredu i teško je bila pogođena veli- 

kim sušama 1946. i 1947. godine. U Bugarskoj i Čehoslovačkoj su gospo- 
darske posljedice rata bile mnogo manje izražene negoli u navedenim zem- 
ljama, no i njihova su gospodarstva imala teškoća izazvanih: općim kaosom 
nakon rata i prekidom u trgovini i prometu sa susjednim zemljama. 

Između zemalja u zoni utjecaja Sovjetskog Saveza su postojale narodnos- 
ne i vjerske razlike, iako one, začudo, nisu bile presudne. Poljaci, Česi, Slo- 
vaci, Slovenci, Hrvati, Srbi, Crnogorci, Makedonci i Bugati su bili braća Sla- 
veni, a Istočni Nijemci, Mađari, Rumunji i Albanci to nisu bili, niti su s pret- 
hodnima mogli naći zajednički narodnosni nazivnik. Razlike u odnosima po- 
stoje i unutar slavenskih naroda: Česi, Slovaci, Poljaci, Slovenci, Hrvati su pre- 
težno katolici i nisu tradicijski bili vezani uz Majku Rusiju kao što su to bili 
pravoslavni Srbi, Crnogorci i Bugari, dok se pravoslavni Makedonci nisu mog- 
li vezati ni uz koga. Gospodarski, kulturni, i povijesni činitelji utjecali su na 
specifičnosti ovih zemalja, koje će biti ključne u formiranju njihove političke 
konfiguracije socijalizma sovjetskog tipa. Nije zanemariva ni činjenica da je 
njihov geopolitički položaj također bio veoma nesiguran jer su se nalazile iz- 
među nadmoćnih i mnogo jačih sila: Njemačke na zapadu i Sovjetskog Saveza 
na istoku. Neovisnost su osvojile u vrijeme kad su te sile iz nekih razloga bile 
oslabljene, a čim su povratile snagu, opstanak tih zemalja je doveden u pitanje. 

Koje su sličnosti političkog razvitka zemalja sovjetskog utjecaja? U 
prvome trenutku uspostavljene su koalicije svih partija, iz kojih su isključe- 
ne samo fašističke i desničarske stranke. Godinu-dvije kasnije koalicije su se 
raspale ili su zamijenjene novima u kojima su komunisti držali sve važnije 
funkcije. Njihovi su partneri, s vremenom, postajali nevažni i bili su margi- 
nalizirani. Konačno je ovakva narodna fronta zamijenjena jednostranačkim 
komunističkim režimom. No tu se proces osvajanja vlasti nije završio. On 
završava fizičkom ili političkom likvidacijom bivših političkih istomišljeni- 
ka, odnosno moguće političke konkurencije. 

Prve su javne žrtve ipak bili komunistički stranački dužnosnici, optu- . 
ženi za heretička nacionalkomunistička skretanja, špijunažu u korist Zapa- 
da, podrivačku djelatnost i sl. Žrtvovani su oni komunisti koji su se svojim 
idejama o promjenama previše isticali a, s druge strane, njihove su žrtve op- 
ravdale spore društvene i gospodarske promjene. Osuđivani su i likvidirani i 
oni za koje nitko nije znao zašto su krivi i o što su se ogriješili. U čistkama 
među komunistima s kraja 40-ih i prve polovine 50-ih godina stradali su 
najprije oni koji se nisu slagali s optužbama vodstva Kominforma i oni koji 
su smatrali da je Titov put u socijalizam mnogo demokratičniji od Staljino- 
va, Može se s malom ogradom reći da je sukob Sovjetskog Saveza i Jugo- 
slavije izazvao masovne čistke među komunistima Srednje Europe i Balkana 

te brojne montirane sudske procese. Prvi je takav proces bio u rujnu 1949, 
protiv mađarskog ministra unutarnjih poslova Laszla Rajka. On je poslušno, 
vjerojatno pod narkoticima, priznao da je kao visoki državni dužnosnik špi- 
junirao za Johna Fostera Dullesa, američkoga državnog sekretara i Aleksan- 
dra Rankovića, jugoslavenskog ministra unutarnjih poslova. Nakon tog priz- 
nanja presuda je bila poznata: smrtna kazna. Nakon njega na red je došao 
bugarski potpredsjednik vlade Trajčo Kostov. Optužbe su bile gotovo iste 
kao i za Rajka. Samo što je on poricao svaku optužbu. Nije slomljen ni na- 
kon mučenja na koja je očvrsnuo još u fašističkim zatvorima. 

U Čehoslovačkoj su čistke trajale od 1949. do 
1951. kad je montiran proces protiv Rudolfa Slán- 
skog, bivšega partijskog sekretara i Vladimira Kle- 
mentisa, bivšeg ministra vanjskih poslova. Njihovi 
su procesi bili vrhunac besmisla staljinizma. U čist- 
kama 1952. stradalo je i dvoje najznačajnijih komu- 
nističkih vođa u Rumunjskoj Ana Pauker i Vasile 
Luka. Patrascanu, bivši partijski sekretar, pogubljen 
je 1954. U Poljskoj su 1949. uhićeni Wladyslaw Go- 
mulka, Marian Spihalsky i Zenon Klisko, u Istočnoj 
Njemačkoj Paul Mereker, Rudolf Herrnstadt i Wil- 
helm Zeiser. Naposljetku, u Čehoslovačkoj je u čist- 
kama stradalo oko 550 tisuća člano- i 
va Komunističke partije, u Poljskoj i 
i Istočnoj Njemačkoj oko 300 tisu- 
éa, i samo nešto manje u ostalim dr- 
žavama Istoka. U Jugoslaviji su na 
sličan način stradali pristaše Stalji- 
na, njih približno 50-60 tisuća. 


Vladimir Klementis 


Naposljetku, o politici ovih 
zemalja odlučivalo se u Moskvi, ia- 
ko se SSSR trudio u svim zemljama 
zadržati privid političke neovisnos- 
ti. S druge se strane Staljin oštro Wiadyslaw Gomulka (lijevo) 
protivio bilo kakvu međusobnom 
povezivanju i prisnijoj suradnji svojih satelita. Primjerice, ideja o balkanskoj 
carinskoj uniji je kritizirana kao nepotrebna, bez ikakvih argumenata. Bilo je 
jasno da Moskvi više odgovara da sa zemljama svoje interesne sfere poslove 
obavlja pojedinačno, a ne u grupi. Štoviše, vrijedilo ih je držati odvojene i 
po mogućnosti poluposvađane, ovisne o milosti Kremlja. 

Ekonomski razvoj komunističkih zemalja Srednje i Jugoistočne Euro- 
pe uglavnom se kretao u smjeru koji je zacrtao Sovjetski Savez. Najprije su 
do prve polovice 50-ih imale nagli porast proizvodnje, a onda je do početka 
60-ih u svim zemljama istočnog bloka zabilježen zastoj a potom i pad indus- 
trijske proizvodnje. Sve su države razvijale tešku industriju i sve su imale 
problema s poljoprivredom. 

U istočnoj Njemačkoj, Mađarskoj i Čehoslovačkoj početkom 60-ih go- 
dina poljoprivredna je proizvodnja bila niža negoli prije rata. Bugarska, Jugo- 
slavija i Rumunjska su se razvijale brže od ostalih, dok su zemlje koje su kre- 
nule s boljih gospodarskih pozicija počele zaostajati. Iako je njihov razvoj, 
posebice manje razvijenih zemalja, bio fascinantan i brz, ipak su zaostajali za 
Zapadom. Stoga će u to vrijeme stotine tisuća radnika iz Srednje i Jugoistočne 
Europe na rad odlaziti u Zapadnu Njemačku, Francusku i Švicarsku. 

Politički pregovori Istoka i Zapada u razdoblju od 1956. do 1961. zna- 
čajni su za zemlje Srednje i Jugoistočne Europe. Nakon neuspjeha sastanka 
na vrhu 1955, te krize u Srednjoj Europi i u vezi sa Sueskim kanalom došlo 
je do zabrinjavajućeg, iako kratkog, prekida političkih pregovora između 
Moskve i Zapada, Sovjetski ministar vanjskih poslova Nikolaj Bulganjin je 
tek u ožujku započeo korespondenciju s američkim predsjednikom Eisenho- 
werom predloživši novi pristup rješavanju problema - zabranu nuklearnih 
pokusa na tri godine pod nadzorom međunarodne komisije, 

U listopadu 1957. novi plan za razvojačenu zonu Srednje Europe pod- 
nio je poljski ministar vanjskih poslova Adam Rapacki, najvjerojatnije s o- 
dobrenjem SSSR-a, Pitanje razoružanja je svakim danom postajalo sve hitni- 
je zbog velike količine nuklearnoga taktičkog naoružanja kojim su raspola- 
gale zemlje NATO-a. U srpnju 1958. u Ženevi su se susreli stručnjaci Istoka 
i Zapada sa zadaćom da ostvare sustav kontrole nuklearnih pokusa i spreča- 
vanja iznenadnih napada. Pregovori su trajali više od pet godina. Naposljet- 
ku je 1963., iako je izgledalo da do dogovora neće doći, potpisan Sporazum 
o zabrani nuklearnih pokusa, ne zato što su našli rješenje, nego zato što se u 
Kremlju nešto promijenilo. 

Godine 1958. SSSR je s nekoliko povoljnih vanjskopolitički poteza že- 
lio umanjiti napetosti koje su nastale, ali se sve završilo sovjetskim ultimatu- 
mom oko Zapadnog Berlina koji je izazvao ozbiljnu svjetsku krizu. SSSR više 
nije htio trpjeti status quo ove zapadne enklave u srcu Istočne Njemačke. Za- 
pad je čak bio i voljan popustiti, jer je bilo nemoguće Zapadni Berlin vojno 
braniti, a nije bio spreman ući u rat zbog rog komadića teritorija. Ipak, SAD 
se nije odlučio na povlačenje. Kad je 1961. podignut Berlinski zid kriza je bila 
nekoliko godina u pozadini odnosa Istoka i Zapada. Sovjetski predsjednik Ni- 
kita Hruščov je 1959. povukao ultimatum u vezi s Berlinom i predložio plan 


217 


potpunog razoružanja tijekom četiri godine. Sastanak na vrhu se trebao održati 
u svibnju 1960, u Parizu. Međutim 1. svibnja je nad područjem SSSR-a srušen 
američki špijunski zrakoplov U-2. Amerikanci su priznali špijuniranje, a Hruš- 
čov je od američkog predsjednika tražio ispriku. Eisenhower se nije htio ispri- 
čati i konferencija je završena potpunim neuspjehom. 

Razgovori Hruščova s novim predsjednikom SAD-a Johnom Fitzge- 
raldom Kennedyjem (1917. do 1963.) u Beču 1961. protekli su mnogo nape- 
tije negoli s Eisenhowerom u Camp Davidu 1959. godine. Odnosi su sada 
bili mnogo hladniji. Hruščov je htio zaplašiti Kennedyja novim uitimatu- 
mom u vezi s Berlinom, zaprijetivši da će SSSR potpisati s Istočnom Nje- 
mačkom separatni mirovni sporazum. Međutim, SSSR više nije bio posve 
uvjeren u svoju snagu, jer su se istodobno pogoršali odnose s Pekingom. Ta- 
ko je sastanak u Beču završio neuspjehom. Željezna zavjesa između Istoka i 
Zapada postala je još čvršća i neprozimnija. 


4.1.2. Dvije Njemačke 


Danom kapitulacije Njemačke, 8. svibnja 1945. nije potonula samo 
ideja Njemačkog Carstva nego i ideja Hitlerove Velike Njemačke, koja se 
temeljila na rasističkim koncepcijama. Stoga je godina 1945. ključna, tzv. 
nulta godina, prijelomnica za europsku, ali i svjetsku povijest. Stara Europa 
se više nije dala sastaviti a, što je još značajnije, dvije svjetske sile - SAD i 
SSSR — davale su smjer novome političkom razvoju Staroga kontinenta. 
Podjela svijeta u Europi, prije svega Njemačke i ostatka Europe, bila je do 
kraja rezultat konfrontacije ovih dviju sila, poznate još i kao hladni rat. Su- 
kob Istoka i Zapada je bio, međutim, stariji i nije nastao tek 1945. Svoje je 
korijene vukao još iz 1917. godine. 

Delikatnost sloma Njemačke je bila evidentna i zahtijevala je dvostru- 
ki odgovor. Prije svega morao se ispuniti politički vakuum u središtu Europe, 
a, s druge strane, ona se sama morala reorganizirati. 

Opća reakcija Nijemaca na poraz i savezničku okupaciju je bila obamr- 
lost i potpuna apatija. Strahovalo se da bi mladi vojnici, unovačeni pred kraj 
rata, mogli fanatično nastaviti rat u gerilskim postrojbama, ali se to ipak nije 
dogodilo. Njemačka je bila posve demoralizirana i iscrpljena. Njemačko se 
stanovništvo više bavilo svakodnevnim preživljavanjem negoli visokom po-“ 
litikom. Malo je nedostajalo da se ostvare Hitlerove riječi zapisane u njego- 
voj knjizi Moja borba (Mein Kampf) o porazu i izumiranju Njemačke i nje- 
mačkoga naroda. 

Promjene u Poljskoj su bile najdalekosežnije. Cijeli državni teritorij je 
pomaknut za približno 300 km na zapad. To je izazvalo nevjerojatne admi- 
nistrativne probieme u Njemačkoj, uključujući još dva činitelja: izbjeglice i 
teritorijalnu podjelu. Milijuni Nijemaca su protjerani iz svojih domova i pre- 
tvoreni u izbjeglice, a njemački je teritorij podijeljen između ratnih savezni- 
ka. Ta će se podjela na kraju pretvoriti i u formalnu podjelu stvaranjem dviju 
njemačkih država: Zapadne i Istočne Njemačke. Ove teritorijalne promjene 
morale su dovesti do političkih nemira. U Potsdamu su zapadne sile nevolj- 
ko prihvatile novu, de facto, granicu, a konačna je crta razgraničenja trebala 
biti određena na zajedničkom sastanku, koji se nikad nije održao. Njemačka 
je G Austrija) bila podijeljena na okupacijske zone kao što je bilo dogovore- 
no pred sam kraj rata. Sovjeti su kontrolirali istočne oblasti: Sasku, Tiringi- 
ju, Brandenburg i Meklenburg; Britanci su preuzeli upravu u Rajnskoj oblas- 
ti, Ruhru, Donjoj Saskoj i Sjevernoj Njemačkoj, dok su Amerikanci i Fran- 
cuzi upravljali Južnom Njemačkom. Sam Berlin je podijeljen u četiri zone. 
Granice nisu u potpunosti odgovarale granicama iz mirovnih dokumenata — 
Amerikanci i Britanci su otišli dalje na istok. 

Oko deset milijuna Nijemaca je prebjeglo iz Istočne u Zapadnu Nje- 
mačku ali i iz Jugoslavije, Čehoslovačke i Mađarske, Tri zapadne zone, od 
kojih je na kraju postala Savezna Republika Njemačka — SRNJ (Bundesre- 
publik Deutschland) imale su približno 47 milijuna stanovnika dok je istoč- 
na zona s istočnim sektorom Berlina imala 18 milijuna stanovnika i od nje će 
nastati Njemačka Demokratska Republika — NJDR (Deutsche Demokrati- 
sche Republik). Zbog velikih migracija ispalo je da je svaki peti stanovnik 
SRNJ bio izbjeglica. Migracije su se nastavile sve do podizanja Berlinskog 
zida u kolovozu 1961. kad se više nije moglo bježati. Njemačka Demokrat- 
ska Republika je bila jedina zemlja u Europi čiji se broj stanovnika smanjio 
između 1945. i 1960. godine, 

Odmah nakon rata u zapadnom dijelu Njemačke nije bilo aktivnoga 
političkog života. Mnogima je bila zabranjena politička djelatnost zbog na- 
cističke prošlosti. Sva odgovornost vođenja poratne Njemačke pala je na o- 
kupacijske snage Antihitlerovske koalicije. Za razliku od zapadnosavezničke 
zone, političke su stranke u sovjetskoj zoni odmah ustanovljene. U britan- 
skoj i američkoj zoni politički je život obnovljen u kolovozu, odnosno u ruj- 
nu 1945., dok je, primjerice, u Francuskoj obnovljen tek u prosincu iste go- 
dine. Uostalom, kako je okupacijska vojna vlast bila prisutna na svim razi- 
nama upravljanja, nije bilo jasno kakvu bi ulogu te stranke trebale imati. 
Godine 1948. na karnevalu u Koelnu Nijemci su pjevali, iskazujući tako 
svoje osjećaje prema okupacijskim snagama saveznika: "Mi smo domoroci 
iz Trizonezije“. Tako je mislila većina Nijemaca u sve četiri okupacijske zo- 

ne. Istodobno se odvijao još jedan proces, čini se, mnogo bolniji: izbjeglice s 
istoka dočekivane su kao nedobrodošli uljezi. Već i oni evakuirani iz grado- 
Va za seljački su živalj često predstavljali strani i ugrožavajući element. 
kr | Komunisti u dijelu Njemačke 
sad | pod sovjetskom upravom politički su 
| se organizirali među prvima. Još je 
" prije završetka rata zrakoplovom iz 
| Moskve u Berlin stigao Walter Ul- 
bricht (1893. do 1973.), a za njim i os- 
| tali njemački komunistički lideri. Isto 
j su tako brzo postali sovjetski instru- 
Walter Ulbricht (lijevo) ment političke moći na okupiranom 
području. U prvim proglasima nagla- 
šavali su da se njihova stranka bori za demokraciju i za "iskorjenjivanje ostata- 
ka nacizma". Tada se još pojmovi komunizam i revolucija nisu spominjali. 


Političke su se promjene nametale odozgo, dekretima, zahvaljujući 
prisutnosti sovjetske vojske. Ulbricht, koji je svoj liderski položaj zadržao 
više od dvadeset godina (1960, do 1973.), bio je tipičan "aparatčik" Stalji- 
nova vremena, Nije bio dobar govornik, ni ideolog niti karizmatični vođa, 
ali je bio veoma dobar i energični organizator stranke novog doba. I, što je 
najvažnije, bio je do kraja odan Staljinu. Ostale stranke, koje su bile dopuš- 
tene u sovjetskoj zoni nakon rata, imale su veću potporu u narodu od komu- 
nista (rezultati lokalnih izbora). Sovjeti su se pobrinuli da te stranke postup- 
no nestanu s političke scene ili da se postupno izoliraju i marginaliziraju. 

U zapadnim zonama pojavile su se tri ve- 
| like stranke: Socijaldemokratska stranka Nje- 
mačke, Kršćansko-demokratska unija i Slobod- 
na demokratska stranka. Socijaldemokratska je 
stranka imala najdulju političku tradiciju i poli- 
tičko iskustvo. Njezina su politička uporišta bili 
veliki industrijski gradovi. Za razliku od komu- 
nista, socijaldemokrate nije podupirala nijedna 
okupacijska vlast. Naprotiv, zapadni su savezni- 
ci pokazivali duboko nepovjerenje prema stra- 

načkom lideru Kurtu Schumacheru (1895. do 
` 1952.), tim više što je to bio političar nesklon 
kompromisima, politički krut i principijelan. 
Socijaldemokrati su se negativno odnosili i pre- 
Kurt Schumacher ma komunistima i prema okupacijskim vlastima, 

Kršćansko-demokratska unija je zastupala fe- 
deralističku ideju uređenja nove Njemačke, a protiv 
centralizma, Ova je stranka bila pod jakim utjeca- 
jem Katoličke crkve, ali su se u njezinim redovima 
osjećali novi vjetrovi ekumenizma. Pristali su na so- 
cijalizam ne kao na kategoriju klasnog sučeljavanja 
nego društvene odgovornosti i solidarnosti. Od pr- 
vih demokršćanskih lidera jedino će Konrad Ade- 
nauer (1876. do 1967.) imati glavnu ulogu u nje- 
mačkoj politici i postati prvi ministar vanjskih pos- 
lova SRNJ. Nije vjerovao u prusku tradiciju nego u 
pomirenje Francuske i Njemačke te u suradnju sa 
zapadnima europskim državama. Isto tako nije vjerovao u preveliku par- 
lamentarnu demokraciju i stoga se ponašao pokroviteljski i autoritativno. 


Slobodna demokratska stranka je nastala 1945., 
kao čudan spoj južnonjemačkih radikala i sjevernonje- 
mačkih nacionalista desnoga centra. Jedan od njezinih 
prvih lidera je bio Theodore Heuss (1884. do 1963.), 
prvi predsjednik Savezne Republike Njemačke, Uglav- 
nom su surađivali s demokršćanima ali nikad nisu imali 
toliku većinu da bi mogli samostalno pisati političku 
povijest Njemačke. Na prvim izborima su osvojili 10 
posto glasova, koliko i komunisti. To pokazuje kako se 
Nijemci nisu htjeli odlučiti za ekstremne političke Theodore Heuss 
stranke, vjerujući da ne mogu pomoći Njemačkoj u br- 
zome gospodarskom i društvenom ozdravljenju, 

U Istočnoj je Njemačkoj nakon dolaska ko- } 
munista došlo do spontanih istupa razljućenih rad- 
nika koji su fizički napadali socijaldemokrate i dru- 
ge nekomunističke lidere, uništavali prostorije gra- 
đanskih stranaka i sl. Izbori su pokazali da komu- 
nisti nisu osvojili povjerenje birača. U takvu okru- 
ženju Schumacher je predložio da se Socijaldemo- 
kratska stranka za Istočnu Njemačku raspusti. Njezin 
lider Otto Grotewohl (1894. do 1964.) to nije učinio 
nego je, mimo volje većine, stranku pridružio Ko- 
munističkoj partiji. Uništenje oporbe u Istočnoj Ofo Grotewohl 
Njemačkoj te bahato i licemjerno vladanje komu- 
nista rezultiralo je slabljenjem utjecaja komunista u Zapadnoj Njemačkoj. I 
ne samo to: u građanskim se strankama osjećao militantni antikomunizam. 

Konrad Adenauer 


bilo je prvo veliko iskušenje na- 
kon okupacije. U približno 200 ti- 
suća letova preneseno je u Zapad- 
ni Berlin gotovo milijun i pol tona 
robe, uključujući 900 tisuća tona 
ugljena. Nakon više od 300 dana, 
12. svibnja 1949. SSSR je obusta- 
vio blokađu. Nakon toga se rein- 
tegracija Njemačke odvijala brzo. 


| 7 7 pei Blokada Zapadnog Berlina 


Sovjetska okupacijska zona u Berlinu 1945. 


Članstvo u Organizaciji za europsku i sigurnost suradnju (OESS) od 
1948. je bio prvi korak prema neovisnosti i priznanju u svijetu. U travnju 
1951. Zapadna Njemačka je postala članica novoosnovanog Montan-Uniona 
odnosno Europske zajednice za ugljen i čelik (European Coal and Steel 
Community — ECSC), a mjesec dana kasnije je primljena i u Savjet Europe. 
U srpnju 1951. službeno je okončano ratno stanje između Zapadne Njemaš- 
ke i zapadnih saveznika. Sličan sporazum s SSSR-om potpisan je tek 1955., 
nakon proglašenja NJDR. Ipak, tek je 1954. godine, s Pariškim sporazumi- 
ma, prestalo i formalno stanje okupacije i ukinut je nadzor zapadnih savez- 
nika, ali će njihove postrojbe ostati u SRNJ na temelju nekih drugih ugovo- 
ra. Zapadna Njemačka je u listopadu 1954. primljena i u NATO. Već je slje- 
deće godine Theodore Blank postavljen za prvoga njemačkog ministra obra- 
ne. Naravno, ovo su samo osnovne faze ponovnog izlaska Zapadne Njemač- 
ke na europsku i svjetsku scenu. 

Pedesetih je godina u Zapadnoj Njemačkoj vladalo iskreno oduševlje- 
nje za ideju ujedinjene Europe, djelomice i zato što bi to bila prigoda za po- 
novno uspostavljanje njemačke dominacije u Europi. Svi su bili oduševljeni 
osnutkom Europske zajednice za ugljen i čelik. Stabilnost njemačke politike 
se može objasniti samo izvanrednim gospodarskim oporavkom i obratno. U 
razdoblju od 1950. do 1960. bruto nacionalni dohodak je povećan za tri puta. 
Uspjeh djelomice treba pripisati i onim milijunima izbjeglica. Pokazalo se 
da su oni ustvari bili ekonomska dobit. Nezaposlenost je 1960. pala na ma- 
nje od jedan posto. Usto, u SRNJ je našlo posao više od milijun stranih rad- 
nika. S osnivanjem Europske ekonomske zajednice (EEZ) 1957. učinjen je 
drugi, možda i najvažniji korak u intenziviranju gospodarske povezanosti. 

Dok je SRNJ u svakom pogledu postala dio zapadnoga političkoga, 
ekonomskoga i vojnog sustava, NJDR je postala jedna od prvih država na- 
rodne demokracije na političkom Istoku. Vijeće za ekonomsku uzajamnu 
pomoć (SEV), koje je nastalo 1949. kao pandan Marshallovu planu, nije ni- 

kad moglo djelovati kao instrument ekonomske koordinacije zemalja Zstoč- 
nog bloka jer je ovisilo o diktatu SSSR-a i njegovim gospodarskim potreba- 
ma i interesima. Vijeće za ekonomsku uzajamnu pomoč je bila organizacija 
za stvaranje šire ekonomske suradnje među zemljama tzv. Istočnog bloka i 
usklađivanje dugoročnih planova razvoja zemalja članica (od osnutka 1949. 
članice su bile: SSSR, Bugarska, Mađarska, Poljska, Rumunjska, Čehoslo- 
vačka, a kasnije su pristupile Albanija i Njemačka Demokratska Republika). 

Na izborima u listopadu 1950. čak je 99,7 posto glasača podržalo do- 
tadašnju vladu. Istočnonjemački se razvoj ostvarivao prema sovjetskom uzo- 
ru uspostavljenom na prostoru Istočne i Jugoistočne Europe. Procesi su u 
svim zemljama bili isti. Najprije su uništene nekomunističke političke stran- 
ke, a potom je komunističko vodstvo očistilo svoje redove od svih sumnjivih 
i nepoželjnih elemenata (što je trajalo i neko vrijeme nakon Staljinove smr- 
ti). Izvršena je kolektivizacija u poljoprivredi iako sporije negoli u drugima 
zemljama. Nezadovoljstvo ljudi je bilo veliko što se vidi i po broju onih koji 
su se iseljavali iz Istočne Njemačke — samo u ožujku 1953. u Saveznu Re- 
publiku Njemačku se iselilo približno 58.000 ljudi. 

Sovjetski Savez se prema Njemačkoj Demokratskoj Republici pona- 
šao veoma nekorektno. Iz nje je izvozio prirodna bogatstva pa čak i cijele 
industrije kao naplatu za ratnu štetu. Tek su nakon pobune istočnoberlinskih 
radnika obustavljene reparacije Sovjetskom Savezu i u sljedećih 10 godina 
Istočna Njemačka je postala druga industrijska sila komunističkog bloka u 
Europi. Tada je i prošla neposredna opasnost od unutarnjeg prevrata. Počet- 
kom 60-ih morali su prihvatiti činjenicu da su izgubili gospodarsku utrku sa 
Saveznom Republikom Njemačkom. 


4.1.3. Oživljavanje Republike Austrije 


Još prije svršetka rata Karl Renner je uspio uspostaviti vezu s ruskim 
zapovjedništvom što je dovelo do stvaranja Privremene vlade koja je 27. 
travnja 1945. obznanila neovisnost Austrije. Savezne austrijske zemlje su 
prihvatile ovu proklamaciju i priznale Privremenu vladu čime je izbjegnuto 
stvaranje alternativne vlade. 

Saveznici su Prvim kontrolnim sporazumom u lipnju 1945. podijelili 
Austriju na okupacijska područja, dok je vrhovnu vlast preuzelo Savezničko 
vijeće. Francuska je okupacijska zona obuhvaćala Vorariberg i sjeverni Ti- 
rol. Istočni Tirol, Koruška i Štajerska pripali su Britancima, Salzburg i Gor- 
nja Austrija južno od Dunava Amerikancima, dok je sovjetska zona obuhva- 
Gala gornjoaustrijski Miihlviertel, Donju Austriju i Gradišće. No to nije bilo 

sve. Četiri su sile okupirale svaka po jedan dio Beča, koji je bio usred sov- 
jetske zone, slično kao i Berlin. 

Političke stranke su obnovile svoj rad još u travnju 1945., a neke su se 
tada oformile, primjerice Austrijska narodna stranka, koja se nadovezala na 
tradiciju Kršćansko-socijalne stranke, a njezini vodeći ljudi većinom su do- 
lazili iz kruga pokreta otpora (Kari Gruber, Hurdes, Weinberger). Bili su 
spremni surađivati sa socijalistima, 

S Druga velika stranka Austrije je bila Socijalis- 
tička stranka, stvorena inicijativom Karla Rennera i 
Adolfa Schirfa. Ona je bila umjereno usmjerena 
prema Katoličkoj crkvi i težila je sporazumu s njom, 
za razliku od komunista. Vodili su je pripadnici des- 
nog krila nekadašnjih socijaldemokrata, koji su bili 
otvoreni za suradnju sa svim demokratskim politič- 
kim opcijama. 

Treća je bila Komunistička partija Austrije, 
koja nije uživala veću potporu naroda, pa su je po- 
dupirale sovjetske okupacijske snage. 

Privremenu vladu s Rannerom na čelu činili 
su predstavnici svih političkih stranaka. Oni su 
proglasili, tj., obnovili prijelazni ustav iz 1920., a 
već 25. studenoga 1945, održani su prvi poratni iz- 
bori na kojima su većinu dobili narodnjaci, neznatno 
manje socijalisti, dok su komunisti dobili samo četi- 
ri zastupnika. Stvorena je nova vlada s kancelarom 
Leopoldom Figlom na čelu (1945, do 1953.), vice- 
kancelarom Adolfom Schärfom (1945. do 1957.), 
dok je savezni predsjednik postao Karl Renner 
Karl Renner (1945. do 1950.) 

U lipnju 1946. donesen je Drugi kontrolni 
sporazum koji je ograničavao utjecaj Savezničkog 
vijeća samo na ustavne zakone. Svi su drugi zakoni 
mogli stupiti na snagu ako u roku od 31 dana nije 
podnesen prigovor nekoga od Saveznika. Značaj pr- 
vih izbora je bio u tome što su velike stranke, pro- 
izašle iz temelja zapadne demokracije, uspjele posti- 
ći nadmoćnu pobjedu nad komunistima. 

Godina 1946. donijela je Austrijancima važne 
gospodarske zakone a (5. rujna) je zaključen i Pari- 


Adolf Schärf 


ški sporazum o južnom Tirolu, koji su potpisali mi- 3 
nistri vanjskih poslova Italije i Austrije (Alcide de 
Gasperi i Karl Gruber), a odnosio se na jednako- 
pravnost Austrijanaca u pokrajini Bozen (Bolzano) i 
Trient (Trento). 

Drugi vanjskopolitički problem su bili teritori- 
jalni zahtjevi Jugoslavije, koja je htjela Klagenfurt 
(Celovec), Villach (Beljak) i štajerska pogranična 
područja. Jugoslavenski su se zahtjevi kasnije, ipak, 
smanjili. Britanci su uspjeli spriječiti jugoslavenske [i 
snage da uđu u sporna područja, a zbog konflikta Ti- ķarł Gruber 
ta i Staljina, odnosno izostanka sovjetske potpore 
Jugoslaviji, to je pitanje riješeno u korist Austrije. 

Od 13 milijuna protjeranih izbjeglica, u Aus- 
triji ih je samo 400 tisuća moglo naći stalno boraviš- 
te. Gospodarski se problemi nisu mogli riješiti bez 
pomoći, pa se uz pomoć Marshallova plana (SAD) 
austrijsko gospodarstvo počelo oporavljati. Životni 
uvjeti su u poslijeratno doba bili uistinu loši. Nedos- 
tajalo je hrane i goriva te stanova, jer je u ratu velik E. 
broj kuća bio uništen u savezničkom bombardiranju. iči 
Austrija je kao članica Organizacije za europsku eko- EN j 
nomsku suradnju (Organisation for European Eco- A 
nomic Co-operation — OEEC) dobila više od mili- Teodor Körner 
jardu dolara pa se uskoro počeo osjećati i gospodar- 
ski rast, Značajno je za odnos među strankama u Drugoj Republici to što ni- 
je bilo nasilnih sukoba, a jedini je incident bio je štrajk komunista 1950. koji 
je propao jer je izostala potpora većeg dijela naroda. Nakon Rennerove smrti 
savezni predsjednik je postao Teodor Körner (1951. do 1957.). 

Kako je Austrija još 1950. bila okupirana, tražila se uspostava punog 
suvereniteta. Godine 1952. čak je i UN apelirao na velesile da prekinu oku- 
paciju Austrije. Glavni je kamen spoticanja bilo pitanje blokovske politike, 
odnosno kojemu će se bloku Austrija prikloniti nakon prestanka okupacije. 
Indijskim posredovanjem se uspjelo uvjeriti SSSR da prihvati austrijsku 
neutralnost. No, sporazum je postignut tek 1955. kad je austrijsko vodstvo, s 
kancelarom Raabom na čelu, pregovaralo u Moskvi, 

Moskovskim memorandumom od 15. travnja 1955, SSSR se, uz prim- 
jerenu odštetu, odrekao dugogodišnjih naftnih koncesija i prava na kopanje 
ruda i drugih imovinskih vrijednosti u Austriji. Sve je završeno konferenci- 

jom u Beču 15. svibnja 1955. kad su Saveznici potpisali Državni ugovor, pa 
su u jesen 1955. okupacijske postrojbe napustile Austriju. 

Neutralnost Austrije je zajamčena i Saveznim ustavnim zakonom iz lis- 
topada 1955, Neutralnost nije prisiljavala Austriju ni na kakvu osobitu smje- 
lost, dok god je trajao prekid u odnosima istok-Zapad. Austrija je iste godina 
stekla pravo na vlastitu vojsku koja bi bila u skladu s Državnim ugovorom, a 
temeljila se na općoj vojnoj obvezi. Austriji je priznata neutralnost, a iste 
godine je primljena i u UN. Sastanak američkog predsjednika J, F. Kennedy- 
ja i sovjetskog vođe Nikite Hruščova u Beču 1961. pozornost svjetske jav- 
nosti je usmjerio na neutralnu Austriju. 

Od 1957. na mjestu saveznog predsjednika je socijalist Adolf Schärf 
(1890. do 1965.), koji se probio ispred zajedničkog kandidata narodnjaka i 
Slobodnjačke stranke. Prednost socijalista pokazala se i u izborima za Narod- 
no vijeće 1959. godine. 


4.1.4. Mađarski ustanak 
za građansko demokratsko društvo 


Nakon oslobođenja cijele Mađarske i pro- 
| vedenih izbora u studenome 1945. Mađarskom je 
| upravljala koalicijska vlada koju su činile četiri 
| vodeće stranke Fronte za neovisnost, pod vod- 
| stvom Ferenza N4gyja. 

Od samog početka odlučujuću je ulogu unu- 
tar Koalicije Fronte za neovisnost imala Komunis- 
tička partija Mađarske, koju je vodio Matyas 
Rákosi (1892. do 1971.), iako komunisti nisu imali 
masovniju potporu. Ova je koalicijska vlada učini- 
la nekoliko značajnih stvari prije nego što ju je na- 
silno zamijenila komunistička vlast. Prije svega, 
provedena je agrarna reforma, a 1946. je konačno i 
zakonskim putem ukinuta monarhija te je Mađar- 
ska drugi put u 20. st. postala republika. 

R&kosijevi komunisti su ubrzo najgrubljom silom zbacili demokratsku 
vlast, istisnuli sve demokratske snage iz zajedničke vlade i nametnuli stalji- 
nistički politički model vladanja, političkog ponašanja i gospodarskog raz- 
voja. Tijekom lipnja 1948. došlo je do stapanja socijaldemokrata i komunis- 
ta u novostvorenu Mađarsku radničku partiju (Magyar Dolgozók Pártja). Na 


Teško otećena Matijaševa 
crkva na Budimu 1945. 

taj su način monopolizirali vlast, na sličan način kao i u drugim državama 
sovjetskog utjecaja. 

U Mađarskoj su do 1953. s vlasti uklonjeni 
svi građanski političari. Mnogi su završili u zatvori- 
ma ili su morali potajno emigrirati. Većina pučan- 
stva oslobođene Mađarske nije zapravo bila slobodna 
jer nije htjela prihvatiti tuđinske ustanove i metode 
vlasti. Socijalna i politička je napetost do 1956. stal- 
no rasla, poglavito nakon insceniranih staljinističkih 
sudskih procesa protiv liberalnijih komunista kao 
što su bili László Rajko, György Pálffy, László 
Sólyom, Gyula Kállay, András Szalay, János Kádar 
i dr. koji su se vodili od 1948. i sukoba s jugosla- 
venskim komunističkim vodstvom. 

Nakon Staljinove smrti došlo je do odmrza- 
vanja političkih odnosa pa u tom razdoblju premi- 
jerom postaje reformistički usmjereni komunist 
Imre Nagy (1896. do 1958.), koji je već 1955., 
zbog svoga liberalizma, bio je grubo smijenjen i 
isključen iz stranke. Dolaskom Rákosija na vlast 
diktatura je ponovno uspostavljena. 

Zaoštravanje odnosa između komunističkog 
vodstva s Rákosijem na čelu i sve politiziranijeg Imre Ndgy 
stanovništva dovelo je do eksplozi- 
je nezadovoljstva. Rákosi je smije- 
njen u srpnju 1956. kako bi se umi- 
rila javnost. Ovakvo ponašanje ma- 
darskoga komunističkog vodstva i 
vlade samo je još više potaknulo 
oporbu da ide do kraja sa svojim 
zahtjevima. Tražili su slobodu izra- 
žavanja suprotnog mišljenja, de- 
mokratizaciju političkog života i 
smjenu starih staljinista. Poljski je 
ferment imao snažan utjecaj na do- 
gađaje u Mađarskoj. Tijekom druge 
polovice listopada 1956. u Mađarskoj dolazi do otvorene građanske pobune i 
ustanka protiv Sovjetskog Saveza i komunističkog režima staljinističkog ti- 
pa, s naznakama oružanoga građanskoga, ali i oslobodilačkoga rata. 


Naslovnica lista Times iz 
1956. "Muškarac godine" 


Ulične borbe u Budimpešti 1956. 

Širom Mađarske su osnivani revolucionarni odbori, a vojska, koja je 
poslana na pobunjenike, stala je na njihovu stranu. Vlada je pozvala sovjet- 
sku vojsku stacioniranu u Mađarskoj, ali Moskva za intervenciju još nije bila 
spremna. Pristaše starog režima nestajali su preko noći, vraćena je sloboda 
govora, a prvi su put nakon 10 godina mađarske granice bile otvorene. 
ISA a evi oo) Mađari su se htjeli osloboditi sovjetskog ut- 
jecaja ne samo zbog strahovlade nego i zato što 
| novi politički sustav mentalno nije odgovarao ovoj 
 srednjoeuropskoj, katoličkoj i tradicionalno gra- 
| danskoj državi. Tvrdokorni pristaše staljinizma ni- 
| su htjeli dopustiti povratak Imre Nágyija koji je u 
očima mnogih Mađara bio simbol liberalnog ko- 
munizma. Pod snažnim pritiskom masa, Imre Nágy 
je ponovno postao premijer. Podržan od velike ve- 
ćine Mađara, N4gy traži da se sovjetska vojska 
povuče iz Mađarske, da se Mađarskoj dopusti is- 
János Kádár tupanje iz Varšavskog pakta te da ona zauzme 


neutralnu poziciju između Istoka i Zapada. Mađar- : 


sku radničku partiju, koja se duboko podvojila, zamijenila je Mađarska so- 
cijalistička radnička partija koju su osnovali Imre Nágy, János Kádár i 
brojni istomišljenici. : 

Kremlj u to vrijeme sve jače političke konfrontacije sa Zapadom, na- 
ravno, to nije mogao dopustiti, pa je odluku o vojnoj intervenciji ubrzao, 
ali se prije toga morala stvoriti slika legalnosti intervencije. János Kádár je 
prema nagovoru Moskve izašao iz Nagyjeve vlade i odmah osnovao drugu, 
paralelnu vladu u gradu Szolnoku te pozvao SSSR na intervenciju. Sovjeti 
su to jedva dočekali i tenkovima su 4. studenoga u krvi ugušili pobunu. 

Kako su se događaji u Mađarskoj zbivali u sjeni sueske krize, nijedna 
se zapadna sila nije htjela upletati, a potpora nekoliko zemalja i UN-a je bila 
samo formalna, Članovi vlade Imre N&gyija zatražili su politički azil u jugo- 
slavenskoj ambasadi u Budimpešti. Iako im je obećano da im se ništa neće 
dogoditi, po izlasku iz zgrade veleposlanstva bili su uhićeni. Suđenje je bilo 
tajno, a nekolicina ih je tajno i pogubljena, među njima i Imre N4gy. 

SSSR je lako dobio vojnu bitku, ali je mnogo teže bilo postići politički 
cilj intervencije. Stari staljinisti više nisu dolazili u obzir. Trebalo je naći 
umjerenog komunistu koji je želio normalizaciju odnosa. Našli su ga u 
Jánosu Kćdćru (1912. do 1989.), koji je po mnogo čemu bio blizak Wlady- 
slawu Gomulki u Poljskoj. 

Prosovjetski režim Jánosa Kádára trajao je od 1956. do 1988. i u tom je 
razdoblju zemiju napustilo nekoliko stotina tisuća Mađara. U prvi mah je Za- 
pad blagonaklono primao izbjeglice, ali su i oni nakon nekoliko mjeseci zabo- 
ravljeni. Režim se surovo osvetio onima koji su sudjelovali u ustanku. Svi vi- 
đeniji političari i intelektualci pogubljeni su ili osuđeni na dugogodišnje kazne 
zatvora. Pogubljena i uhićenja trajala su i u 60-im godinama 20. stoljeća. 


4.1.5. Češka i Slovačka: 
uništene stečevine građanske demokracije 


Nakon Drugoga svjetskog Tata Čehoslovačka se našla u socijalistič- 
kom taboru, što je bila posljedica snažnoga promidžbenog djelovanja Ko- 
munističke partije Čehoslovačke, Benešove prosovjetske politike, ali i poli- 
tičkog dogovora Saveznika. Treća Republika (Druga, postmiinchenska, tra- 
jala je do okupacije) uspostavljena je u ožujku 1945. u Košicama, a u svib- 
nju iste godine premjestila je sjedište u Prag. 

Uspostavljena je nova vlada Narodne fronte koja je bila ustvari koali- 
cija triju stranaka: Komunističke partije Čehoslovačke, Socijaldemokratske 
stranke i Čehoslovačke nacionalsocijalističke partije. Slovačka klerikalna 
stranka je proglašena kolaboracionističkom i zabranjena. Beneš se nadao da 
će nova Čehoslovačka, iako u savezu sa SSSR-om, biti most suradnje izme- 
đu Istoka i Zapada, pa je kontaktirao i sa Zapadom, No, većina Čeha i Slo- 
vaka je bila razočarana Zapadom, pošto ih je tako lako predao nacistima na 
Miinchenskoj konferenciji 1938., pa je i to jedan od razloga veće popular- 
nosti čeških komunista. 

Nakon izbora 1946. Komunistička partija 
| je, i uza svu popularnost, dobila samo 38 posto 
| glasova. Beneš je ostao predsjednik Republike, a 
| komunistički lider Klement Gottwald (1896. do 
| 1953.) postao je premijer. Komunisti su zaposjeli 
sva važnija ministarstva u novoj vladi (informira- 
nja, unutarnjih poslova, obrane), što im je omo- 
gućilo da pripreme potpuno preuzimanje vlasti. U 
Klement Gottwald srpnju 1947. čehoslovačka je vlada, uz pristanak 

komunista, počela razgovore sa zapadnim savez- 
nicima o primjeni Marshallova plana i na Čehoslovačku. To je izazvalo rea- 
kciju SSSR-a pa su, nakon sastanka Gottwalda i Staljina u Moskvi, komu- 
nisti radikalizirali politički život, U veljači 1948. dolazi do krize vlade jer su 

ostale stranke bile nezadovoljne ponašanjem komunista koji su u ministar- 
stvima unutarnjih poslova i vojske na sve glavne, ali i manje značajnije po- 
ložaje nekomuniste zamjenjivali komunistima. U znak prosvjeda 20. veljače 
vladu napuštaju sve nekomunističke stranke. Od Beneša se očekivalo da ras- 
piše nove izbore, ali je on to odbio, kao što je i odbio prihvatiti ostavku vla- 
dinih ministara. No, kasnije je pod pritiskom SSSR-a prihvatio ostavke i sas- 
tavljena je nova vlada od samih komunista. 

Upravo u veljači 1948., kad su komunisti is- 
provocirali političku krizu, i slovački su se komunisti 
pod vodstvom Gustava Husćka (1913. do 1991.) ve- 
zali uz jedinstvenu partijsku politiku ekonomskoga i | 
političkog oslonca na SSSR. 

Novi je Ustav donesen 1948. i Čehoslovačka 
je postala država narodne demokracije. Ustav je pro- 
klamirao vladavinu proletarijata, a Komunistička 
partija postaje politički vođa naroda. Beneš je odbio 
potpisati novi Ustav pa je podnio ostavku, Naslijedio Gustay Husák 
ga je komunist i sovjetski "aparatčik" Klement Gott- 
wald. Ustav je i dalje jamčio demokraciju i pluralizam, ali je sve bilo pod 
kontrolom komunista, jer su komunisti propisivali postotak sudjelovanja u 
vlasti ostalih nekomunističkih stranaka, 

U godini Staljinove smrti umire i Gottwald a 
nasljeđuju ga drugi prosovjetski usmjereni komunis- 
ti, najprije Antonin Zapotocky, a nakon njegove smr- 
ti 1957. Antonin Novotny (1904. do 1975.). Čeho- | 
slovačka je postala sovjetski satelit te je 1949, pristu- | 
pila SEV-u, a 1955. i Varšavskom paktu. Nakon su- | 
koba Staljina s Titom, započela je staljinizacija Če- 
hoslovačke te su mnogi komunisti koji su u ratu ima- 
li veze sa Zapadom proganjani i osuđivani na monti- 
ranim procesima. Antonin Novotny 

Čehoslovačko je gospodarstvo podvrgnuto re- 
strukturiranju i nacionalizaciji. Počinje izgradnja snažne metalurgije i teške in- 
dustrije te snažan industrijski napredak, jednak onome u zapadnim zemljama 
tog vremena. Na selu je 1949. započela kolektivizacija poljoprivrednih imanja. 

Naposljetku je 1960. donesen novi Ustav kojim je, u duhu toga doba, 
proglašena pobjeda socijalizma te je proglašena Čehoslovačka Socijalistička 
Republika (ČSR). Destaljinizacija koju je već 1956. najavio Hruščov došla 


230 


jeu ČSR sa zakašnjenjem, pa je i 1958. kongres komunista odlučio nastaviti 
sa staljinizacijom. 

No, gospodarska stagnacija početkom 60-ih godina dovela je do re- 
formskog pokreta: pokreta za socijalizam s ljudskim licem koji je predvodio 
komunist novoga doba — Aleksander Dubček (1921, do 1992.). 


4.1.6. Sovjetizacija Poljske 


Nakon rata Poljska se našla u sovjetskoj interesnoj zoni (prema dogo- 
voru u Jalti). Prostorno je bila povećana za čak 100.000 km? njemačkog teri- 
torija, a konačna granica postala je linija Odra-Neisse. SSSR je, s druge stra- 
ne, zadržao neka poljska područja na istoku. Kao i u ostalim zemljama sov- 
jetske interesne sfere, formirana je nova zajednička vlada sastavljena od 
komunista i pripadnika nekadašnje vlade. No, komunisti su zadržali prevlast, 
jer su imali snažnu političku potporu SSSR-a i, što je još značajnije, prisut- 
nost Crvene armije. 

Naime, na poljskoj su se po- 
litičkoj pozornici profilirale tri po- 
litičke grupe. Prvu je činila Polj- 
ska partija rada, što je drugo ime 
za komuniste i sve stranke koje su 
povezane s njima, drugu su činile 
legalne oporbene stranke, a treću 
ilegalne antikomunističke grupaci- 
je. Nekakva politička tolerancija 
između prvih i drugih u početku je 
i postojala, ali između prvih i tre- 
ćih nije postojala ni najmanja mogućnost međusobne 
snošljivosti. Unatoč unutarnjim neslaganjima, Polj- 
ska partija rada, je bila čvrsto organizirana stranka s 
| velikim brojem članova, uglavnom mladih, koji su 
vjerovali u revolucionarnost vlastite političke pozici- 
je. Stranku je vodio Wladyslaw Gomulka (1905. do 
1982.). Komunisti su, usto, kontrolirali Socijalistič- 
ku, Seljačku i Demokratsku stranku, tako što su nji- 
hovi članovi ujedno bili dužnosnici ovih stranaka. 
Uskoro, pred izbore, komunisti su složenim politič- 
kim zakulisnim igrama odlučili uništiti Stranku rada 
Karola Popiela koja se pokazala najopasnijom opor- 

bom jer ju je podupirala Katolička crkva. U konačnici komunisti su uspjeli 
spriječiti da Stranka rada postane masovna stranka i tako ju učinili bezopas- 
nom. Slično su ponovili i sa Seljačkom strankom Stanislawa Mikolajezyka. 
Podzemni, ilegalni seljački pokret - ROCH (Ruch Oporu Chtopow — Seljački 
pokret otpora) bio je jedan od najvećih političkih činitelja tzv. Podzemne dr- 
žave i, što je bitno, uspio je očuvati jedinstvo. 

Seljačka stranka je tijekom preobrazbe u Poljsku seljačku stranku pos- 
tala jedna od najmasovnijih političkih organizacija u državi. Bez obzira na tu 
činjenicu, dobili su samo trećinu mjesta u odborima, upravi i gospodarskim 
ustanovama, a sve prema Moskovskom dogovoru iz srpnja 1945. godine. 
Potkraj kolovoza komunisti su započeli pravi gerilski rat protiv predstavnika 
Poljske seljačke stranke u upravi. Uslijedila su uhićenja, prebijanja ili uboj- 
stva za koja su optuženi nepoznati počinitelji. Odnos komunista prema osta- 
lim strankama nije toliko bitan za razvoj političke scene jer su se te stranke 
povlačile uplašene onim što se događalo većima i značajnijim strankama, 

Prvi parlamentarni izbori održani su 19. siječnja 1947. godine. Na 
njima su, iako ne najutjecajniji i najbrojniji, pobijedili komunisti. Stvaranje 
izborne koalicije Demokratskog bloka bio je samo trenutačni cilj zbližavanja 
komunista i socijalista. Bez obzira na ovu koaliciju, mnogo je utjecajnija i 
brojnija bila Poljska seljačka stranka. Stoga Gomulka nije namjeravao raspi- 
sati izbore u vrijeme postojanja tako jakog protivnika uz još postojeću aktiv- 
nu političku ilegalu. Situacija i inače nije bila stabilna. Poljskom su još hara- 
li banditi koji su u tom kratkom razdoblju ubili nekoliko stotina ljudi, Dakle, 
Poljska još nije bila pravna država na cijelome svom teritoriju. 

Unatoč svemu, bilo je odlučeno da se izborni rezultati krivotvore jer je 
već u ljeto 1946., tijekom referenduma, bilo jasno da komunisti ne mogu 
dobiti izbore bez uporabe sile, Prije samih izbora komunisti su posredstvom 
policije i tajne policije, koju su nadzirali, uklonili najopasnije političke pro- 
tivnike, posebice iz Poljske seljačke stranke. Komunisti su se sa socijalisti- 
ma dogovorili da seljaci ne smiju dobiti više od 15 posto glasova. Međutim, 
i uza sav politički teror, komunisti su u Demokratskom bloku dobili mnogo 
manje glasova od predviđenog. Poljska seljačka stranka je dobila 69 posto 
glasova, ali su komunisti pri brojanju ovaj rezultat krivotvorili tako da su iz- 
bore oni dobili sa 80,1 posto dok su seljaci dobili svega 10,3 posto glasova. 
Pobjednicima je ostalo samo počistiti bojišnicu i uhititi zarobljenike te pot- 
ražiti sljedećeg neprijatelja. 

Nakon ovakve namještene pobjede komunista, oporba je potpuno po- 
tisnuta u stranu. Započinje kolektivizacija agrara i nacionalizacija industrije. 
Već u veljači 1947. Ustavotvorna je skupština izglasala tzv. Mali ustav. 

Vlast Poljske partije rada nikad nije došla u 
pitanje niti je bila ozbiljno ugrožena. Kad je likvidi- 
rana legalna oporba 1947., komunisti su pristupili 
sređivanju prilika u vlastitom taboru. Istodobno su 
se okrenuli protiv Katoličke crkve u borbi za vlast 
nad dušama. Sukob se posebice rasplamsao nakon 
što je Vatikan 1949. ekskomunicirao neke pripadni- 
ke Poljske ujedinjene radničke partije (PURP). Naj- 
poznatija žrtva komunističkih progona bio je kardi- 
nal Stefan Wyszynski (1901. do 1992.) koji je baš u 
to vrijeme bio uhićen. 

Staljinizacijom su uklonjeni i neki macional- 
no-liberalno usmjereni komunisti kao, primjerice, i 
sam Wladyslaw Gomulka protiv kojega je pokrenut 
postupak (sustavno podrivanje i haranga) još u ljeto 
1948. pa postaje samo figura u izvršnoj vlasti. Njega 
je 1951. na formalnim izborima za sekretara partije 
pobijedio čovjek Moskve, Boleslaw Bierut. Nakon 
toga dominaciju u Poljskoj ujedinjenoj radničkoj 
partiji definitivno preuzimaju staljinisti, a Poljska 
postaje jedna od najvjernijih saveznika SSSR-a, o- 
sobito u vrijeme krize Tito-Staljin 1948./1949. Epi- 
log svemu je novi Ustav iz 1952., oblikovan prema m zeglaw Bierut 
sovjetskom modelu, 

Snaga PURP-a se temeljila prije svega na zaposjedanju cijeloga dr- 
žavnog aparata i njegovoj prilagodbi potrebama diktatorske vlasti. Poljska 
seljačka stranka nije se uspjela oporaviti nakon Mikolajezykova bijega. Sto- 
ga je pod nadzorom komunističke policije pripojena Seljačkoj stranci i tako 
naposljetku likvidirana. 

Proces destaljinizacije i liberalizacije započinje isprva veoma oprezno 
i sramežljivo, nakon Staljinove smrti 1953. Intelektualci, studenti i umjetnici 
počinju od vlade tražiti provođenje reformi. Oni su odigrali glavnu ulogu u 
oblikovanju nezadovoljstva masa. Gospodarske i društvene posljedice stalji- 
nizma dovele su do nepodnošljive napetosti u svim oblastima života. Čim je 
politički nadzor malo oslabio, u vrijeme novog kursa, došlo je otvorenijih 
razgovora o nedostacima komunističkog režima. Prvi znakovi politike novo- 
ga kursa pojavili su se tek ujesen iste godine. 

Vruće 1956. izbile su demonstracije radnika u industrijskom Poznanju 
koje su bile krvavo ugušene. Demonstracije su izbijale, bez obzira na suro- 


233 


vost policije, i u drugima gradovima Poljske. Stoga su ovi događaji veoma 
značajni jer su bitno odredili budućnost Poljske te ubrzali procese okupljanja 
svih nezadovoljnika u vrlo heterogenu ilegalnu političku oporbu. 


U ljeto 1956. u Moskvi iznenada umire pred- 
sjednik poljske vlade i prvi čovjek komunističke 
| partije Boleslaw Bierut (1892. do 1956.). Duh otpo- 
| ra staljinizaciji i sovjetizaciji Poljske je zahvatio i 
sâm vrh PURP-a. Poljski su komunisti odbili izabra- 
ti u uže partijsko vodstvo-Politički biro (Politbiro), 
sovjetskoga i poljskog maršala Rokossowskog koje- 
| ga je sovjetska vlada postavila za ministra rata (ob- 
Krane) Poljske (što je on mogao biti jer je po rođenju 
bio Poljak). Nakon uklanjanja staljinističkog vod- 
stva iz PURP-a, za prvoga sekretara partije, u listo- 
Konstanty Rokossowski padu 1956. je izabran još nezaboravljeni Wladyslaw 

Gomulka (1956. do 1970.) bez obzira na sovjetske 
prijetnje invazijom ako se izabere on, a ne njihov kandidat. 

Gomulka je tako, htio ne htio, postao za Poljake simbol protusovjetskog 
otpora. Za nekomuniste je bio manje zlo od Bieruta, kojega su krivili za pro- 
vedbu masovnog terora. Sovjetsko vodstvo se umirilo tek kad su dobili jam- 
stva da se u političkim i društvenim reformama neće dirati u temelje socijaliz- 
ma. Naposljetku, za rušenje Gomulke je bila potrebna vojna akcija širih raz- 
mjera, što sigurno ne bi umirujuće djelovalo na ionako zaoštrene odnose u 
Europi. 

Tako je Gomulka mogao odrediti poljski put u socijalizam (kao prije 
Tito u Jugoslaviji), koji je bio više u skladu s nacionalnom tradicijom. Osjet- 
no je oslabjela cenzura, regulirani su odnosi s Katoličkom crkvom, neka ko- 
lektivizirana zemljišta su vraćena, a politički zatvorenici pušteni na slobodu. 
Gomulka je Poljskoj priskrbio reputaciju orvorenije komunističke zemlje, ali 
je nastavio tradicionalno prijateljstvo sa SSSR-om. 

Moguće bi se sovjetsko vodstvo više pozabavilo Gomulkom i Polj- 
skom da se u to vrijeme nije pogoršala situacija u Mađarskoj gdje se stanov- 
ništvo otvoreno pobunilo protiv sovjetske vlasti. Izbio je oružani ustanak što 
je u Moskvi ocijenjeno hitnijim poslom od Poljske. 

Ipak, nakon dolaska na vlast, Wladyslaw Gomulka je, isto kao i njegovi 
prethodnici, učinio sve da politički život stavi pod svoj nadzor. Listopad (na- 
ziv za reformni pokret i revolucionarne događaje) je bio dvostruka pobjeda 
Gomulke. Prije svega osobna, a potom i politička. Iako je došlo do demonti- 
ranja nekih elemenata staljinističke politike, sustav je, u biti, ostao nedirnut. 

Jako je u Poljskoj proturusko, odnosno, protusovjetsko raspoloženje 
bilo isto tako jako kao i protunjemačko, glavni je činitelj službene poljske 
ideologije bio protugermanizam. 

Poljska je u to vrijeme bila najliberalnija država sovjetskog lagera. 
Gomulka je čak uspio nagovoriti Moskvu da otpiše poljske dugove tako da 
je i gospodarstvo u to vrijeme dobilo novi zamah, lako je bio protiv staljiniz- 
ma, bio je i protiv revizionizma (većih sloboda). Velika su očekivanja iz lis- 
topada 1956. polako počela blijedjeti. Jedno vrijeme najliberalniji režim, po- 
stao je već početkom 60-ih godina stup pravovjernosti unutar komunističkog 
tabora. Razdoblje iznevjerenih očekivanja naziva se još, u političkom žargo- 
nu, napuštanje Listopada. 

4.2. Igre Istoka i Zapada: 
socijalizam na balkanski način 


4.2.1. Stvaranje nove Jugoslavije 


U situaciji potpunoga državnog rastrojstva bivše Kraljevine Jugoslavi- 
je i oružane borbe antifašističkih snaga, na oslobođenim i poluoslobođenim 
područjima osnivani su odbori — preteče novog sustava narodne, antifašis« 
tičke partizanske vlasti. Malo je njih tada znalo da je, ustvari, riječ o orga- 
nima revolucionarne vlasti koji su postupno zamjenjivali okupatorsku i kvis- 
linšku vlast. Komunisti su se, barem u početku, trudili da u odbore uđu svi 
oni kojima je borba protiv okupatora bila iznad svega, Na ovoj širokoj idej- 
noj podlozi NOP-u su se ubrzo pridružili mnogi antifašisti iz različitih poli- 
tičkih stranaka. Usto su komunisti naglašavali da će u budućoj državi nakon 
rata vladati puna ravnopravnost svih naroda koji budu u njoj živjeli ta da će i 
vlast biti narodna, odnosno izabrana demokratskim putem — od naroda. 


Nova je Jugoslavija predstavljena 9. ožujka 1945, u Deklaraciji Priv- 
remene vlade Demokratske Federativne Jugoslavije (DFI) kao savezna dr- 
žava ravnopravnih naroda. Privremena je vlada bila koalicija NKOJ-a (Na- 
cionalni komitet oslobođenja Jugoslavije) i dijela jugoslavenske izbjegličke 
kraljevske vlade te nekolicine predstavnika političkih grupacija izvan ova 
dva tijela. Antifašističko vijeće narodnog oslobođenja Jugoslavije, s još pe- 
desetak kooptiranih predstavnika svih političkih grupacija, preraslo je u 
Privremenu narodnu skupštinu DFI. 

Jako su se u toj Privremenoj narodnoj skupštini našli predratni politi- 
čari, većinu zastupnika su ipak činili komunisti i pristaše NOP-a (vijećnici 
AVNOJ-a). Naime, obnavljanje predratnih građanskih stranaka je bilo dopuš- 
teno samo zbog pritiska velikih sila kako bi nova država dobila međunarod- 
no priznanje. Sporazumom Tito-Šubašić iz 1944. samo je formalno potvrđe- 
no višestranačje u Jugoslaviji. Milan Grol, predratni demokratski političar, 
postao je dopredsjednik vlade, Ivan Šubašić ministar vanjskih poslova, a Ju- 
raj Šutej ministar bez lisnice. Ovi građanski političari naivno su vjerovali da 
će u budućnosti dobiti potporu velikih zapadnih sila, no ona je izostala zbog 
zaoštravanja odnosa među bivšim saveznicima, 

Sukobi u organima vlasti, na svim razinama, između pristaša građan- 
skih demokratskih stranaka i komunista postajali su sve češći i oštriji. Kako 
se bližio kraj rata tako su komunisti, kojih je u organima nove vlasti bilo 
mnogo više, dobili naputak da postupno i neprimjetno uklone s važnijih po- 

ložaja predstavnike bivših građanskih stranaka. Ponegdje se ova naredba 
provodila doslovce i u zaoštrenom obliku. Naravno, komunisti nisu namjera- 
vali ostaviti političkoj konkurenciji prostora za djelovanje, tim više jer su na- 
mjeravali stvoriti državu s poretkom sličnom onome u Sovjetskom Savezu. 

Politički suživot između komunističke Na- 
rodne fronte i predstavnika predratnih građanskih 
stranaka je praktički bio nemoguć. Najbolje se to 
pokazalo prigodom izbora za Ustavotvornu skup- 
štinu 11, studenoga 1945, 

Naime, već prije samih izbora, a zbog nemo- 
gućnosti političkog djelovanja, nekomunistički poli- 
tički zastupnici su proglasili suzdržavanje od izbora, 
a nedugo su potom (Milan Grol, Ivan Šubašić, Juraj | ? 
Šutej i Tomo J ančiković) dali neopozive ostavke na Josip Broz Tito u Ustavo- 
svoje položaje u vladi. Tako je Narodna fronta u fornoj skupštini 1945. 
svim krajevima nove jugoslavenske države slavila 
pobjedu, a kako su kandidati Narodne fronte uglav- 
nom bili komunisti, bilo je jasno tko ima vlast. 
Ovime su svi razgovori i dogovori o višestranačko- 
me političkom poretku postali itekako upitni. 

Maršal Tito je još u kolovozu 1945. u Beogra- 
du, nedvojbeno prije bilo kakva referenduma i raz- 
govora o ustavu, naznačio da monarhija na tlu Ju- 
goslavije više nije moguća jer je, prema njegovim ri- 
ječima, bila nespojiva s federacijom, narodnom vlas- 4 2 
ti i demokracijom. Ovaj je iskazani republikanizam Milan Grol 
izazvao dosta nesporazuma i diplomatskih incidena- 
ta. No ta je izjava bila veoma promišljena, jer je dana nakon održane Potsdam- 
ske konferencije kad je bilo jasno da restauracije monarhije neće biti. 


Novoizabrana Ustavotvorna skupština se 
sastala 29. studenoga 1945. i na prvome zasjeda- 
nju formalno dokinula kraljevinu i proglasila dr- 
žavu saveznom republikom, dok je bivšega kralja 
Petra H. Karađorđevića lišila svih prava. Demo- 
kratska Federativna Jugoslavija preimenovana je 
u Federativnu Narodnu Republiku Jugoslaviju 
kao "zajednicu ravnopravnih naroda koji su slo- 
bodno izrazili svoju volju da ostanu ujedinjeni u 
Jugoslaviji". Petar II. Karađorđević 

Političko opredjeljenje državnog vodstva za komunizam javno je zacr- 
tano Ustavom donesenim 30. siječnja 1946. Ustavom i drugima zakonskim 
odredbama, donesenima u skladu s njime, ozakonjene su revolucionarne 
(komunističke) promjene i postavljeni temelji daljnjeg razvitka socijalizma. 
Podržani su procesi eksproprijacije, nacionalizacije i kolektivizacije velikih 
industrijskih poduzeća, kuća, brodova, trgovina, većih zemljišnih površina, 
rudnika i dr. 

Glavni nositelj oporbe u fazi izvršenja Sporazuma Tito-Šubašić bila je 
Demokratska stranka Milana Grola koja je ostala izvan Narodne fronte. Grol 
je pokušao legalnim putem okupiti sve protivnike daljnjeg razvoja revoluci- 
onarnih promjena, no zbog političkog pritiska Narodne fronte ova je oporba 
nestala praktički pred izbore za Ustavotvornu skupštinu. 

U okviru Narodne fronte, nakon izbora za Ustavotvornu skupštinu, 
javila se oporba poznata kao frontovska, čiji je nositelj bio Dragoljub Jo- 
vanović, generalni tajnik Narodne seljačke stranke, s još nekoliko zastup- 
nika tzv. seljačkih stranaka: Narodne seljačke stranke, Saveza zemljorad- 
nika i Hrvatske seljačke stranke, Jovanović je 1946. otvoreno ustao protiv 
komunističkoga programa razvoja Jugoslavije i etatizma (KPJ i Narodna 
fronta), što je izazvalo velike perturbacije u redovima seljačkih stanaka. 
Naposljetku, Jovanović je isključen iz stranke, a seljačke su se grupacije 
udružile u Ujedinjenu zemljoradničku stranku koja je prihvatila program 
Narodne fronte. 

Time je oporba u zemlji bila definitivno razbijena ali je razočaranje i 
nezadovoljstvo ukidanjem višestranačja, redukcijom privatnoga vlasništva i 
slobodnoga poduzetništva ostalo posebice među slojevima intelekruainoga 
građanstva i seljaštva. 

Federativna Narodna Republika Jugoslavija je bila centralistička "savezna 
država, republikanskog oblika“ sastavljena od šest narodnih republika-država: 
(Slovenija, Hrvatska, Bosna i Hercegovina, Srbija, Crna Gora i Makedonija) i 
dviju autonomnih oblasti, odnosno pokrajina (u sastavu Narodne Republike Srbi- 
je: Autonomna pokrajina Vojvodina i Kosovsko-metohijska Autonomna oblast), 
prema načelu dvojne državnosti. Bila je izgrađena prema sovjetskom uzoru prek- 
lapanja komunističko-stranačke i državne vlasti. 

Saveznu skupštinu, kao vrhovni organ državne vlasti, činila su dva 
doma: Savezno vijeće i Vijeće naroda. Skupštine republika su imale isklju- 
čivu zakonodavnu vlast na području republika, ali su im ustavi i zakoni bili 
u skladu sa saveznim Ustavom. Autonomna pokrajina Vojvodina i Auto- 
nomna Kosovsko«metohijska oblast imale su statute koji su morali biti us- 
klađen s republičkim i saveznim ustavom. 

Jednostranački sustav revolucionarne demokracije imao je po okon- 
čanju rata sve elemente boljševičke diktature proletarijata, Na ruševinama 
stare države stvorena je nova, federativna zajednica naroda i nacionainih 
manjina kao negacija državnog i nacionalnog unitarizma. ipak, bilo je jas- 
no da se suverenitet republika ~ članica proklamirao iz posve političkih raz- 
loga. Hijelo se reći kako će narodi u saveznoj državi imati pravo na vlastiti 
nacionalni razvitak. Međutim, etatistički poredak i svemoć političkih orga- 
na ovo je načelo u praksi negiralo. Država je bila centralizirana i jedno- 
stranačka. Jedinstvena država je osiguravala vladajuću poziciju KPJ i nje- 
zinu jednostranačku diktaturu, Bila je to lažna federacija. Pravo na samo- 
opredjeljenje naroda Jugoslavije bio je formalni kuriozitet koji nije bio os- 
tvariv. 

Nezadovoljnici i bivše članstvo građanskih stranaka, koji se nisu sla- 
gali s politikom KPJ, uspostavit će veze s političkom oporbom u emigraciji, 
posebice s Jugoslavenskim narodnim odborom u Londonu (koji je osnovan 
1945. i koji se proglasio predstavničkim tijelom većine jugoslavenskih gra- 
đanskih stranaka). 

Revolucionarno nače- 
lo egalitarizma je izjednačilo 
cjelokupno stanovništvo u 
siromaštvu, osim pripadnika 
komunističkoga državnog i 
vojnog vrha — nove društve- 
ne i političke elite. Sovjeti- 
zacija društva je krenula od 
sela. Kolektivizacija i zadru- 
garstvo više je štetilo ugledu 
nove vlasti među seljačkim r 
slojevima no što je donijelo “Vak bez voznog reda": kolonisti iz Bosne 
gospodarske koristi. U prak- 
si se pokazalo da većina zadruga nije imala gospodarsko nego političko op- 
ravdanje. Dobra i nekad gospodarski jaka gazdinstva su propadala. 

Međutim, jedan je drugi proces definitivno odvojio ruralno stanovniš- 
tvo od komunističkog režima. Nacionalizacija i eksproprijacija većih zemljiš- 
nih površina i njihovo smanjivanje na čestice koje nisu dopuštale bogaćenje 
seljaka s plaćanjem većih poreza natjeralo je velik broj seljaka da napuste 
selo i neisplativu obradu zemlje i odu potražiti posao u grad. Do 1955. je se- 
lo napustilo 9,2 milijuna ljudi (pojava koja se naziva demografski slom sela). 

Bilo je to smišljena politika uništenja sela i poljoprivrede (seljaštva) za ra- 
čun razvoja grada i industrijalizacije (radništva). 

Ipak, ovaj posljednji ostatak kapitalizma nije mogao biti uništen nego 
samo djelomice prebačen u industriju i druge izvanpoljoprivredne djelatnos- 
ti. Dakle, kolektivizacija nije uspjela, iako je u nju uložen ogroman trud, e- 
nergija i sredstva. Tako je završila jedna od zabluda nove vlasti. Posljedica 
koja se više nije mogla ispraviti: komunistička se vlast kompromitirala među 
seljacima. 

Cjelokupna organizacija i načela upravljanja proizvodnjom, raspod- 
jelom i razmjenom temeljili su se u poratnoj Jugoslaviji na monokratskom 
i birokratskom načelu. Gospodarstvo je bilo povezano u jednu jedinstvenu 
cjelinu (centralizirano plansko gospodarstvo). Materijalni položaj svih o- 
nih koji su radili u državnim poduzećima ovisio je o visini platnog fonda 
koji, pak, nije ovisio o poslovnom uspjehu na tržištu jer pravoga tržišta i 
nije bilo, nego je visina plaće bila određena prema budžetskom sustavu fi- 
nanciranja proizvodnje. Čak je 80-ak raznih saveznih uredaba, pravilnika i 
rješenja uređivalo i utvrđivalo plaće radnicima i službenicima. Odnos naj- 
bolje plaćenih i najslabije plaćenih u državnom sektoru je bio 1:3,5 a među 
radnicima 1:2,1, što je bilo izrazito destimulirajuće. Nitko nije bio motivi- 
ran stvoriti viškove. Već je od samog početka proces etatizacije pokazivao 
da neče moći osigurati učinkovitost i racionalnost proizvodnje i razmjene 
dobara. 

Problem industrije i industrijalizacije u Jugoslaviji je bio uglavnom 
političke naravi. Bila je to posljedica bezrezervnog prihvaćanja politike o 
potrebitosti industrijalizacije kao temelja socijalne preobrazbe (seljaci-radni- 
ci) koja je dokaz uspješnosti novoga društveno-političkog poretka. Iz popisa 
1945. može se razumjeti kako je u in- 
dustriji bilo zaposleno ukupno tek 
393.299 radnika s veoma malim pos- 
totkom stručnjaka. 

Odnosi između države i crkve 
(uglavnom Katoličke i Pravoslavne) za- 
oštrili su se posebice nakon donošenja 
agrarne reforme (kojom su velike povr- 
šine crkvene zemlje nacionalizirane), 
r : pred izbore za Ustavotvornu skupštinu 
Josip Broz Tito u razgovoru s katoličkim '& nakon donošenja zakona o odvajanju 
biskupima 1945. crkve i države te škole od crkve. 

Pravi sukob s Katoličkom crkvom započeo 

je u lipnju 1945. nakon razgovora sa zagrebačkim > 
nadbiskupom  Alojzijem Stepincem (1898. do | 
1960.) i pokušaja da se s njom urede odnosi na 
temeljima njezine nacionalne orijentacije i depoli- 
tizacije (pokušaj stvaranja Hrvatske katoličke 
crkve), no, razgovor je završen bez dogovora. 
Stepinac nije pokazao volju samostalno urediti 
odnose s državom, zahtijevajući uređenje tih od- 
nosa preko Konkordata s Vatikanom. Izvođenjem 
Stepinca pred sud 1946. zbog navodnih veza s us- 
taškom emigracijom bio je montirani proces zbog 
neposlušnosti nadbiskupa, koji je trebao slomiti Alojzije Stepinac 
sam vrh Katoličke crkve u Hrvatskoj (ali i u osta- 
lim dijelovima Jugoslavije) ali je izazvao veliko nezadovoljstvo u inozem- 
stvu. Tako su se odnosi s Vatikanom još više zaoštrili. Što se tiče Srpske 
pravoslavne crkve, komunistička je vlast pokušala provesti politiku diferen- 
cijacije tako što je pokušala poboljšati odnose s njezinim vrhom ali nije us- 
pjela, zbog čvrste stege. Rezultat je bio logičan: i Pravoslavna crkva je do- 
živjela udar poput Rimokatoličke. 

Godine 1948. došlo je do definitivnog razlaza sa Sovjetskim Savezom 
i Staljinovom politikom dominacije. Najsnažniji sukob dogodio se između 
jugoslavenskoga komunističkog vodstva i vodstava komunističke partije 
SSSR-a, ali i komunističkih vodstava u drugim europskim zemljama, pose- 
bice istočnoeuropskima. 

Razdoblje sukoba od 1948. do 1953. naziva se razdobljem Informbi- 
roa (IB) ili Kominforma, što su kratice od Informativnog biroa ili Komunis- 
tičkoga informativnog biroa. Informativni biro komunističkih partija Europe 
je osnovan 1947. sa zadaćom koordiniranja rada i politike europskih komu- 
nista. Sjedište se nalazilo u Beogradu. Informbiro je bio instrument sovjet- 
ske politike i utjecaja na ostale europske komunističke partije, posebice u 
zemljama koje su bile u interesnoj sferi SSSR-a, iako je njegova zadaća tre- 
bala biti nešto posve drugo od Kominterne (Komunističke internacionale, 
raspuštene 1943). Uskoro će biti jasno da će Staljin IB profilirati tako kako 
bi slomio jugoslavensko komunističko vodstvo s ciljem podređivanja Jugo- 
slavije SSSR-u. U lipnju 1948. pod Staljinovim pritiskom Informbiro je na- 
pao KPJ kao kulačku partiju koja vodi protusovjetsku politiku, a sve njezine 
vođe nazvao je sitnoburžoaskim nacionalistima. To su bili zaključci prve 
Rezolucije IB-a nastale na zasjedanju u Bukureštu. 

Rezolucija je objavljena u svim značajnijim novinama u Jugoslaviji s 
komentarom vodstva KPJ. Nedugo potom održan je Peti kongres KPJ koji je 
odbacio sve optužbe Informbiroa i Komunističke partije Sovjetskog Saveza 
(KPSS). Velika previranja zahvatila su i samu Jugoslaviju i Komunističku 
partiju Jugoslavije koja se unutar sebe počela diferencirati. Uslijedila su ma- 
sovna uhićenja dojučerašnjih supartijaca i suboraca koji su prihvatili Rezolu- 
ciju IB-a ali i onih koji su bili neodlučni. Kako su to bile veoma osjetljive 
stvari, a u pitanju je bila i sigurnost zemlje, Titove pristaše nisu imali milosti 
prema pristašama Staljina i Rezolucije IB-a, pa čak i prema onima na koje se 
sumnjalo da simpatiziraju SSSR. Kažnjavani su prema administrativnom pos- 
tupku, Izdržavali su kazne uglavnom na usamljenima jadranskim otocima 
pretvorenima u logore (Goli otok, Sv. Grgur), ali i po drugim kaznionicama 
širom Jugoslavije. 

Druga rezolucija IB-a je donesena u prosincu 1949. u Budimpešti, pod 
naslovom: Jugoslavenska kompartija u rukama ubojica i špijuna, kojom je 
jugoslavensko komunističko vodstvo optuženo za izdaju internacionalizma, 
trockizam, lopovluk, zločine protiv naroda, špijuniranje za zapadne sile i sl, 
Situacija je bila napeta i na granici ratnog stanja. Prijetila je invazija SSSR-a i 
njegovih satelita na Jugoslaviju pa je provedena djelomična mobilizacija. 

U tom petogodišnjem razdoblju stvorene su veoma jaka policija i druge 
službe sigurnosti, poput Uprave državne bezbednosti (UDB) i Korpusa narod- 
ne obrane Jugoslavije (KNOJ), Narodne milicije, koje su postale potpuno ne- 
ovisne i počele kočiti demokratizaciju Jugoslavije i nakon završetka sukoba. 
Jugoslavenski su komunisti u sukobu sa svojim protivnicima koristili iste me- 
tode kao i Staljin. lako je Tito jedini komunistički državnik koji je rekao Sta- 
ljinu povijesno ne, ipak se nije odrekao staljinističkog načina vladanja. 

P Tijekom tih previranja stradali su i najviši par- 
tijski dužnosnici u svim komunističkim europskim dr- 
žavama, pa i u SSSR-u, bez obzira na to jesu li podr- 
žavali ili se protivili Rezoluciji IB-a. Staljin se obra- 
čunao sa svima koji nisu bili bespogovorno za sov- 
| jetski tip komunističke države i režima. Od lipnja 
1948. do jeseni 1952. iz KPJ je isključeno približno 
60.000 članova, kažnjeno je ostalim kaznama više od 
31.000 dok se u zatvoru nalazilo njih oko13.000. Ve- 
lik broj članova KPJ je napustio stranku posebice na 
selu. Ipak, KPJ je do 1952. gotovo udvostručila svoje 
Life, naslovnica iz 1952. članstvo. Tek nakon Staljinove smrti i dolaska Nikite 

Hruščova na čelo SSSR-a postupno je započeo proces 
normalizacije odnosa SSSR-a i Jugoslavije. 

Nekako u to vrijeme Jugoslavija je uspjela srediti sve vanjskopolitičke 
nesporazume i sukobe. Tako je 1951. ukinula ratno stanje s Austrijom i Nje- 
mačkom. Dvije godine kasnije pušteni su svi njemački ratni zarobljenici. S 
Grčkom je već 1951. došlo do smirivanja odnosa na granici i započeta je gos- 
podarska suradnja. Već 1953., u vrijeme Tršćanske krize, Jugoslavija je s Tur- 
skom i Grčkom potpisala Ankarski sporazum a 1954. je stvoren i Balkanski 
sporazum. S Italijom je 1954. potpisan Londonski memorandum. Tijekom 
smirivanja stanja 1952. Beograd je zatražio smirivanje i normalizaciju odnosa 
s Vatikanom, ali je to Vatikan odbio ostavši i dalje na svojim pozicijama. 

U drugoj polovici 50-ih godina Josip Broz je započeo realizaciju ideje 
zbližavanja svih zemalja koje se ne žele svrstati ni u jedan od postojećih po- 
litičkih blokova. Naglasak je bio na zemljama koje su se oslobodile koloni- 
jalističke ovisnosti. Bandunška konferencija u travnju 1955., održana na ini- 
cijativu Nehrua, označila je početak stvaranja pokreta nesvrstanih. Uslijedila 
je multilateralna konferencija na Brijunima u srpnju 1956. na kojoj su Tito, 
Nehru i Naser u posebnoj deklaraciji osudili podjelu svijeta na blokove i po- 
litiku dominacije. Pokret nesvrstanih učvrstio je pozicije 1. rujna 1961. na 
konferenciji u Beogradu. Bila je to najviša točka u dotadašnjem razvitku i 
oblikovanju suživota naroda na tri kontinenta. 

Uvođenje radničkih savjeta u Jugoslaviji 1949,/50. u svijetu je ocije- 
njeno kao eksperiment, pa je tada Morgan Phillips, generalni tajnik Laburis- 
tičke stranke Velike Britanije primijetio je da će svaka socijalistička stranka 
morati, ako jugoslavenski pokušaj uspije, ponovno razmotriti svoj stav pre- 
ma industrijskoj demokraciji, uzimajući u obzir iskustva jugoslavenskih rad- 
nika. 

Tijekom prve faze procesa razvoja samoup- g 
ravljanja 1953. u Jugoslaviji se pojavila anarho-li- 
beralistička oporba okupljena oko člana Izvršnog 
komiteta Centralnog komiteta Saveza komunista Ju- 
goslavije (IK. CK SKJ) Milovana Đilasa, koji je na- 
pao značaj Partije i moral vladajućeg sloja, tražeći , 
potpuno demokratizaciju političkog života, odnosno 
višestranačje, a koja se, kao oporbena struja, održala 
sve do 1956. Đilas je isključen iz Partije, kao i nje- ugoygn Đilas 
govi istomišljenici te je politički potpuno izoliran. 

Konzervativno-birokratske snage u SKJ (vojska, policija, savezna i 
republička administracija) vidjele su u ovim zastranjivanjima opasnost za 
socijalistički poredak, ustvari više za vlastite pozicije i povlastice. Ideja i 
praksa samoupravljanja sukobljavale su se sa suprotnim koncepcijama. U 

samoj strukturi vlasti (na najvišim razinama) pojavile su se snage koje su 
pokušale zaustaviti proces opće demokratizacije društva. 

Kako bi se takve tendencije zaustavile bilo je nužno stvoriti novi opći 
zakonski okvir razvoja samoupravljanja i nastavka demokratizacije. Bio je 
potreban novi ustav i unutarnja reorganizacija SKJ, 


4.2.2. Albanija: bedem jugoistočnoeurapskoga 
lijevog totalitarizma 


Albanija je prošla gotovo identičan poratni poli- 
tički razvoj kao i Jugoslavija. Nakon pet godina borbe 
protiv okupatora i domaćih antikomunističkih snaga, 
Enver Hoxha (1908. do 1985.) i Mehmed Shehu 
| (1913. do 1981.) su postali glavne političke ličnosti u 
i | Albaniji. Protivnici komunista su bili ili zatvoreni ili 

prognani iz zemlje. S učvršćenjem komunističke vlasti 

3 saa stvarale su se i staleške razlike u albanskom društvu. 
Enver Bosha 9%. Komunisti su većinom dolazili iz sjevernih siromašni- 
jih krajeva gdje su živjeli Toski, dok su južni, "konzervativni" i imućniji Gegi, 
koji nisu mogli lako prihvatiti promjene, bili zapostavljeni i šikanirani. 

U prosincu 1945. su održani izbori na kojima je sudjelovala samo 
Demokratska fronta i koja je, u glasovanju kuglicama, dobila 92 posto gla- 
sova. Skupština sazvana u siječnju 1946. ukinula je i formalno monarhiju te 
Albaniju proglasila narodnom republikom. Enver Hoxha je tako postao pre- 
mijer, ministar vanjskih poslova, ministar vojske i vrhovni zapovjednik, Na- 
ravno, provedena je i nasilna nacionalizacija te kolektivizacija zemlje istov- 
jetno Jugoslaviji. Otpor kolektivizaciji jednoga dijela naroda koji se, kao lo- 
gična posljedica odmah pojavio, slomljen je uz nezapamćeni teror policije i 
vojske. Ipak su još neko vrijeme, u nepristupačnim albanskim planinama, 
djelovali ostaci balista i razbojničkih bandi. Stoga je stvaranje pravne i je- 
dinstvene albanske države bio najteži zadatak komunističke vlasti. 

Sve do sukoba s Kominformom 1947. Albanija je bila politički satelit 
Jugoslavije, koju je Tito čak neko vrijeme namjeravao uključiti u jugosla- 
vensku federaciju. Jugoslavija je izvjesno vrijeme preuzela predstavništvo za 
Albaniju na Osnivačkom sastanku IB-a 1947. Bliskost Albanije s Jugoslavi- 
jom bila je ogromna, možda čak i pretjerana. Albanija je nekoliko dana prije 
isključenja Jugoslavije iz IB-a htjela Jugoslaviji predložiti da postane njezi- 
na sedma republika. Godine 1946. potpisan je Sporazum o prijateljstvu, a 

potom i cijeli niz ugovora koji su uglavnom išli u korist Jugoslavije. Jugo- 
slavija je, istina, slala pomoć u hrani, odjeći i lijekovima te poljoprivrednim 
strojevima, ali je, zauzvrat, plaćala nisku cijenu za sirovine iz Albanije a da 
pritom nije ulagala mnogo u razvoj albanske industrije, želeći da Albanija 
ostane poljoprivredna zemlja. To je, naravno, izazvalo protivljenje Hoxhe, 
pa je Tito protiv njega pokrenuo kampanju. 

Nakon isključenja Jugoslavije iz IB-a slijedi potpuni obrat. Albanija se 
okrenula protiv Jugoslavije. Na mjesto jugoslavenske pomoći sada je u Al- 
baniju stizala sovjetska. Međutim, dobri odnosi sa SSSR-om su trajali do 
1961. godine, kad albanski politički vrh nije prihvatio destaljinizaciju. Tada 
se okreće trećoj zemlji — Kini te postaje jedini komunistički kineski saveznik 
u Europi. Gospodarski i vojni značaj ovoga savezništva nije bio posebno ve- 
lik. Najzanimljivije je obilježje ove suradnje bio moćni predajnik koji je da- 
nonoćno emitirao žestoke napade na američke imperijaliste i njihove najbli- 
že pomoćnike — sovjetske revizioniste. Albanska vanjska politika pripadala 
bi u smiješnu stranu povijesti, da istodobno nije bila i tragična za izolirani 
albanski narod. Do 1960. je Albanija pretvorena u totalitarističku i policijsku 
tvrđavu opasanu bezbrojnim bunkerima. Takvo je stanje umjetno održavano 
stalnom propagandom o vanjskim i unutarnjim neprijateljima koji prijete 
slobodi i samostalnosti albanskog naroda. 


4.2.3. Rumunjska boljševička pretvorba države i društva: 
desovjetizacija 


Nakon Drugoga svjetskog rata Rumunjska se, 
prema dogovoru moćnika u Jalti, našla u interesnoj 
sferi SSSR-a. U listopadu 1944. neposredno nakon os- 
lobođenja Rumunjske, komunisti i socijaldemokrati su 
se organizirali u Nacionalnu demokratsku frontu zapo- 
čevši s kampanjom protiv vlade generala Constantina 
Sanatescua, tražeći da se u javne službe primi više 
komunista. Sanatescu je, shvaćajući dubinu krize, ods- 
tupio a nakon njega je formirana vlada generala Nico- Hi 
laea Radescna (1944. do 1945.) u kojoj je mjesto mini- Ana Pauker 
stra unutarnjih poslova dobio komunist Teohari Geor- 
gescu. On u policiju i snage sigurnosti dovodi sve više komunista, priprema- 
nih i poučavanih u Moskvi što je bio uobičajeni postupak u zemljama sovjet- 
skoga političkog interesa. Politička se kriza tek pripremala. 

U veljači 1945., prema već utvrđenom planu, komunisti organiziraju i 
uspijevaju isprovocirati velike nemire u Bukureštu (u koje je bio umiješan i 
SSSR), tražeći od kralja da smjeni Radescua i na njegovo mjesto postavi nji- 
hova čovjeka, bogatog zemljoposjednika Petrua Grozu (1884. do 1958.). 

Sovjetski ministar vanjskih poslova je kralju ponudio priznanje ru- 
munjske suverenosti nad Transilvanijom pod uvjetom da pristane na smjenu 
vlasti. U pomoć rumunjskim komunistima pristigli su i ruski tenkovi koji su 
okružili kraljevsku palaču, dok je Crvena armija istodobno razoružala ru- 
munjske vojnike. Bez pomoći Zapada, nemoćni je kralj Mihajlo I. pritvoren, 
dok je Nicolae Radescu morao pobjeći u britansko veleposlanstvo i zatražiti 
politički azil. 

Nakon državnog udara, vlast je preuzeo Petru Groza (1945. do 1952. 
predsjednik vlade, a od 1952. do 1958. predsjednik republike). To je, narav- 
no, izazvalo prosvjede Saveznika, jer je u Jalti bilo dogovoreno da se u svim 
oslobođenima zemljama nove vlade ustanove tek nakon provedenih izbora, 
No, SSSR se nije obazirao na ove proteste, znajući da iza njih ne stoji stvar- 
na volja za sukobom. Moskva je, prema već ustaljenoj praksi, postupno prip- 
remala teren za pripajanje ovih država svome imperiju. 

Vlade zapadnih sila tražile su da se uspostavi demokratska vlada s ko- 
jom bi se dogovorili uvjeti mira. Kako Groza nije htio odstupiti na traženje 
kralja, Mihajlo se povukao ne potpisavši niti jedan zakon. Pod pritiskom 
SAD-a i Velike Britanije, naposljetku se, ipak, pristalo na održavanje izbora 
1946. na kojima su komunisti pobijedili s gotovo 90 posto glasova, što je bila 
posljedica komunističke propagande i sustavnog potiskivanja ostalih stranaka. 

Još 1945. je sklopljen Gospodarski sporazum sa SSSR-om kojim je 
dogovoreno stvaranje sovromosa, zajedničkih sovjetsko-rumunjskih podu- 
zeća, preko kojih je SSSR kontrolirao najveći dio rumunjskog gospodarstva 
(naftu i uran). 

U veljači 1947. Saveznici su u Parizu s Rumunjskom potpisali konač- 
ni tekst Mirovnog sporazuma. Transilvanija je pripala Rumunjskoj, ali su 
Besarabija i sjeverna Bukovina pripale SSSR-u, dok je Bugarska zadržala 
Južnu Dobrudžu. Broj rumunjskih vojnika je ograničen, a Crvena armija je 
pozvana da se povuče iz Rumunjske. 

Kad je 1947. došlo do promjena u sovjetskoj politici prema državama 
njezine interesne sfere (odustajanje od politike nacionalnog puta u socijali- 
zam i prelazak na čisti sovjetski put), u Rumunjskoj su zabranjene Zemljo- 
radnička i Liberalna stranka, a njihovi su vođe zatvoreni. Potkraj iste godine 
komunisti su izvršili pritisak na kralja i on je morao abdicirati. 

Komunisti i lijevo krilo Socijaldemokratske stranke su se 1948. udru- 
žili u Rumunjsku radničku partiju. Nakon formalnih izbora 1948., na kojima 
su gotovo sva mjesta pripala komunistima, Narodna skupština je 13. travnja 
1948. proglasila Narodnu Republiku Rumunjsku i usvojila ustav jednak sov- 
jetskom. Privreda je nacionalizirana i planski vođena, a Rumunjska je pris- 
tupila SEV-u. 

Nakon raskola Staljina i Tita, 
1948. je sjedište Kominforma pre- 
seljeno iz Beograda u Bukurešt. 
Gheorghe Gheorghiu-Dej (George 
Georgiju Dež) (1901. do 1965.) 
preuzeo je 1952. vođenje države i 
partije (predsjednik vlade od 1952. 
do 1955., a od 1961. do 1965. pred- 
sjednik republike). Donesen je novi 
ustav koji je, kao i u Poljskoj, goto- saa 
vo bio prepisani sovjetski. Gheor- S/eorshiu-Dej 
ghe Gheorghiu-Dej je stvorio lojal- 
ni politički aparat koji je provodio njegovu politiku. Nakon Staljinove smrti 
krenuo je u reforme i politiku novog kursa u rumunjskoj ekonomiji. 

Rumunjska je, istina, 1955. pristupila Varšavskom paktu, ali već od 
početka 60-ih nije dopuštala drugim članicama vojne vježbe na svom terito- 
riju. Istodobno, Rumunjska se politički i gospodarski počela približavati Ki- 
ni, zbog sličnog razmišljanja o nacionalnom putu u socijalizam. 

Kad je došlo do revolucije u Mađarskoj 1956. i u Rumunjskoj je došlo 
do prosvjeda studenata i radnika za slobodu, bolje uvjete života i kraj sov- 
jetske dominacije. No, ti su prosvjedi bili neorganizirani i slabi. Nakon neus- 
pjeha protusovjetske revolucije 1956., rumunjska vlada je usko surađivala s 
novom mađarskom vladom, a od 1963. i s jugoslavenskom (zajednički pro- 
jekt hidroelektrane Đerdap). 

Šezdesetih godina Rumunjska se sve više udaljuje od SSSR-a, pa je 
1964. godine donesena tzv. Travanjska deklaracija u kojoj se odlučno odba- 
cuje sovjetska hegemonija i proglašava rumunjska autonomija. Sljedećih 
godina žustro se provode desovjetizacija i romanizacija koja posebno poga- 
đa mađarsku manjinu u Transilvaniji. 

4.2.4. Nacionalistička komunistička Bugarska 


Nakon kratkotrajne koalicijske vladavine, i u Bugarskoj su komunisti 
potpuno preuzeli vlast. Godine 1946, je ukinuta monarhija, a Bugarska je 
proglašena republikom. Premijer je postao stari čovjek Kominterne i jedan 
od lidera europskoga komunističkog pokreta Georgij Dimitrov (1882. do 
1949.). Prema sovjetskoj recepturi, i on uklanja političke protivnike, poput 
Nikole Petkova, ali i pripadnike ostalih političkih stranaka. Donošenjem no- 
vog ustava država je postala jednostranačka, industrija je nacionalizirana, a 
poljoprivreda kolektivizirana. 

Mirovni sporazum sa Saveznicima je potpisan 1947. i prema njemu je 
Bugarskoj dopušteno zadržati Dobrudžu, ali ne i okupirane dijelove Make- 
donije, što će kasnije biti još jedan činitelj bugarske netrpeljivosti prema Ju- 
goslaviji. Usto, Bugarska je doslovce slijedila unutarnju i vanjsku politiku 
SSSR-a, pa je tako stala i na Staljinovu stranu u sukobu s Jugoslavijom. 

Nakon smrti Dimitrova 1949. zamijenio ga je, prema nalogu Staljina, 
Vilko Červenkov (1950. do 1956.), koji je imao zadaću preobraziti Komu- 
nističku partiju Bugarske prema sovjetskom modelu. 

Nakon Staljinove smrti na europskom jugoistoku je došlo do određenih 
političkih pomicanja i promjena odnosa snaga. Beogradski sporazum o prija- 
teljstvu između SSSR-a i Jugoslavije 1955. srušio je Červenkova s vlasti. 

Međutim, unutarnja nacionalna politika bugarskih komunista nije ima- 
la ništa s komunističkom ideologijom. Samo u razdoblju najvećih deportaci- 
ja od 1951. do 1952., iz Bugarske je istjerano više od 160.000 Turaka. Ma- 
kedonci, kojih je u Bugarskoj bilo približno 100 tisuća, u procesu bugarizacije 
su nestali. Bili su nasilno asimilirani kao i nekoliko desetina tisuća Grka. 
Odnosi s Turskom i Grčkom su se poboljšali tek nakon 1954. kad je potpi- 
sano nekoliko međudržavnih sporazuma ali su zapravo i dalje ostali zategnu- 
ti, dok su s Jugoslavijom bili hladni. 

Bugarska je 1949., kao i sve socijalističke prosovjetske zemlje postala 
članicom SEV-a, a 1955. Varšavskog pakta i UN-a. U tom smislu Bugarska je 
morala prilagoditi gospodarstvo interesima SSSR-a. Nacionalizacija i kolekti- 
vizacija je uništila, ionako krhko, bugarsko gospodarstvo. Planska privreda, 
nemogućnost izlaska na europsko i svjetsko tržište (osim u zemlje tzv. Trećeg 
svijeta) sustavno je siromašilo zemlju. Redovi za hranu, odjeću ili obuću, kao 
iu većini zemalja tzv. realnog socijalizma, postali su svakodnevica. 

4.2.5. Balkan okrenut Zapadu: Grčka i Turska 


Grčka je početkom druge polovice 20. stoljeća bila primjer balkanske 
netolerancije u najgorem smislu te riječi. Dok se novac u drugim europskim 
državama trošio na izgradnju i obnovu gospodarstva i ratom porušene infra- 
strukture, u Grčkoj se trošio za suzbijanje unutarnjih neprijatelja. Prvih go- 
dina nakon Drugoga svjetskog rata Grčka je bila zahvaćena građanskim ra- 
tom između ZAM-a i građanske koalicijske vlade (monarhisti, republikanci, 
liberali) - EDES-a. 

Dio grčkih komunista koji su, protivno odluci generalnog sekretara 
KP Grčke Nikosa Zahariadesa, odlučili produžiti borbu nakon dogovora u 
Varcisi, organizira Demokratsku armiju Grčke (pod zapovjedništvom bivšeg 
zapovjednika ELAS-a Markosa Vaphiadesa). Njihov je cilj bio pobjeda nad 
desnicom i istjerivanje stranih vojnih postrojbi iz Grčke. 

Do kraja 1946. jedinice Demokratske armije držale su dobar dio teri- 
torija pod svojom kontrolom, što je prisililo vladu da u proljeće 1947, započ- 
ne veliku ofenzivu, ali bez mnogo uspjeha. Komunisti su, navikli na gerilsko 
ratovanje tijekom Drugoga svjetskog rata, lako obranili svoje područje, 
istodobno napadajući vladinu vojsku i nanoseći joj velike gubitke. Najžešće 
borbe vođene su u grčko-albanskima i grčko-jugoslavenskima pograničnim 
predjelima, posebice na planini Gramos. 

Osjećajući se dovoljno snažnima, komunisti | 
su, nakon neuspješne vladine ofenzive, organizirali | 
Privremenu demokratsku vladu s generalom Marko- | 
som na čelu, koji je proglasio svrgavanje monarhije. 
Istodobno, stanovništvo Grčke preživljava samo za- 
hvaljujući britanskoj i američkoj pomoći. 

Uvidjevši da britanska vojna pomoć nema 
učinka, zamjenjuju ih Amerikanci, koji u hladno- Georg HI. 
ratovskom ozračju preuzimaju kontrolu nad grč- 
kom vojskom. Grčka je brzo pretvorena u američki satelit. No, i njihova se 
taktika borbe pokazala bezuspješnom, dok je Demokratska armija zauzimala 
nova područja došavši nadomak same Atene. Kralj Georg II. umire 1947. 
godine, a nasljeđuje ga ne baš energični brat Paul I. (1947. do 1964.) 


Istodobno s uspjesima grčkih komunista, koje uvelike u oružju i op- 
remi pomaže Jugoslavija, događa se Staljinov napad na Tita (Rezolucija 
IB-a). Staljinova protujugoslavenska kampanja unijela je veliku konfuziju u 
redove grčkoga komunističkoga oslobodilačkog pokreta. Ova je razjedinje- 

1 nost unutar Demokratske armije dosegla vrhunac 
| 1949. kad se CK KP Grčke priklonio Staljinovim 
optužbama, pa je najprije smijenio, a potom i likvi- 
dirao projugoslavenski usmjerenog generala Marko- 
| sa. Komunisti su tako ostali bez sposobnog vojsko- 
| vođe a i jugoslavenska pomoć više nije stizala. Ona 
više nije legalno stizala još od listopada 1947, kad je 
rezolucija UN-a zabranila Jugoslaviji, Bugarskoj i 
Albaniji pomagati Demokratsku armiju Grčke. Usto, 
Jugoslavija zbog vanjskopolitičkih pritisaka, nije 
smjela priznati Markosovu Privremenu vladu. 

Smijenjenog Markosa zamijenio je Zahariades. Velik je broj djece u zo- 
nama djelovanja Demokratske armije iz sigurnosnih razloga evakuiran u zem- 
lje Istočnog bloka, dok su njihovi roditelji prisilno mobilizirani u Demokrat- 
sku armiju. Monarhisti su odmah optužili komuniste da misle od evakuirane 
djece napraviti janjičare koje će u sljedećim desetljećima koristiti za napade 
na vlastitu zemlju. Stoga su tražili da se djeca odmah vrate kućama. 

Građanska je koalicija, nakon otvaranja krize unutar Demokratske ar- 
mije, veoma brzo reagirala i organizirala protunapad. Vladine su snage znale 
iskoristiti trenutak slabosti svoga protivnika i u velikoj su ga ofenzivi potpu- 
no potukle, a dijelom i uništile Demokratsku armiju, nakon čega je Privre- 
mena vlada, u listopadu 1949., bila prisiljena objaviti prekid otpora. Glavni 
razlog poraza Demokratske armije nije bio jugoslavenski nož u leđa (kako su 
tada govorili grčki komunisti) već ogromna američka vojna pomoć grčkoj 
vladi. Naravno, nakon građanskoga ili banditskog rata, kako ga je nazivala 
grčka politička desnica, Komunistička partija je zabranjena. 

Ratno stanje je ukinuto 1950. i odmah su provedeni izbori. Dogodila 
se prava erupcija novih političkih stranaka. Konstantinos Dino Tsaldaris 
(1884. do 1970.) je vodio Narodnu stranku, Sophoklis Venizelos Liberalnu 
stranku, Nikolas Plastiras je bio na čelu Nacionalne progresivne stranke dok. 
je Georgios Papandreou vodio stranku koju je nazvao Stranka Georgios Pa- 
pandreou, 

Država je bila pod potpunom kontrolom rojalista koji su vladali 
prema Ustavu iz 1911. Kralj Paul je kontrolirao vojsku i državnu adminis- 
traciju u kojoj su bili Metaxasovi ljudi. Njihov antikomunizam je bio naj- 
bolja preporuka. Godine 1951. donesen je novi Ustav koji je stvorio čvrstu 
i homogenu konzervativnu vladu koju je na početku (1950. do 1951.) vo- 
dio sin Eleftheriasa Venizelosa, Sophoklis. Ova se vlada održala sve do 
1963. godine. 

Međutim, ipak se nešto na političkoj pozornici promijenilo. Papago- 
sov Grčki sabor je postao režimska stranka (koalicija) umjesto Narodne 
stranke, dok je Ujedinjena demokratska ljevica (zabranjena Komunistička 
partija) postala druga stranka po snazi. 

Najveći unutarnji problem Grčke je bio u tome što nikako nije bilo 
moguće postići konsenzus u pogledu nacionalnog izmirenja, tj. pitanja odno- 
sa pobjednika prema poraženima. Najnetolerantnija, revanšistička stranka u 
tim raspravama je bila Tsaldarisova Narodna stranka, 

Pod koalicijskim vladama desnice, koju su vodili Grčki sabor i maršal 
Alexandros Papagos (1883. do 1955.), Grčka je uspjela oživjeti svoje gos- 
podarstvo, a zemlja se potpuno usmjerila prema Zapadu. Još 1952. je prim- 
ljena u NATO, a 1954. potpisuje Ugovor o savezništvu s Turskom i Jugosla- 
vijom, koji se, istina, ubrzo raspao zbog razmirica Grčke i Turske oko suve- 
reniteta nad Ciprom. Konstantinos Karamanlis (1907. do 1998.) Grčki sabor 
ubrzo (1956.) pretvara u Nacionalnu radikalnu uniju. Iste godina na izbori- 
ma žene prvi puta imaju pravo glasa. Zbog njegove pretjerane naklonosti 
SAD-u, Karamanlis je početkom 60-ih bio na jakom udaru oporbe, a poslje- 
dica ovog procesa je bila naglo jačanje ljevice što je zabrinulo sve građanske 
političare. Strah od mogućega građanskog rata je bio posve opravdan. 

Poratno je razdoblje za Turke bilo na više načina šokantno. Osim što 
se na vanjskopolitičkoj sceni Turska nije baš najbolje snalazila, a odlukom 
Saveznika je izgubila i suverenitet nad morskim prolazima, u unutarnjemu 
političkom životu provodile su se pripreme za prve demokratske izbore. Već 
1946. je Turska postala ravnopravna članica Ujedinjenih naroda. Predsjed- 
nik republike kemalist Ismet Inönü (1884. do 1973.) je proveo izbore na ko- 
jima je pobijedila Demokratska stranka. Republikanska narodna stranka, ko- 
jaje Turskom vladala od 1923., morala je otići s vlasti. 

Ipak, Turska je činila sve kako bi priskrbila pozornost zapadnih zema- 
lja, želeći iskoristi to partnerstvo u rješavanju političkih problema u vlastitoj 
regiji. Tako se odmah angažirala u vojnim i mirotvornim akcijama, U sastavu 
snaga Ujedinjenih naroda sudjelovala je 1950. u Korejskom ratu. Odmah na- 
kon toga, 1952., demokratska je vlada prihvatila tursko pridruživanje NA- 
TO-u, ponudivši SAD-u strateške baze na svome područje, vjerujući da će joj 
velike sile, prije svega Francuska i SAD, pomoći riješiti problem Cipra. 

Turska je vlada morala, i zbog pritiska javnosti, pokrenuti ovo pitanje. 
Odgovor Grka došao je gotovo istog trena. I njihova je zemlja bila članica 
NATO-a i od njega očekivala pomoć. Cijelo razdoblje 50-ih godina 20. stolje- 
ća ovo je vanjskopolitičko pitanje ostalo otvoreno i predstavljalo najslabiju 
točku europske politike. Usto, bila je to najslabija karika u NATO-savezništvu. 

H Kroz ovo bumo i gospodar- 
ski vrlo teško razdoblje Tursku je 
vodila vlada Adnana Menderesa 
(1950. do 1960.), čelnika Demo- 
kratske stranke. Ova je vlada up- 
ravljala zemljom sve do vojnog 
državnog udara 1960. Vojska je u 
Turskoj oduvijek bila veoma ispo- 
litizirana. Visoki su časnici vojske 
Uhićenje Adnana Menderesa u svibnju 1960. obvezatno bili i dužnosnici različi- 
tih političkih stranaka. Nakon rata, 
pod utjecajem SAD-a, turska se vojska naglo modernizirala, postavši znača- 
jan činitelj političkog života zemlje. Mnogi su njezini zapovjednici bili čla- 
novi stranke Demokratski vrh koja se borila za kemalistička načela države 
(jednostranački sustav). Mlađi su časnici vjerovali da vojska treba biti in- 
strument jedinstva i reforme države. Trećeg svibnja 1960. vrhovni zapovjed- 
nik kopnenih snaga general Cemal Giirsel (Džemal Đursel) (1895. do 1966.) 
zatražio je od političkog vodstva zemlje korjenite političke reforme. Kako 
odgovor na zahtjeve nije dobio, naredio je 27, svibnja vojnu akciju u kojoj je 
proveden državni udar bez krvi. Državni su udar izveli časnici i kadeti iz 
vojnih škola u Istanbulu i Ankari. Stvoreno je kolektivno vodstvo države sa- 
stavljeno od 38 članova Komiteta nacionalnog je- 
dinstva, pod vodstvom generala Giirsela kao pred- 
sjedavajućeg. Kompromitirani i korumpirani lideri 
Demokratske stranke bili su uhićeni. Komitet naci- 
onalnog jedinstva je raspustio Demokratsku stranku, 
pripremajući novi ustav. Organizirana su suđenja 
čelnicima Demokratske stranke za korupciju, neus- 
| tavno ponašanje i veleizdaju. Tri bivša ministra, uk- 
| ljučujući i bivšeg predsjednika vlade Adnana Men- 
| deresa, bila su pogubljena. Dvanaest ostalih, uklju- 
čujući i predratnog premijera i akrualnog predsjed- 
nika republike Celala (Dželal) Bayara, osuđeno je 
na smrtnu kaznu koja je zamijenjena doživotnim zatvorom. 

Stariji visoki časnici tražili su da se vojska što prije povuče iz politič- 
kog života zemlje, ako je moguće do studenoga 1960. kad bi se trebali raspi- 
sati novi parlamentarni izbori, Novi je ustav prihvaćen na referendumu sa 61 
posto glasova. 


Kemal Giirsel 

5. 


RAZDOBLJE BUNTA, KRIZA I 
NETRPELJIVOSTI 


1960. do 1989. 


5.1. Srednjoeuropski Zapad i Istok: 
ideje integracije Europe 


Koliko god su političke krize na prostoru Srednje Europe bile izazva- 
ne netrpeljivošću i frustracijama glavnih političkih nositelja hladnog rata ali 
i vladajućih lokalnih političkih garnitura s jedne i druge strane željezne zav- 
jese, ipak su, katkad više, a češće manje, ovi suprotstavljeni narodi dolazili u 
osjetljive i veoma oštre krizne situacije, ali isto tako i suradnje, razmjene in- 
formacija i iskustava, mimo službenih politika. U tom je smislu odnos Za- 
padne Njemačke i Francuske bio ključan. 

Kroz cijelo razdoblje hladnoga rata provlačila se na ovaj ili onaj na- 
čin ideja o političkome i gospodarskom ujedinjenju Europe. U tim je projek- 
tima, treba priznati, Balkan imao tek drugorazrednu ulogu, kao prostor koji 
još nije prigrlio građansko društvo, ali i društvo koje je imalo velikih prob- 
lema s uspostavljanjem i zadržavanjem demokracije. Činjenica je da je nad 
tim projektima lebdjela sjenka sukoba Istoka i Zapada. SAD i SSSR su sa 
svojim satelitima stvarali ne samo besperspektivnu povijesnu realnost nego, 
povremeno, i iluziju mogućnosti konačnog dogovora što je za projektante 
bilo još opasnije. Ništa kao stari Foucheov Plan europskoga političkog save- 
za nije potvrđivalo ovaj zaključak. 

Konferencija ministara vanjskih poslova u Ženevi od svibnja do kolovo- 
za 1959, označila je korak naprijed u dogovaranju Istoka i Zapada samo zbog 
vidljive namjere Britanaca i Amerikanaca da popuste SSSR-u, posebice što se 
tiče Berlina i njemačkog pitanja. Posljedice takva ponašanja zapadnih država 
nisu zadovoljile zapadnonjemački politički vrh. Sve je bilo izvjesnije priznava- 
nje NJDR, što je bilo suprotno cjelokupnoj Adenauerovoj politici i dovodilo u 
pitanje temelje legitimnosti SRNJ, odnosno samopostavljanje te države za 
predstavnika cjelokupnoga njemačkog naroda. No, Nikita Hruščov se već po- 
brinuo da u svibnju 1960. u Parizu prekine ovu iluziju. Njegovo su ponašanje i 
neuspjeh diplomacije na Pariškom sastanku, ali i strah od mogućeg rata u Eu- 
ropi, zbližili Zapadnu Njemačku i Francusku, posebice nakon podizanja Ber- 
linskog zida. De Gaulle i Adenauer zbližuju se na idejnoj platformi europskoga 
političkog saveza iznesenoga u Foucheovu planu. Suština ovog plana jest stva- 
rauje europske strategijske cjeline na temelju francusko-njemačkoga zajedniš- 
tva, s obzirom na vanjsku politiku i obranu, što je pretpostavljalo korjenitu re- 
formu Sjevernoatlantskoga pakta. Nakon toga je uslijedila vojna suradnja i ci- 
jeli niz paktova koji baš nisu dobro prihvatili sjeverni francuski susjedi. Nakon 
ovih događaja svima je bilo jasno da je zbližavanje Francuske i Savezne Repub- 

like Njemačke uvjet ujedinjene Europe. Međutim, zbog neslaganja ostalih part- 
nera na čuvenom sastanku 17. travnja 1962., koji su bili uključeni u ovaj Plan 
(zemlje Beneluxa i Italija), on nije imao izgleda za ostvarenje. 

A sve je počelo govorom francuskog ministra vanjskih poslova Aristi- 
dea Brianda u Ligi naroda još davne 1929. godine. On je govorio o europ- 
skoj zajednici neovisnih i suverenih država, koje su trebale biti ujedinjene 
većom političkom i gospodarskom solidarnošću. Čini se da je njegova ideja 
bila preuranjena jer je postojala snažna oporba, kao i danas u Velikoj Brita- 
niji, a tada još i u Italiji i Njemačkoj. 

Nakon Drugoga svjetskog rata Winston Churchill je u Zirichu 17. 
rujna 1946. pokrenuo još jedanput pitanje europskog jedinstva. Kao pandan 
Sjedinjenima Američkim Državama, Churchill je zahtijevao stvaranje Sjedi- 
njenih Europskih Država, Tako su početkom druge polovice 20. st. ideja i 
ime bili začeti. Druga značajnija inicijativa za europsko ujedinjenje dogodila 
se na području gospodarstva, kao posljedica mogućeg kolapsa britanske i 
francuske privrede 1947. godine. U svom harwardskom govoru američki je 
general Marshall, prije De Gaullea, govorio o potrebi suradnje europskih 
zemalja od Atlantika do Urala, na zajedničkom programu obnove. Sam De 
Gaulle kad je govorio o projektu ujedinjene Europe do Urala krajem 50-ih, 
nije mislio na zajednički plan obnove nego na plan obnove i razvoja isklju- 
čivo Francuske. Tu tvrdnju kasnije potkrepljuju njegovi politički istupi, Nje- 
gova vizija Europe — zajednice domovina bitno se razlikovala od sličnih pro- 
jekata jer je isključivala SAD i Veliku Britaniju (koja još nije spremna) a uk- 
ljučivala SSSR. Bila bi to labava federacija neovisnih država kojoj će temelj 
biti osovina Pariz-Bonn. Naravno, Francuska bi u toj zajednici imala povlaš- 
teni položaj. 

Dvije godine nakon toga, u svibnju 1948., Me- 
dunarodni odbor pokreta za europsko jedinstvo na 
Churchiliovu je inicijativu sazvao Europski kongres. 
Tom su se prigodom okupili Hertensteinerski federa- 
listi (Europska federalistička unija), Britanski pokret 
ujedinjene Europe za stvaranje Sjedinjenih Europskih 
Država, Međunarodno novo društvo (demokršćani) i 
Europska liga za ekonomsku suradnju. S plenarne su 
sjednice delegati poslali Europljanima Poruku koja je 
ustvari bila kasniji Program Europske ekonomske za- 
jednice (EEZ), a u rujnu 1948. belgijska i francuska 
vlada su prenijele prijedloge Europskog kongresa 
drugim vladama Bruxeliskog sporazuma. Želja je bila stvaranje ujedinjene Eu- 

rope, područja na kojem će se uspostaviti slobodno kretanje ljudi, ideja, in- 
formacija i dobara. Rezultat njihovih nastojanja je bilo stvaranje Vijeća Euro- 
pe 1949, godine. Trebalo je sačiniti Povelju o ljudskim pravima, koja bi jamči- 
la slobodu mišljenja, govora i okupljanja te pravo na formiranje političke o- 
porbe, kao i utemeljiti Vrhovni sud s odgovarajućim ovlastima za osiguranje 
primjene Povelje. Naposljetku, želja je bila i stvaranje Europskog parlamenta 
u kojemu bi bile zastupljene vladajuće političke snage svih europskih država. 
Petog svibnja 1949. potpisan je Statut Europskog savjeta. Iako to još nije bila 
konačna organizacijska forma, u studenome 1950. potpisana je u Rimu Ew- 
ropska konvercija o zaštiti ljudskih prava i temeljnih sloboda. 

Ipak, mnogi tvrde da je put integraciji Europe $i 
otvorio francuski ministar vanjskih poslova Robert | 
Schumann kad je početkom svibnja 1950. predložio 
prvu naddržavnu inicijativu: utemeljenje Ekonomske 
zajednice za ugljen i čelik. Ovaj je događaj u to vrije- 
me bio istinski skok u nepoznato, i to veoma uspješan, 
Zajednica je pomirila dva stoljetna neprijatelja, Fran- 
cusku i Njemačku, i to samo šest godina nakon Dru- 
goga svjetskog rata. Tako je stvoreno zajedničko tržiš- 
te ugljena i čelika za europsku populaciju koja je bro- 
jala više od 170 milijuna ljudi. Jedini koji su opstru- 
irali tu inicijativu bili su Britanci. Istina, hladni rat je 
podvojio Europu. Pretvorio ju je u američku vojno-političku bazu, ali Zapadna 
Europa se 50-ih i 60-ih godina postupno ipak vraćala svijesti o svojoj samobit- 
nosti i stoljetnome kulturnome i politiškom primatu. Proradili su sujeta i povri- 
jeđeni ponos Europljana. Europa je pokušala odgovoriti na sve jasnije i bezob- 
zirnije upletanje SAD-a u njezin društveni, gospodarski i politički razvitak. 

Šest zemalja koje su činile Europsku zajednicu za ugljen i čelik: zem- 
lje Beneluxa, SRNj, Francuska i Italija, stvorile su 1957. Europsku agenciju 
za atomsku energiju (Euroatom) i Europsku ekonomsku zajednicu (EEZ). 
Čak je bilo predviđeno da ova ekonomska grupacija postane neka vrst poli- 
tičke organizacije. No, razlike u strategijama gospodarskog razvitka između 
zemalja članica bile su još prevelike za bilo kakvo političko zbližavanje. Eu- 
ropski parlament, koji je izabran, postao je samo simbol htijenja ujedinjenja 
koje tada nije imalo realno povijesno pokriće. 

Ideja ujedinjene Europe ponovno se budi 70-ih godina, ali ovaj put is- 
ključivo kroz ekonomske integracije. lako je europski duh pao na niske gra- 
ne, ipak je među demokratskim snagama u Europi postojala minimalna sug- 
lasnost o prirodi potrebnih promjena. Za održanje ove ideje treba zahvaliti 
belgijskom predsjedniku Leu Tindemansu, koji je 1976, artikulirao nove ci- 

ljeve EEZ-a. Glavna snaga europske integracije je tada bila u ekonomskoj, a 
ne u političkoj sferi. Doista, EEZ je i, uz ekonomski nacionalizam koji je 
vladao u Europi između 1958. i 1973., povećao svoj izvoz za čak 337 posto, 
a uvoz za 309 posto. Sve je to potkraj 80-ih i početkom 90-ih godina stvorilo 
uvjete za ozbiljniji pristup ujedinjenju Europe kao jednoj od mogućnosti 
prevladavanja posvemašnje i opće krize. 

Drugo važno pitanje je bio odnos dviju njemačkih država, koje se sag- 
ledavalo kroz prizmu odnosa Francuske (u vrijeme Georgesa Pompidoua) 
prema NJDR. Francuska istočna politika (Qestpolitik) je iz korijena izmije- 
nila smjer opće europske politike. To nije bila samo politika popuštanja — u 
očima Bonna bila je to dugoročna strategija rješavanja njemačkog pitanja i 
ujedinjenja. Pompidou je bio u tom smislu mnogo suzdržaniji — u kontakti- 
ma s Brežnjevom, predsjednikom SSSR-a pokazao je da ne želi ujedinjenje 
Njemačke. Priznanje Njemačke Demokratske Republike (NJDR) bio je sa- 
mo jedan korak u toj politici. 


Kraljevina Danska aoj 


Narodna 
Republika 
Poljska 


Narodna Republiki 8 
Madars il ami! 


Republika 
italija 


Naime, Wiliy Brandt (1913. do 1992.), koji je pos- 
tao kancelar Savezne Republike Njemačke (SRNJ) nakon 
rujanskih izbora 1969. odlučio je iz osnove promijeniti 
njemačku politiku. SRNJ je pristala da ne zahtijeva od- 
mah ujedinjenje, priznavši tako de facto postojanje 
NJDR. Priznala je i granicu Odra-Neisse, odrekla se nuk- 
iearnog naoružanja i 12. kolovoza 1970. potpisala neko- 
liko ugovora koji su regulirali odnose s SSSR-om, Polj- 
skom, Čehoslovačkom i Istočnom Njemačkom. Umno- 
gome je sve podsjećalo na međuratni Locarno pakt. 

Nitko nije tražio da se SR Njemačka odrekne ujedinjenja na dulji rok. 
Bio je to začetak procesa uspostavljanja povjerenja, poboljšanja sigurnosti u 
Europi i razvoja gospodarskih odnosa SRNj i zemalja iza željezne zavjese. 
Ova je politika u potpunosti bila suglasna s općom politikom popuštanja koja 
je rezultirala sporazumima SALT (Startegic Arms Limitation Talks) iz 1972. 

Naposljetku, njemačko ujedinjenje, bez obzira na to koliko je bilo nuž- 
no u procesu europskih integracija, u Parizu su teško prihvatili. Ono je do- 
vodilo u pitanje temelje francuske vanjske politike u Europi, a posebice ve- 
oma prikladnu shemu tzv, dvostruke sigurnosti za kojom su se povodili 
francuski dužnosnici 50-ih godina. Bilo je jasno da je temelj takve politike u 
zadovoljstvu podjelom Njemačke i supremacijom nad SRNj. Usto je Fran- 
cuska, zahvaljujući hladnom ratu, uživala američka jamstva koja su joj ne- 
dostajala u razdoblju između dva svjetska rata. Ipak, i uza sva jamstava, 
Francuska je morala, ne samo zbog svoje javnosti nego i cjelokupne europ- 
ske javnosti, voditi politiku međublokovske neovisnosti. Nakon navedenih 
postupaka Willyja Brandta Francuska je jednostavno morala osmisliti novu 
vanjsku politiku, a to nije bilo nimalo jednostavno. 


Willy Brandt 


5.1.1. Njemačke države: neujednačenost razvoja 
i pitanje ujedinjenja 


Njemačko pitanje (ujedinjenja) je bilo važnije od bilo kojega drugog pi- 
tanja i onda kad se hladni rat stišavao. Upravo obrnuto od Francuza, za Sov- 
jetski Savez je Njemačka Demokratska Republika bila ključna u borbi za Eu- 
ropu, dok je Savezna Republika Njemačka bila najveća opasnost za mir u svi- 
jetu: leglo militarizma i fašizma, vojna i politička prijetnja SSSR-u, ali i sus- 
jedima na Zapadu i Istoku, Bile su to, dakako, izmišljene ugroženosti, jer onaj 
tko je poznavao razvoj gospodarstva i društva, ali i političku scenu Zapada, 
odnosno SRNJ, nikako nije mogao povjerovati u sovjetske optužbe. 

Problem je bio u tome što zapadnonjemačka vlada do sredine 60-ih 
godina još nije priznala poslijeratne teritorijalne izmjene u Srednjoj i Istoč- 
noj Europi, tako da je postojala bojazan da će kad-tad pred svjetskom jav- 
nosti zatražiti povrat područja oduzetih 1945. Primjerice, Poljskoj je savez s 
Rusijom bio jedini jamac da će zadržati ono što je stekla, iako je i to bilo 
dosta nerealno. Poljska je sada graničila s Njemačkom Demokratskom Re- 
publikom tako da joj je bilo posve svejedno priznaje li ju Savezna Republika 
Njemačka ili ne. Ipak, ovo nepriznavanje promjena granica Moskvi je išlo 
na ruku. Glavni je cilj SSSR-a bio izdvojiti Zapadnu Njemačku iz NATO-a. 

Tri se puta pokušavalo razgovarati s Bonnom, ali svaki put bezuspješno. 
A ako se SRNT već nije mogla izdvojiti, moglo se barem spriječiti njezino po- 
novno ujedinjenje s NJDR. U SRNJ se sve do 1969., do dolaska Willyja Bran- 
dta, uopće odbijalo pregovarati sa zemljama Istočnog bloka, S njegovim dolas- 
kom je pokrenuta inicijativa za popravljanje odnosa s Istočnom Europom, Do 
tada je službeno vrijedila tzv. Hollsteinova doktrina iz 1955., koja je obznanje- 
na svim zemljama nekomunističke Europe da će SR Njemačka političko i dr- 
žavno priznanje Njemačke Demokratske Republike smatrati neprijateljskim 
činom jer bi se time priznala podjela zemlje. Bila je to bespredmetna doktrina 
koja je otežavala i opterećivala zapadnonjemačku vanjsku politiku, a potom i 
gospodarstvo. Ona nikad nije službeno ukinuta ali je zanemarena. 

U noći sa 12. na 13. kolovoza 1961. u Istočnom su se Berlinu uzduž 
cijele granične crte unutar samoga grada rasporedile postrojbe Narodne mi- 
licije i tzv. Tvorničke borbene grupe koje su zatvorile granicu bodljikavom 
žicom. Nedugo potom su postavljeni betonski zidovi. Gradnjom zida granica 
Istoka i Zapada je bila zatvorena od Baltičkog mora sve do Čehoslovačke 
granice. Istodobno je američki predsjednik Lyndon Johnson (1908. do 
1973.) 1963. zajamčio Zapadnom Berlinu potporu SAD-a, Sve je upućivalo 
na to da je Njemačka definitivno podijeljena. Sam Berlin je bio potpuno po- 
dijeljen oko dvije godine kad nije postojala ni najmanja mogućnost bilo ka- 
kva kontakta između podijeljenog stanovništva. Čak su i telefonske veze 
prekinute tijekom gradnje Zida. 

Najava nekih novih vjetrova u unutarnjoj, ali i vanjskoj politici SRNJ 
bio je odstup saveznog kancelara Adenauera sredinom listopada 1963. Tada 
se čak počelo razmišljati o normalizaciji odnosa dviju njemačkih država. 

Konačno je 1966. Savezna Republika Njemačka objavila spremnost 
priznati sve države Istočne Europe. Svi su vjerovali da bi priznanje Njemač- 
ke Demokratske Republike dugoročno poboljšalo srednjoeuropske odnose, 
Za Nijemce je to bio jedini način opstanka nacije na razini komunikacije. 
Koliko god to čudno zvučalo, tom su zbližavanju mnogo pomogli događaji 

oko Praškog proljeća 1968., posebice sovjetska inter- 
vencija, nakon koje je cijeli istočnoeuropski prostor 
bio zainteresiran za određenu normalizaciju odnosa 
koja bi se temeljila na teritorijalnome status quo. Na- 
posljetku, takva je spremnost bila isprovocirana i sov- 
jetsko-kineskim sukobom. 

Od 1966. do 1969. u toj su važnoj političkoj igri 
najvažniji igrači bili zapadnonjemački kancelar Kurt 
Georg Kiesinger (1904. do 1988.) i istočnonjemački 
kancelar Willy (William-Willhelm) Stoph (1914. do Kurt Georg Kiesinger 
1999.). Ovu liniju tzv. Velike koalicije (njemačka vlada 7 
od 1966. do 1969.), koja je prva prekinula s Hollsteino- 
vom doktrinom, nastavio je kasnije kancelar Willy 
Brandt (1969. do 1974.). On je bio spreman prihvatiti 
ugovore sa SSSR-om i Poljskom, odnosno nametnuti 
poslijeratni teritorijalni poredak. Daleko od toga da je ta 
politika bezbolno prošla u Bundestagu. Oporba ovoj po- 
litici je bila veoma jaka i promjene su se odvijale uz ve- 
like teškoće. Trebalo je čekati smjenu stare garde. Od 
samog osnutka, NJDR je kao svoje osnovno načelo uz- Willa (William- 
digla distancirani odnos prema SRNJ. Isto kao što je na "Willelm) Stoph 
Zapadu postojala Hollsteinova doktrina tako je na Istoku 
vrijedila Ulbrichtova doktrina, koja je unutar Varšav- 
skog pakta zabranjivala uspostavu diplomatskih 
odnosa istočnoeuropskih država sa SRNJ ako pri- 
je toga nisu priznale NJDR, Međutim, ova se poli- 
tika smatrala istrašenom već od 1969, 

Naposljetku, prvi su se plodovi takve Zs- 
točne politike — zbližavanjem do promjena — mo- 
gli vidjet tek na Konferenciji o sigurnosti i su- 
radnji u Helsinkiju 1975. Ona je predstavljala 
vrhunac uklanjanja napetosti prije revolucio- 
narnih mijena u Istočnoj Europi i Sovjetskom | £ 
Savezu. Demokratske i komunističke zemlje SU Willy Brandt žio je oprost 
se sporazumjele oko načela i granica í dogovo- pred spomenikom žrtvama 
rile o praktičnoj suradnji. nacističkog terora u Poljskoj 

Stvarnost priznanja susjednih država na Is- 
toku tekao je mimo politike i mnogo prije nje. Predstavnici Kruppa i drugih vo- 
dećim njemačkih kompanija često su putovali na Istok. Otvorena su trgovačka 
predstavništva u Pragu, Bukureštu i Budimpešti. Mostovi suradnje građeni su 

daleko od službene politike i teških riječi optužbi. Takav je odnos bio predmet 
kritike zapadnih saveznika jer SRNJ nije prihvatila zajednički odnos prema Is- 
toku, ali ni zajedničku zapadnu politiku detanta prema komunističkom taboru. 
Godine 1967. SRNJ je objavila da Miinchenski sporazum iz 1938. smat- 
ra nevažećim a odmah je potom predloženo da Istok i Zapad smanje svoje 
vojne snage u obje Njemačke. Bonn je izrazio spremnost čak i na sporazum sa 
SSSR-om, kojim bi se obvezali da se u međusobnim odnosima neće koristiti 
silom niti prijetnjama. Dok je Zapad toplo pozdravio ovu inicijativu, Istok je 
ove izjave smatrao političkom agresijom te je prijedlog Bonna odbijen. 
Sredinom 1967., pod utjecajem studentskih pokreta u Francuskoj, pok- 
renula se srednjoškolska i studentska omladina SRNJ. Tradicijsko uporište 
studentskog pokreta nalazilo se u Zapadnom Berlinu, najslobodnijem i najna- 
prednijem od svih zapadnonjemačkih sveučilišta, Zahtjevi su se kretali od bo- 
ljih uvjeta života i studentskog standarda do političkih zahtjeva. Kako je vod- 
stvo studentskog pokreta bilo u rukama najradikalnijih skupina, ti su se zah- 
tjevi izravno ticali države. Bilo je sve više uličnih borbi i sukoba s policijom. 
U tim je sukobima bilo ranjenih, a prigodom demonstracija protiv iranskog 
šaha Reze Pahlavyja jedan je student ubijen. Jedan je dio fakulteta obustavio 
rad. Početkom 1968. radikalne su studentske grupe pokrenule novu kampanju 
protiv Axela Pringera, vlasnika najvećega novinskog koncerna u Njemačkoj. 
Kampanju se poduprli mnogi liberali koji su smatrali da koncentracija tako 
velikog broja tiskovina ugrožava demokraciju. Većina žitelja Berlina je smat- 
rala, pak, da studenti ugrožavaju slobodu grada. To je bio taj nesklad i nera- 
zumijevanje koji će studente odvojiti od građana i radnika Berlina. 


Njemački je studentski pokret bio najviše ideologijski obojen od svih . 


sličnih pokreta na Zapadu. Studenti teologije, sociologije i književnosti izdvo- 
jili su ogroman broj knjiga i pamfleta kao dokaz da je stari poredak do srži 
pokvaren i nepravedan te da samo odbijanje kasnog kapitalizma, kako su ga 
nazivali, može otvoriti put nekome boljem društvu. Većina ih je bila nadahnu- 
ta revolucionarnim pokretima Trećeg svijeta, maoizmom ili komunizmom. 

Nakon ovih događaja nastale su brojne udruge, skupine izvan struktu- 
re tradicijskih stranaka i saveza. Posebice su se namnožile izvanparlamen- 
tarne oporbe. Nastali su novi socijalni pokreti ali i terorističke skupine koje 
su značajno promijenile političku scenu u SRNJ. Kasne 60-e i rane 70-e go- 
dine 20. st. su razdoblje pojave brojnih terorističkih i anarhističkih grupacija 
u Europi. Vjerski žar i militantne političke ideje, bez obzira na njihov prog- 
resivni ili konzervativni predznak, bili su dovoljni za nastanak i razvitak tzv. 
kulture nasilja koja je obilježila cijelo 20. stoljeće. 

Anarhističke, lijevo usmjerene grupacije mladih ljudi vidjele su rješe- 
nje i ispunjenje svojih ideala u oružanim napadima na institucije konzerva- 

tivne države. Činjenica je da su neke od terorističkih organizacija na Zapadu 
stvorile tajne policije pod nadzorom obavještajnih službi države. Za konzer- 
vativne državne vlasti protuterorizam i unutarnji neprijatelj su bili izlika da 
zakonskim putem smanje prava građana i zaustave procese demokratizacije 
društva u svojim zemljama. Bila ja to tipična preventivna kontrarevolucija. 

Terorizam je ustvari bio odgovor na represivnu politiku država zapad- 
ne demokracije, posebice u vrijeme opće pobune mladih u razdoblju od 
1968. do 1974., i na nemogućnost mirnog političkog dogovora između mla- 
dih koji su htjeli promjene i onih kojima bi te promjene oduzele stečene pov- 
lastice. Vlade zapadnoeuropskih država nisu namjeravale nastaviti procese 
demokratizacije društva u kojemu je bilo mjesta samo za one koji su se u 
potpunosti stopili s interesima vladajućih etabliranih političkih krugova. 

Najzapaženija i najznačajnija terorističko-anarhistička lijevo usmjere- 
na grupacije bila je u SRNJ Frakcija Crvene armije (Rote Armee Fraktion — 
RAF). Inače, većina je terorističkih organizacija u Europi svoje političke 
programe temeljila na marksističko-lenjinističkoj ili maoističkoj ideologiji. 
Osim ovih terorističkih organizacija, koje su činili uglavnom mladi iz razli- 
čitih društvenih slojeva, u Europi su djelovale i terorističke oslobodilačke 
organizacije arapskih i islamskih zemalja, posebice Palestinaca. 

Frakcija Crvene armije njemačka je teroristička organizacija koju su 
osnovali mladi ljudi idejno opredijeljeni za marksizam i maoizam sredinom 
60-ih godina, u vrijeme suspenzije demokracije na Zapa- 
du, to jest u vrijeme općeg bunta mladih protiv hladnoga 
rata i sve snažnijeg nasilja desno usmjerenih režima za- 
padnoeuropskih građanskih demokratskih država. Dok je 
Irska Irska Republikanska Armija (IRA) bila relativno 
brojna organizacija, RAF nikad nije brojao više od 20-ak 
članova i bio je tipična teroristička organizacija. Nastao | 
je iz organizacije Baader-Meinhoff (prema imenima vođa 
Andreasa Baadera i Ulrike Meinhoff) ujedinjenjem više 
terorističkih organizacija s ciljem oslobađanja Andreasa Andreas Baader 
Baadera koji se u to vrijeme nalazio u zatvoru. Ovo dvo- 
je terorista stvorilo je i koncepciju tzv. urbane gerile. 


RAF je za ciljeve imao američke i NATO institucije 
i pojedince u SRNJ, a nakon otvaranju europskih granica 
i u cijeloj Zapadnoj Europi. Od 1971. nižu se teroristički | 
akti u kojima stradava civilno stanovništvo. Pripadnici 
organizacije su bili posebno aktivni od 1972. do 1975. 
Na nerazjašnjenu smrt Ulrike Meinhoff u zatvoru 5. ruj- 
na 1976. (navodno se objesila o rešetke na prozoru, ali je 


njezina ćelija odmah temeljito preuređena kako bi se uništili svi dokazi da je 
ona bila u toj ćeliji) RAF je 1977. odgovorio ubojstvom (egzekucijom) nje- 
mačkoga državnog službenika i otmicama te pogubljenjima poslovnih ljudi. 
Njemačka je vlada odgovorila pogubljenjem ubićenih ingrid Schubert (na- 
đena obješena u ćeliji) i Andreasa Baadera. RAF 80-ih nastavlja terorističku 
aktivnost otmicama i ubojstvima poslovnih ljuđi i vojnih osoba, a posebice 
je aktivan nakon uspostavljanja savezništva s francuskom urbanom gerilom 
Direktna akcija (Action Directe — AD) u siječnju 1985., kad je stvorena tzv. 
Zapadnoeuropska antiimperijalistička fronta. Iste godine zajedničkim sna- 
gama podmeću bombu u američkoj zračnoj bazi u Frankfurtu od koje je po- 
ginulo dvoje ljudi. KAF je ostvario kontakte i suradnju i s nizom drugih tero- 
rističkih organizacija po cijeloj Europi (Crvene brigade, Borbene komunis- 
tičke ćelije, IRA, ETA, Revolucionarne ćelije, Crvena zora i dr.). Činilo se 
da je podmetanjem bombe i ubojstvom Alfreda Herrhausena 1992. završila 
povijest RAF-a. Kako se organizacija nakon ujedinjenja Njemačke i sloma 
Sovjetskog Saveza primirila, a neki su članovi pozvali na samoraspuštanje (a 
ostala je bez financijske i logističke pomoći NJDR i SSSR) vjerovalo se da 
je organizacija prestala postojati. Međutim, tek su 1998. preostali članovi 
treće generacije RAF-a službeno, putem Reutersa, objavili kako svoj projekt 
smatraju završenim. 

Posebno je značajan razvoj Pokreta zelenih koji je 
već 1979., kad je u Frankfurtu i osnovan, uspio ući u vi- 
še pokrajinskih parlamenata, da bi četiri godine kasnije 
ušao i u Savezni parlament. Njihov je značaj velik po- 
sebice po tome što su imali onu težinu na vagi parla- 
mentarne ravnoteže za čiju su se naklonost svi borili — i 
oni na vlasti i oni u oporbi. U takvu političkome okru- 
ženju uspjeli su realizirati dobar dio svojih eko-prog- 
rama. 


Erich Honecker 


| 


Sedamdesete su godine u obje Njemačke unijele 
neke novine. U Istočnoj Njemačkoj na čelo države i So- 
cijalističke jedinstvene partije Njemačke 1976. dolazi 
Erich Honecker (1912. do 1994.), a u Zapadnoj Nje- 
mačkoj u prosincu iste godine kancelar socijalno-libe- 
ralne koalicije i vlade postaje, drugi put, Helmut 
Schmidt, (1974. do 1976. do 1982.).2 Ministar vanjskih 


Helmut Schmidt 


2 Helmut Schmidt je postao kancelar u svibnju 1974., nakon ostavke Willyja Brandta 
zbog afere Giintera Guillaumea koji je otkriven kao istočnonjemački špijun. 

poslova ostao je sposobni Hans-Dietrich Genscher, dok je predsjednik još od 
1974. bio pragmatični desni socijaldemokrat Walther Schell. 

Novo je uzbuđenje u veoma napetim odnosima dviju Njemački doni- 
jela tzv. Dvostruka odluka NATO-a o stacioniranju raketa s nuklearnim bo- 
jevim glavama srednjeg dometa u SRNJ. Slična je odluka donesena i u Var- 
šavskom paktu pa su u NJDR stacionirane ruske nuklearne rakete SS-20. Ni- 
jemci ni u jednoj Njemačkoj nisu zbog toga bili zadovoljni, jer bi u slučaju 
rata bili prvi na udaru, ali je samo u Zapadnoj Njemačkoj došio do protunuk- 
icarnih demonstracija. 

Godine 1982. svoje je mjesto kancelara SR Njemačke Helmut Schmidt, 
nakon izglasanog nepovjerenja, morao ustupiti čovjeku koji će obilježiti naj- 
značajnije ujediniteljske 80-e godine - Helmutu Kohlu (1982. do 1998.). Iste 
godine umire čovjek koji se najviše protivio takvim heretičkim idejama: 
sovjetski predsjednik i mini diktator Leonid Brežnjev. Karte su se poklopile. 

Razvoj gospodarstva i društvena kriza u NJDR početkom 80-ih godina 
također je značajno pridonijela tzv. jesenskoj revoluciji i slomu NJDR-a 
1989., a povod je bio velik broj izbjeglica u ljeto iste godine i masovne de- 
monstracije koje su zahtijevale politički obrat. 


5.1.2. Austrijska neutralnost i nacionalni identitet 


Nakon konflikata 1960. u vezi s rješavanjem pitanja južnog Tirola, 
ono je ipak zaključeno 1969. sastankom ministara vanjskih poslova Austrije 
i Italije u Kopenhagenu. Austrija je malim i opreznim koracima rješavala 
svoje vanjskopolitičke zaostatke, prije svega sa svojim susjedima. Gospo- 
darski razvoj, pak, tekao je, i uz nepovoljne političke uvjete, mnogo brže. 
Važne gospodarske posljedice za Austriju imalo je osnivanje EEZ-a, kojoj 
Austrija, zbog proklamirane i uvjetovane neutralnosti, nije mogla pristupiti 
kao član. Stoga je s još šest država 1959. osnovala zasebno Europsko udru- 
ženje za slobodnu trgovinu (European Free Trade Association — EFTA). 
Sporazumi s EEZ-om onemogućavani su zbog protivljenja SSSR-a. 

Unutamja politika Austrije je bila složena i ne bez napetosti. Narod- 
njaci su se vratili na političku scenu tek nakon izbora 1962. Za saveznog 
predsjednika 1963. ponovno je izabran Adolf Schirf, dok je za saveznog 
kancelara postavljen narodnjak Josef Klaus (1964. do 1970,). Već na izbo- 
rima 1966. narodnjaci su dobili apsolutnu većinu mandata pa je od te godine 
nestalo koalicijske vlade koja je obilježila dotadašnje razdoblje. Jednostra- 
načku vladu je vodio Josef Klaus, koja, istini za volju, nije imala velikog us- 

pjeha. Na izborima 1970. pobijedili su socijalisti s tri 
mandata više od narodnjaka. Kako su pregovori o ko- 
aliciji propali, osnovana je manjinska vlada. Socijalisti 
su zadržali i mjesto saveznog predsjednika, na kojemu 
Jonas. Godine 1971. provedeni. su novi izbori, prema 
novom izbornom zakonu, koji je socijalistima osigu- 
rao apsolutnu većinu. 


Franz Jonas Unutarnju su politiku dodatno opterećivali koru- 

ški konflikti u vezi s dvojezičnim natpisima imena se- 
la i gradova. Ta je afera izazvala napetosti u austrijsko-jugoslavenskim od- 
nosima. Naime, Koroščani su skinuli njemačko-slovenske ploče, a nakon 
donošenja Odredbe manjina 1976. broj se dvojezičnih ploča smanjio ali se 
nisu smanjile i napetosti između koruških Slovenaca i Nijemaca.” 


Predsjednik Rudolf Kirschsliger (1974. do 1986.) 
je vodio zemlju u vrijeme kad se politička i gospodarska 
pozornica počela bitno mijenjati. To je vrijeme kad je 
Austrija tražila svoj put. Rad vlade je bio opterećen ras- 
pravama o gradnji atomske centrale, koja je naposljetku 
zaključena Zakonom o zabrani korištenja atomske e- 
| nergije. Napetosti u pogledu ekoloških zakona pridoni- 
Mt Ag jeli su stvaranju Zelene stranke i oblikovanju njezine 
Rudolf Kirschsliger politike. No, to nije bilo sve. Poteškoće na tržištu rada 

donijele su 1981. za stanovništvo nepopularan program 
štednje, zbog kojega su čak socijalisti na izborima 1983. izgubili apsolutnu ve~ 
ćinu i bili prisiljeni formirati koaliciju sa Slobodnjačkom strankom. 

Godine 1986. izbori su pokazali da opadaju sna- 
ge dviju vodećih stranaka, pa su one 1987. ponovno 
formirale koaliciju na čelu koje je bio Alois Mock. Te 
su godine prvi put u Parlament ušli i Zeleni, a politički 
uspon je započeo i Jörg Haider, predsjednik Slobod- 
njačke stranke u Koruškoj. On je uz pomoć narodnja- 
ka izabran za zemaljskog poglavara Koruške, ali je na- 
. kon incidenta, kad je veličao politiku zapošljavanja u 

- Trećemu Reichu, bio opozvan i od socijalista i od na- 
Kurt Waldheim rodnjaka. No ove izjave nisu odvratile naklonost birača 


2 Erich Zöllner i Therese Schüssel (1997.) Povijest Austrije. Zagreb: Barbat, str. 318. 

od Slobodnjačke stranke, dapače. Austrija je ulazila 
u svoje nacionalističko razdoblje. Afera Waldheim” 
je došla u nezgodno vrijeme, u trenutku kad su aus- 
trijski politički krugovi pripremali obranu svoga 
projekta primanja Austrije u Europsku zajednicu. 
Ideja o pristupu potaknuta je brigom da Austrija ne 
ostane izvan velikoga tržišta. Alois Mock, koji je 
1989. obavljao dužnost ministra vanjskih poslova, u 
srpnju je zatražio tzv. Bruxelleskim pismom prima- 
nje Austrije u Europsku zajednicu (EZ) da bi kon- 
kretni razgovori o priključenju, nakon pozitivnog 
avisa (izjava) komisije EZ-a, započeli tek 1991. 


Alois Mock 


5.1.3. Čehoslovačka: od Praškog proljeća do samostalnosti 


Veljača 1948., kad su komunisti preuzeli vlast u Pragu, predstavlja pre- 
kretnicu u poratnoj povijesti Europe. Sovjetski upad u Čehoslovačku 20 godi- 
na kasnije imat će također značajan utjecaj na europsku politiku. Čehoslovač- 
ka je bila jedina zemlja Istočnoga bloka koja je imala dugu demokratsku tra- 
diciju okrenutu Zapadu. Iako je 1948. ta tradicija potisnuta, ona nije izbrisana, 
tako da je slabljenjem pritiska od strane SSSR-a, ponovno 60-ih godina izbila 
na površinu političkog života ove zemlje. No, Čehoslovačka je, osim toga, bi- 
la i posljednja zemlja Zstočnog bloka koja je započela proces destaljinizacije i 
koja ga nije do tada završila. Liberalizacije u kulturi i gospodarstvu su bile ve- 
će nego u političkom životu. Početkom 60-ih je došlo do masovnog razočara- 
nja komunizmom sovjetskog tipa. Istodobno, ekonomska je situacija bila sve 
gora. Slovaci su se bunili i pružali sve veći otpor praškom vodstvu. Slično kao 
Hrvate u Jugoslaviji, njih se optuživalo za separatizam, umjesto da se središ- 
nja vlast pozabavila njihovima specifičnim problemima. Politička je moć bila 
u rukama Antonina Novotnyja, dugogodišnjeg vođe partije i države, koji je 
imao velikog udjela u zločinima za vrijeme Staljina. 

Reformistički nastrojeni intelektualci počinju javno i argumentirano 
kritizirati plansko gospodarstvo i birokraciju Komunističke partije Čehoslo- 
vačke (KPČ), što je 1965. rezultiralo začuđujućim zaokretom u politici. 
Vodstvo KPČ je prihvatilo novi gospodarski model kojim je smanjena dr- 


% Nakon izbora Kurta Waldheima (1986. do 1991.) za austrijskog predsjednika, pokre- 
nuta je protiv njega snažna medijska kampanja zbog njegove sumnjive, zločinačke proš- 
losti u vrijeme Drugoga svjetskog rata. 

žavna kontrola gospodarstva, a slovačkima narodnim predstavništvima dano 
je pravo sudjelovanja u donošenju odluka koje su se ticale Slovačke. Refor- 
ma je vrhunac dosegla 1967., ali je Novotnyjev režim na nju gledao s nepov- 
jerenjem te je težio ponovno uspostaviti centralizam. Policija je surovo ugu- 
šila studentske nemire 1967., koji su izbili zbog loših uvjeta života studenata 
i time među građanstvom izazvala pokret potpore studentima. 

Novotny početkom 1968. počinje gubiti popu- 
| larnost u Partiji u korist mladog reformiste Slovaka 
— Aleksandra Dubčeka, sekretara KP Slovačke. U Prag 
dolazi Leonid Brežnjev, predsjednik SSSR-a i gene- 
ralni sekretar CK KPSS, ali ne daje nikakvu potporu 
Novotnyju te u siječnju 1968. CK KP izabire Alek- 
sandra Dubčeka za generalnog sekretara, a smije- 
njeni su i svi konzervativci. SSSR nije htio ponoviti 
Aleksandar Dubček grešku koju je napravio 1956, u Poljskoj i Mađar- 

skoj. Novi kurs je dobio potporu naroda. 


i - Novotny je bio prisiljen podnijeti ostavku i na 
a. mjesto predsjednika države, Naslijedio ga je general 
GE Ludvik Svoboda (1895. do 1979.) dok premijer postaje 
E Oldrich Čerik. Njegovim odlaskom završava razdoblje 
staljinizacije u Čehoslovačkoj. Dubček osmišljava novi 
program Partije koji je komunizmu trebao dati ljudsko 
lice, Travanjski program (6. travnja 1968.) ili Program 
akcije koji je donio novi CK KPČ inaugurirao je druk- 
Oldrich Černik čiji model socijalističkog društva, prilagođenog čeho- 
slovačkim društveno-političkim uvjetima. 


| 
į 
i 
i 
i 


Namjera je novoga vodstva bila pokrenuti proces svekolike obnove 
zemlje. Nova vizija demokratskog socijalizma odnosila se na niz područja 
društvenoga i političkog života. Cilj je bio napustiti centraliziranu strukturu 
gospodarskog upravljanja zemljom. Drugi dio reforme odnosio se na razvoj 
neposredne demokracije: stanovnici bi kroz odbore Nacionalne fronte u ok- 
ruzima i općinama sudjelovali u važnim društvenim raspravama i donosili 
odluke. Treći dio se odnosio na preuređenje unutarnjega političkog ustroj- 
stva zemlje — razvoj federativnog uređenja koji je podrazumijevao punu rav- 
nopravnost češkog i slovačkog naroda. Sama ideja o potrebi reforme federa- 
cije je bila naznačena u Travanjskom programu i prihvaćena i u Češkoj i u 
Slovačkoj. Međutim, prijedlozima modela koji su se iskristalizirali u razradi 
ideje Slovaci nisu bili oduševljeni. Oni su federaciju shvaćali mnogo šire i, 
naravno, u svoju korist. U procesu preobrazbe federacije bile su prisutne 

dvije tendencije: potpuna ili ograničena federacija, s tim što je prva značila 
potpuno odvajanje Slovačke od Češke, dok se u drugoj i dalje inzistiralo da 
se sve važnije odluke za državu donose u Pragu. Slovaci nisu mogli prihvati- 
ti ni jedno ni drugo rješenje jer su bili svjesni svoga nerazvijenog gospodar- 
stva u odnosu prema Češkoj pa su čak tražili na određeno vrijeme ekonom- 
ske i investicijske stimulanse te poseban fond za vlastiti gospodarski razvoj. 
Razumljivo je da nisu prihvaćali načelo jedan građanin — jedan glas, jer su 
Česi kao narod bili brojčano nadmoćniji. Sve su to bile porođajne muke no- 
ve čehoslovačke federacije koje su se nepovoljno odrazile i na cijeli refor- 
mni proces. Pitanje ostanka u Varšavskom paktu uopće se nije postavljalo. 
Za Dubčeka ostanak nije bio sporan što je nekoliko puta ponovio. Vodstvo 
stranke nije htjelo izgubiti kontrolu nad događajima koji su se brzo odvijali 
te, i uz napade konzervativaca, nisu napuštali tzv. Travanjski program. Dub- 
ček je za svoje reforme od Rumunjske i Jugoslavije dobio više-manje javnu 
potporu i odmah su se pojavili komentari o obnavljanju Male Antante, iako 
takvo zbližavanje nije bilo realno očekivati. 

Važnu ulogu u stvaranju demokratskog ozračja u zemlji odigrao je 
dokument Dvije tisuće riječi koji je potpisalo sedamdesetak čehoslovačkih 
javnih djelatnika i koji je ukazao na polet demokratizacije u društvu, ohrab- 
rujući ga tvrdnjom da je u zadnje vrijeme došlo do zamora. Taj dokument je 
podržao i Aleksandar Dubček izjavom kako je partijsko vodstvo odlučno ići 
do kraja u procesu demokratizacije, dok je Jozef Smrkovsky, jedan od čla- 
nova reformske skupine, naglasio da u tom dokumentu ima primjesa politič- 
kog romantizma koji ne uzima u obzir sve vanjske i unutarnje sastavnice. 
Otvoreno pismo čehoslovačkih intelektualaca i zbivanja u Čehoslovačkoj i- 
zazvala su oštru reakciju u socijalističkom taboru, osobito u Moskvi, tako da 
je moskovska Pravda ta zbivanja nazvala otvorenim napadom na socijalis- 
tički sustav u cjelini. Sve to prati sinkronizirani tisak u Varšavi, Sofiji i Ber- 
linu ocjenjujući da agresivne imperijalističke snage u Čehoslovačkoj sub- 
verzivnim ponašanjem slabe socijalistički poredak, 

Sredinom kolovoza 1968. na sastanku Varšavskog pakta, bez nazoč- 
nosti Čehoslovačke, članice zaključuju kako su reforme čehoslovačke vlade 
proturevolucionarne (uspostava demokratskoga i nacionalnog socijalizma) te 
od nje zahtijevaju ponovno uvođenje cenzure, zabranu novih stranaka i uk- 
lanjanje desnog krila unutar KP. Članice Varšavskog pakta zaključile su i da 
pitanje obrane čehoslovačkog socijalizma nije samo pitanje Čehoslovačke, 
nego cijeloga Pakta. Osobito su se jačanja liberalizma u Čehoslovačkoj pri- 
bojavale Istočna Njemačka i Poljska, jer bi to moglo ugroziti njihove pozici- 
je u Srednjoj Europi. Gomulki se nije svidjelo da u Varšavi demonstranti 
uzvikuju kako hoće poljskog Dubčeka. 

Istočnonjemačko se vodstvo, pak, plašilo da bi Čehoslovačka mogla 
uspostaviti diplomatske odnose sa Zapadnom Njemačkom. Dubček i njego- 
va vlada odbili su sve zahtjeve Pakta i tražili bilateralni sastanak s predstav- 
nicima SSSR-a. SSSR je smatrao da je problem Čehoslovačke mnogo opas- 
niji od rumunjskog separatizma. Vjerojatno je sovjetsko vodstvo već potkraj 
svibnja 1968. odlučilo okončati s čehoslovačkim socijalizmom u slobodi. 
Tada je, naime, sovjetski maršal Andrej Grečko, zapovjednik snaga Varšav- 
skog pakta, obavijestio Prag da će se vojne vježbe zapovjedničkog stožera 
Varšavskog pakta održati u Čehoslovačkoj tijekom lipnja 1968. godine. Bilo 
je jasno da će Zapad i ovaj put ostati postrani, Češke komunističke vođe po- 
kušalo se zastrašiti podmetnutom izjavom kako socijalizam u Čehoslovačkoj 
ugrožavaju Zidovi koji se nalaze u partijskom vodstvu, To nije prihvaćeno, 
kao u Poljskoj, jer u Čehoslovačkoj ne postoji antisemitska tradicija. Uosta- 
lom optužbe su bile takve da u njih nitko nije vjerovao. Sve do 3. kolovoza 
postrojbe Varšavskog pakta koje su sudjelovale na vojnoj vježbi nisu bile 
povučene iz Čehoslovačke. 


Na sastanku s predstavnicima SSSR-a u Bratislavi Dubček je branio 
svoj program reformi, ali je njegovu poziciju oslabio raskol unutar vodstva 
Partije koji nije bio jedinstven u pogledu potpore reformama te su neki čla- 
novi podržavali sovjetsku stranu. Kad su predstavnici SSSR-a uvidjeli da 
Dubček, unatoč svemu, uživa veliku potporu članstva Partije i da ga njima lo- 
jalni komunisti neće moći smijeniti 
bez njihove pomoći, u noći s 20. na 
21. kolovoza 1968. izvršili su invaziju 
na Čehoslovačku. U prvome udaru 
sudjelovalo je 250 tisuća vojnika i oko 
bg 4200 tenkova sovjetske, poljske, bu- 
$% garske i mađarske vojske. Komunis- 
| tičke partije ostatka Europe pokušale 
. su odvratiti SSSR od intervencije, 
davši moralnu potporu Dubčeku. Da 
bi invazija na Čehoslovačku dobila 
zakonsku osnovu, kao u slučaju Ma- 
đarske, planirano je osnivanje u Pragu 
paralelne lojalne prosovjetske vlade 
koja bi pozvala bratski sovjetski narod 
i njihove saveznike da vojnom potpo- 
rom riješe problem unutarnjih i vanj- 
: skih neprijatelja. No kad su ušli u Če- 
Praško proljeće 1968. hoslovačku, nitko im nije pomogao, ni- 

ti ih je pozvao. U Savjetu sigurnosti UN-a sovjetski su predstavnici lagali da 
su ih Česi sami pozvali. Odmah su uhitili Dubčeka, Černika, Smrkovskog i 
druge lidere (svi su prebačeni u Moskvu), ali ih je predsjednik, general Ludvik 
Svoboda odbio smijeniti s položaja. 

Predsjedništvo Partije je odbilo mogućnost vojnog otpora, ali je osudi- 
lo invaziju i dalo potporu Dubčeku. Ni predsjednik Svoboda nije popuštao 
sovjetskom pritisku u imenovanju nove vlade. Dubček je uživao i potporu 
naroda, koji se sovjetskim vojnicima odupirao demonstracijama i otvorenim 
prosvjedima, uskraćivanjem hrane i ostalih potrepština, 

Nakon policijske obrade uhićenih čehoslovačkih partijskih vođa u Mos- 
kvi, nitko se od njih više nije bio spreman oduprijeti Brežnjevu, koji im je zap- 
rijetio najstrašnijim posljedicama za njihovu zemlju i njih same. Dogovoren je 
neograničeni ostanak sovjetskih postrojbi u Čehoslovačkoj i zaustavljanje re- 
forme koja je bila u tijeku. Dubček je, naposljetku, uklonjen vojnom silom te je 
gušenjem Praškog proljeća na scenu stupila nova sovjetska politika tzv. ogra- 
ničenog suvereniteta, poznata i kao Brežnjevljeva doktrina. Dubček, zbog svo- 
je popularnosti, nije mogao biti likvidiran (kao što je postojala praksa) nego je 
vraćen na vlast, ali je morao pristati na modificiranje svojih reformi. 

Nakon vojne intervencije zemalja Varšavskog ugovora pronađeni su po- 
litičari koji su bili spremni na suradnju dok je postojeće čehoslovačko vodstvo 
bilo prisiljeno sastati se sa sovjetskim rukovodiocima, najprije u Černinu na 
Tisi pa zatim u Bratislavi. Postupno se obavlja smjena kadrova koji su bili o- 
dani reformatorskom krugu, a od čehoslovačkog se vodstva traži obračun s 
kontrarevolucionarnim snagama u zemlji. I na kraju je čehoslovačka delegaci- 
ja s Dubčekom na čelu bila prisiljena otići u Moskvu na razgovore i pristati na 
proces "normalizacije". Događa se paradoks da vodstvo koje je iniciralo i pro- 
vodilo reforme sada provodi odluke donesene u Moskvi o pacifikaciji zemlje. 
Nakon samospaljivanja Jana Palacha i njegove sahrane potkraj siječnja 1969. 
vodstvo tim povodom zabranjuje demonstracije u Pragu. 

Istočna Njemačka, Poljska i Mađarska su sudjelovale u invaziji na 
Čehoslovačku dok su ovaj čin osudile komunističke partije Jugoslavije, Ru- 
munjske i Albanije. 

Ono što se dogodilo 1968. potvrdilo je da sovjetska netrpeljivost pre- 
ma drukčijima političkim mišljenjima i sustavima i dalje postoji u još zaoš- 
trenijem obliku te da će se hladni rat nastaviti na neodređeno vrijeme, ako 
ne dođe do nekakvih posve neočekivanih okolnosti. Iste je godine donesen 
Ustav kojim je država federalizirana. Dubček sredinom travnja 1969. napuš- 
ta vladu, a s njegovim odlaskom počinje postupno uklanjanje reformista iz 
Partije. Godine 1970. normalizirani su odnosi sa SSSR-om te je potpisan i 

Sporazum o prijateljstvu kojim je Čehoslovačka i službeno pristala na poli- 
tiku ograničenog suvereniteta. 

Čehoslovačku je politiku 70-ih i 80-ih godina vodio Gustav Husák 
(1975. do 1989.), težeći održati status quo te se čvrsto povezao sa SSSR-om. 
Za vrijeme njegove vlade odvijali su se progoni intelektualaca od kojih su 
poneki uspijevali dobiti politički azil na Zapadu. Ista se politika nastavila i u 
80-im godinama. Ipak, primjećuje se i liberalizacija čehoslovačkog društva 
pa njezini građani s mnogo manje problema putuju u inozemstvo, ali još ne 
mogu javno iskazivati kritička mišljenja osim, neizravno, kroz književnost. 

Promjene u Slovačkoj potkraj 80-ih godina dio su velikih mijena u ci- 
jeloj Istočnoj i Srednjoj Europi. U studenome 1989. Slovaci su se pridružili 
Česima u masovnim prosvjedima protiv komunističke vlade. 


5.1.4. Poljska društvena, gospodarska i politička tranzicija 


Gomulka je 1968. podupro intervenciju Varšavskog pakta na Čeho- 
slovačku, što je značajno oslabilo njegovu poziciju u zemlji. Iste su godine 
izbile studentske demonstracije i u Poljskoj, inspirirane idejama Praškog 
proljeća i događajima u Čehoslovačkoj. Ustvari, poljski se intelektualni svi- 
jet pobunio, Nastupa vrijeme potpisivanja peticija, donošenja rezolucija i 
prosvjeda protiv aktualne vlasti. Najsnažnije je, ipak, odjeknula Rezolucija 
Saveza poljskih književnika od 29. veljače 1968. Bio je to tekst koji je u kri- 
tici komunističke vlasti išao dalje od poznatog Pisma 34-tvorice. Tada je na- 
stala formulacija o diktaturi neobrazovanih koja je postala jedna od najpo- 
pularnijih naziva aktualnog sustava. 

Kad je na taj prosvjed reagirala policija, izbilo je veliko opće narodno 
nezadovoljstvo. Pod pritiskom poljske javnosti Partija je morala proći kroz 
određenu preobrazbu i već na sljedećem kongresu, u studenome 1968., u 
njezino vodstvo ulazi veći broj mlađih aparatčika koji su se predstavljali 
kao modernizatori i reformisti. Međutim, konačan pad Gomulke uslijedio je 
tek 1970. kad su izbile demonstracije zbog naglog povećanja cijene hrane. 
Demonstracije radnika u brodogradilištima na Baltičkoj obali proglašene su 
kontrarevolucijom pa je tako i ugušena — vojskom i policijom. Odnos prema 
političkoj oporbi ostao je tipično staljinistički, pa se u Poljskoj organiziralo 
tzv. političko podzemlje. U godinama 1967/1968. nastala je tajna organizaci- 
ja pod nazivom Pokret. Trajala je nekoliko godina i oslanjala se na tradiciju 
seljačke ilegalne organizacije otpora iz razdoblja 1945. do 1947. Iako je u 
svom djelovanju Pokret imao dosta uspjeha i okupio veći broj ljudi, ali se 

zbog policijske represije njegov rad postupno gasio. Organizacija je od svo- 
jih članova tražila potpunu političku aktivnost, pa čak i terorističke akcije 
usmjerene prema simbolima boljševičke vlasti. 

Ekonomski problemi 70-ih godina natjerali su Poljsku na poboljšanje 
odnosa sa Zapadom. Tako je sklopljen sporazum sa Saveznom Republikom 
Njemačkom kojim je ona priznala poljsku granicu Odra-Neisse, a Nijemci- 
ma u Poljskoj je bilo dopušteno da se isele u Zapadnu Njemačku. To nije bi- 
la osobna inicijativa Gomulke, nego dio šire diplomatske inicijative SSSR-a. 


Politički već istrošenog Gomulku na čelu države i 
Partije je naslijedio Edward Gierek (1913. do 2001.) 
Gomulkino je umirovljenje bilo tipično za staljinističko 
doba. Potajno, bez njegova znanja donesena je odluka o 
njegovoj ostavci koja mu je, kad je sve bilo uređeno, jed- 
nostavno uručena. 

Gierekova je vlada morala sređivati katastrofalno 
stanje u gospodarstvu i boriti se s visokim cijenama 
hrane, koje su bile rezultat slabih žetvi, Sporazumima s 
SSSR-om unutar SEV-a, tj. sovjetskom pomoći, kriza Edward Gierek 
je nešto ublažena (nafta, plin). Gierek je provodio og- 
raničenu liberalizaciju i politiku modernizacije utemeljene na inozemnim 
kreditima. Vodio je aktivnu vanjsku politiku sve do 1980. kad je okrivljen za 
teško stanje u zemlji, smijenjen i na Izvanrednom kongresu Poljske ujedi- 
njene radničke partije (PURP) isključen iz nje. 

Ipak je početkom 70-ih došlo do oživljavanja gospodarstva i osjetilo 
se poboljšanje standarda Poljaka u čemu je značajnu ulogu odigrao Zapad. 
Petoljetka dinamičnog razvitka postigla je stvaran, iako kratkotrajan, uspjeh. 
Plaće su rasle tempom bržim negoli ikad nakon Drugoga svjetskog rata. 
Zavladala je potrošačka groznica. 

Činilo se da je Druga Poljska na dohvat ruke. Gradile su se ceste, 
zgrade i tvornice. Ponovilo se Gomulikino čudo iz razdoblja 1956. do 1958. 
Ipak, nije pokrenut ozbiljniji pokušaj promjene upravljanja industrijom, što i 
nije bilo moguće bez političkih promjena. Sve je to, ipak, bio uspjeh na kre- 
dit. Poljake je zahvatila giganromanija, epidemija gradnje velikih, gospodar- 
ski neopravdanih, industrijskih kompleksa, sličnih onima u ostalima zem- 
ljama realnog socijalizma. Ukinute su sitna i srednja industrija kroz uključi- 
vanje postojećih poduzeća u goleme socijalističke koncerne. Prema običaju, 
jedna od žrtava takve industrijalizacije je bila poljoprivreda. 

Posljedice takva razvoja osjetile su se u ljeto 1976. Sejm (Parlament) 
je predao projekt poskupljenja. Već drugi dan nakon prihvaćanja ovog prijed- 

loga u nekim su gradovima izbile su demonstracije. Došlo je do uličnih bor- 
bi. Bio je to najveći udarac cjelokupnoj Gierkovoj politici. Odgovor je ubrzo 
stigao. Gierek se s ambicioznim, nelojalnim i liberalnima političarima oko 
sebe obračunao tako što ih je isključio iz Partije. 

Grupa intelektualca je 1976. osnovala Komitet radničkog spasa, a stu- 
denti Komitet studentske solidarnosti koji su vršili pritisak na Gierekovu vla- 
du da liberalizira centralizirano upravljanje gospodarstvom. I da je htio, Gie- 
rek nije mogao provesti reforme gospodarstva, pogotovo ne u kratkom razdob- 
lju u kojemu bi se odmah pokazali pozitivni rezultati. Zato nije čudno što je 
došlo do sloma poljskog gospodarstva. Stari državno-sovjetski model postao 
je 80-ih godina potpuno neuporabiv i neodrživ, a novi sustav još nije bio os- 
mišljen. Gomulkina krilatica s kraja 60-ih odricanje za budućnost bila je istro- 
šena fraza koja nije mogla prevariti nove generacije koje su bile ta budućnost. 

Nedugo potom je, 1978., nimalo slučajno za papu izabran Karel 
Woytila, nadbiskup Krakova, koji je imao važnu ulogu u rušenju komunizma. 
Poljska je ponovno proključala. U ljeto 1980. izbili su ponovno štrajkovi zbog 
visokih cijena hrane. U kolovozu je zemlja bila paralizirana zbog ponovnih 
štrajkova u baltičkim lukama. Vlada je, naposljetku, morala popustiti. Radnici 
su dobili pravo na štrajk, povećane su im plaće, ukinuta je cenzura medija, a 
politički zatvorenici su pušteni na slobodu. Dopušteno je stvaranje neovisnih 
trgovačkih društava, koje će dovesti do stvaranja sindikata Solidarnost. Iako je 
potres koji je Poljska doživjela u kolovozu 1980. bilo moguće predvidjeti, 
njegovi su razmjeri i snaga iznenadili. Lako se mogao vidjeti strah vladajućih 
struktura pred radnicima. Ni iskušana metoda obnove vladajućih struktura nì- 
je ovaj put pomogla. Kriza je bila potpuna. Ključni je bio štrajk radnika bro- 
dogradilišta u Gdanjsku. Štrajkaški odbor u brodogradilištu je preko noći pos- 
tao predstavnik svih poljskih radnika. Međutvornički štrajkaški odbori u 
Gdanjsku, Szezecinu i Wroclawu preobrazili su se u međutvorničke osnivačke 
odbore sindikata. Šleska je također zahvaćena štrajkaškom euforijom. 

General Wojciech Jaruzelski 1981. postaje premijer i ponovno uvodi 
oštrije zakone i zabranjuje rad sindikata Solidarnost, a njegova vođu Lecha 
Walesu uhićuje. No Solidarnost je ipak djelovala i dalje — u podzemlju, po- 
sebno zbog činjenice što je imala jaku potporu u Katoličkoj crkvi. Vodio se 
pravi hladni rat između komunističkih vlasti i Solidarnosti. Njezinih devet 
milijuna članova bili su preozbiljna prijetnja komunistima. Silom se nije 
moglo ništa postići. Nad Poljskom se nadvila sjena građanskog rata. Otpor je 
obnovljen već u siječnju 1982., kad je nastupilo razdoblje desetomjesečnih 
štrajkova. Solidarnost je od 1983. uživala sve veće simpatije i potporu mla- 

deži. Jaruzelski pokreče proces sličan onome u vrijeme Mussolinija sredi- 
nom 20-ih godina 20. st. u Italiji: proces promjena bez promjene. 

U studenome 1982. umire Brežnjev, njegov nas- 
ljednik Andropov vladao je godinu i po! dana, a još kra- 
će, nakon njega, teško bolesni Konstantin Černjenko. 
Sve je vodilo čovjeku koji će biti začetnik sudbonosnih 
promjena, 54-godišnjem Mihailu Gorbačovu. 

Nakon dolaska Gorbačova na vlast u SSSR-u, u 
ožujku 1986., bilo je moguće provesti veće reforme i u 
Poljskoj. Jačanje Gorbačovljeve reformatorske frakcije i 
zahtijevalo je liberalizaciju Poljske. U to su se vrijeme  Vojelech Jaruzelski 
već pokazali jasni znaci slabosti i nepostojanosti vlade Ja- 
ruzelskog. Gospodarska se situacija stalno pogoršavala, U rujnu 1986. poljska je 
vlada donijela odluku (potpisao ju je ministar unutarnjih poslova Czeslaw 
Kiszczak) o oslobađanju svih političkih zatvorenika, kao gestu dobre volje 
usmjerene prema Zapadu, Katoličkoj crkvi i Solidarnosti. Kako bi pokazala da 
ima rješenje za tešku gospodarsku situaciju vlada je u prosincu uvela novi režim 
štednje koji je najviše pogađao najsiromašnije stanovništvo zemlje - radnike. 

Godine 1987. su ponovljeni zahtjevi za legalizacijom Solidarnosti te 
stvaranje pravnih okvira za osnivanje neovisnih društvenih i političkih organi- 
zacija. Oporba se okupila oko Leche Walese. U listopadu iste godine Solidar- 
nost osniva Zemaljsku izvršnu komisiju kao najveću oporbenu organizaciju. 
Godina 1988. je bila u znaku velikih štrajkova kojima je povod bilo poskup- 
ljenje cijena u veljači iste godine, Borba Solidarnosti i Vlade završila je pob- 
jedom oporbe. U Poljskoj ujedinjenoj radničkoj partiji zavladao je kaos, a 
Walesa u prosincu osniva Građanski komitet u koji ulaze oporbeni intelektu- 
alci različitih ideoloških i političkih usmjerenja. Njihov je cilj pregovarati s 
Vladom o liberalizaciji društvenoga i političkog života a ne preuzimanje vlasti 
ili sudjelovanje u njoj. Smatrali su da je preveliki rizik doći na vlast u vrijeme 
duboke gospodarske krize. Tijekom pregovora Građanskog komiteta i Vlade 
početkom 1989. i dalje su se povremeno javljali štrajkovi. Ipak, 5. travnja pre- 
govori su završeni i potpisani su povijesni dokumenti: Stajališta o pitanju po- 
litičkih reformi, Stajališta o pitanju društvene i gospodarske politike i reformi 
sustava i Stajališta o pitanju sindikalnog pluralizma. Ovaj događaj, koji su de- 
taljno pratili svi javni mediji, najpomnije su pratili i neki drugi komunistički 
vođe Srednje i Jugoistočne Europe. Istočnonjemački predsjednik države i par- 
tije Erich Honecker i bugarski predsjednik Todor Živkov pratili su događaje 
sa strepnjom i nelagodom dok je mađarski predsjednik Károl Grósz događaje 
pratio s određenom nadom jer je i Mađarska ušla u razdoblje reformi. 

Početkom lipnja 1989. održani su kontraktni izbori za Sejm i slobodni 
izbor za Senat na kojima je Solidarnost odnijela uvjerljivu pobjedu. Izbori su 
defimitivno označili ulazak Poljske u razdoblje transformacije sustava, a odjeci 
su bili značajni i za druge zemlje. Već 13, lipnja 1989. započeli su slični pre- 
govori u Mađarskoj, a 26. lipnja pokretanje pregovora zatražila je i čehoslo- 
vačka oporba. 


5.1.5. Mađarsko trpljenje komunizma 1956. do 1988. 


Kadarov prosovjetski režim je trajao od 1956, do 1988. i u to je vrije- 
me nekoliko stotina tisuća Mađara napustilo zemlju. Kadar je imao i nezah- 
valnu dužnost kazniti sve one koji su aktivno sudjelovali u revoluciji 1956. 
Novi je poredak uspio relativno brzo učvrstiti svoju vlast, a Kađarov režim, 
iskorištavajući povoljno ekonomsko stanje u SSSR-u, uspio je čak povećati 
životni standard u zemlji. Osjetilo se određeno popuštanje u dogmatskoj po- 
litici i stvaranje opuštenijega političkog ozračja. Ideologija klasne borbe je 
popustila pred materijalnim napretkom: tako je stvoren neki oblik konsenzu- 
sa. Istodobno, režim je sudjelovao u promicanju suradnje Istoka i Zapada, 
zalažući se za popuštanje međunarodne napetosti. No, unatoč reformskim 
eksperimentima, u gospodarstvu se nastavio sustav planskog privređivanja, a 
korupcija je postala rasprostranjena. Gubljenje gospodarske baze Kadarove 
politike vodit će slomu njegova režima i mirnom prelasku na višestranačje 
početkom 90-ih godina 20. stoljeća. 

U svibnju 1988. na čelo KP Mađarske umjesto Jánosa Kadara dolazi 
Károly Grósz (1930. do 1996.), koji nije bio protiv bitnih gospodarskih re- 
formi, ali je prihvaćao samo manje političke promjene. Nije bio spreman na- 
činiti krupni politički korak, jer on nije bio čovjek promjen4. Zbog toga nije 
ni imao potporu svoje Partije u kojoj su zavladali reformisti, pa je morao 
odstupiti već sljedeće godine. 

5.2. Balkanske društvene i političke pretvorbe 


5.2.1. Rumunjska: slom balkanskog socijalizma 


Gheorghe Gheorghiu-Dej umro je 1965. a nasli- 
jedio ga je mladi Nicolae Ceauşescu (Čaušesku) | 
(1918. do 1989.) koji je s još većim entuzijazmom na- | 
stavio Dejinu politiku nacionalnog komunizma, poja- i: 
čavši procese rumunjizacije, ne samo nerumunjskih “ 
narođa nego, općenito, kulture, gospodarstva i politi- 
ke. S Dejom nestaju, jedan po jedan, njegovi najbliži 
suradnici: Chivu Stoiko (Čivu Stojko), Alexandru 
Dragigi (Dragići) i Georgiju Apostolu. U takvoj je po- 
litičkoj situaciji 1965. Rumunjska i službeno progla- 
šena socijalističkom republikom. Na samom početku 
vladavine Ceausescua nitko nije vjerovao da će taj mladi političar diktator- 
ski vladati 35 godina. Kao predratni član komunističke omladine postao je 
perspektivni partijski kadar. Član Politbiroa je postao sa 37 godina. 

Pod vodstvom Ceausescua Rumunjska je kao država, a i njezina Komu- 
nistička partija, napravila oštar politički zaokret, udaljivši se od službene politi- 
ke SSSR-a. To se odmah moglo osjetiti i u vanjskopolitičkima odnosima. Ru- 
munjska je 1967. priznala Saveznu Republiku Njemačku, a 1968. je Ceaugescu 
podupro Dubčeka. Rumunjska je bila jedina socijalistička zemlja koja 1967. ni- 
je prekinula odnose s Izraelom, U inzistiranju na svojoj neovisnosti, Rumunjska 
čak nije priznala sovjetsku aneksiju Besarabije nakon Drugoga svjetskog rata. 
Na neki je način, dakle, Ceaușescu vodio politiku sličnu onoj Nikite Hruščova. 

Nakon intervencije SSSR-a na ] 
Čehoslovačku, neposlušni se ali oprez- 
ni Ceauşescu nekoliko puta sastao s Ti- 
tom radi dogovora o zajedničkoj obrani 
od moguće sovjetsko-bugarske invazi- 
je. Bilo je to razdoblje njegova ozbiljni- 
jeg vezivanja uz Jugoslaviju. 

U unutarnjoj politici Ceaugescu 
se pokušao svojim sugrađanima, ali i 
političkoj javnosti Europe predstaviti 
kao reformator i narodni heroj koji se Č PA 
odupro sovjetizaciji (prema uzoru na Ceauşescu i Tito 1965. 


Nicolae Ceauşescu 

Tita), izgrađujući pritom vlastiti kult ličnosti. Rumunjska je kultuma politika 
bila otvoreno nacionalistička. Ceauşescu je nakon općenarodnog prihvaćanja 
njegove politike počeo vladati poput Staljina i uskoro postaje conducatore 
Romanie. Nitko mu više nije stajao na putu niti ga je itko mogao ugroziti. 
Svjestan svoje snage, pozvao je sve svoje političke protivnike, emigrante da 
se vrate u zemlju. Doista, politički su se protivnici počeli postupno vraćati u 
Rumunjsku, što je režimu Ceaugescua podiglo cijenu na Zapadu, pa u to vri- 
jeme dolazi do brojnih kontakata sa zapadnim zemljama. Posljedice takva 
otvaranja prema Zapadu odmah su se osjetile. Rumunjska je već 1972. pos- 
tala prva zemlja iza željezne zavjese članica MMF-a (Međunarodnog mone- 
tarnog fonda — International Monetary Fund —IMF). Na račun ovih demo- 
kratskih promjena 70-ih je godina Ceauşescu uspio potpuno koncentrirati 
svu moć u svojim rukama. U skladu s očekivanjima, 1974, je izabran za pred- 
sjednika države. Tada započinje razdoblje njegove otvorene autokratske 
vlasti ili, još bolje, neke vrste nove socijalističke dinastije, gdje su sva naj- 
važnija mjesta u državi pripala članovima njegove najuže obitelji, 

Ceaugescu je vodio vrlo ambicioznu ali nerealnu gospodarsku politi- 
ku. Početkom 80-ih Rumunjska je, poput svojih socijalističkih susjeda, ušla 
u veliku gospodarsku krizu, koja je zemlju gurnula u velike dugove. Izlasku 
iz krize nije pomogao ni strogi režim štednje (struja, voda) koji je, naravno, 
vrijedio za svo stanovništvo, ali ne i za partijske lidere. S druge strane, re- 
sursi su se uzaludno trošili na skupe megalomanske projekte kojima je bio 
cilj veličanje Ceaugescove ličnosti i vlasti. Siromaštvo i policijska represija 
naglo su se uvećali. Rumunjska je, i uza pozitivne službene statistike o godiš- 
njoj stopi rasta proizvodnje i investicija, bila jedna od najsiromašnijih eu- 
ropskih zemalja. 

U vrijeme autokratske vladavine Ceaugescua, Rumunjska se izolirala i 
od Istoka i od Zapada. Odnosi sa Sovjetskim Savezom i ostalim komunistič- 
kima zemljama bili su hladni, a s SAD-om i Zapadnom Europom i Kinom 

goršani. Ceauşescu se 1987. dragovoljno odrekao statusa najpovlaštenije 
nacije jer je znao da ne bi prošao na ispitu zbog velikih povreda ljudskih 
prava. Sve do nekoliko godina prije smrti Ceaugescu je imao ogromnu radnu 
energiju. Bio je lukav i samouvjeren. Kad je bilo u pitanju izazivanje 
SSSR-a točno je znao dokle smije ići. Podčinjene je usmjeravao uvijek jedne 
protiv drugih. Ostali istočnoeuropski diktatori zavidjeli su mu na tajnoj poli- 
ciji (Securitatea statului). Potkraj desetljeća Rumunjska se našla u situaciji 
kad se nešto moralo mijenjati. Jedini koji to nije shvatio bio je sim diktator 
Ceausescu. 

5.2.2. Bugarski komunizam i nacionalizam Todora Živkova 


Za razliku od Rumunjske, Bugarska se 
mogla smatrati uspješnijom zemljom, iako o 
svemu mnogo ovisnijom o SSSR-u. Todor Živ- 
kov (1911. do 1998.) je upravljao zemljom pu- 
nih 30 godina (od 1959. do kraja 1989.) — dije- 
lom kao predsjednik vlade, a potom predsjed- 
nik države. Uspio je tijekom svoje vladavine 
zemlju urbanizirati i industrijalizirati. Međutim, 
proizvodi bugarske industrije uglavnom su se 
izvozili u istočnoeuropske zemlje, jer po kvali- 
teti nisu odgovarali standardima Zapada. Todor Živkov 

Kad je Bugarska 1968. pomogla SSSR-u 
u vojnoj akciji protiv Čehoslovačke, Živkova, koji je tada bio predsjednik 
vlade (od 1962.) Moskva nagrađuje postavljanjem za predsjednika republi- 
ke. Svoju vlast učvršćuje 1971, uspostavom novoga Ustava koji je usposta- 
vio partijsko uređenje a partiji dao vodeću ulogu u državi i društvu. 

Kao i njegov sjeverni susjed, Živkov 80-ih pokreće veliku kampanju 
bugarizacije 800 tisuća etničkih Turaka, Turci su bili prisiljeni bugarizirati 
imena, dok su turske novine i radio-postaje ukinute. To je bila nacionalna a- 
similacija 10 postotne muslimanske manjine, Ovi procesi nisu tekli nesme- 
tano, jer je nakon pobune i demonstracija u Tursku nasilno bilo iseljeno 
približno 300 tisuća bugarskih Turaka od kojih se tek negdje približno 15 ti- 
suća vratilo zbog neprihvatljivih uvjeta života u Turskoj. Bio je to samo nas- 
tavak dugotrajne politike bugarskih komunista, Naime, u bugarskoj asimila- 
cijskoj politici prema Turcima nakon Drugog svjetskog rata, bugarsko par- 
tijsko i državno vodstvo nastojalo je preodgojiri tursku nacionalnu manjinu i 
postupno ju asimilirati. Iako je iseljavanje Turaka trajalo do 1948., od te je 
godine Turcima "dopušteno imati svoje predstavnike u Sobranju, kao i u ob- 
lasnima i lokalnim narodnim odborima". Otvarane su turske škole, uvedene 
radio-emisije na turskom, počelo je izlaženje dnevnog lista Nova svjetlost, 
kao i još nekih publikacija na turskom jeziku. Dakle, priznata je činjenica da 
u Bugarskoj postoji turska nacionalna manjina, jamčeno im je uživanje od- 
ređenih prava, uključujući i slobodno korištenje materinjega turskog jezika. 

Kako su ustvari tekli ovi procesi? U prvom Ustavu Republike Bugarske 
iz 1947. jamčila su se sva prava nacionalnim manjinama. No, bugarska politi- 
ka nasilne asimilacije nacionalnih manjina inaugurirana je već 1951. kad se 
partijsko-državni vrh odlučio na temeljiti zaokret u pitanjima politike prema 

Bugarima turskog podrijetla. Uredbom o javnom obrazovanju iz 1954. država 
za etničke manjine osniva i održava škole u kojima se nastava izvodi na nji- 
hovu materinjem jeziku, uz obvezatno učenje bugarskog jezika. Travanjski 
plenum 1956. donosi odluku u kojoj se ističe potreba jačanja bugarske socija- 
lističke nacije, kako bi se povećala njezina monolitnost. Na Desetome kongre- 
su KP Bugarske 1971. odbacuje se mogućnost postojanja bilo kojih nacional- 
nih manjina te novi bugarski Ustav iz 1971. ne sadrži odredbe o pravima ma- 
njina. Naredbom bugarske vlade iz studenoga 1977. o provođenju sustava je- 
dinstvene građanske registracije ne evidentiraju se više podaci o nacionalnoj 
pripadnosti, već samo o državljanstvu. Kao krajnji se cilj ističe komogenizaci- 
ja zemlje i stvaranje jedinstvene bugarske socijalističke nacije. 

Potkraj 1984. i početkom 1985, počeo je u cijeloj zemlji proces rekon- 
strukcije bugarskih imena uz isticanje najviših državnih dužnosnika kako u 
Bugarskoj nema Turaka, Ovakvo ponašanje bugarskoga državnog vrha naiš- 
lo je na otpor pripadnika turske manjine. Još od 1950. su se oni sukobljavali 
s bugarskom policijom, pa čak i vojskom: početkom 1951. i sljedećih godi- 
na: 1964., 1971., 1974., 1981., 1984. i 1989. Početkom 1971. u sukobu Tu- 
raka s policijom u Pazardžiku je poginulo na desetke Turaka, a nekoliko ih 
je stotina uhićeno, da bi i potkraj 1984. u sličnim sukobima poginulo više 
stotina pripadnika turske nacionalne manjine. 

Početkom 1989, pripadnici turske manjine, pod vodstvom svoga naci- 
onalnoga oslobodilačkog pokreta, prosvjeduju protiv asimilacijske politike 
bugarske vlade. Organiziraju se masovne demonstracije, posebice u područ- 
ju gradova Haskovo i Kardžali, što dovodi do sukoba s policijom. Oštro o- 
sudivši prosvjede Turaka, Todor Živkov je organima državne represije dao 
zeleno svjetlo za organizaciju egzodusa Turaka, Najprije su svi vođe pros- 
vjeda nasilno protjerani iz Bugarske, a do kolovoza iste godine gotovo 
300.000 Turaka, koji ostaju bez ikakva vlasništva. Iako su protjerani Turci 
prosvjedovali protiv kršenja ljudskih prava, podnoseći peticije europskim in- 
stitucijama za zaštitu ljudskih prava, a onda i Međunarodnoj islamskoj orga- 
nizaciji, svijet je, kao i nakon Drugoga svjetskog rata, pokazao nezainteresi- 
ranost za sudbinu stotina tisuća prognanika. Sve se to dogodilo, iako se Bu- 
garska međunarodnim ugovorima obvezala na poštovanje prava manjina. 

Osjetivši da se u drugoj polovici 80-ih godina 20. stoljeća događaju 
značajne promjene u svim zemljama komunističkog lagera, Živkov je 1986. 
pokušao provesti ograničene i nesuvisle ekonomske reforme, koje nisu imale 
mnogo uspjeha, jer nisu ni bile pokrenute da bi nešto bitno promijenile. Bu- 
garska perestrojka je ozakonjena 1987., a išla je formalno i mnogo dalje od 
sovjetskog obrasca, ali je ostala mrtvo slovo na papiru. 

Ipak, nakon događaja u Rumunjskoj i Sovjetskom Savezu, da bi se iz- 
bjegla njihova sudbina, na vrijeme je, ali protiv njegove volje, Živkov uklo- 
njen s vlasti. Naime, Bugarska je jedina zemlja istočnog bloka u kojoj se do- 
godila revolucija odozgo. Državni su udar izveli članovi Politbiroa i to pro- 
tiv onih koji su Bugarskom vladali trideset godina. 


5.2.3. Priprema albanskog ulaska u Europu 


Albanija se nakon Hruščovljeve osude sta- | 
ljinizma i Staljina u znak prosvjeda najprije povu- | 
kla iz SEV-a, a nakon sovjetske invazije na Čeho- 
slovačku 1968, istupa i iz Varšavskog pakta. Ne 
zato što se protivila intervenciji protiv revizionis- 
ta, nego zato što joj je trebao izgovor za taj postu- 
pak, koji bi ostavio dobar dojam na zemlje zapad- 
ne demokracije. Najbolji dokaz ovom zaključku je 
sama politička situacija u Albaniji, zemlji koja je 
još sa sjetom čuvala monumentalni spomenik Sta- 
ljinu na glavnom trgu u Tirani, a iste je takve gra- Mehmed Shehu 
dila živućemu Enveru Hoxhi, koji je u potpunosti 
vladao na način hazjaina (gazde), kako su zvali Staljina, Potkraj 70-ih godina 
20. st. Albanija nastavlja s politikom neprijateljstva prema SSSR-u, ali istodo- 
bno pokušava stabilizirati odnose s Jugoslavijom, Grčkom i Italijom. 

Nije prošlo dugo i Albanija 1977. prekida odno- 
se i s dojučerašnjom jedinom prijateljskom zemljom — 
Kinom. Očito da se njihovo prijateljstvo temeljilo na 
kineskom neprijateljstvu prema SSSR-u i na nede- 
mokratičnome i dogmatskom režimu Mao Zedonga. 
Prijateljstvo je, naposljetku, razvrgnuto zbog kineske 
liberalizacije komunizma i uspostavljanja odnosa sa 
SAD-om. Nakon političkog ubojstva Hoxhinog opo- 
nenta Mehmeda Shehua 1981. premijer od 1982. pos- 
taje Ramiz Alia i tada se nešto ipak moralo početi mi- Ramiz Alia 
jenjati, 

Prave vidljive promjene u unutarnjoj politici nastupile su tek nakon 
smrti Envera Hoxhe 1985. Alia je odmah započeo s procesom otvaranja 
zemlje i uspostavljanja čvrstih diplomatskih odnosa s Grčkom i Italijom. 
Proces izlaska iz svekolike političke i gospodarske izolacije tekao je mnogo 

brže od procesa unutarnjega preustrojstva gdje su učinjeni tek mali i oprezni 
pomaci u demokratizaciji političkoga i društvenog života, Ipak, s povijesnim 
promjenama u Srednjoj i Jugoistočnoj Europi potkraj 80-ih i početkom 90-ih 
i Albanija je bila prisiljena sudjelovati u njima. Tako su 1990. normalizirani 
odnosi sa SSSR-om, a 1991. i sa SAD-om. 


5.2.4. Grčka između republike i monarhije: 
zemlja državnih udara 


Od kraja građanskog rata pa sve do 1955, u 
Grčkoj je na vlasti bila Papagosova konzervativna 
vlada. Nakon velikih izbornih manipulacija i mane- 
vara zamijenila ju je koalicijska vlada Partije centra i 
desne struje Nacionalne radikalne unije na čijem je 
čelu bio Konstantinos Karamanlis. Položaj vladajuće 
partije se promijenio i oslabio u vrijeme Ciparske 
krize kad su desničari u političkom atentatu 1963. 
ubili ljevičarskog lidera Grigoriosa Lambrakisa. Us- 
to, ni kraljevska obitelj više nije bila posebno popu- 
larna, kao ni zapovjednički kadar vojske. 

Na izborima 1963, Papandreouova (Georgios) 
je Unija centra (EPEK) osvojila više glasova od Ka- 
ramanlisove Nacionalne radikalne unije (ERE). Ka- 
ko, ipak, nije imao potrebnu većinu, već je ovisio o 
potpori Ujedinjene demokratske ljevice (EDA) i or- 
ganizacije Komunističke fronte, Georgios Papandre- 
ou je 1964. sazvao nove izbore na kojima je dobio 
apsolutnu većinu. Iste godine umire kralj Paul I., a 
nasljeđuje ga sin Konstantin II. (1964. do 1973.) 

Odnos američkih saveznika prema Grčkoj i ciparskoj krizi najbolje 
ocrtava oštar i vulgaran odgovor američkog predsjednika Lyndona Johnsona 
grčkom veleposlaniku 1964.: "... Tko j... vašu skupštinu i vaš ustav. Ame- 
rika je slon. Cipar je buha. Grčka je buha. Ako te dvije buhe nastave peckati 
slona, slon bi ih mogao raspaliti surlom. I to dobro raspaliti...."7* 


25 Richard Klogg (2000.) Istorija Grčke novog doba. Beograd: Clio, 161. 

Grčke konzervativne političke snage bile su protiv EPEK-a, bezrazlož- 
no optužujući lidere Saveza za naklonost prema komunistima. Vojska se bo- 
jala čistke među svojim visokim zapovjedničkim kadrom. To objašnjava 
vojni pritisak na kralja da ne odobri postavljanje liberalnog ministra obrane. 
Papandreou je ovo svrstavanje vojske oko kralja znao iskoristiti. Okupio je 
mase pristaša u demonstracijama protiv kralja i svih desnih stranaka. Kako 
je on bio protivnik monarhije, Konstantin II. je tražio način da ga ukloni. 
Prisilio ga je 1965. na ostavku, nakon agresivne kampanje protiv njega i 
njegova sina Andreasa, koji je čak optužen za pokušaj organizacije ljevičar- 
skih skupina među mlađim vojnim zapovjednicima. 

Prije izbora 1967. skupina desno usmjere- 
nih časnika, u želji da spriječi ponovnu pobjedu 
liberala, organizirala je u travnju vojni puč (naz- 
vali su ga Revolucija 21. travnja 1967.), uspos- 
tavivši vojnu diktaturu. Prigrabivši svu vlast, 
pukovnici Georgios Papadopoulos, Georgios 
Spandidakis, Nikolaos Makarezos i brigadir Sti- 
lianos Patakos su si podijelili generalske činove. 
Mnogi liberali i ljevičari su zatvoreni, a nakon 
propalog pokušaja da povrati vlast, u egzil je Grčka drahma s likom 
morao otići i kralj, dok je general Georgios Zoi- Konstantina I. 
takis postavljen za regenta. Papadopulos postaje 
novi predsjednik vlade. 

Novi Ustav iz 1968. uvelike je ograničio vlast 
monarha, a uvećao vlast predsjednika vlade. Već 
1973. neki mornarički časnici pokušali su izvesti 
novi puč, ali nisu uspjeli. Ukinuta je monarhija te 
Grčka postaje republika, a Papadopoulos njezin prvi | 
predsjednik. Da bi se uklonili ostaci vojnih vlasti i | 
vratio međunarodni ugled Grčkoj, raspisani su izbori 
koji su se imali održati 1974. Međutim, potkraj 
1973. izvršen je novi prevrat u kojemu je Papado- 
poulos ubijen. Naslijedio ga je Phaidon Gizikis. No, 
ne zadugo. Ova smjena vlasti unutar hunte poklopila 
se sa sukobom s Turskom oko Cipra. Andreas Papandreou 

Nakon neuspjelog pokušaja preuzimanja kontrole nad Ciprom, vojna 
vlast s Gizikisom na čelu odstupila je u srpnju 1974. Opet je dopušteno dje- 
lovanje političkim strankama te se i politički emigranti počinju vraćati u 
zemlju. Uspostavljen je Ustav iz 1951. ali je referendumom 1974. odbijeno 

ponovno uspostavljanje monarhije. Karamanlis je tako u kratkom roku uspio 
riješiti dvojbu o monarhiji. Prvi izabrani predsjednik 1975. postao je filozof i 
konzervativni političar Konstantinos Tsatsos (Cacos) (1899. do 1987.). Kà- 
ramanlis će ga naslijediti 1980., a da nikad neće primijeniti velike ovlasti 
koje mu je ustav davao. 

Razdoblje prijelaza iz diktature u demokraciju Grci su nazvali metapoli- 
tefsi. To je bilo politički veoma nesigurno i osjetljivo doba. Već 1975, je ot- 
krivena urota koja je završila javnim suđenjem i strogim presudama urotnici- 
ma iz vojnoga i policijskog vrha. Među njima su se našli i urotnici iz 1967. 

Na izborima 1977. pobijedila je Nova demokracija, ali je već na slje- 
dećim izborima 1981. izgubila vlast od Panhelenskoga socijalističkog pokre- 
ta (Panellinio Sosialistiko Kinima ili Ilave/Arjvio Xomnalioako Kivijua, PA- 
SOK — ZIAZOK) koji je vodio Andreas Papandreou (1919. do 1996.). Tako 
su socijalisti na vlast u Grčkoj došli tek početkom 80-ih i zadržat će se na 
vlasti sve do izbora 1989. odnosno 1990., kad ih zamjenjuje Nova demokra- 
cija Konstantinosa Mitsotakisa (Micotakis). 


5.2.5. Turska demokratska perspektiva: vojna demokracija 


Parlamentarni su se izbori u Turskoj održali u listopadu 1961., označiv- 
ši kraj vojne hunte, ali ne i utjecaja vojske na politički život države. Vojska se 
samo povukla iz izravnoga političkog života. Ipak, i to je imalo svoje pozitiv- 
ne posljedice. Tursko se gospodarstvo uspjelo uzdići, zahvaljujući američkoj 
pomoći i 1964. Turska postaje član EEZ-a, Ipak, najvažnije je što je ponovno 
izabrana Velika nacionalna skupština (Türkiye Büyük Millet Meclisi). 

Godine 1965. za premijera je izabran Sü- 
leyman Demirel. Turska se tada nalazila u teškoj 
gospodarskoj situaciji, a posebice se snažno osje- 
ćao sindikalni pokret koji je često pozivao radni- 
ke na ulicu. Socijalni su nemiri postali svakodne- 
vica. Istodobno s teškom gospodarskom situaci- 
jom događalo se žestoko političko previranje u- 
nutar države, Politička je kriza dosegla kritičnu 
točku 1971., kad se na ulicama većih turskih gra- 
dova vodio pravi građanski rat organa sigurnosti 

= == s pripadnicima brojnih terorističkih organizacija, 
Süleyman Demirel od desničarskih do krajnje lijevih i anarhističkih. 
Kako se izlaz iz krize nije nazirao, ponovno je, 

kao i prije 10 godina, intervenirala vojska i izvršila državni udar. Demirel 
je bio prisiljen podnijeti ostavku a vojska je, posebice njezino desno krilo, 
započela s progonom svih demokratski i lijevo usmjerenih intelektualca. 
Situacija se počela smirivati tek 1973. No, tešku i veoma složenu situaciju 
turskoga političkog života u to je vrijeme još više zakompliciralo kurdsko 
pitanje. Ne oporavivši se posve od unutarnje političke krize 1974. pozor- 
nost turske javnosti je skrenuta na vanjskopolitičke događaje vezane uz 
grčku okupaciju sjevernog dijela Cipra. Međutim, ni ova ratna avantura, 
koja je trebala homogenizirati Turke, nije donijela nikakvih značajnijih re- 
zultata. Naprotiv, situacija je bila sve ozbiljnija i teža. 

Novi vojni udar, pod vodstvom genera- 
la Kenana Evrena izvršen je 12. rujna 1980. 
Vijeće nacionalne sigurnosti odredilo je gene- 
rala Evrena kao osobu koja će privremeno 
obnašati državničke dužnosti. On je odmah 
raspustio skupštinu i zabranio rad političkim 
strankama i sindikatima. Suspendirao je Ustav 
i proglasio ratne zakone. Novi je Ustav objav- 
ljen tek u studenome 1982. kad je i prihvaćen 
nacionalnim referendumom. 

U travnju 1983. Vijeće nacionalne si- 
gurnosti je odlučilo postupno, tijekom stude- 
noga, prebaciti sve ovlasti na izabrani jedno- 
domni parlament. Na izborima je, bez prave konkurencije, pobijedila Do- 
movinska stranka Turguta Ozala, koji postaje predsjednik vlade. General 


Kenan Evren 


x Postoje dosta utemeljene tvrdnje da je riječ o starim medijskim i iranskim plemenima 
koja su stoljećima živjela na cjelovitom području kasnije podijeljenom državnim grani- 
cama između Turske, Irana, Iraka, Sirije i Armenije. Pisana povijest toga nomadskog 
naroda stara je 3500 godina. Zanimljivo je, u svakom slučaju, da Kurdi nikada nisu ima- 
li samostalnu državu. Prvi takvi ozbiljniji pokušaji zabilježeni su na prijelazu u 20. sto- 
ljeće kad se javljaju autonomaški pokreti, Nakon Prvoga svjetskog rata Kurdi traže neo- 
visnu državu u kojoj bi se svi ujedinili. Unatoč ugovoru u Seversu 1920., kojim je to 
obećano (bila je već napisana i kurdska himna), područje Kurdistana je Lausannskim 
sporazumom 1923. podijeljeno između nekoliko susjednih država. To je dovodilo do 
čestih ustanaka pripadnika pojedinih plemena koji traju i danas. Jasno je da je kurdski 
pokret u Turskoj nastao u hladnoratovsko vrijeme pod patronatom KGB-a i politič- 
ko-vojnih krugova iz Damaska. Kurdi žive na jugoistoku Turske, sjeverozapadu Iraka i 
u nekim regijama Sirije. Kurdi su jedan od najbrojnijih naroda u svijetu (25 milijuna) 
koji nema svoju državu. Većina njih živi na jugu Turske (13 milijuna), ostali u Siriji 
(1,5 milijuna), Iranu (4 milijuna), koliko ih je i na sjeveru Iraka, 

Evren je još do 1989. obavljao dužnost predsjednika republike, uspjevši po- 
boljšati odnose s NATO-om, a potom ga je zamjenio Turgut Ozal. 

To je razdoblje političkih pregrupiranja i nastanka novih političkih 
stranaka. U političkom životu Turske osim Domovinske stranke do 1989. su 
značajne: Stranka demokratske ljevice, Stranka pravoga puta (Süleyman 
Demirel) i, naravno, transformirana Republikanska narodna stranka, 


5.2.6. Jugoslavija: zemlja uzleta i padova 


Problemi i proturječja društveno-političkoga razvitka u Jugoslaviji 
potkraj 60-ih i početkom 70-ih godina bili su duboki, složeni i veoma snaž- 
ni. Na površinu izbijaju proturječja socijalističkog razvitka društva, nelogič- 
nosti planskog gospodarstva, nacionalna neslaganja i trzavice. Drugo najvaž- 
nije pitanje u prvoj polovici 60-ih je bila demokratizacija političkog života i 
sustava, Tražile su se promjene u sustavu federacije, tj. veće slobode odluči- 
vanja federalnih jedinica (republika), napose u gospodarstvu. Događaji koji 
će kulminirati masovnim nacionalnim i reformnim pokretom u Hrvatskoj 
1971., liberalnim pokretom u Srbiji 1972. te donošenjem novoga Ustava 
1974. u tom smislu imaju svoju predpovijest. 

Početkom 60-ih godina 20. st., u Socijalističkoj Federativnoj Republici 
Jugoslaviji (SFRJ) osjećaju se, iako još uvijek slabašni, neki svježi, novi vjet 
rovi demokratizacije političkog života. Sve češće su se mogli čuti kritički to- 
novi o problemima gospodarstva, društva i nacionalnim suprotnostima u ko- 
jima se nalazila Jugoslavija. Naposljetku, o tome se počeo sve češće javno iz- 
jašnjavati i sam Tito, smatrajući ta pitanja ključnima za opstanak Jugoslavije. 

} Ustav iz 1963. predstavljao je znača- 
| jan pomak u procesu deetatizacije društva, 
no on ni izdaleka nije mogao biti konačno 
| rješenje, jer je predstavljao kompromis iz- 
| među unutarnjih snaga koje su htjele zadrža- 
ti postojeće stanje i onih koje su tražile 
promjene. Jugoslavija je promijenila svoj 
službeni naziv, u skladu s novim političkim 
smjernicama. Bivša Federativna Narodna 
Republika postaje Socijalistička Federativna 
Republika Jugoslavija (SFRJ) sada definira- 
na kao državna socijalistička demokratska 
Kardelj, Tito na Brdu kod Kranja zajednica zasnovana na vlasti radnog naro- 

da i samoupravljanju. Prema odredbama Ustava, republike su mogle osnovati 
autonomne pokrajine. Autonomna Kosovsko-metohijska oblast postaje Auto- 
nomna pokrajina Kosovo. Obje pokrajine, i Vojvodina i Kosovo, definirane su 
kao društveno-političke zajednice u sastavu Republike Srbije. lako je pred- 
stavljao kompromis, Ustav je označio novu fazu u procesu osamostaljivanja 
republika, odnosno federalnih jedinica. 

Ustav je potaknuo i podjele na reformiste i proturaformisie u partij- 
skome i državnom vrhu. Diferencijacija se odvijala na razini svih društve- 
no-političkih subjekata države. U Hrvatskoj se razvio snažan nacionalni i de- 
mokratski pokret koji je zahtijevao reformu federacije, dok je u Srbiji, kao 
reakcija na nj, nastao protureformistički, također, nacionalni pokret. Srbija je 
bila protiv jačanja samostalnosti republika i pokrajina (konfederalizacije), a 
to je svoje protivljenje pravdala opasnošću od raspada Jugoslavije i stoga je 
tražila obnovu saveznog centralizma. 

Sukobljene centralističko-unitarističke i decentralističko-federalističke 
strane razilazile su se i u pogledu društvenog sustava. Bilo je jasno da sustav 
planske, centralizirane gospodarske politike, odnosno državnog gospodar- 
stva i miješanja politike u gospodarstvo, zauvijek prolazi, te da se mora mis- 
liti o zakonima vrijednosti kako je tržišno gospodarstvo nazvao, tadašnji 
partijski i državni ideolog Edvard Kardelj. 

Republičke vlade Srbije i Crne Gore svojim su političkim, a posebice 
gospodarskim programima, zahtijevale jačanje centralističkih elemenata u 
upravljaju državom, dok su ostale republike radile na jačanju federalizma, 
odnosno konfederalizma koji je politički čak i bio bliži praksi i ideji samo- 
upravljanja. Hrvatska i Slovenija kao najrazvijenije jugoslavenske republike 
inzistirale su na instalaciji tržišnih mehanizama. Saveznoj birokraciji kao i 
Srbiji takvo što tada nije odgovaralo, jer su bili opterećeni predrasudama i 
uvjerenjem da samo centralistička distribucija kapitala osigurava Srbiji ne 
toliko vodeću ulogu, koliko bilo kakvu ulogu u federaciji. Međutim, uspored- 
no s postupnim uklanjanjem ostataka etatizma, javila se u Jugoslaviji i jedna 
druga tendencija: koncentracija sredstava izvan državnih struktura u odgova- 
rajućim povlaštenim poduzećima koje su na bazi državne prisile prikupile 
ogromna sredstva i koje se sada javljaju kao središta otuđene ekonomske i 
političke moći (banke, vanjskotrgovinske i reeksportna poduzeća). 

U tom smislu je i savezna administracija na razini države i partije ig- 
norirala poruku da je ustvari riječ o zakonu opstanka društva. U tom smislu, 
integralno-jugoslavenske unitarističke pa onda i velikosrpske snage vjeruju 
da su tržišni odnosi put razgradnje Jugoslavije, i naravno, bili su u pravu. 
Srpskim nacionalistima razgradnja Jugoslavije, ustvari i ne smeta mnogo, 
naprotiv, bila bi prihvatljiva da se ne radi o njenoj gospodarskoj nužnosti u 

